
Vyskupo M. Valančiaus paminklas Varniuose 
(Medininkuose), pastatytas 1927-ais m. 


Gerbiamajai Lietuvių Visuomenei 


šiuo leidiniu aš noriu atminti brangų Žemaičių Vyskupo Mo- 
tiejaus III asmenį; atminti, kad mes iam tebesame skalni. Mes 
rengiamės paminklu pagerbti Nežinomąjį Knygnešį, dar ne- 
pagerbę — Žinomojo, išganingosios mūsų kultūrai kontrafak- 
cijos Pradėiėio. Paminklas jau suprojektuotas ir aukų jam jau 
susidarė 1.400 dolerių. Tik to permaža. Aukų tebėra renka- 
ma. Tad čia pakartojame „Komiteto Valančiaus paminklui 
statyti“ pakvietimą, kviesdami atsiliepti. 


Pastatykime Kaune Vyskupui Valančiui paminklą! 


Žemaičių Vyskupas Motiejus III Kazimieras Valančiauskis 
Valančius išvyskupavo visą ketvirtį amžiaus: nuo 1850 m. vasa- 
rio 24 d. iki 1875 m. gegužės 17 (29) d., pačiu sunkiuoju Lietuvai 
laiku; keturiolika metų Varniuose ir vienuolika metų Kaune. 
Jo myrio penkių dešimtų metų sukaktį minėdami, štai, suska- 
tome dabartinėje mūsų sostinėje Kaune pastatyti jam iš patva- 
rios medžiagos paminklą. 

Šiuo, ne kitokiu būdu, čia, ne kitur pagerbti didijį Lietuvių 
rašytoją ir valdytoją nutarė š. m. bal. 23. didžiulis susirinkimas 
valstybės veikėjų, universiteto, meno ir draugijų atstovų, išsi- 
rinkęs čia pasirašiusį vykinamąjį komitetą. 

Kodel nuspręsta Valančių paminklu, ne kaip kitaip pagerbti? 
. Todel, kad paminklai nepartinė, labai svarbi įmonė ne tik kam 
pagerbti, bet ir patiems gerbėjams pasireikšti. Ta tauta yra 
kilni, kuri turi kilnių vyrų, kuriems tinka paminklai statyti, Ta 
tauta yra sąmoninga, kuri dailės paminklais iau sugeba didžias 
savo idėjas reikšti ir reiškiamas suprasti. O visa Lietuva, ne 
tik jos dabartinė sostinė Kaunas, bet ir tikroji jos sostinė Vil- 
nius, dar neturi nė vieno kilnaus paminklo, lyg ji dar neturėtų 
juo ko pareikšti. 

Kodel nuspręsta kilnus, dailiškas paminklas kasė ne kitur 
statyti? Dėl to, kad čia Valančiaus sunkieji, pavojingieji dar- 

bai dirbta pikčiausios reakcijos metu. Del to, kad čia platusis 
vieškelis, kuriuo keliauja daugybės savųjų piliečių ir svetim- 
taučių. Jiems visiems lengvu ir veigzliu būdu paminklas reikš 
vieną dalį garbingos, nors liūdnos mūsų praeities. Paminklas, 
viena geriausių pedagogikos priemonių, čia patogiausiai mokys 
lietuvius ir stiprins jų dvasią. 

Kas gi geriau už Valančių reikš savim aną žiaurųjį rusų val- 
dymą, kada jie mus visokeriopai tramdė: spaudą draudė, tau- 
tybę naikino, Katalikų Bažnyčią novijo? Žemaičiams jis buvo 
anasai geras Ganytojas, kurs nepabėgo, vilką išvydęs, ir aliojo 
jį nuo savo ganomųjų. Valančius, apipynęs Lietuvą tinklu pa- 
rapinių tautinių mokyklų, stengėsi apipinti ir antru tinklu — 
blaivybės, visokeriopo susiturėjimo brolijų. Ir taip sudaryti 
tokią moralinę galybę, kurios įoks puolikų ginklas neįveiktų. 
Jis siekė į tebemiegančią Lietuvos apačią ir savo rūpesčiu bei 
meile pasiekė jos gilumą. Valančiui lietuvių tauta tebebuvo 
gyva, ne nabašninkė, kurią tegarbstė kaimynai lenkai ir vo- 
kiečiai. Valančius lietuvius tvarkė — švietė ir dorino, kad dar 
stipresni laikytųsi. Religijos priemonėmis Valančius - ganyto- 
jas siekė, kad žmonės nesiliautų buvę Žmonės, ne laukiniai. 

Skaudžioje Muravjovo gadynėje Žemaičių Vyskupas buvo 
tas vienas diplomatas. Jis revoliucijos metu niekur neįsišoko, 
pats nepražuvo ir savo vyskupijos nepražudė. Visa širdimi 
buvo su saviškiais, su katalikais, s1 Lietuva ir Bažnyčia, — jas 
"privalė išlaikyti per visas audras ir katastrofas. Dieną naktį 
ėjo jų reikalo sargybą. 

Daugėjo Motiejui Valančiui pareigų, didėjo jo uolumas. Tė- 
vas auklėtojas jaunuomenei, mokslavyris akademikams, tapęs 
kunigų auklėtoju ir vyskupijos vadu, įau penktą dešimtį metų 
baigdamas, imasi iki tol maža tedirbto arba ir visai nedirbto 
literatūros darbo. Kiek anksčiau padėjęs savo mokslo auką 
ant istorijos aukuro, o mokydamas suprasti Religijos dėsnių ga- 
lybę, taip „reformavo“ liaudį, kaip nepajėgė jokia revoliucija. 
Dvasinėmis ir pasaulinėmis, asketinėmis ir mokslinėmis kny- 
gutėmis apipylė Lietuvą. O kai tai daryti Rusai draudė, jis pir- 
“mas išmokė mus gabentis šviesos iš kitų valstybių, nesigailint 
jokių aukų, net ir laisvės. Valančius ant kojų pastatė pirmuo- 
sius knygnešius, kurie tiek daug nulėmė mūsų buitį. 

Ne tuščios garbės dėliai, bet kad Valančiaus nuopelnai turi 
vertės visai lietuvių tautai ir dabar nebepriklausomai jų valsty- 

bei, mes statome paminklą tam didžiam lietuviui — Valančiui ga- 
nytojui, Valančiui liaudies mylėtojui, Valančiui literatui, — Va- 
lančiui veikėjui. 

Mūsų šviesuomenė privalo įiudinti mūsų visuomenę, ypač 
jos dauguomenę— liaudį. Jei mūsų piliečiai lietuviai sumestų nors 
po pusę lito, jie. nieko nepajustų, o paminklas jau būtų toks, ku- 
riuo galėtų ir Europa pasigėrėti. Mėginkime bent šį tautos dar- 
ba padirbti visi iš vieno; gal tada ir kitiems tautos didvyriams 
tesėsime pastatyti paminklus. Nors vieną kartą pakylėkime 
tautą virš savęs, tada gal ir patys drauge aukštyn pakilsime. 
Tad šokime dirbti, nieko neatidėliodami. 

Šviesuomene, rink aukas, gaudama įgaliojimus iš organiza- 
cijų, jų kontroliuojama; mažiausios aukos yra šurašytinos Ko- 
miteto ir tautos žiniai. 

Laikraščiai, skelbkite šitą kultūrinę idėją ir aukotojų sąra- 
šus: tam pavedama vieta nebus veltui. 

Kunigai, garsinkite Valančių, savo garbę, iš sakyklų, popu- 
liarinkite jį vaizdeliais ir knygelėmis, kurių iš Komiteto gausi- 
te. Rinkite aukas bažnyčiose ir rudenį lankydami parapijas. 

Aukos per laikraščių redakcijas, per bankus, dar geriau — 
tiesiai yra siųstinos Komiteto Valančiaus paminklui statyti iž- 
dininkui doc. kan. J. Tumui į Kauną, Aleksoto g., 6. 


Komiteto V. p. stat. Pirmininkas: 
Vyskupas J. Skvireckas. 
Vicepirmininkas: A. Smetona. Iždininkas: Kan. J. Turnas. 
Narys: K. Sklėrius. Sekretorius: M. Biržiška. 


1925 m. gegužės 12 d. Kaune. 


Kaip šitas leidinys susidarė. 


Beredaguojant Rusijoje draudžiamus lietuvių Tilžės laikraš- 
čius, man buvo atitekusi Vyskupo Valančiaus likusi rašliava, 
keletas gerai aptaisytų visokio formato sąsiuvinių visokiais var- 
dais: 1, Pamiętnik Domowy, 2, Wiadomošci 0 czynnošciach 
Pasterskich biskupa Wolonczewskiego, 3, Wiadomošci Roz- 
maite, 4, Wiadomošci zewsząd zebrane. Tris sąsiuvinius man 
buvo atsiuntę iš Kelmės vyskupo Valančiaus giminės, dr. Grūz- 
dys ir p. A. Beresnevičiūtė, o vieną iš Kauno iš vyskupo kance- 
liarijos. Viename sąsiuvinyje, kurs rodės rūpestingiau buvo 
surašytas, Pamiętnik Domowy, radau padėta: Nie bedzie dru- 
kowany. Vadinas, v. Valančius savo papratimu žymėjos savo 
laiko faktus tik pačiam sau tuo tarpu vėliau sunaudoti kuriam 
savo leidiniui, o mirtis nebeprileido io to padaryti. Na, ir ry- 
žaus autorių pavaduoti; griežtai visa iš tų rankraščių, kas tik 
gali turėti mums reikšmės, atpasakojau lietuviškai ir nuo 1899 
m. „Tėvynės Sargo“ 11 Nr. ėmiau skelbti dalimis: „T. S.“, „Žiny- 
čioje“ ir „Dirvoje-Žinyne“.  Šitomis publikacijomis aš norėjau 
prirengti Lietuvių Visuomenę, kad ji prideramu susidomėjimu 
1901 m. vas. 16 d. sutiktų šimto metų sukaktį, kai yra gimęs 
didysis tautinės lietuvių kultūros šulas Žemaičių vyskupas 'Mo- 
tiejus Valančiauskis. Plačiau apie tai Žr. gale. 

Aptiktoji istorijos medžiaga buvo tiek įsidėmėtina, jog ją 
skelbdamas, aš maniaus minėtinus padarysiąs ir anuos leidinius. 
Taip ir buvo: mūsų mokslas labai dažnai zaudavo ir tebegauna 
pasiieškoti tų leidinių kaip tik dėl šitos medžiagos. Bet jų nebe- 
randa, Tai ir sumaniau surankioti juos į vieną atskirą leidinį. 

Kalba čia verstinė. Bet turinio stengiaus neiškreipti. Leidi- 
nys tad rašytoją Valančių tereprezentuoja savo turiniu, ne kal- 
ba. Lenkiškai išauklėtas kunigas Motiejus lenkų kalbą varto- 
jo savo reikalui, lietuvių kalbą — viešajam reikalui. Tad len- 
kiškai žymėjos nuotykius, visai nesirūpindamas išlaikyti gra- 
žią literatišką formą. Rašė lakoniškai, veik vienais pagrindi- 

niais sakiniais. Atpasakodamas tad vyskupo Valančiaus „Pa- 
stabas pačiam sau“ lietuviškai, aš tariuos jų formos visai nenu- 
skriaudęs. 

Ar daug vertos šitos pripuolamos pastabos pačiam sau gar- 
siausio ir įtakingiausio savo laiku lietuvių rašytojo, kurs drau- 
ge su S. Daukantų padėio tvirtą pamatą mūsų literatūrai? 
Daug, nes šitos minčių ir rūpesčių nuotrupos išduoda autorių - 
ganytoją, ganytoją-karžygį, karžygį-švietėją ir blaivintoją. 

Lengvai pavaldydamas plunksną, v. V. gebėjo nieko nepra- 
leisti nepasižymėjęs, ką daręs ar girdėjęs. Jis tai darydavo pa- 
pratęs savo mintis reikšti raštu, nors pradžioje ir nebuvo aiškų, 
kuriam paskučiausiam galui surašo visiškai palaidus, be litera- 
tiškos vertės faktus. Jų surašytojas neturėjo laiko ir tikslo jais 
pasivaidinti skaitytojams, nesistengė tad gudriais savo galvoji- 
mais aptamsinti atsitikimus, nudažyti juos asmeninių savo pažiū- 
rų spalva. Gal del to ir tapo jos istoriniai dokumentai, kuriuos jau 
gali kombinuoti be baimės sumeluoti. V. Valančiaus „Pastabos“ 
lygios moksliška savo vertybe metraščiams, šeimininkų užra- 
šams ar kitiems paminklėliams, kurie tekalba faktais ir davi- 
niais, nę kūrybiniais kliedėjimais. 

Ištraukdamas žineles iš keturių rankraščių ar pavesdamas 
kai kam tai padaryti, aš nežymėjau, iš kurio paimta, nes ir pat- 
sai autorius sąsiuviniais, matyt, nesivaržė, šalia grynai bažny- 
tinių Žinių, nuotykių, popiežiaus bulų padėdamas savo „Wia- 
domošė literacka“, ,„Wiadomošč familijna“ ir k. t. Įrašinėjo, 
kaip pakliuvo, čia pradžioje sąsiuvinio, čia gale, — kur rado 
tuščios vietos. 

Du sąsiuviniu, tiesa, buvo lyg pasirinktų žinių. ,,Pamietnik 
Domowy“ — apie bažnyčias ir vienuolynus, o ,,„Wiadomošč 0 
Czynnošciach Pasterskich Biskupa Macieia Wolonczewskiego“ 
—dienynas, kur nepertraukdamas plikais skaičiais kasdieną žy- 
mėjos, kur ir kiek padirmavojo, kurių šventybių daiktų bene- 
dikavo ir kiek jų buvo. Visas storas sąsiuvinis be teksto, ne- 
skaitant visai pašalinių vyskupo darbams pastabų. Taip ir 
„Sąrašas mūrinių ir medinių bažnyčių, pastatytų mano vys- 
kupavimo laiku“ ne vienoje buvo vietoje. 

Didžio autoriaus pavardę teberašau, kaip ir pradėjęs, Va- 
lančius, nevengdamas ir Valančiauskis, nors prof. A. Voldema- 
ras „Lietuvio“ 1925 m. 21 Nr. lyg nepatenkintas, kam tai pada- 
ryta, jei ir kitos tautos kartais pamiršta tikrąją savo garseny- 

bių pavardę ir pasilieka tik jų pravardes. Vartojant pravardę, 
žinoma, galima prie jos priprasti ir pasidaryti sava. Bet aš 
savo sąžinėje nejaučiu jokios pareigos pratintis. O jei jau pra- 
tinies prie ko nauja, tai tiek pat gali pasipratinti ir prie ko sena, 
jau pamiršta. Pagaliau, niekas ir neprotestuoja, kai kas ruti- 
nistas, vartoja supopuliarėjusią pravardę; nėra ko protestuoti, nė 
kai kiti vartoja dokumentų pavardę, kam ta tautinė forma malo- 
nesnė. Vadiname gi dvejaip poetą Vienužį: Vienažindžiu, kaip 
iš tikrųjų yra, ir Panevėžio lenkų perkreiptu — Vienožinskiu. 
Man šitie kraipymai nemalonūs; jie atmena baudžiavos, viso- 
keriopos prievartos slogutį; prievartą, tegul sau ir kultūros, ne- 
betekti tikrųjų savo tėvų. „Valančius“, „Vienažindys“ nebuvo 
ir nebus menkesni už „Valančiauskį“, „„Vienožinskį“. Kiti dar 
kalba nepavyksią atitaisyti rutinos: įi esanti galingesnė už 
nuosakumą. Ir tai netiesa. Pavyko gi „Drozdowski—Jezierza“ 
ar „Strazdelis“ atstatyti tikruoju Strazdu ir tai yra jam tik į 
garbę. O pirmosios pravardės buvo tik į kvailą ir tuščią fana- 
beriją. Sk. „Kant na pochnwalę miasta Rygi“. T. S. 1900, 2—3. 


Žinia apie giminę. 

1. A. a. Mykolas Valančiauskis, Martyno ir Joanos sūnus, 
Medsėdžiuose Salantų par., mirė 1828 m. gruodžio 13 d. kepe- 
nų liga: jam nudžiūvo dešinė koja. Palaidotas Gargždeliuose. 
Pragyveno 76 metus. 

2. Ona Stankevičiūtė gimė 1770 m. vasario 21 d. Kulupė- 
nuose Kartenos par. Lenkams mūsų kraštą pagrobiant, ištekėjo 
už Mykolo Valančiauskio. Mirė Varniuose vyskupo namuose 
1859 m. gruodžio 24 d. Palaidota Varniuose. Gyveno 89 metus 
ir 10 mėnesių. 

3, Marijona, Mykolo ir Onos Valančiauskių duktė, gimė 1796 
m. sausio 6 d. Pirma nutekėjo už Viskanto; šiam mirus, už Jo- 
no Rudavičiaus. Mirė Klaišiuose 1865 m. gruodžio 27 d. Pa- 
laidota Žarėnų kapuose. 

4. Mykolas pasaulyje, Julijonas vienuolyne, Mykolo ir Onos 
Valančiauskių sūnus, gimė Medsėdžiuose 1797 m. gruodžio 
29 d. Bernardinų tapo 1820 m. Mirė kepenų liga, tikriau, per- 
daug dirbęs bažnyčioje, 1859 m. kovo 30 d. Kretingos vienuo- 
lyne. Palaidotas ten pat parapijos kapuose. 

5. Dviem vardais Motiejus-Kazimieras, Mykolo ir Onos Va- 
lančiauskių sūnus, gimė Medsėdžiuose Salantų par 1801 m. va- 
sario 17 d. Mokės Kalvarijos mokykloje, kunigų damininkonų 
laikomoje. Išėjo visą mokslų kursą, šešias klases, Į dvasiškąjį 
luomą įstojo 1822 m. rugsėjo 1 d. Pasiųstas į Didžiają Vilniaus. 
Seminariją 1824 m. rugsėjo 1 d.; ten išėjo ketverių metų mokslo 
kursą. Kunigu jį įšventė Vilniaus Katedroje 1828 m. gegužės 16 
d. vyskupas sufraganas Tadas Kundzičius. Tais pačiais metais 
rugsėjo 1 d. apsiėmė kapeliono pareigas eiti Mozyriaus apskri- 
ties mokykloje. 1834 m. kunigaikštis Simanas Giedraitis, Žemai- 
čių vyskupijos administratorius, perkėlė iį kapelionu į Kražių 
„gimnaziją. 1840 m. pašauktas mokytoju į Vilniaus Kunigų Aka- 
demiją; tas pareigas eiti pradėjo rugsėjo 1 d.; 1845 m. susirgęs 
kepenų liga, sugrįžo į Žemaičius. Varnių seminarijos rekto- 
riaus pareigas eiti pradėjo nuo rugsėjo 1 dienos. 1850 m, vasa- 
rio 24 d. Petrapilyje arkivyskupas Dmochovskis įšventė jį vys- 
kupu. 

6. Petronelė, Mykolo ir Onos Valančiauskių duktė, gimė 
Medsėdžiuose 1805 m. gruodžio 18 d. Ištekėjo už Kazimiero Bag- 
donavičiaus, bet vaikų neturėjo. Šiam mirus, ištekėjo už Sima- 
no Beresnevičiaus ir susilaukė penketo vaikų. Mirė, trejus metus 
pasirgus džiova, ties Varniais, Palūkstėje 1867 m. sausio 3 d., 
palaidota Varnių par. kapuose. 

7. Peliksas-Justinas, tų pat sūnus, gimė Medsėdžiuose 1808 
m. gegužės 30 d. Mokės Kalvarijoje, paskui Mozyriuje ir Slucke. 
Išėjo gimnaziją, nuvyko į Tartų miestą medicinos mokytis. 
Išėjęs mokslą, mirė kepenų liga 1840 m. vasario 23 d. Palaido- 
tas Tartuose liuterių kapuose. 4 

Doc. Tumo pastabos. 1. Metrikas įrašo į tam tikras knygas 
parapijos kunigai. Tas knygas (gimusiems, mirusiems, vedan- 
tiems įrašyti), raikščiu pervertas, numeruotas ir antspauduotas 
parapijoms nusiunčia Dvasiškoji Konsistorija (dabar vadinamoji 
— Vyskupijos Kūrija). Tai esti pamatinės knygos. Šitos kny- 
gos reikia perrašyti du kartu; nuorašų tikrumo žiūri dekanai 
ir vieną nusiunčia Dvasiškajai Vyskupijos Konsistorijai (dabar 
Kūrijos Metrikų Skyriui) į archyvą, antrą pasaulinei vyresny- 
bei, o pamatinės knygos lieka vietoje. Tokiuo būdu darosi nebe- 
galima metrika perdirbti: reikia tik palyginti nuorašai iš dviejų 
knygų, ir bus aišku. Svarbiame reikale taip ir daroma: nuora- 
šas iš bažnyčios knygos siunčiamas į Konsistoriją; ši sulygina 

jį su esamąja Konsistorijoje knyga ir jei sutinka, deda savo 
žymę. 

Vyskupas Motiejus buvo“ pakrikštytas Salantų filijos Kal- 
nalio bažnyčioje. Palyginkime Kalnalio ir Konsistorijos įrašy- 
ius. 

Kalnalio knygose: 

Anno 1801. Die 17 Februariį Ego Josephus Skalski Al- 
tar. Kalnel. Baptisavi infantem Nomine Mathiam Casimi- 
rum heri natum ex Legitimis Coniugibus Patre G. D. Mi- 
chaele Wolonczewski Matre G. D. Anna Stankiewiczėwna 
de villa Nastrany Parochiae Salanten. Patrini fuere Rochus 
Budrys et Johanna Žwinklewicz6wna ambo de Nastrany 
Parochiae Salantensis. 

Konsistorijos knygose: 

Anno 1801. Die 17 Fabruarij Ego Josephus Skalski. Al- 
tar. Kalnel. Baptisavi infantem nomine Mathiam heri natum 
ex Legitimis Conjugibus Patre Michaele Walącius Matre 
Anna Stonkowna de villa Nastrany Parochiae Salantensis. 
Patrini fuere: Rochus Budrys et Johanna Žwinklewiczėwna 
ambo de Nastrany Parochiae Salantensis. 

Kalnalio įrašą yra man suteikęs a. a. Salantų klebonas Na- 
vardauskas, taip pat ir Konsistorijos įrašą, nes ir šioji knyga esti 
Kalnalyje. Patikrinti šiuos įrašus dabartinis klebonas Pr. Gaiga- 
las atsisakė, protestuodamas, kam žmonių įprastoji Valančiau- 
skio pravardė imta rašyti Valančius, visai svetima žemaičiams, 
net neatspėjama, kad tai būtų buvusi vyskupo pavardė. 

Nuorašo iš Kalnalio knygos Konsistorija nepatvirtintų, nes 
jos knygoje nėra: 1, antro vardo: Kazimieras, 2, nėra prieš jo 
tėvų vardus bajoriškos kilties pažymėjimo G. D. — Generosus 
Dominus — Kilmingas Ponas; 3, tėvų pavardės be lenkiškų ga- 
lūnių: ewski, ewicz: Wolonczewski, Stankiewicz, bet su že- 
maitiškomis galūnėmis: ius, us: Valancius, Stonkus. Kalnalio 
knygoje lengvai pastebimi vėlesni prierašai visai kitu rašalu ir 
kita ranka: Wolonc — retesnėmis raidėmis, zewski tankesnė- 
mis ir kitkas. 

Išeinant iš baudžiauninkų luomo į privilegijuotąjį bajorų ar 
dvasiškių luomą, jau stojant į mokyklą, reikėjo perkreipti ir 
vergiškoji (lietuviškoji, žemaitiškoji) pavardė bajoriškai, tuo 
laiku pas mus lenkiškąja mada, idant ta liaudis, iš kurios bus 

išėjęs dvasiškis ganytojas, nesipiktintų jo kilties žemumu ir juo- 
ba jo klausytų. Taip skelbė oficijalusis 1826 m. Petrapilio 
„ukozas“, 

Vyskupo Motiejaus metrika turėjo būti subajorinta ne sto- 
jant jam į Kalvarijos mokyklą, bet taisantis būti vyskupu. Gim- 
nazistui būtų pakakę prie pavardės prisegtos lenkiškos uodegė- 
lės; tam visai nereikėjo: Generosus Dominus, nei antro vardo. 
Bet visa to buvo reikalinga, padarant didį žmogų, mitros, ly- 
gios kunigaikščio kepurei, nešiotoją, kokiuo mužikvaikis iki tol 
dar nebuvo nė vienas buvęs. Taigi Nastrėnų kaimo valstietis 
Motiejus Valančius Šventajam Tėvui vyskupu padaryti yra 
pristatomas, . kaip: Maciej-Kazimierz  Wolonczewski herbu 
„Topėr“. Į kurios ,„Toporczykų“ giminės herbą buvo kun, Mo- 
tiejus priimtas ir kuria procedūra (paprastai įsipirkdavo), nėra 
žinios. 

2. 1900 m. visa tai nagrinėdamas, aš pavardę Valančius 
ėmiau rašyti aukštaitiškai: Valančius, kur tų pavardžių yra ga- 
na, kaip: Jančius. Bet kaip salantiškiai prieš šimtą metų yra 
tarę, dar neįrodyta. Kodel kun. Skalskis įrašo Valancius, kai 
Žwinklewiczowna rašo su cz? Salantiškių tarmė nepakenčia 
kietojo garso cz, pakeisdama jį minkštuoju t arba c. Ir jų pa- 
vardės skamba: Gricius, Macius, ne Mačius ar Mačys, kaip 
aukštaičių suvalkiečių. Daug rečiau: Taučius (Mosėdžio par.). 

3. Nastrėnų — Nasrėnų kaimą Valančius visur vadina: Med- 
sėdžiais. Žemaičiuose veik kiekvienas didesnis kaimas turi sa- 
vo — medsėdžius; būtent, po keletą ūkininkų, iškilusių iš kai- 
mo į „medę“ — mišką; tad lyg girininkus. Žagarės par. jie 
vadinas: Medsėdais. Šitie galūlaukių ūkininkai visados esti tur- 
tingesni, laisvi, po daugiau turi lauko, už kurį mokėjo laisvą 
činšą.  Valančiai buvo laisvi valstiečiai, tolokai nuo Nasrėnų, 
kuo ne prie pat Kalnalio. 

4. Vyskupas pats klysta, dėdamas savo krikšto dieną (17) gi- 
mimo diena (16): heri natum, vakar gimusį, rašo Skalskis. 

5. Kepenų liga — Valančių giminėje paveldima. Kepenų 
liga mirė tėvas Valančius ir visi jo sūnūs: pranciškonas Julijo- 
nas, vyskupas Motiejus ir medikas Peliksas. 

6. Vyskupas Motiejus visiškai pritarė bajoriškai fanaberijai, 
kai į galą savo amžiaus ėmęs rašyti, lyg su predilekcija dėjo: 
„dwėoch imion Maciej-Kazimierz Wolonczewski“, o motiną pra- 

vardžiuoja Stankeviczėwna, nors labai gerai žino jo tėvelį bu- 
vus Valančių, o motinėlę — Stonkalę. 

7. Salantų parapijos Gargždeliai turi savo kapus. 

8. Rusų okupaciją v. M. vadina: „„w czasie zaboru ziem IPols- 
kich“. Vadinas, v. Motiejus iki pat galo amžiaus vartojo len- 
kišką terminą visai valstybei „pavadinti, kai nei jis, nei jo sek- 
retorius kun. J. S. Dovydaitis Žemaičių ir Lietuvos niekaip ki- 
taip nėra pavadinę. 

9. Kas tokie buvo Rudavičiai, Bagdonavičiai, mes nežinome; 
Žarėniškiuose pilna visokių smulkbajorių. Bet išleidęs savo se- 
serį už sediškio valstiečio Barškiečio ir paskui tą savo svainį 
laikydamas savo Palūkstės palivarke, iau vadino iį Beresne- 
vičium, taip, kaip ir io brolius kunigus Antaną ir Povilą Barškie- 
čius. Tos sesers sūnui Vladislovui buvo net Pakražantės dva- 
relį nupirkęs, tik seserietis veikiai susigriebė jį praikortoti, 

10. Bet šalia tų tradicinių laiko dėmių, bajoravimo, matome 
vyskupą Motiejų buvus ir atkaklų žemaitį. Žemaičiu darė įį 
pirmiausia gero sūnaus pareiga. Jo motinėlė Ona Stonkalė, 
nors įrašyta Stankevičale, lenkiškai ar kaip kitaip svetimai 
nemokėjo nė vieno žodelio; iki pat galo amžiaus vilkėjo gan- 
greit sodietiškai, nors ir turtingai, o sūnus vyskupas vis delto 
per 9 metus sodindavos ią stalan pirmon vieton, kur pačiam 
derėjo sėdėti, nieko nežiūrėdamas, ar čia kuris grapas ar kuni- 
gaikštis buvo svečias. Juk ir be to visi žinojo, koks Valančius 
buvo „Topėr“; to nepaslėpsi, o manifestavimas savo pagarbos 
gimdytojai kėlė jį nepasakomai aukštai diduomenės akyse. Vys- 
kupas Valančius su Ignotu Holovinskiu, irgi viskupu, lenkų pe- 
dagogų literatūroje įrašyti kilniais pavyzdžiais, kaip reikiama 
nesigėdėti beturčių ir paprastų savo gimdytojų. (Holovinskio 
motinėle tebuvo žlugto skalbėia, o visus penkius savo sūnus 
išleido į aukštąjį mokslą). Manau, žemaitės motinos artimumas 
vyskupui Motiejui turėjo didelės reikšmės jam pačiam: motina 
palaikė vyskupo sūnaus tautinius ir demokratinius namų papro- 
čius ir atsvėrė išauklėjimą svetimoje kultūroje, 

11. Brolis bernardinas padėjo Motiejui pabaigti mokslus; 0 
kai jis pabaigė, pats leido į mokslus jaunesnįjį brolį Peliksą. 

12. Kaip Valančiai prarado savo Nastrėnų Medsėdžius, nėra 
žinios. Dabar, kur kitkart Valančių buvo sėdyba, nebėra nė 
mažiausios žymės, jog čia kitados gyventa. Bėra, rodos, tas 
vienas šulinys. 

13. Įsidėmėtina data rugsėjo 1 d., kurios kun. Motiejus savo 
pedagogikos darbuose griežtai laikėsi, tą, ne kitą dieną pradė- 
damas mokslo darbą. Į kunigų seminariją Varniuose jis įstoja 
rugsėjo 1 d., į Didžiąją Kunigų Seminariją Vilniuje rugsėjo 1 d., 
kapelionauti Mozyriuje pradeda rugsėjo mėn. 1 d, Vilniaus 
Akademijos profesoriaus pareigas eiti pradeda rugsėjo 1 d., Var- 
nių Seminarijos rektoriaus pareigas pradeda irgi rugsėjo 1 d. 

Sako, esą laimingų ir nelaimingų dienų. Daugelio žymiųjų 
žmonių gyvenime pasikartoja kuris skaitmuo: 14, 23 ar kitas. 
Daugelis tyčia laikosi vienos datos. Aš atmenu, į pradžios mo- 
kyklą įstojau 1879 m. penktadienį ir man mokslas itin sekės. 
Kitais metais kai mane ketino į Kunigiškių mokyklą nuvesti pir- 
madienį, aš išsiprašiau palaukti, nors man buvo ilgu, penktadie- 
nio, nes tą pat dieną perniai buvau įstojęs. Namiškiai pripažino 
man raciją ir nuvedė penktadienį. Bet tuo man ir pasibaigė. 

Ar čia Valančiaus prietaras, ar didžiųjų žmonių sekimas, ar 
instinktyvus linkimas vienodinti gyvenimo takus? 

14. Savo iškilimo į Petrapilį drauge su visa Kunigų Akade- 
mija Valančius nė nežymi; matyt, tai jam nesudarė jokio etapo 
— tas pats profesoriavimas. Nors kitur Valančius pasivadino 
teologijos daktaru, žymėdamas visas etapines savo gyvenimo 
datas, nė žodžiu neprasitaria apie savo mokslo laipsnius. Nesi- 
sako Didžiąją Seminariją išėjęs teologijos kandidato laipsniu, 
nesisako, nei kada, nei kur, nei kuria kaina yra laimėjęs magist- 
ro ir daktaro laipsnius. Su pasigėrėjimu pažymi išėjęs visą gim- 
nazijos kursą (ano laiko kunigams tai buvo retenybė) ir daktaru 
likęs; tai mokslo dydis jam nebuvo abejingas, o jo laipsniai pa- 
„ niekintini. Lieka klausimas, ar Didžioji Seminarija davinėjo 
laipsnius. Gal tik tapusi Akademija, ėmė davinėti, būtent, tada, 
kai Valančius buvo jau išėjęs ją. 

15. Nemini nė savo tyrinėjimo darbų. Vienas mokyklų leidi- 
nys mini Kražių gimnazijos ikapelioną Valančių užsiimant rin- 
kimu medžiagos Žemaičių Vyskupijos istorijai. Spėjama, tuo 
ruošimuosi mokslui dirbti atkreipęs į save Akademijos akis ir jį 
sau Valančių, ne kurį kitą kapelioną, profesorium pasikvietusi. 


Motiejus Valančius - mokinys. 
Atminimas mokslo Kalvarijoje, 


Malonu atminti senieji, nors ir nemieli, atsitikimai; todel pa- 
žymėsiu šį atsitikimą mano jaunystėje. 

1816 metų rugpiūčio 16 d. mano tėvas Mykolas nuvežė mane 
į Kalvariją mokytis ir paliko Žvirkalnyje pas Glazeraitę. Gla- 
zeraitė buvo senosios gadynės pana, nepuikesnė už velnią, ne- 
maža rėksnė, tačiau neblogiausia davatka. 

Mane priėmė į bendrabutį iau dvyliktą. Už kambarį, kurą ir 
virimą valgyti tėvas apsiėmė mokėti jai kas metai po dorelį 
(talar), arba po devynius auksinus (zloty), ir kasmet duoti pro- 
duktais: po du pūru bulbių, po šešius gorčius miežinių kruopų, 
po pūrą ruginių miltų ir po du gorčiu druskos. Keptą gi duoną, 
sviestą ir mėsą sakės siųsiąs man pačiam, kad tie maisto daly- 
kai nepatektų šeimininkei į jos rankas. Be to, tėvas sumokėjo 
vieną rublį už kurą mokyklai šildyti; ir namų guverneriui Jonui 
Petrauskui už prižiūrėjimą apsiėmė kas metai mokėti irgi po 
vieną dorelį. Pagaliau, mano reikalams — popieriui, pieštukams, 
rašalui, plunksnoms — kas ketvirtis turėjo duoti po du auksinų. 
Taip tatai, gyvais pinigais turėjo per metus sumokėti keturius 
rublius ir šešias dešimtis kapeikų. 

Man tada ėjo šešiolikti metai amžiaus. Buvau gana išlepin- 
tas ir liguistas; todel mažas, kaip vagelis, liesas, kaip penėtas 
svirplys, lengvas, kaip ligota žąsis pavasarį. 

Kalvarijos mokykloje, padalytoję keturiomis klasėmis, 
mokytojavo tėvai domininkonai. 

Kundzevičius, dar tebeklierikas, mokė kalbų: prancūzų, 
vėkiečių ir rusų, kurių pats nė vienos nemokėjo. 

Kun. Klimavičius Laurynas — lotynų kalbos pirmojoje ir 
antrojoje klasėje. 

Onichimauskas Bogumilas, klierikas, lotynų kalbos tre- 
čiojoje ir ketvirtojoje klasėje. 

Kun. Vaitkevičius — religijos, doros mokslo ir lenkų kalbos. 

Kun. Galdikauskas Ermenegildas — aritmetikos ir matemati- 
kos, arba geometrijos. 

Kun. Žiūkas Jonas, prefektas — istorijos, 

Prijoras buvo senis kun. Pliuškevičius. 

Šitie profesoriai mane, jau gerai pasiruošusį, priėmė stačiai į 
antrą klasę. 

Vilkėjau tada miliniu juodai dažytu surdutėliu, ištrintais kai- 
linėliais, dėvėjau kepurę konfederatką dar iš lenkų gadynės — 
žydrą, tamsiai rusvai apvedžiotą. Avėjau batais, ant tėvo kur- 
palio siūtais, nes išaugsiąs; daug man buvo del jų nepatogumų, 
nes kilojant kojas, jie smukinėjo ir trynė kulnelius kruvinai. Gau-- 
davau užrišti kelius, tada kojos tirpo. Vos nevos įprašiau tėvą, 
kad batelius man siūdintų ant mano paties kurpalio. 

Mokinių buvo 318. Visi buvome paklusnūs, papiktinimų ne- 
biidavo jokių; mokėmės kiek tik beišgalėdami, Kalvarijoje ne- 
buvo nei vaistinės, nei gydytojo, nei felčerio, nei pėrenės; ne- 
laimingus vaikus dažnai išberdavo; tik ėmus maudytis, bėrimas 
pranykdavo. 

Kasdieną eidavome į bažnyčią primarijos; šventadieniais pri-- 
marijos, sumos, pamokslo ir mišparų klausyti. Advente kasdieną 
rarotų ir primarijos. Išpažinties kas mėnuo. Šv. Tomo Akvinie- 
čio dieną to šventojo paveikslą nešdavomės iš mokyklos į baž- 
nyčią, giedodami, procesijoje. 

Profesoriai turėjo teisės būti mokinių teisėjais ir budeliais.. 
Kiekvienas profesorius buvo viešpats, neprivaląs niekam atsi- 
skaitinėti. Nė vienas mokinys, nors kažin kaip gerai buvo išmo- 
kęs, kas užduota, negalėjo būti tikras, jog jo mokykloje nenu-- 
plaks, nes tai priderėjo ne nuo to, moki ar nemoki, bet nuo to,. 
piktas ar nepiktas bus kunigas profesorius. 

Tačiau visi profesoriai, nors tokią turėjo galią, žmoniškai elg-- 
davosi su mumis, be kun. Klimavičiaus. Šiam pasenusiam vie- 
nuoliui bemokytojaujant bakalarauti buvo taip įsipykę, iog' jis 
pradėjo nebepakęsti mokinių; del to dažnai baudė juos nieko ne- 
prasikaltus. 

Vieną kartą atėjo į antrąją klasę antrą valandą, neišmiegojęs 
ar ikiek įkaušęs, labai piktas. Mokinys Bernotavičius vertė iš-- 
rašus, prasidedančius žodžiais: „parentes charissimos“. Pami- 
nėjo žodį — „oportet“. Tai išgirdęs, Klimavičius šūktelėjo: ne-- 
mėgstu tų „„portek“! Buvo tai tik ieškojimas kliaudžių, nes t0- 
žodžio negi išmesi iš lotynų kalbos. Toliau profesorius: 

— Ką reiškia žodis: indigeo? 

"To žodžio duotoje pamokoje nebuvo, Bernotavičius ir atsakė: 

— Nežinau. 

Profesorius: 

— Klaupkis! Sekantysis: kas tai yra: indigeo? 

Ir šisai atsakė: — Nežinau. 

Taip išvarė į vidurį 24 „studentus“, išsitraukė iš už aulo bi- 
zūną ir pliekė, pliekė be galo. Kilo klasėje šauksmas ir verksmas. 
Klimavičius bežudydamas priilso ir išbėgo iš klasės, nė pamo- 
kos nepažymėjęs. Klasėje buvo 86 mokiniai ir visi drebėjo, nes 
liūtas draskės. Aš šiuo kartu išlikau, nes nebuvau pavėjuje. 

Savaitę po tos pirties praleidus, taip man atsitiko. 

Buvo jau vėlybas ruduo, lapkričio 6 d. Žvarbus vasaros va- 
karų vėjas bepradėm. pūtė su sniegu ir. lietum. Aš turėjau tvirtą, 
drobe apsiūtą skėtį. Suskambino į pamokas po pietų; pasiėmiau 
tą skėtį ir išėjau. Ligi tik priėjau Anno koplyčią, išskėčiau skėtį, 
mane pagavo audra; knygos iš po pažasties iškrito; nusitvėriau 
abiem rankom už skėčio ir pakilau į orą. Skridau čia aukščiau, 
čia žemiau; tariaus į dangų nuskrisiąs. Švento Jono kalne pats 
vėjas užbloškė mane už koplyčios; pasiekęs kojomis žemę, su- 
glaudžiau skėtį, tada vėjas jau nieko nebegalėjo padaryti. 

Perskridau karčiamą, tiltą, Varduvos upę; ji rudens metu gili 
esti; pralėkiau oru bent 2.000 žingsnių. Prasipažįstu, nusigan- 
dau, nes mirtis buvo čia pat. Todel įėjau į Judo pabučiavimo 
koplyčią padėkoti Viešpačiui Dievui už tai, kad išlikau 
sveikas. Vos tik priklaupiau, kažkas praeidamas pro šalį 
koplyčią uždarė ir kablelį užkabino. Šokau prie durų, 
beldžiau, bet žmogaus nebebuvo. Palikau, kaip paukštis 
narve. Tris ketvirčius valandos prastovėjau prie durų, žiūrėda- 
mas pro plyšį tarp suvėrimo, ar kas neina. Galų gale, išvydau 
ateinančią bobą, pradėjau belsti ir smarkiai šaukti, Išgirdo ir 
atidarė. 

Bėgu, kiek tik betesėdamas, į klasę — jau būta arti galo pa- 
1mokos. Įeinu uždusęs. Klimavičius, išvydęs mane, šūkterėjo: 

— Kur buvai, valkata ? 

Atsakiau: 

— Kunige profesoriau, netyčiomis buvau beprapuoląs ... 

Profesorius atsistojo ir tarė: 

— Netyčiomis užsnūdai, blozne. Imkite jį! Ir įsegė man še- 
šius tokius skanius bizūnus, jog randus per šešias savaites ne- 
šiojaus. 

Po pamokų apsakiau draugams savo kelionę oru; be to, ka- 
žinkas matęs mane skrendant; tai pagarsėjo miestelyje. Tai iš- 
girdęs, prefektas Žiūkas pasišaukė mane pas save ir liepė viską 
apsakyti su visais išgaliais. Apsakiau ir pridūriau: 

— Ta diena dvigubai buvo man nelaiminga: nes kuo tik ne- 
ištiko manęs mirtis ir už pavėlavimą į mokyklą kun. Klimavi- 
čius mane nulupo. 

* Prefektas atsakė: 

— Ką gi padarysi, mano vaike! Atleisk seniui; rasit, kitą kar- 
tą nebebus toks greitas muštis. Aš jam pakalbėsiu, 

Dviem savaitėm vėliau einu iš savo bendrabučio ant Beržo- 
kalnio ir matau tris draugus mokinius antros klasės: Albiną Vi- 
taravičių, Ignotą Klenauską i ir Juozapą Ulbą, bestovint prie Vieš- 
paties vakarienės koplyčios. Jie tuojau įsivedė mane į koplyčią 
ir sako: 

— Pone Motieiau! Juk ir tave Klimavičius yra be reikalo 
sumušęs, Tariamės, kas čia padarius tironui pašalinti. Patark, 
ką turime daryti. 

Atsakiau: — Jūs esate vyresni, tai pirma pasisakykite savo 
nuomones. 

Vitaravičius tarė: — Man rodos,bene reiktų mums pasiskųsti 
Vilniaus Universiteto Rektoriui. 

Klenauskas patarė pasiųsti prašymą dvarininkui Rėnnė, Kal- 
varijos mokyklos kuratoriui. 

Ulba tarė: — Man rodos, visa klasė turi eiti į prefektą ir pra- 
šyti, kad užtartų. Galop, pridūrė:—O tu, Motiejau, kaip sprendi ? 

Atsakiau: — Jei nunešime skundą į Vilnių, kur Universiteto 
Rektorius Sniadeckis ar Lobenvein'as, palaikys tai maištu; Ron- 
nei domininkonai iškels pietus, ir tuo pasibaigs byla; jei visa kla- 
sė išeis į prefektą, taip pat gali palaikyti susibaudimu. Tai, mano 
nuomone, mes patys turime jam taip įkyrėti studentiškais savo 
šposais, kad jis pasijustų priverstas pamesti vietą. 

Visi sutiko: — Gerai! Tik kokiais šposais? 

Atsakiau: — Kiekvienas turime ką nors prasimanyti; nors 
sumanymas ir nebūtų švelnus, tiek to: juk ir profesorius nėra 
mums švelnus. 

Draugai tarė: — Tu pirmas taip sumanei, pirmas ir iškrėsk 
Šposą. 

Sutikau. Galop, prisisiekdinome visa laikyti paslaptyie ir 
parėjome namo. | 

Profesoriaus sėdynė mokykloje buvo apmušta juoda oda. 
Dviem dienom vėliau dar gerai prieš ašmą valandą, kai tebe- 
buvo tamsoka, nuėjau į mokyklą ir ištepiau aną sėdynę tepalu 
iš taukų ir suodžių, kuriuo tepdavomės sau batus. Įėjo Klimavi- 
čius čiukšėdamas, susiraukęs, kaip aulas, ir majestotiškai įsisė- 
do įkrėslą. Išklausė pamoką, tą dieną dargi nieko nemušė. Ga- 
lop nagu užbrėžė pamoką ir išėjo. Visas balto damininkonų 
abito užpakalis įuodas. Vaikai tačiau nieko jam mesako. Kai vie- 
nuolynę jam tai parodė, labai pyko ant studentų. Antrą kartą 
atėjęs buvo labai piktas, tiesa, bet apie savo abitą nieko neuž- 
siminė. 

Dviem savaitėm vėliau Vitaravičius užlipo ant mokyklos lu- 
bų, ant pat profesoriaus galvos išgręžė Škylę ir užklojo ią bjauriu 
sniegu. Profesoriui atėjus, mokykla įšilo ir sniegas ėmė su smil- 
timis lašėti pirma ant koptūro, paskui ant galvos. Profesorius 
riktelėjo: 

— Kas čia yra? 

Vyresnieji mokiniai atsakė dargana turėjusi prinešti sniego 
ant lubų. Klimavičius tačiau pamatė skylę, labai supyko ir iš- 
bėgo iš klasės. Paskui prefektas tyrė, kas tai būtų padaręs, ta- 
čiau nieko nesuvokė. 

Klenauskas negreit, nes vos tik gavėnioje 1817 m., iškrapštė 
lentelėje dvi duobeles, tik nekiaurai; įstatė dvi didokas adatas, 
atardė profesoriaus krėslo odą, pakišo lentelę ir vėl užtaisė. 
Adatų negalėjai matyti. Bet kai profesorius atsisėdo, adatos pra- 
dūrė odą ir susibedė sėdančiam į pasturgalį. Šoko Klimavičius, 
it arklys, kuriam dilgių po uodega pakiša, ir riktelėjo: 

— Kolaik gi, bloznai, mane kankinsite! Vis tai daro jūsų vy- 
resnieji. Todel kurie sėdi paskutiniuose suoluose — į vidurį, 
klauptis! 

Paklausė nabagai ir prasidėjo kapojimas. Išplakus du stu- 
dentu, Ulba, jau 25 metų bernas, keliais prišliaužė prie profeso- 
riaus, neva prašydamas, kad dovanotų, apėmė Klimavičių už 
abiejų kojų, suspaudė ir ūmai patraukė į save. Kunigas driokste- 
lėjo, kaip ilgas beesąs, aukštynelkas; labai susikrėtė sau nugar- 
kaulį ir galvą. Atsikėlė ūkaudamas ir sakydamas: 

— Šitie galvažudžiai užmuš mane!... 

Vienas mažesnysis atsiliepė: — 

— Muša nekaltai mušantį. 

Klimavičius, parėjęs į vienuolyną, išgulėjo dvi savaiti ir dau- 
giau į mokyklą nebeatėjo. Vienuolyno vyresnieji veikiai atsi- 
kvietė į jo vietą profesorių Labašauską, Klimavičių gi, kaipo nie- 
kam nebederantį, padarė š. Ražančiaus promotorium čia pat 
Kalvarijoje. Kun. Labašauskas buvo žmogus geros širdies, ir 
taip visoje mokykloje pasibaigė tironybė. 

Klimavičius paskui buvo Vilniuje. Senatvėje atsiųstas į Ra- 
seinius išpažinties klausytoju, rodos, 1846 m. valgydamas už sta- 
lo šaltanosius paspringo, trenkė apopleksija, ir numirė. Nuo anų 
mokslo metų man neteko jo daugiau pamatyti. 

1818 m. Kalvarijos mokykla buvo sulyginta su šešių klasių 
gimnazijomis. Atsiuntė naujus profesorius: 

Kun. Liudviką Lapinską — iškalbos. 

Kun. Augustiną Kodelskį — algebros ir trigonometrijos. 

Kun. Damininką Pisarskį — fizikos. 

Kadangi mokyklos rūme tebuvo 4 salės, penktosios ir šešto- 
sios klasių studentai vaikščiojo mokytis į profesorių butus. 

Aš pabaigiau mokslą 1821 m. Buvau šeštoje klasėje. Paskui 
ir mokykla buvo panaikinta. 

Motiejus Valančiauskis, 
„TS.“ 1899, 11 Nr. Tr. Žemaičių Vyskupas, s. r. 


Kun. M. Valančius profesorius. 


1844 metai. 
Gintila Žemaičių Vyskupijos administratorius, 


Rugpjūčio 25 d. Telšių nominatas pavyskupis šv. teologijos 
daktaras šv. Vladimiero III, šv. Onos II klasės ordenų kavalierius, 
diementiniu vyskupišku kryžiumi papuoštas kunigas Jonas Kry- 
zostomas Gintila Šviesiausio Ciesoriaus Mikalojaus I tapo pas- 
kirtas Telšių vyskupijos administratorium. Šisai pralotas, R. K. 
Kolegijos narys, gyveno Petrapilyje; iškeltas vyskupijos admi- 
nistratorium, taip pat valdžios suglobtas pinigais, kuo ne 1000 
rublių, pirma išsiuntė jūriomis į Rygą milžinišką savo biblioteką, 
paskui rugsėjo 17 d. ir patsai iškeliavo į Žemaičius. 

Žilinskis Gintilos vieton Kolegijoje. 


Rugsėjo 4 d. R. K. Kolegijos asesoriui Vilniaus pralotui Vacto- 
vui Žilinskiui maloningiausiai įsakyta būti nominato pavysku- 
pio Gintilos vietoje trečiuoju R. K. Dvasiškosios Kolegijos na- 
riu su tai tarnybai priklausančia alga. Šis pats pralotas, įsikišus 
ministeriui Perovskiui, gavo Maltos bažnyčios kapelioniją, duo- 
dančią metinio pelno 2.500 rub. asign. Jis jau nuo keleto metų 
visiškai parsidavė valdžiai; užtat io ir neužmiršta. 


Senojo administratoriaus pavyskupio kunigaikščio Simano Gied- 
raičio laidotuvės. 


Rugsėjo 14 d. Varniuose. Vakar buvo šioje Katedros bažny- 
čioje liūdnos apeigos laidotuvių į amžinastį pasitraukusio pavys- 
kupio, Telšių vyskupijos administratoriaus kunigo Simano 
Mykolo Giedraičio, kurio kūną šio mėnesio 12 d. čia parvežė iš 
jo biveinės, iš Alsėdžių, kur praėjusio rugpjūčio 7 d. Dievui dū- 
Šią atidavė, jausmingai apverktas artimųjų savo giminių ir jo 
vadovybėje buvusios vyskupijos, iš kur kūną, balsamavę ir pa- 
prastas pamaldas atlikę, tarp daugingai susirinkusių žmonių, tik- 
rai prisidedančių prie visuotinio gailėiimos, nustojus Ganytojo, 
išnykstantieji šie palaikai buvo išlydėti tam paskutiniajam pa- 
. tarnavimui susirinkusiųjų dvasiškių, artimųjų ir tolimesniųjų gi- 

minių. 

Nepaprastas buvo reginys Alsėdžių bažnyčioje išstatyti vys- 

„kupo palaikai be jokios iškilmės, tikrai, kaip iis to norėjo mir- 
damas — padėti ant colūno tik tarp keturių žvakių. Dievobai- 
mingas vyskupas ir numiręs norėjo duoti Žmonėms nusižemini- 
mo pavyzdį. 

Pravežant pro apskrities miestą Telšius, gedulo konduktą s1- 
tiko priderama pagarba tos vietos vienuolynų dvasiškija ir mies- 
te esantieji pasauliečiai ir karo viršininkai. "Paskui konduktas 
nuvyko į kunigų bernardinų bažnyčią, kame liūdnu giedojimu 
ir tam tikra muzika atlaikytos buvo šv. gedulo mišios, 0 pas- 
kui vienas to ordeno vienuolis sakė pakasynų pamokslą. Po pa- 
mokslo įvyko vyskupo nabašninko kūno eksportacija, išlydint 
visiems tiems iki pat miesto galo, kurie buvo kondukto sutiktų, 
taip pat didelei miniai gailesčio perimtų Žmonių. 

Iš čia konduktas traukė Varnių link. Prisiartinant prie šio 
miesto, išėjo dauginga iš vyskupijos atvykusi dvasiškija, kapi- 

tulos nariams vedant, visa kunigų seminarijos įaunuomenė, sa- 
vo mokytojų vedama; galop, visa tos vietos konsistorijos kan- 
celiarija. Susirinko savo užiautimo išreikšti dvasiškojo savo va- 
do netekę dvarininkai, bajorai ir šiaipjau visokios rūšies Žmo- 
nės. Gedulo konduktą sutiko už versto nuo miesto. Čia dvasiš- 
kija suturėio konduktą, nuėmė nuo trijumfinio vežimo savo 
vyskupo kūną, kunigai pakėlė ant savo pečių ir su juo sielą 
perveriančiais giedojimais į vieną galingą harmoniją sujungtų 
balsų, nesiliaujančiu visų varpų balsu ir galinga gedulo muzika, 
traukė katedros bažnyčios link. . 

Konduktui atėjus greta seminarijos trobesių, buvusios ypatin- 
goie globoje ir rūpestyje į amžinybę nuėjusio vyskupo, procesija 
sustojo ir vienas seminarijos profesorius turėjo tam liūdnam at- 
sitikimui pritaikytą kalbą tos įstaigos vardu, kuri tikrai suprato 
visą pritirtojo nuostolio didumą. Iš čia konduktas toliau traukė į 
katedrą, kuri iškilmingą, bet drauge ir liūdną išvaizdą gavus, ant 
savo krūtinės prisiėmė brangius Ganytojo palaikus. Ten kūnas 
buvo pastatytas ant katafalo, iškilmingai aptaisyto. Tuojau .su- 
skambėjo aidas nesuskaitomų balsų, siunčiančių į Galybių Dievą 
karštas maldas amžinojo atilsio velionies vėlei. Galų gale, 
vakar, pagiedojus paprastas egzekvijas ir išklausius trijų kalbų: | 
dviejų lenkiškai ir vienos žemaitiškai, grabas tapo nuo katafalo 
nuimtas, įleistas į esantį po bažnyčia rūšį ir pastatytas šalip io 
pirmtakūno grabo. 

Garbės vertasis Ganytojas, senovinės kunigaikščių giminės, 
pragyveno 80 metų amžiaus, 57 m. kunigystės ir 32 vyskupys- 
tės. Pirmutinio mokslo sėmė pavietinėje Kauno mokykloje, pas- 
kui klausė mokslų kurso Žemaičių seminarijoje, o pabaigė juos 
Lenkų sostinėje. 25 metuose savo amžiaus gavo teologijos dak- 
taro laipsnį, 0 27 iš Lenkų karaliaus Stanislovo Augusto šv. Sta- 
nislovo I klasės ordeną. Paskui 1831 m. gavo iš maloningai mums 
dabar viešpataujančio ciesoriaus Mikalojaus I šv. Onos I klasės 
ordeną, 1832 m. papuoštą ciesoriaus karūna, o 1843 m. šv. Vla- 
dimiero II klasės ordeną. 

Nuo pat įstojimo į dvasiškių luomą laikė šlovingas jerarchi- 
joje vietas: buvo pralotu klebonu, Šiluvos infulotu, 0 1808 — 
1820 m. R. K. Dvasiškosios Kolegijos nariu. 1829 m. asmeniniu 
Aukščiausiuoju Įsakymu buvo paskirtas Kolegijos Prezidentu ir 
tais pat metais Aukščiausiu įsakymu buvo pakeltas Žemaičių 
vyskupo padėjėju. 1831 m. Šviesiausiam Viešpačiui liepiant, iš 

sostinės atvyko į Žemaičius ir nuo to laiko, Aukščiausiąją valią 
vykindamas, kartu su a. a. vyskupu kunigaikščiu Juozapu Gied- 
raičiuų, valdė vyskupiją, o tam 1838 m. mirus, tapo Švie- 
siausiojo Ciesoriaus patvirtintas Telšių vyskupijos administrato- 
rium; toje garbėje ir išbuvo lig pat galo. 

Visas amžius šio seniausiojo visoje Rusijoje vyskupo pasižy- 
mėjo nepertraukiamais darbais dvasiškoje srityje — visuotiniam 
labui, bažnyčiai ir įam pavestajai avijai. Kaip saulė prieš nusi- 
leidžiant, taip jo gyvenimas prieš mirštant apsigaubė skaistybe. 
Visuomet buvo persiėmęs aukštu savo pašaukimo paskyrimu; 
tačiau paskutiniaisiais savo buvimo šioje pakalnėje metais, jaus- 
damas prisiartinančią valandą atidavimo apyskaitos Aukščiau- 
siajam Sostui už pavestaią jam aviją, ėmė rūpestingiau kištis į 
visas savo valdymo šakas: rūpestingai tvarkė vyskupijos semi- 
nariją, Varnių šv. Roko ligoninę perkeitė į Pasitaisymo namus, 
tokią pat Kęstaičių ligoninę paskyrė prieglaudai kunigams inva- 
lidams, kur reikėjo, rengė naujas parapijas, —visur paliko nedy- 
lamus paminklus savo rūpinimosi dvasiškija ir jam pavesta 
avija. Dar pernai amžium prislėgtas ir susilpnėjęs šlovingasis 
senelis, regėdamas širdingą Bažnyčios vaikų norą priimti šv. 
Dirmavonės sakramentą, tomis apeigomis užsiėmė regimu pa- 
sišventimu. 

Toksai vyskupo pasielgimas padarė gilų įspūdį katalikų šir- 
dims; suprato dievobaimingi žmonės savo Ganytoją, suprato įį 
Kristuje broliai Vilniaus vyskupijos, kurios viršininkas J.M. vys- 
kupas Civinskas, jįausdamas nuliūdimą, į kurį pasinėrė šioji vys- 
kupija, ligi tik gavo žinią, tuoj ne tiktai pats su aukštąja ir žemąja 
dvasiškija Katedros bažnyčioje atlaikė pamaldas už nabašninko 
vėlę, bet dar įsakė, kad ir vyskupijoje taip pat būtų atlaikytos. 

Gyvas turėjęs savo monarko pasitikėjimą, valdžios gerbia- 
mas, giminių garbinamas, valdomosios dvasiškijos ir pasauliečių 
mylimas, gerbiamas vyskupas kunigaikštis Simanas Giedraitis 
ramiai nužengė į kapų tylą, kaip ramus buvo jo gyvenimas. Te- 
silsi ramybėje garbės vertas Ganytojas! 


„as 


Prof. M. Valančius rektorius. 


Liga. 

1845 m. pabaigoje, sausio mėnesį R. K. Akademijos adjunk- 
tas kun. Motiejus Valančiauskis Petrapilyje labai sunkiai susirgo, 
o regėdamas tame klimate netesėsiąs gyvas išlikti, pusėje ge- 
gužės mėnesio sugrįžo į Žemaičius, kur buvo gimęs, ir keletą 
mėnesių praleido be jokio užsiėmimo. 

Į jo vietą Akademija išsirinko kun. Jurgį Ivaškevičių, žemai- 
tiškos kilties, kursai išsiųstas iš Minsko vyskupijos į Akademiją, 
ką tik buvo pabaigęs 4 metų kursą. 

Rugsėjo m. tų pat metų taip pat del silpnumo sveikatos Petra- 
. Dilį apleido kun. Bonifacas Lukoševičius, Akademijos prefektas. 
J. M. Civinskis davė jam Svyrės kleboniją, nes Lukoševičius, : 
nors buvo žemaitis, tačiau priderėjo į Vilniaus Vyskupiją. 


Seminarijos pertvarkymas. 

1845 m. šie tarnavo Žemaičių seminarijai, 

* Kun. Jonas Mierzwinskis, misijonierius, šv. Teologijos Dak- 
taras, Seminarijos rektorius ir tituliarinis šv. Rašto mokytojas. 

Kun. Ignacas Kocas, misijonierius, šv. Teol. Kandidatas, rink- 
tinis moralinės teologijos mokytojas. 

Pasaulietis kunigas Tadeušas Juzumavičius — šv. teol. magis- 
tras, kanoniškųjų teisių mokytojas ir seminarijos prokuratorius. 

Pasaulietis kunigas Ignacas Kulvinskis — šv. teol. magistras, 
homiletikos, introdukcijos ir hermeneutikos mokytojas. 

Pasaulietis kunigas Otonas Praniauskis — šv. teol. kandida- 
tas, dogmatinės teologijos, rusų ir lotynų kalbos mokytojas. 

Klierikų seminarijoje buvo 50. 

Visi šitie mokytojai savo pašaukimo pareigas ėjo kuogeriau- 
siai; algas senoviniu papratimu ėmė mažas, nes viską gyvenimui 
reikalinga turėjo iš seminarijos. Valdžiai išleidus naujus įstaty- 
mus, nors vyskupas Simanas Giedraitis tuos pačius jai pristatė 

profesorius, bet visi abejojo, ar bebus išklausyta, nes ir pats 
pristatytojas vyskupas pasimirė. Valdžia, atmetusi misijonierius, 
ėmė ieškoti į ių vietas vertų žmonių iš pasauliečių kunigų. Abe- 
jojimus pabaigė 1845 m. rugsėjo 3 d. įsakymas: Vidaus Reikalų 
ministeris, remdamasis pareiškimu R. K. Kunigų Akademijos 
rektoriaus J. M. kun. Ignaco Holovinskio, neišklausydamas se- 
nujų vyskupo pageidavimų, paskyrė: 

Seminarijos rektorium ir Bažnyčios istorijos profesorium 
Teologijos Daktarą kun. Motiejų Valančiauskį. 

Inspektorium ir moralinės teologijos profesorium — Teologi- 
jos Magistrą Tadeušą Juzumavičių. 

Š. Rašto ir homiletikos profesorium— Teologijos Magistrą 
Alojizą Šukevičių. 

Dogmatinės teologijos ir lotynų kalbos— Teologijos Magistrą 
kun. Aleksandrą Beresnevičių. 

Choralinio giedojimo ir apeigų ir seminarijos ekonomu—kun. 
Ferdinandą Stulginskį. Šie trys pastarieji, vadinas, Šukevičius, 
Beresnevičius ir Stulginskis, į minėtąsias vietas buvo išrinkti, 
tik jiems pabaigus 4 metų kursą R. K. Kunigų Akademijoje. Iš 
senojo būrio bepaliko kun. Juzumavičius ir tai per ypatingą kun. 
Valančiauskio užtarimą. 

Ligi tik įsakymas pasiekė Alsėdžius, vyskupijos administra- 
torius Nominatas vyskupas Jonas Gintila pasišaukė naują rek- 
torių į save pasikalbėti apie seminarijos atidarymo laiką, o kon- 
sistorijai įsakė, kad ministerio įsakymas tuojau būtų įvykintas. 
Konsistorija, eidama Nominato įsakymu, sušaukė naujuosius pro- 
fesorius į Varnius. Vos tik jie atvyko, 1845 m. rugsėjo 27 d. iš 
Alsėdžių atvažiavo į Varnius J. M. Vyskupijos valdytojas padėti, 
kad veikiau atsidarytų seminarija naujuoju sutvarkymu. 

Be to, buvo paskelbta, kad atvažiuosiąs į Žemaičius Ministe- 
rijos direktorius Skripicinas; Nominatas del to ir norėjo pasiro- 
dyti jam greitai įvykinęs valdžios norą, idant, atvažiuodamas 
atidarytų, viską rastų jau pabaigta; taip iš tikrųjų ir įvyko. 

Rugsėjo 29 d. anksti į. m. nominatas įsakė oficijolui Giniočiui 
atlaikyti š. Mišias prie š. Dvasios; po mišių trumpai prakalbėijo į 
rektorių ir profesorius lotyniškai; kaip tik pabaigė kalbėti,rekto- 
rius su profesoriais padarė Tikėjimo Išpažinimą sulig Tridentiš- 
kojo Susirinkimo formos. Iš katedros bažnyčios Nominatas su 
keletu kanauninkų tuoj nuėjo į konsistoriją, kur rektorius su savo 
valdonais prisiekė ištikimai tarnauti. Iš čia visi nuėjo į Semina- 

riją; čia Nominatas vėl trumpai prakalbėjo ir rektoriui pavedė: 
klierikus. Galiausiai įžengė į salę, kur turėjo būti seminarijos val- 
dyba, ir pradėjo pirmąjį susirinkimą. Vis tai padaręs, nuėjo į 
vyskupų rūmus, o rytą, vadinas, rugsėjo 30 d. išvažiavo atgal į 
Alsėdžius. 

Tokiu būdu įstatymus, nesutinkančius su bažnytinėmis tei- 
sėmis, įstatymus, kurie pridarė daugybę sielvartų, vos tik per 
prievartą priėmė vyskupai: Civinskis ir Pivnickis, pas mus No- 
minatas vyskupas kuogreičiausiai priėmė ir asmeniškaiatiduoda- 
mas seminariją rektoriui, atvirai savo įtakos jai išsižadėjo, 

Nominatui išvažiavus į Varnius, atvyko J. M. direktorius. 
Skripicinas. Sutiko jį ir į vyskupų rūmus pasikvietė seminarijos. 
rektorius. Kaip tik įėjo į kambarį, tuojau paliepė išsiųsti pasiun- 
tinį į Alsėdžius pasakytų Nominatui, iog direktorius nori su juo. 
pasimatyti Varniuose. Tuojau atvyko aukštoji dvasiškija savo 
garbės pareikštų. Jiems išėjus, direktorius paliko su rektorium.. 
Po pietų apžiūrėjo seminariją, rado ją maždaug sutvarkytą nau-- 
juoju įsakymu; tai jam labai patiko. Spalių 2 d. Nominatas Vys-- 
kupas atvyko į Varnius, ir sustojo oficijolo Giniočio namuose. 
Ilgai kalbėjosi su direktorium apie viskupijos reikalus; pabaigęs, 
valgė pietus su direktorium, oficijolu ir rektorium. Vakare visa. 
dvasiškija susirinko atsisveikinti su svečiu, nes buvo pasiskel- 
bes 3 d. anksti išvyksias iš Varnių. Prašvitus, policija nepatiekė- 
arklių; gavo tad direktorius jų prašyti iš vyskupo Nominato. Iš- 
važiuojantį svetį palydėjo konsistorijos sekretorius Vainavičius 
ir rektorius. Direktorius tuoj pasiėmė rektorių su savimi į karie- 
tą, visur rodė jam pirmos rūšies pagarbą, skirdamės gi Luokėje, 
maloningiausiai jį pabučiavo. Sugrįžus arkliams, rytą į Alsėdžius: 
išvažiavo ir n. vyskupas. 


Nominatas nepatenkintas. 

Nominatas vyskupas Gintila, pasiėmęs valdyti Telšių vysku- 
piją, neva papildydamas kunigaikščio Simano Giedraičio prista- 
tymą, seminarijos inspektorium tuoj pristatė kun. Kulvinskį, sa- 
vo sesers sūnų. Kun. Kulvinskis nėmaž neabejojo, jog dėdės pri- 
statymas pasiseks, ir jis atvirai iau kalbėio nebeilgai betrukus bū-- 
siąs inspektorius. Tuo tarpu kun. Valančiauskis, kuriam Petra- 
pilio Akademijos rektorius Holovinskis pavedęs buvo etatų (pro- 
fesorių) sustatymą, velijo inspektorium turėti ramų kun. Juzu- 

mavičių, neg rūgštų ir pasipūtusį kun. Kulvinskį. Naujajam pro- 
iesorių sąrašui atėjus, matydamas užviltas esąs, Nominatas ne- 
bežinojo, ant ko bepykti; o kai jam išaiškino, iog tai Valančiaus- 
kis galėjęs jam tą štuką iškirsti, per abi ranki pradėjo jo nebe- 
kęsti. Tai pasergėjęs, oficijolas Juozapas Giniotis tuojau nusitvėrė 
stipriosios pusės; ir nedyvai: Žmogus tokio silpno proto, kaip 
"Giniotis, visados, kaip vijoklis, turi kabinėtis stipresniųjų, jei 
nori vietoje pabūti. Taip pat senieji intrigantai; Mikalojus Ka- 
minskis ir Jonas Mierzwinskis, misijonieriai, negalėdami už- 
miršti, jog turėjo pasitraukti iš seminarijos, ėmė dar labiau siun- 
«dyti Nominatą ypač prieš rektorių. Vis jiems matės, jog tai jis 
iš jų atėmė iš sėnų laikų turėtą vietą. Tamsesnieji Žmonės pa- 
prastai regi tik pirmąją juos slėgiančią instanciją. Kun. Kulvin- 
skis pramanė pasaką, kad Juzumavičius pinigais nusipirkęsis 
inspektoriaus vietą. Tomis pašnibždomis įerzintas Nominatas, 
parodydamas savo nepalankumą, pelningą rubricelių sutvarkymo 
pareigą pavedė kun. Kaminskiui, o tai nuo amžių priderėjo 
seminarijos rektoriui. Be to, nė vieno seminarijos nario nepa- 
darė vyskupijos egzaminatorium, 0 tas pareigas taip pat nuo 
amžių ėjo rektorius su profesoriais. 

Tai rašau ne del to, kad tokias smulkmenas laikyčiau svar- 
biu dalyku, ne kam nors apjuodinti, bet parodyti, kokie mūsų 
laikai buvo nelaimingi. Rektorius su visa seminarija įstatymais 
buvo atskirtas nuo vyskupo ir kitų dvasiškųjų; todel reikėjo, 
kiek tik galint, palaikyti su jais santykiai, o tuo tarpu per nevalią 
tapo iis dar labiau atskirtas. Visame tame dvasiškijos pasielgi- 
me matės kūno ir kraujo interesas, — kelių dešimtų rublių in- 
teresas; 0 apie nelaimingą, nuskurdusią bažnyčią, apie bendrą 
katalikystės reikalą niekas nė nepamanė. 

Omne regnum divisum desolabitur. (Išnyks pasidalydama 
valstybė). Ne duok to Dieve! 


Ordenas, 


1847 m. gegužės 20 d. šviesiausias ciesorius Mikalojus I tei- 
kės papuošti Telšių seminarijos rektorių kun. Motiejų Valan- 
čiauskį, taip pat Minsko seminarijos rektorių kun. Adomą Vait- 
kevičių, šv. Onos 3 laipsnio ordenu. Varnių seminarijos inspek- 
toriui kun. Juzumavičiui ir Vilniaus gimnazijos kapelionui kun. 
Jasinskiui davė po aukso kryžių ant krūtinės nešioti. 

S 107. 1847 m, Šiaurės pašvaistė. 


Nuo pradžios 1847 m. ir ligi vasario m. 7 d. buvo tvirta žie- 
ma, nors dažnai bangomis įvairinama. Prisnigo baisiausiai; ku- 
rapkos, negalėdamos įsikasti iki žemės, bėgo į ūkininkų rejas, 
kur jas išmušinėjo ir išsmauginėjo beveik iki vienos. Kai kurie 
dvasininkai pasigailėdami šėrė jas. Net ir zuikiai kuo ne visi 
pražuvo, pristigę pašaro. Vasario 8 d. ištiko didelis atadrėkis ir 
lietus. Galas vasario ir kovo mėnuo buvo šalti ir sniegingi. Naktį 
iš bal. 5 į 6 d. gausiai palijo su perkūnais; rytą barometras pa- 
kilo, termometras rodė 15? šilimos ūksmėje. Gegužės mėnuo bu- 
vo šaltas ir liūtingas. Birželis šiltas ir šlapias. Birželio 13 d. jau 
valgėme jaunų baravykų. 

I galą gegužės mėnesio daugiur pasirodė blusinės (jedrosliga) 
ir karštinės. Mirė labai daug. Šiltinė atsirado daugiausia del to, 
kad žmonės pristigo duonos. Pūrui rugių (24 gorčiams) mokėjo 
po 3 rb. 60 kap. sid. Kviečių pūrui mokėjo po 5 rb. 25 kap. Šieno 
šiemet buvo labai daug, tik dažni lietūs liepos mėnesyje darė 
nemaža keblumo. Paskui labai augo atolas, taip kad rugpiūtyje ir 
rugsėjyje Žmonės antra tiek prisišienavo, kaip liepos mėn. Žie- 
miniai tavasariai javai labai užderėjo. Rugpiūtyie, dar šalnoms 
neištikus, jau pradėio džiūti lapai ir bulbių stambai; pabaigoje 
visiškai pajuodavo. Atkasę šaknis, žemaičiai pirmąsyk patyrė 
bulbių ligą: kuo ne kiekvienoje bulbėje buvo po raudonai 
mėlyną tašką, lyg kokios gangrenos. Apkrėstoji vieta buvo kie- 
ta. Taip apsikrėtusios bulbės galop supuvo ir biauriai dvokė. 
Žmonės vos beišsiteko sėklai kitiems metams. Ligi tik bulbės pa- 

"gedo, tuoj javų kaina pakilo. Pūrui rugių rinkoje mokėjo po 2 
rb. 50 k. 

Pavasarį kirminai nuėdė visų vaismedžių, ypač obuolių la- 
pus ir žiedus. Del to obuolių šiemet visai nebuvo. Kriaušių kur- 
-ne-kur buvo po truputį, bet ir tos sukirmijo, menkos, dar ant 
medžio bebūdamos, supuvo. 

Rugsėjo m. 21 d., per š. Matą, gausiai pasnigo. Termometras 
rodė 4" šilimos. Rytą sniegas išnyko ir vos bepasirodė lap- 
krityje. 

Gruodžio 5 d. buvo giedri. Stipras vasaros rytų vėias nesi- 
liovė pūtęs. Termometras rodė 7* šalčio. Vakarą 6 val. ant dan- 
gaus rytuose ir vakaruose pasirodė ne per aukštoje atmosferoje 
du žiburiu, lyg liepsnos. Paskui pašvaistė virto baisiomis ugni- 

nėmis juostomis, šluotų ar rykščių pavidalu 9 val. ne tiktai tas 
vietas, bet ir didžiąją dalį visos atmosieros apėmė liepsnos. Ga- 
lop, 10 val. viskas pranyko. Tą reiškinį mokytieji, kaip visados, 
laikė šiaurės pašvaiste; kaimiečiai gi laikė nelaimingos ateities 
pranašavimu. Paskesnieji atsitikimai įrodė, kad Žmonių buvo 
įspėta. | 

Nuo gruodžio 5 d. iki 1847 m. galo buvo stipri be jokių ata- 
drėkių šalčiai. Visiškai nesnigo. . 

S 108. 1847 m. Žemaičių Vyskupiją valdė J. M. Jonas Gin- 
tila. Oficijolas buvo Juozapas Giniotis, Varnių Katedros kanau- 
ninkas. Surogatu pralotas Kryžanauskas Pranciškus. Kunigų 
vyskupijoje buvo 458; išmirė 15, įsišventė 21. Už visokius nusi- 
dėjimus Varniuose pasitaisymo namuose apgailavo 15 kunigų. 


S 113. 1848 metai. 


Nuo pradžios 1848 m. iki sausio 22 d. nuolat buvo šalta 
ir nesnigo. Kaimiečiai šiltine taip mirė, jog daugelyje parapinių 
bažnyčių kasdien laidojo po 7, 10 ir 15 numirėlių. Pirmasis 
Šią žiemą atdrėkis ir pirmasis gausus sniegas tepasirodė 
sausio 22 d. Nuo šios dienos atšilo, ir iki vasaros neturėjome 
daugiau kaip 3“ šalčio. Seniai pranašavo, kad javai bū- 
sią kuo menkiausi; tačiau neįspėjo. Visi kalendoriai patarė 
vasarojų šiemet anksčiau sėti, vėlai sėtas pražūsiąs. Pasi- 
rodė priešingai: vėliau sėti buvo geresni už ankstyvuosius.. 
Šiais metais derlius buvo labai geras; rugiai ir vasarojus pa- 
augo, tik pūrų retai kur buvo, — jie per stiprus šalčius be 
sniego pražuvo. 'Prišienauta daug. Iš viso šie metai buvo 
šalti; karščių vos keletą dieną teturėiome liepos mėnesyje. 
Bulbės, kaip ir kiti javai, gana gausiai užderėjo; tiek nege- 
rai, kad į rugpiūčio mėn. galą susirgo pernykščia liga ir pra- 
dėjo gesti. Visus javus Žmonės susirinko anksti; taip kad 
iki rugsėje mėn. pradžios nieko jau nebebuvo lauke. Ruduo 
buvo gražus, tik atolas maža teaugo; iš to senieji spėjo kitą- 
met menką būsiant derlių. Žiema prasidėjo savo laiku. 


S 114. Varnių „koplyčia“. 


Kalnelis, baltmiškiu apaugęs, šiaurės pusėje už varsto nuo 
Varnių, iš senų laikų vadinosi (Koplyčia, del to kad klierikai, 
vakarais išeidami pasivaikščioti, tenai savo poterius pakalbė- 
davo. Pavasarį šių 1848 m. klierikai, o ių buvo 48, sudėjo 

50 rb. ir darbščiai padedant artimajam kaimynui bajorui Kaž- 
dailevičiui, išstatė medinę koplytėlę, tik tokią mažą, jog nė 
vienas žmogus įtilpti negalėjo. Nudažė ją iš vidaus ir iš oro 
pusės dažytojas Galevičius, žinoma, užmokėtas. Į vidų klie- 
rikai įdėjo Aušros Vartų Šv. Mergelės paveikslą; duryse po 
stiklui padėjo Šv. Mergelės litaniją lenkiškai ir žemaitiškai, 
idant bet kas ją lankydamas galėtų pakalbėti. Koplyčiai pla- 
ną padarė klierikas Mykolas Pacevičius. Pašvęsta buvo iš- 
kilmingai gegužės 28 d. Visa Seminarijos dvasiškija s1 savo 
vadu Rektorium kun. Valančiauskiu ir kuo ne visi dvasiškiai, 
kurie tik gyveno Varniuose, dalyvavo pašventime. Paskui 
klierikai skyrium, aukštoji dvasiškija skyrium ir susirinkę 
žmonės skyrium miškeliuose gėrė arbatą arba kando, kas ką 
turėjo. Nuo to laiko visokių žmonių pradėjo lankyti koplyčią 
ir vaikščioti aplink ją keliais. 


S 116. Revoliucijos baimė. 


Pradžioje 1848 m. revoliucija kilo pirma Italuose, viešpa- 
taujant Pijui IX; paskui prancūzai išginė iš savo krašto ka- 
ralių Liudviką-Filypą su visa jo gimine ir paskelbė Prancū- 
ziją — respublika. Galų gale ėmė virti visi Vokiečiai, reika- 
laudami iš savo valdžios konstitucijos. Tuo metu Rusų val- 
džia manė revoliuciją tikrai kilsiant ir tuose kraštuose, ku- 
rie buvo nuo Lenkų atplėšti. Del to gegužės mėn. įsakė iš 
visų atimti ginklus. Bet ką, pas ką, rakui išėjus, bus rasta 
ginklų, turės teisti karo teismas, kaipo politikos prasikaltėlį. 

Šautuvų pririnko bent kelias dešimtis tūkstančių ir išvežė 
į Dinabarko tvirtovę. Savininkams gi nė skatiko nesumokėjo 
ir ginklų niekados nebesugrąžino. Del šio įsakymo nukentėjo 
jaunas Raseinių apskrities dvarininkas Gapšiškių savininkas 
Dokalskis Vladislovas; pas jį, žydams įdavus, rado 10 sva- 
rų parako ir šautuvą. Už tą nusidėjimą buvo tuojau suimtas, 
nuvežtas į Kauną ir karo teismo pasmerktas. Taip pat ginklų 
rado ir pas žemaitį bajorą, raštinės valdininką Kaune p. Stun- 
gurą; jo laukia nemažesnė bausmė. Tačiau šiuose kraštuose 
nebuvo jokios netvarkos; vyriausybė be reikalo buvo sutrau- 
kusi į Lenkų karaliją daugybę kariuomenės. Kareiviai, pa- 
reidami, į visus kraštus išnešioio cholerą. 

S 117. Cholera Žemaičiuose 1848 m. 


Žemaičiuose cholera pirma pasirodė Šiauliuose 1848 m. 
birželio 25 d., rodos, su pašto siuntiniais atvežta iš Petrapilio. 
Pirmąja auka krito Šiaulių paštmeisteris ir kavalierius p. Kor- 
nilavičius; jis vos šešias valandas tesirgo. Jo kūną tos vietos 
klebonas Ign. Štachas su bažnytinėmis apeigomis palaidojo 
parapijos kapuose. Paskui Šiauliuose numirė 23 krikščionys 
ir 316 žydų. Krikščionys laidojo įau tam tikruose kapuose 
skyrium, nebenešdami į bažnyčią. Panevėžyje, sako, išmirę 
256, daugiausia žydų. Smilgiuose cholera išrovė 25; Joniš- 
kyie 16 krikščionių ir 300 žydų. Rugpjūčio mėn. vienam po- 
nui važiuojant per Joniškį, iškrito juodi marškiniai; juos tuo- 
jau pagavo žydė; ji tuojau susirgo cholera ir: užkrėtė visą 
miestelį; keleivio važiuota iš tokios vietos, kuri buvo liga 
apkrėsta. Stipriausiai siautė cholera Kelmėje. Pasirodė lie- 
pos mėn. Žmonės, pabūgę mirties, užsidarinėio savo gyveni- 
muose ir nieko nebejsileido. Kai ir tai nieko negelbėjo, pa- 
klausę gydytojų, iškilo iš namų į laukus, į palapines. Žydai 
tuojau ėmė badauti, nes į užkrėstą miestelį niekas nebe- 
norėjo važiuoti. Sustojo turgai. (Galop, ir katalikai liovėsi 
ėję į bažnyčią. Daugiausia išmirė žydų, 300; krikščionių 24. 
Liga išbuvo kuo ne du mėnesiu. Žagarėje žydų išmirė 973, 
krikščionių 6. Raseiniuose pasirode galopi liepos mėn.; nu- 
mirė 160 kareivių, 17 krikščionių ir 700 žydų. Kiti žydai ne- 
sirgo nė ketvirčio valandos ir mirė. Dažnai rytą rasdavo ne- 
begyvus. Ligonims slaugyti žydai pasisamdė kelias dešimtis 
žydų; jie su šepečiais ir spiritu per kiauras naktis vaikščiojo 
iš vienų namų į kitus, klausinėdami, ar kas nesusirgo. Taip 
pat ir krikščionis privertė, kad tuojau duotų žinią Brolijai, 
ligi tik kas susirgs. Kadangi susirgę tuojau stingo ir mėly- 
navo, tai atvykę brolininkai trynė juos spiritu ir stengėsi 
palaikyti kraujo cirkuliaciją Daugumą tokiuo būdu išlaikė 
gyvus, daugeliui jokie vaistai nebepadėjo. Taip apsieiti su 
ligonimis paskui pradėjo visi Žemaičių miesteliai. Nebegulėjo 
skyrium, kad susirgus, būtų kas prisišaukti. Visi keleiviai 
stengėsi tuo metu turėti prie savęs spirito ir žmogų. Tačiau 
keleiviai dažnai mirė vežime. Taip pasibaigė ir karaliaus 
dvarų liustratorius Ignacas Knieta, kilęs iš Salantų par. Nie- 
kas šiemet nevalgė nei obuolių, nei kriaušių, nei uogų, nei 

agurkų, nes tuos daiktus laikė ligos pradžia. Daugumas ne-- 
valgė įokių rūkštymų. Taip pat saugojos pieno. 

Kai cholera taip visus įbailino, Žemaičių vyskupijos val- 
dytojas Jonas Gintila paleido į dekanus šitą atsišaukimą. 

„Vis labiau plintanti epidemija, cholera vadinama, pasie-- 
kė ir mūsų kraštą ir nors dar nevisur savo ūmumą parodė, 
vis delto jau nebemažai aukų nušlavė. Tai aiškus Dievo rūs- 
tybės' ženklas; įą mes kasdien savo nusidėjimais ir savo sie- 
lų kietumu pelnėmės. Aukščiausiojo Majestoto įprašyti, kad 
nepasakomu savo gailestingumu skaudžią tą rykštę nuo mū- 
sų pašalinti teiktųsi, nusprendėm: man priklausomu autorite- 
tu skiriu visoje mano valdomojoje vyskupijoje tam tikras pa- 
maldas; jų tvarką čia pat pridedu; J. M. Dekanams patariu: 
jų valdomąją dvasiškiją paskatinti, kad ias atlaikytų pridera- 
mu karštumu ir su pasiruošimu; dvasiškija jau savo pašauki- 
mu dalyvauja visuose priepuoliuose, kurie tik ištinka Žžmo- 
nių giminę.  Pasikliaudami begaline Dievo gerybe, siųskime 
karštus maldavimus Dievo Galybių. O kad ir žmonės galėtų 
jungtis maldoje su mumis, J. M. kun. Klebonai, Kuratai ir 
Filijalistai apie skiriamą įsakytai vativai laikyti dieną tegu 
pirma iš sakyklos paskelbia ligi tik gavę šį aplinkraštį. Duota 
Alsėdžiuose 1848 m. rugpjūčio 28 d. N. v. Jonas Gintila. 

Gavę kursoriją, į. m: klebonai, kuratai ir filijalistai, pasirin- 
kę tinkamą dieną, nors tą diena būtų ir duplex vadinama,. 
laikys jo valdomoje bažnyčioje iškilmingą vativą „pro evi- 
tanda mortalitate“ vel „tempore pestilentiae“, prasidedančią- 
žodžiais: „Recordare Domine“ Aukščiausiojo Swtvertojo pa- 
galbai išprašyti nuo plintančio baisaus maro. Po vativos su 
išstatytu Šv. Sakramentu pagiedos suplikacijas. 

Be to, visi kunigai tai intencijai palaikys po vieną vativą 
skaitytinę, kaip viršiau parodyta, dienomis, kuriomis rubri- 
kos pavelija; o kol cholera mūsų krašte liausis, visose Mi- 
šiose iš tos vativos pridėlios Collecta. Dar į. m. bažnyčių 
valdytojai patars žmonėms, kad irgi tai intencijai savi noru 
kalbėtų po kiek tiek poterių arba kitų kurių maldų“. 

Visas tas pamaldas kunigai su žmonėmis tuojau atlaikė, 
tačiau cholera nesiliovė. Spalių mėn. ta liga Luokėje išrovė 
25 žydus. Per kitą mėnesį Telšiuose 127 žydus ir 15 krikš- 
čionių. Ta liga numirė raštinės valdininkas Jonas Lileika, 
gub. sekretorius, kurs neatsargiai suvalgė truputį grybų. 

"Taip pat numirė studentas Balabanas, pavalgęs rūgusio pieno. 
Tryškiuose numirė apie 17 žydų. Sedoje numirė du aseso- 
riaus Pasternakovo raštinės raštininku ir 105 žydai. Ylakiuo- 
:se 60 žydų; krikščionių beveik niekas. Tai regėdami, žydai 
ėjo Dievo melsti katalikų kapuose; tos vietos klebonas jiems 
to negynė. Šiaduvoje numirė 15 krikščionių ir 60 žydų. 
Plungė neteko 200 žydų; parapijoje numirė 5 žmonės, kurie 
per epidemiją lankė žydus. Veiviržėnai 6 krikščionių ir 18 
Žydų. Gargždai 80 žydų. Tverų par. 3 žmonių. Grūzdžiai 15 
parapijiečių ir apie 60 žydų. Kantaučių par. 3 žmonių. Varniuo- 
„se epidemija pasirodė pradžioje 1848 m.; pasimirė 20 žydų; 
„miestelio krikščionių niekas nei sirgo, nei mirė. Parapijoje 
numirė bajoras Varanavičius ir jo motina. Upynoje Girdiškės 
"par. numirė 40 žydų ir 3 krikščionys. Darbėnuose 27 žydai; 
krikščionių niekas. Pakruojyje 70 žydų; krikščionių nė vie- 
nas. Pažymėtina: per visą choleros marą nenumirė nė vie- 
nas kunigas. Tiesa, sirgo kun. (Pranciškus Jautakys, Liep- 
laukės filijalistas, Juozas Gedgaudas, Šeduvos kamendorius, 
ir Ipolitas Sivickas, Laukuvos kamendorius, bet visi pagijo. 
-Šisai pastarasis susirgo Šilalėje per Mišias; buvo ten nuva- 
žiavęs į atlaidus. Matyt, pačios nevedusių cholera nemėgia. 

Atspėkite kas, del ko cholera naikina daugiausia žydus? 
Vieni sako, daugiausia del to, kad žydai nevalyvi; ale kad ir 
kaimiečių ne vienas taip pat, kaip žydai, nevalyvai gyvena. 
Kiti sakė, permaža esą pasikliauti Dievu. Bet ką pasakysime 
apie žydų vaikus, dar nesuprantančius, kurių tačiau visų dau- 
giausia išmirė. Kiti sakė, cholera daugiausia mirštą Žydų, 
kad ta liga — Azijos liga, tai daugiausia griebia Azijos kil- 
ties žmones. Bet žydai nuo kiek iau amžių pas mus apsigy- 
venę, jau nebe azijiečiai. Vienu žodžiu, tas dalykas paliko 
neatspėtas. Gruodžio mėnesyje cholera  Žemaičiuose visur 
sustojo; tą priepuolį laikome pasibaigusiu. 


S 129. 1849 metai. 


1849 m. buvo šitoki: sausio mėnesyje buvo gana šalta; 
vasaryje atdrėkis ir šilta; kovo ir balandžio mėn. buvo 1a- 
biau šilta, neg visados tuo laiku esti. Gegužio pradžia buvo 
labai puiki ir šilta; nuo antros pusės mėn. ligi birželio 7 d. 
nuolat buvo šalta ir lietūs; žemose vietose žolė iššalo; dau- 

giur plaukiančius rugius šalčiai pagadino. Lig liepos mėn. 
negalėjai padėti kailinių. Kadangi medžiai atžydėjo per pir- 
mą gegužės šilimą, tai vaisių ir visokių uogų buvo daugybė. 
Javai gana geri; puikiausi — žirniai, bet perdrėgnu or1 per- 
augę, žydėjo iki pat rudens, mažai megzdami; galų gale, 
dar tebežydinčius šalčiai pagavo. Šieno buvo maža ir to 
sauso negalėjo surinkti. Galop pasirodė rudens šalčiai; iš 
viso metai buvo šalti. Ruduo tvėrė iki šv. Martyno. Iki to 
laiko gyvuliai vaikščiojo po lauką. Šaltis staigiai suėmė; pa- 
snigo ir tuojau sutvirtėjo Žiemos kelias. Nuo šv. Martyno iki 
Naujųjų Metų nebuvo atidrėkę. Termometras per visą lai- 
ką rodė mažiausia 10" šalčio. Kareiviai, iš Vengrijos grįžda- 
mi, daugiausia Žemaičiuose, žiemojo; žymiai pakėlė šieno 
kainą. Į Šiaulius ir Raseinius užnešė koleros; tačiau į kaimą 
ji neišėjo. Iš viso per 1849 m. mirė labai nedaug. 


Rektorius M. Valančius — vyskupas. 
Skrutinijus (Scrutinium). 


Per 1849 m. Bažnyčios istorijoje neatsitiko nieko svarbaus. 
Sausio mėnesyje į Petrapilį pašaukė J. M. kun. Motiejų Valan- 
čiauskį, idant padarytų apie iį Šventojo Tėvo Pijaus IX noru 
skrutinijų — ištyrimą, kaipo kandidato į Žemaičių vyskupus. 
Skrutatorium šv. Tėvas paskyrė J. M. Metropolitą Dmochov- 
skį. Šisai išsirinko Dvasiškosios Akademijos profesorių Antaną 
Jakubelskį, Kamenco katedros kanauninką, notaru arba sekre- 
torium toje byloje; liudytojais gi išsirinko Akademijos adjunk- 
tą J. M. kun. Ivaškevičių, profesorių J. M. kun. Bagienskį ir 
Kolegijos asesorių Žitomiero kanauninką J. M. kun. Litvinavi- 
čių. Šitie visi prisiekę, davė savo nuomonę apie Valančiauskį, 
kaip įiems matės. Pasibaigus ištyrimui, kandidatas į vyskupus 
kovo 30 d. sugrįžo į Varnius ir lygiai kaip ir pirma, ėjo Varnių 
seminarijos rektoriaus ir mokytojo pareigas. 

„Tėv. Sargas“, 1901 m., 1 Nr. 


Nominacija, konsekracija ir audijenciia. 
Spalių mėnesyje 1849 metų Varnių seminarijos rektorius 
kun. Motiejus Valančiauskis, Teologijos Daktaras, gavo žinią, 


M. Valančius. Pastabos  ; 88 


jog 16 dieną rugsėjo mėnesio Neapolio priemiestyje, vadina- 
mame Portiči, karaliaus rūmuose buvo Popiežiaus Pijaus IX 
prekonizuotas Žemaičių Vyskupu. Bullos gi buvo į Petrapilį 
atsiųstos 31 d. gruodžio mėn. tų pat 1849 m. Kandidatui į vys- 
kupus beliko rūpintis įsišventimu. 1850 m. sausio 14 d. Švie- 
siausis Ciesorius Mikalojus I davė šį įsakymą: „Telšių Semina- 
rijos Rektoriui Motiejui Valančiauskiui maloningiausiai įsa- 
kome būti Telšių vyskupijos Vyskupu“. Keliomis dienomis vė- 
liau Nominatas Vyskupas Valančiauskis gavo įsakymą vykti į 
sostapilį šventimų priimtų ir vasario 15 d. drauge su pralotu 
Kryžanausku išvažiavo. Petrapilį pasiekė 19 d. to pat mėnesio, 
kur, padaręs vizitus ir paprastus formalumus, ėmė ruoštis pri- 
imti šventimus. Tai jam buvo suteikta vasario 24 d. šv. Motie- 
jaus Apaštalo dieną. Konsekravo Metropolitas ir Mogyliavo 
Arkivyskupas Jo Mylista Dmochovskis, asistavo gi Jo Mylista 
Ignacas Holovinskis, Karistijos Vyskupas, Metropolito Padėjė- 
jas ir būsimasis jo įpėdinis, taip pat vyskupas Vaclovas 
Žilinskis, tyčia toms apeigoms atsikviestas. Po konsekracijos. 
buvo pietūs; juos kėlė tik ką įsišventęs Kunigų Akademijoje; 
už stalo sėdėjo 50 asmenų. Paskui iš eilios pietus kėlė Jo My- 
lista Holovinskis, Arkivyskupas, Vilniaus pralotas Fijalkaus- 
kis, Mogyliavo pralotas Kosakovskis ir Žemaičių kanaunin- 
kas Andriejus Dabševičius. 

Šviesiausis Viešpats dovanojo Vyskupui Valančiauskiui 1000 
rublių, brilijantinį žiedą už 823 rublius, Mitrą, Pastoralą. Kovo 
3 d. naujas Vyskupas gavo oficijalią žinią, jog Jo Mylista Cieso- 
rius teikia įam asmeninę audijenciją; jai skiria kovo 5 d. Atė- 
jus tai dienai, minėtasis Vyskupas ir nuvažiavo į Žieminius 
Ciesoriaus Rūmus. Per visus kambarius lydėjo jį jų tarnai, kol 
įvedė į atskirą kabinetą, kur buvo pats vienas Monarchas. Čia 
Šviesiausis Viešpats, paduodamas Vyskupui ranką, tarė ru- 
siškai: 

— Kame Tamstą pirmą kartą mačiau? 

Vyskupas atsakė: 

— 1844 m. turėjau laimės, buvau Jūsų Ciesoriškajai Dideny- 
bei pristatytas Kunigų Akademijoje, kaipo įos profesorius; pas- 
kui buvau Varnių Seminarijos Rektorius, tuo gi tarpu Jūsų Cie- 
soriškosios Didenybės malone esu Vyskupas, už tai nuolankiai 
dėkoju. 

— To nereikia! — tarė Ciesor.: — Mums patinka, įog rado- 
me žmonių, kuriais galime pasikliauti. Ar ilgai buvai Aika- 
demijoje? 

— Penkerius metus, Šviesiausis Viešpatie! — atsakė Vys- 
kupas. 

— Kraštas, kur gyveni, — toliau sakė Ciesorius, — pritiria 
daug pikta iš kaimyninės svetimos valstybės. Paslapčiomis einą 
už sienos nekartą esti baudžiami, netenka gyvybės ir nelaimin- 
gą daro visą savo giminę. 

— Tikrai, — atsakė Vysk.: — ir doros atžvilgiu daug pikta 
iš to esti, nes sugauti, norėdami išvengti nupelnytos bausmės, 
griebias visokių suktybių, melagysčių ir netikrų priesaikų. 

— Tai doros atžvilgiu, — atrėmė Ciesorius. — Man betgi 
labiausiai rūpi, kad į mano valstybę neįsiveržtų svetimtaučių 
dvasia; todel pavedu Vyskupui, kad jis savo įtaka sulaikytų 
vaikščiojimą mūsų valdinių į Prūsus. 

— Rūpinsiuos, Šviesiausis Pone! — Atsakė Vyskupas. 

— Kokia Žemaičių dvasia dabartiniais laikais? — Toliau 
paklausė Ciesorius: — 1831 m. tas kraštas Mums yra nusidėjęs. 

— Teisybė, Šviesiausis Viešpatie! — Atsakė Vyskupas. — 
Tik Žemaičiai niekados nebūtų to padarę, kad ne sąmyšiai, su- 
kelti Lenkuose. Mūsų dvarininkai, daugiausia vokiečiai, pa- 
sekė lenkais. Ir nors tai man neprideri, tačiau galiu patvir- 
tinti ir tvirtinu, jog daugiau tai nebepasikartos, jei bent įeitų sve- 
tima galybė ir įsakytų gyventojams imtis ginklo, 

Ciesorius trinktelėjo ranka į stalelį ir tarė: 

— Aš svetimos galybės nebijau; blogesnis naminis karas. 

Paskui labai lipšniu veidu pasilenkė ir tarė: 

— Proščajte, Jepiskop! (Sudie, Vyskupe !) 

Norėjo pabučiuoti Vyskupui ranką, bet šis drovėjos ir 
nedavė. 

Po tos audijencijos Vyskupas tuojau nuvažiavo į io mylistą 
ministerį Perauskį ir direktorių Skripiciną apsakyti priimta 
tvarka ištisos kalbos su Šviesiausiuoju Viešpačiu. Paskui atsi- 
sveikindamas aplankė ministerį Perauskį, Neselrodę, metro- 
politą Dmochovskį ir kitus ir ėmė ruoštis į kelionę. 


Ingresas. 


Iš sostapilės išvažiavo kovo 26 (d. 1850 m. vasariškąja 
karieta, ant šlėdžių padėta. Jo Mylistos Metropolito įsaky- 
mu sustojo 28 d. Jamburge, kur jį priėmė kun. Sikorskis, da- 
mininkonas, kolonistų katalikų kapelionas. Susirinko Narvos 
katalikai kareiviai ir kolonistai; jie kaip gyvi pirmą kartą 
temato vyskupą. Rytą vysk. patvirtino tikėjime 357 žmones 
ir mišias laikė pontifikališkai. Narvos apylinkėje sniego ne- 
bebuvo; tad metė šlėdes ir išvažiavo karieta ant ratų. Tuo 
tarpu tarp Narvos ir Tarto užtiko milžiniškus sniegus; juos tu- 
rėjo ratais pervažiuoti ir prityrė daug pavojumų. Trylika 
arklių negalėjo ištraukti vežimo iš sniego. 

Kovo 31 d. Tarte priimtas tos vietos katalikų kunigo 

“ Juoz. Beržanskio, patvirtino tikėjime 18 žmonių. Balandžio 3 d. 
Mintaujoje patvirtino tikėjime 247 žmones. Žemaičių pasienyje 
vyskupą sutiko Joniškio asesorius, o miestelyje daugybė ti- 
kinčiųjų žmonių. Čia vyskupas sustojo per balandžio 4 ir 5 
d. patvirtino tikėjime 5003 žmones. 6 ir 7 d. Šiauliuose patvir- 
tino tikėjime 4002 žmones. 9 d. nežiūrint daugybės kliūčių del 
potvynių ir prastų kelių, vyskupas atvyko į Varnius. 

Čia vyskupą sutiko daugybė dvasiškių, dvarininkų ir 
žmonių, susirinkusių ties parapine bažnyčia. Ties bažny- 
čios durimis į vyskupą lotyniškai prabilo buvusysis vysku- 
pijos valdytojas kun. Gintila. Į tai vyskupas šitaip atsakė: 

„Inter alios multos, gui nobis de via redeuntibus obviam 
venerunt, cernens etiam te, reverendissime domine, gui Nos 
in regimine hujus Dioeceseos nostrae praecessisti, pauca ad 
te volo. In decursu multorum: annorum dioecesis Samogiti- 
ensis solatio pastoris destituta, a venerabili Capitulo commis- 
sa fuit tuae curae, tuo regimini et sollicitudini. Tu vero, titulo 
vicarii Capitularis insignitus, munere, sibi commisso, tanta 
cum probitate et diligentia in decursu sex annorum perfunctus 
es, ut dioecesis haec pauca orbitati propria incommoda ex- 
perta sit. Ouapropter ex intimo corde nomine Ecclesiae Ca- 
tholicae ac nominę hujus almae dioeceseos nostrae palam tibi 
igratias agimus. De cetero Deus optimus maximus sit largus 
remunerator tuus. Nos vero, memores a te gestorum, omni 
cum pastorali aifectu et favore te semper prosegui publice 
spondemus“. 

(Lietuviškai bus maždaug šitaip: Tarp daugelio kitų, kurie 
mūs iš kelionės grįžtant išėjo sutikti, matydamas ir tave, ger- 
biamas pone, kurs pirma mūsų valdei šitą vyskupiją, noriu 
truputį į tave tarti. Per ilgus metus Žemaičių Vyskupija be 
ganytojiškosios paguodos buvusi, gerbiamosios Kapitulos bu- 
vo pavesta tavo rūpesčiui, tavo valdžiai. Tu gi pažymėtas 
kapitulos vikaro titulu, paskirtą pareigą tokiuo padorumu ir 
uolumu per 6 metus ėjai, jog šioji vyskupija savo našlai- 
tystėje nedaug teprityrė pikta. Todel iš gilumos širdies Kata- 
likų Bažnyčios ir šios mūsų motinos vyskupijos vardu atvirai 
tau dėkojame. Už visa kita Geriausiasis ir Galingiausiasis Die- 
vas tebūnie dosnus tau atlygintojas. Mes gi atmindamį tavo dar- 
bus, su visa ganytojiška malone ir palankumu tau visados likti 
viešai pasižadame). 

Paskui prasidėjo procesija sulig ritualo. Kad prisiartino 
prie seminarijos, į vyskupą prabilo tos įstaigos vedėjas kun. 
Aleksandras Beresnevičius. Vyskupas šitaip jam atsakė. (Len- 
kiškai). 

Įstaiga, kurios šlovingas esi vedėjas, nuo pradžios XVIII am- 
žiaus ir lig šios valandos buvo Žemaičių dvasiškijos lopšys. 
Iš jos išėio tūkstančiai dievotų ir pavyzdingų kunigų, kuriems 
šis kraštas dėkingas už apšvietimą tikėjimo dalykuose. 
Tai yra mokykla dvasiška, mokykla išimtinai mano, vysku- 
po, kur auginu jaunus levitus, padėjėjus žmonių sielų gelbėjimo 
darbe. Į seminariją tad pirmiausia akis atkreipęs turėsiu. 
Nebėsu jos rektorius vardu, bet nepaliausiu juo buvęs iš tikro, 
lig gyvas būsiu. Darbščiai globosiu lygiai jus, kuriuos pats išsi- 
rinkau mokytojais, kaip ir tą dvasiškąją įaunuomenę, kuria 
labiausiai pasikliauju. Jums, rektoriau, drauge su proteso- 
riais pridera pasirūpinti, idant manęs ir Dievo Bažnyčios ne- 
užviltų.  Lavinkite įą su tuo pačiu pasišventimu ir uolumu, 
kurį džiaugdamos ikišiol jumyse regėiau. Lavinkite katalikų 
religijos dvasioje ir prideramame paklusnume valdžioms. Ka- 
dangi to padaryti negali be Aukščiausiojo pagalbos, tai tegul 
Dievas laimina jus ir jūsų darbą; tegul Dievas laimina atgim- 
stančią Bažnyčią klierikų asmenyse; tegul Dievas laimina 
namus ir gimdytojus, kurie savo vaikus paskiria altoriui 
tarnauti“!. 

Prie katedros durų vyskupą sutiko pralotas archidijako- 
nas Benediktas Smigėlskis ir pasveikino vyskupą ne visai tin- 

kama kalba, į kurią Vyskupas trumpai atsakė. Paskui bažny- 
čioje atlikome paprastas formalybes. Galų gale pas vyskupą 
buvo pietūs. Už stalo sėdėjo s1 viršum 300 žmonių. 

„T.S.“ 1900. 2—3:Nr., 


Pirmoji Ganytojo grometa. 

(Iš knygelės: „List Pasterski Macieja Wolonczewskiego Z 
Božego milosierdzia i Easki s. Stolicy Apostolskiej Biskupa 
Telszewskiego do duchowieūstwa i wiernych Chrystusowych 
Rzvinsko-Katol'.kiei Dyecezyi Telszewskiej. Wilno. T rukar- 
nia A, Marcinowskiego. 1850 r. 71 p. Lietuviškąjį tekstą čia 
dedame neperstilizavę, tik rašybą išlyginę. Mums rodos. ši 
zrometa bus vertimas iš lenkiškojo originalo, kurį vyskupas 
bus parašęs pats; vertėjas gi, greičiausiai, bus ne pats vysku- 
pas. T.). 


Motiejus Volončevskis, 


Iš mielaširdystės Dievo ir loskos stolyčios Apaštalų Telšių, 
arba Žemaičių Vyskupas. 

Visus šiaipjau kunigus su zokaninkais Vyskupijos Mū- 
sų ir visus Kristaus tikinčiuosius sveikinu ir piemenišką 
žegnonę (laiminimą! Tumas) duodu. 

Katalikų tikėjimas pačioje pradžioje penkioliktojo amžiaus 
Žemaičiuose laimingai pasėtas, išaugo, pražydo ir tebklesta 
lig šiolei. Tą klotį reikia pripažinti pagalbai Dievo, kuri nėkuo- 
met neapleidžia Bažnyčios savo; dievobaimingumui ir įautru- 
mui jų vyskupų, katrų iš apveizdo Viešpaties nėkuomet jiems 
nestokojo. Nuo įvedimo į mūsų šalį krikščioniško tikėjimo 
lig šios gadynės Žemaičiai turėjo jau trisdešimtis šešis tikrus 
vyskupus. Iš tų už vis minavotini ir sektini tarpe daugelio ki- 
tų yra: Motiejus I, Martynas III, Merkelis Giedraitis, Jurgis su 
Antanu Tiškevičiai ir pastarasis Juozapas Giedraitis. Tam pa- 
sirinkus, Galingiausis ir Šviesiausis visų maskolių Ciesorius 
Mikalojus I per gerybę savo meilingai žvilgterėjo ant reikalų 
žmonių savo. O Tėvas Šventasis, sėdžiąs šiandieną ant Stoly- 
čios Apaštalų Piusas IX, būdamas slaptinėje rodoje savo 28 d. 
birželio 1849 m. priemiestyje Neapoliaus, vadinamame Portiči, 
pakėlė Mane į jūsų vyskupus. Tai vis geresniai pažinsite, 
perskaitę ant galo pridurtas grometas Tėvo Šventojo. Grome- 

toms į mūsų žemę atėjus, Peterburge Katalikų šv. Kotrinos 
bažnyčioje 24 d. vasario 1850 meto palikau iššvęstas į vysku- 
pus. Pašventė mane dievobaimingas Godojamas Mogyliavo 
Arcivyskupas visų katalikų bažnyčių, Maskolių ciesorystėje 
esančių, Metropolita Jo Mylista Kazimieras Dmochovskis, 
draugystėje savo padėtojo ir būsimojo įpėdinio Karistijos Vys- 
kupo Jo mylistos Ignaciaus Holovinskio su Vilniaus Vyskupu 
Jo Mylista Vaclovu Žilinskiu. Ir taip galingu Dievo parėdymu 
nesitikėtai palikau Piemeniu Jūsų. Ir puolė burta apt Motiejaus. 
(Darb. Apašt. 126). [ 

Nuo prigimimo tylus ir nieko negeidžiąs, ką jaučiu širdyje 
savo nuo to laiko, kuriame gavau žinią apie augštą mano dalį, 
nevalioju skubiai ištarti. Silpnumas mano paties, atsakymas 
Dievui už kožną vieną iš jūsų, baimė sūdo Viešpaties, užvyda 
žmonių, įvairi širdgylai, nuo kurių perdėtinis negal išsisukti, 
— vis tai visuomet stovi akyse Mano ir nemaž baido. Tame 
prispaudime Mano tuo tik pasikliaunu, jog tų vargų negeidžiau. 
Patys žinote, niekam šioje pasaulėje nesidedant be valios Die- 
vo ir mažuose daiktuose labjau tada pakėlimas Manęs į pieme- 
nius dūšių žmonių tur būti iš rankos Viešpaties. Tuomi, sa- 
kau, pasikliovęs, priėmiau ant kukšteros savo sunkybę, katros 
priimti nezganduotųs ir patys Angelai. Tas įsidėjimas ramina 
Mane ir liepia tikėti Dievą, kaip pradėjo, taip pabaigsiant ma- 
niep gerą darbą. 

Kad vienokiai viltis Mano nebūt perdaug didi, vienu įtem- 
pimu maldose savo nepaliausiu glaboti Viešpaties, idant Man, 
menkam tarnui savo, suteiktų tvirtybę ir pats padėtų nešti naš- 
tą piemeniškos vyresnybės. Nuo jūsų taipogi, mieliausios ave- 
lės mano, pagalbos dvasiškos reikalauju. Visų pirmu jūs, dievo- 
baimingi Kunigai, kurie drauge su Manimi darbuojatės apie iš- 
ganymą dūšių, nėkuomet neužmirškite paminėti Manęs šven- 
čiausioje Mišių apieroje, tarydami: „ir vyskupą mūsų Motiejų“. 
Lygia dalimi karštose maldose jūsų šaukite prie aukščiausio 
piemenio dūšių žmonių, Išganytojo Viešpaties, kad Man, nau- 
jai pradedančiam darbą Apaštališką, suteiktų reikalingą man- 
drybę ir išmintį, kad Dvasia Švenčiausi gausiai aprėdytų Mane 
dovanomis savo, idant stengčiaus šviesti Jums paveizdu ir dar- 
buose kunigiško pašaukimo ištikimu būti jūsų pravadninku. 

Jūs, žmonelės, meilingi katalikai Vyskupijos Žemaičių, vi- 
sų brangiausi avinyčia ir abliubenyčia Mano, kurie už vis no- 

rėjote vyskupo, kurie verkėte, prisiminę siratystę savo, kurie 
labjausiai reikalaujate gerų vadovų kelyje išganymo, neužmirš- 
kite Manęs maldose savo; melskite Visagalinčio Dievo, kad 
Mums, ieškantiems išganymo jūsų, priduotų stiprumo ir suteiktų 
gerų padėtojų, dievobaimingų kunigų, kurie akivaizdoje Mūsų 
dieną ir naktį pagal neštų jums pagalbą dvasišką. 

Numanote, broliai Mano, jogei darbuodamos ir su išmelstu 
Dievo padėjimu, nors didžiausiai šarpuočiau, vienokiai vienas 
pats visų reikalams užgana padaryti nestengčiau; todel išpuola 
jums su Manimi vienkart dirbti; būtinai reikalauju padėjimo 
jūsų.  Visųpirma tame dalyke pakelių piemenišką balsą savo 
taviep, skaisčiausi dalele meilingos avinyčios Mano, tarnai alto- 
rių Dievo, padorūs kunigėliai! Daugiau ne per dešimtį metų 
vienkart su jumis darbuodamos, kaipo kunigas, čia pat Žemai- 
čiuose, linksminaus, matydamas jums graudžiai apsakinėjant 
žodį Dievo, su didžia atidė klausant spaviednės ir be paliaubos 
dalijant katalikams šventus sakramentus. Jeigu tada elgėtės, 
kaip tikri piemenys, vyskupijai“ našlaujant, stipriai viliuos nu- 
gis karštumui jūsų tarnavime Bažnyčiai šventai pasidaugin- 
siant, nesgi raginti įūsų žodžiu ir paveizdu nėkuomet neliau- 
siuos. Jūs esate dešinė ranka Mano, jūs akys, įūs pirmiausi 
padėjėjai. Nuo jūsų, kaip ir nuo Manęs, anoje baisioje dienoje, 
kad ateis kunigaikštis piemenų Kristus Jėzus, reikalaus gero 
skaitliaus už visas dūšias, mūsų priveizėjimui pavestas. Jūs, 
kaipo perdėtiniai nedaugel katalikų, guvesniai už Mane galite 
kiekvieną priveizėti, kiekvieno dvasiškiems reikalams užgana 
padaryti. Ganykite tada būrelį Dievo, kuris tarp jūsų yra, pri- 
veizdėdami ne su privertimu, bet iš liuoso noro pagal Dievo: 
nei del bjauraus pelno, bet iš gero noro. (1 Petr. 5, 2). 

Kadgi tarnavimas įūsų nebūt papeiktas, gyvenkite pride- 
rančiai pašaukime jūsų, kuriuomi pavadinti este. (Ephes. 4. 1). 
Numanote gerai, kokio nekaltumo ir dievobaimingumo reika- 
lauja nuo jūsų pašaukimas dvasiškas; pažįstate gražumą ir 
aukštumą kunigystės; suprantate, jogei kaip iš vienos šalies 
už vis aukština stoną jūsų gyvenimas padorus, gyvenimas būti- 
nai krikščioniškas, taip iš antros, užvis žemina ir bjaurioja pa- 
šaukimą jūsų gyvenimas nedoras, elgimos, pilnas apšauktų ydų. 
Todel nenorėkite patys dauginti nelaimių savo. Namai jūsų te- 
būn' uždanga cnatos ir dorybės; gyvenimai jūsų tešvieč' pa- 
veizdu krikščioniško dievobaimingumo; tegul jumis mato svie- 

tas tikt bažnyčioje arba atliekančius savo pašaukimo žygius.. 
Bespėdami mislykite apie daiktus išganymo ir skaitykite dvasiš- 
kas knygas, idant kaskarts labiau pažindami tikėjimą ir jo įsa- 
kymus, kasdieną daugiau šurinkdami į galvas savo visokio 
mokslo, rastumėtės naudingesniais tiems žmonėms, del katrų 
laimės Dievas jumis pastatė. Bet, Meilingi Broliai mano, dar 
ne čia galas darbų jūsų. Dar turite penėti aveles įūsų duona žo-- 
džio Dievo. Jukgi mums visiems įsakė Išganytojas tarydamas : 
„Eidami mokykite visas gimines“ (Mat. 28, 19). Ir vėliai: „Ei- 
dami po visą svietą, apsakinėkite Evangeliją visokiam sutvėri- 
mui“ (Mar. 16, 15). Tą įsakymą Viešpaties Kristaus atlikdami, 
kanakados Apaštalai apšvietė žiuburiu dangiško mokslo visą: 
žinomą pasaulę, o jūs tą pačią valią Sūnaus Dievo pildydami, 
kožną šventą ir nedėlios dieną turite apsakinėti žmonėms pri- 
sakymus vieros. O užvis reikia tai daryti jums, pirmiausi pa- 
nuo Mūsų piemenimis parakvijų savo; tarp gi didžiausių pavi-- 
nasčių piemenų, kaip tarė tėvai susirinkimo Tridentiškojo, skai- 
tos apsakinėjimas žodžio Dievo. Sekdami paveizdą dideliai įsa- 
kančių sakytojų ir dabodamis, kaip nemažu yra daiktu skelbi- 
mas teisybių, nuo Dievo apreikštų, mokykite Žmones, patys pir- ' 
miau gerai išsimokinę, nes gi liuosas balsas veikiau pakliūna 
į širdis klausytojų. Užvis taip sakykite, kad žmonelės galėtų 
suprasti, o maž ką teišmanantys veiktų išmokti vieros šventos. 
ir kaip jiems prider elgtis. Todel veikiau sakykite pamokslus, 
nekaip mandrius sakymus, arba kozonius. Ne vien mokykite ir- 
išguldinėkite Evangelijas, nuo Bažnyčios šventos padėtas, bet 
dar po sumos, pirm arba po Mišparų apsakinėkite katekizmą. 
Taip darydami, veikiau apšviesite prasčiokėlius ir išmokysite 
vieros šventos vaikus su nežinovais. Pamoksluose jūsų užvis 
storokitės patvirtinti žmones vieroje katalikų ir išguldyti, kas. 
nuo kiekvieno prider Šviesiausiam Ciesoriui, visokiai karalys- 
tės vyresnybei. Kiekvienoje parakvijoje gal būti tarp žmonių 
įvairios ydos ir negeri papročiai, kurius klebonai, gerai jausdami 
ir žinodami meilę Dievo su artimu, tur stengtis išnovyti. Ant 
galo, apsakinėkite žodį Dievo: Žemaičiuose žemaitiškai, dalyje: 
vyskupystės lig šiolei prie Lietuvos prigulinčioje, lietuviškai, 
Kurše — latviškai arba vokiškai; žodžiu sakant, tą kalbą teikite, 
kurią suprant didesnė dalis klausytojų jūsų. 

Dabarčio, atzręždamas balsą Mano taviep, visokio pašauki- 
mo, padėjimo ir amžiaus pavestos Man nuo Dievo vyskupijos 
motriškos ir vyriški katalikai, sveikinu jumis su tikrai tėviška 
ir piemeniška malone, vienkartgi išpažįstu, jogei nuo dienos 
pašventimo mano į Vyskupus tapote mieliausia Mano Kristuje 
abliubenyčia. Todel dieną ir naktį apie jūsų gerą dvasišką 
steigti neigi melsti už jumis Dievą, nėkuomet neperstosiu. To 
tikt nuo jūsų reikalauju, kad ir iūs iš savo pusės mylėtumėte pie- 
menis savo, nedabotumėte jų ydų,bet melstumėte nuo Viešpaties 
pagausinimo visokios jiems dorybės, klausytumėte jų persergė- 
jimų ir godotumėte arba šenavotumėte tuos, kurie tur išduoti 
Dievui skaitlių už dūšias jūsų. Tokia eila sujungti viena meile 
būsite vienu kūnu, vienų surinkimu tarnų Jėzaus Kristaus, gy- 
vuojančiu vienoje viltyje išganymo amžino. Tuokart atsiras 
tikra vienybė tarp piemenų ir avelių, tuokart piemenys geriau 
galės avelėmis valdyti, o tos be priklasties klausys jų balso. Vie- 
ra su kunigais yra tai daiktai nedalijami, neskiriami; kas myli 
"vierą, myli ir kunigus; kas nekenčia tikėjimo, neapkenčia ir tar- 
nų vieros, kunigų; todel jūs, protingi gyventojai Vyskupijos Ma- 
no, visuomet mylite ir godojate kungėlius, nes širdimi este 


„pririšti prie vieros katalikų. Turėkitės tos vieros ir toliau. Nors 


aniolas iš dangaus atėjęs, kaip sako Povilas Apaštalas, mokytų 
„jumis kitaip, nekaip moko Bažnyčia šventa katalikų, neklausy- 
kitė (Gal. 1,8); nes gi toks apaštalas apsakinėtų tikras neteisy- 
bes, blūdus ir žmonių išmonius. Ta Bažnyčia stovi ant kietos 
Švento Petro uolos, kurios nė peklos vartai nepergalės, kaip pa- 
sakė pats Jėzus Kristus. Ta Bažnyčia jumis gemančius priėmė 
-per Krikštą šventą ant kelių savo; ta Bažnyčia be pertrūkio vien 
penėjo ir peni mokslu šventu ir Sakramentais šventais; ta Baž- 
nyčia tegul jumis nusiunt į karalystę dangaus — kur jau nusiun- 
tė milijonus sūnų ir dukterų savo. Turėdamies tos vieros šven- 
"tos gyvenkite priderančiai pagal jos įstatymų, nes gi „viera be 
gerų darbų numirusi yra“, kaip sako Jokūbas Apaštalas (2, 26). 
Viską šventa, viską padoru, viską teisinga ir gero garsmo, arba 
šlovės, mylėkite ;priguskite prie gerų darbų, nes gi alužna dangų 
pramuša ir atidaro, alužna daro žmones vertais mielaširdystės 
Dievo, kaip skelbia apkarunavotas pranašas: „pagirtas dabojąs 
reikalingą ir ubagą, dienoje pikto išgelbės iį Viešpats“. (Ps.40.1). 
Mylėkite ir godokite Šviesiausį Ciesorių visų Maskolių kaip tėvą 
savo, „ne iš baimės, bet del sumnenės“, kaip sako Povilas Apaš- 

talas (Rym. 13.5). Tegul paklusnumas visokioms vyresnybėms 
valdo žingsnius jūsų. Ponai, sugebėkite apiprekioti darbus žmo- 
nių jūsų, prisidėkite prie jų gero pagal dūšios ir kūno. Neniekin- 
kite jų, atmindami, įogei akysu Dievo visi esame tokie. Žmo- 
nės, godokite ponus savo, nes anie jumis gynioja ir suteikia že- 
mę, kurią ardami ne vien priderančiai gyventi, bet ir dangų sau 
uždirbti galite. Žodžiu sakant, tarp visokio pašaukimo meilin- 
gos avinyčios Mūsų tegul bus: baimė Dievo, meilė artimo, pa- 
iklusnumas dvasiškoms ir nedvasiškoms vyresnybėms ir prisiri- 
šimas prie vieros katalikų. Tegul visi taip padoriai elgiasi, kaip 
elgės senų dienų Žemaičiai, kad dabarčio, it senovėje, mūsų ša- 
lis teisingai galėtų vadintis dievobaiminga. 

Oi, kaip būčiau laimingas, kad tas pirmas piemeniškas balsas 
Mano, pakliūdamas į ausis avelių Mano, pakliūtų vienkart į šir- 
dis ir protą įūsų! ant galo, atneštų tuos laimingus vaisius, kurių, 
išduodamas tą grometą, meldžiau ir melsiu Viešpaties per kiau- 
ras dienas gyvenimo Mano. 

Įsakome Mūsų Telšių Konsistoriui, kad šią grometą Mūsų dru- 
kavotųsi;išrašuose per kunigusDžiakonus pasiųstų visoms parak- 
vijų bažnyčioms ir lieptų,kad kiekvienas klebonas pirmojepoatė- 
jimo to rašto nedėlioje perskaitytų žmonėms, kozelnyčioje stojęs, 
tokiu liežuviu, kokį moka klausytojai. Ant galo, norime, kad tą 
pat dieną po visam atgiedotų giesmę: Tave Dievą garbiname, o 
tai del to, kad visi padėkavotumėte Dievui už neapleidimą Vys- 
kupijos Mūsų ir išmelstumėte visokio gero Tėvui šventajam Piu- 
sui IX, vienkart su šviesiausiu Ponu Mūsų Mikalojum I. Giedant 
giesmę, visais varpais prider skambinti. 

„Malonė Viešpaties Mūsų Jėzaus Kristaus ir meilė Dievo ir 
draugystė Dvasios Šventos tegul bus su jumis visais“. Amen. 
(II Kor. 13.13), 

„T. S.“ 1900. 2 ir 3 Nr. 

Apaštališkuosius Raštus čia praleidžiame. 


S 128. Pralotas G. Bilevičius. 


1851 m. rugsėjo 15 d. Teneniuose numirė J. M. Grigalius Bi- 
levičius, Žemaičių Katedros Pralotas—Scholastikas. Tasai pra- 
lotas kilęs iš aukštos giminės, pabaigęs mokslus, įstojo į Var- 
nių seminariją; paskui giminių pastangomis buvo pasiųstas į 
Vyriausiąją Vilniaus Seminariją; išėjo Š. Teologijos Magistro 

laipsniu. Sugrįžusiam į vyskupiją J. M. kunigaikštis Juozapas 
Giedraitis dovanojo Kelmės kleboniją. Truputį vėliau, pakeltas 
pralotu, atsisakė nuo Kelmės klebonijos ir gavo Laižuvos kle- 
boniją, kurią ir valdė iki pat amžiaus galo. Paskutiniais savo 
amžiaus metais sėdėjo Žemaičių Konsistorijoje asesorium. Ne- 
paprastai doras žmogus, šisai pralotas proto nedaug teturėjo. 
Buvo tai Kaino auka, kurią giminės Bažnyčiai atnešė. Prela- 
tūrą po io paėmė kanauninkas Jurgis Bytautas. 


S 133. Šnipukai, 


Viešpataujant Šviesiausiam Mikalojui I, 1853 m. prasidėjo 
karas, vadinamas Krymo karu. Mūsų provincijomis vyriausy- 
bė, žinoma, netikėjo. Visi provincijos pakraščiai knibždėjo šni- 
pukų. Varniuose aiškus šnipas buvo parapinės mokyklos mo- 
kytojas Beinaravičius; jam gi kolera mirus, tas pat pareigas 
ėjo rusų kalbos mokytojas Seminarijoje p. Klevinskis. Kada šį 
pavyko kažkaip iš Varnių išginti, atsiuntė kitą, dar blogesnį, į 
seminariją mokytoju, — Teoflistovą. Teoflistovas, Vladimiero 
gub. popvaikis, buvo Petrapilyje Pedagogikos Institute. Institutas, 
jį išleisdamas, kuogeriausiai paliudijo; bet kai teko jam kitus 
mokyti, pasirodė pats nieko nemokąs. Labai mėgo rašinėti 
įdavimus, ypač vyskupo Valančiauskio ir seminarijos rekto- 
riaus į. m. kun. Aleksandro Beresnevičiaus, savo vyresniųjų. 
Bet nemokėdamas rašyti, kiekvieną kartą gavo važinėti į Tel- 
šius ir ten ieškotis padėjėjų, kurie moka rusiškai, ir taip skundė 
nekaltus. Del tų įdavimų vyskupas gavo kelius kartus važiuoti 
į Vilnių ir teisintis karo gubernatoriui generolui Elijui Bibikovui 
ir slaptajai policijai. Kadangi buvo įdavinėjamas del politikos 
dalykų, kuriais vyskupas visiškai neužsiimdavo, tai ir pasitei- 
sinti nebuvo sunku. Be to, įdavus minėtajį rektorių, iš Vilniaus 
buvo atvažiavęs į Varnius Vilniaus gimnazijos inspektorius Or- 
lovas, kvotė klierikus iš rusų literatūros ir raportavo semina- 
riją esant valdomą ne taip, kaip vyriausybės įsakyta. (Gavęs 
šitokį raportą, antrasis Bibikovas, vidaus dalykų ministeris, pa- 
šalino jį iš tarnybos ir apgyvendino Vilniuje. Be to, ministeris 
įsakė, kad Varnių seminariją kas mėnuo lankytų Telšių mokyk- 
los viršininkas Lukaševičius. Lukaševičius seminarijai labai 
įkyrėjo lankydamas, nes ir už pinigus, kuriuos kassyk gavo mo- 
kėti, ne visados galėjo turėti gerą liudymą. Be to, Kauno gim- 

nazijos direktorius Sergiejus Vasilievas, vyriausybės įsakomas, 
taip pat kvotė klierikus dukart iš rusų dalykų. Pasauliečių ki- 
šimąsi į vyskupo mokyklą Ganytojas gavo kęsti, nes laikai buvo 
kritiški. 

S 135. Nelaimingi pietūs, 


1855 metai. Šiemet vasario 18 d. pabaigė savo gyvenimą 
Šviesiausis Mikalojus I. Kol žinia apie tą svarbų atsitikmą pa- 
siekė Varnius, atėjo ir vyskupo Motiejaus Valančiauskio vardo 
diena. Tą dieną prisirinko svečių, vyskupas su dvasiškija nu- 
ėjo į bažnyčią, kur po pamaldų įį pasveikino. Sugrįžus namo, 
vienas svečias padavė jam vėkus iš karo gubernatoriaus, prane- 
šimą apie monarcho mirtį. Visi tos naujienos nusigando; tačiau 
vyskupas turėjo duoti susirinkusiems svečiams pusryčių ir pie- 
tų: negi galėjo juos išbrukti alkanus. Ypač klierikai, nepagal- 
voję senojo papratimo laikydamies, vyskupo raides apšvietė, 
vakarop išstatė jas seminarijos vartuose. To vyskupas nė Ži- 
noti nežinojo, nes buvo svečiais užsiėmęs. Tai dienai praėjus, 
šnipukai, kurių čia netrūko, tuoj davė žinią vyriausybei apie 
tuos pietus, pridėdami, jog vyskupas pietus kėlęs, džiaugdamasis, 
kad cies. mirė, del to ir seminarija buvusi iliuminuota. Tai 
ir vėl priepuolis. Neilgai trukus, atvažiavo žandarų pulkininkas 
ištirti, kaip ten buvo buvę; paskui vėl valdininkas ypatingiems 
reikalams prie karo gubernatoriaus pulkininkas gr. Rzevuskis. 
Varniškiai teisinosi, kiek galėjo; vis delto žinia apie tuos pietus 
pasiekė naujojo monarcho Aleksandro II sostą. Tačiau jokių 
blogų pasėkų nebuvo. 


S 136. Kun. Juozapas Rupeika. 


Juozas Rupeika gimė, rodos, 1778 m. Telšių par. Truputį pa- 
simokė Telšiuose, bet neišlaikęs kvotimų į Varnių seminariją, 
nuvažiavo į Minską ir tenai įsišventė kunigu. Prabuvęs kurį 
laiką Minsko vyskupijoje, visokiems Žmonėms užtariant, buvo 
pristatytas į Šeduvos klebonus. Atvykęs į Žemaičių vyskupiją, 
buvo vyskupo Juozapo Giedraičio priimtas į šią vyskupiją ir pa- 
keltas Šeduvos klebonu. Būdamas toje vietoje, ūžė ir smaugė 
Šeduvos miestelėnus visokiomis bylomis. Per to krašto revoliu- 
ciją 1831 m. Rupeika iš pradžių laikėsi sukilėlių; bet paskui, su- 
metęs juos neišturėsiant, visomis priemonėmis ėmė padėti ru- 
sams. Sykį sugavo jį sukilėliai ir jau rengės virve priartinti 

dangui, bet kažkaip išsprūdo iš jų rankų. Sukilimui pasibaigus, 
laimėjo didelį pasitikėjimą juo Vilniaus karo gubernatoriaus ku- 
nigaikščio Dolgorukovo ir gavo keletą ordenų. Uoliai padėjo 
tardyti kunigus, dalyvavusius sukilime. Monarcho įsakymu 
už tai įtrauktas į Žemaičių kapitulą kanauninko titulu; paskui 
buvo pagerbtas Šiluvos infiula. Tada kun. Rupeika gavo išva- 
žiuoti iš mėgiamosios Šeduvos ir apsigyventi Šiluvoj; tai jis 1a- 
bai nenoromis padarė. 1847 m. direktorius Skripicinas ketino 
iį pakelti Žemaičių vyskupu, tačiau šį sumanymą suardė vys- 
kupas Holovinskis, kurs įrodė direktoriui, įog pristatydamas 
Rymui žmogų, turintį žmonėse menką šlovę, tik supainiosiąs 
santykius su Šv. Sostu. Keistas būtų buvęs kun. Rupeika vys- 
kupas, nes, be to, kad buvo netekęs doros ir tikėjimo, dar nė vie- 
no lotyniško žodžio nesuprato ir visiškai nemokėjo skaityti. 
Del to giedodamas Mišias, aiškiai tesakė; Dominus vobiscum ; 
maldas gi tik mikčiojo ir taip balsą laužė, jog Žodžio nebuvo 
galima suprasti. Nuo to laiko vyriausybė nuo io atsitraukė. 
Dar karo gubernatorius Bibikovas, policijai pristačius jį kaipo 
neramų bylinėtoją, norėjo iį ištremti, bet vyskupas Valančiaus- 
kis, nenorėdamas, kad fioletai ir infula būtų paniekinti, apgynė. 

Kun. Rupeika buvo dar visų vyskupo Juozapo Giedraičio 
dvarų kamisorius ir Žemaičių Kapitulos prokuratorius. Tai buvo 
skaisčiausis jo laikas, nes vyskupo pinigais daug galėjo daryti 
ir darė. Kadangi bet-kuris žmogus turi gera ir bloga, tai ir kun. 
Rupeika turėjo abeja: nekartą gynė beturčių bylą, jei jie mokė- 
davo nusižeminti prieš jį ir pasiduoti jo globai. Daug savo gi- 
minių leido į mokslus ir paskui aprūpino. Tinkamu iškilmingu- 
mu šventė Dievo Motinos Gimimo dieną Šiluvoj, patsai cele- 
bruodamas. 1854 m. baigdamas minėtuosius atlaidus, laikė miš- 
parus; paskui kaip tik sugrįžo į kleboniją, staiga susilpnėjo 
ir numirė. Jo kūnas palaidotas Šiluvos kapuose ties pat koplyčia. 

P. S. Juozapas Rupeika lietuvių literatūroje žinomas knyga: 
„Jonas isz Swisloczes krominikas wędrawois lietuwiszku lie- 
žuwiu iszguldytas kasztu ir storoni Jozapa Rupeyka, Kanauni- 
ka Plocka, klebona Szaduwos, ženklinika s. Onos. Wilniuje pri 
bažniczes s. Kazimiera 1823 metuose 8*, 248 p. ir 1 politipažas. 
Dedikacija lenkiškai kun. Čartoryskiui. — Čia reiktų pridėti ke- 
letas v. Motiejaus nenusakytų ar nežinotų dalykų. J. T. 

$ 137. Pralotas Fijalkauskis. 


Rupeikai mirus, neužimtą kanoniją vyskupas atidavė Aloi- 
zui Šukevičiui, teologijos magistrui, seminarijos profesoriui. 
Beresnevičius, kad ir buvo pašalintas, Varnių seminarijos Rek- 
torium paliko. Į Šiluvos infulato vietą vyskupas į. m. ministe-- 
riui pristatė į. m. kun. Tomą Dabševičių, žemaitį, Kijevo uni- 
versiteto profesorių. Tuo tarpu Vilniaus Kapitulos pralotas. 
j. m. kun. Antanas Fijalkauskis pasirūpino tą vietą iš valdžios 
gauti sau. Vyskupas, gavęs apie tai „ukozą“, tiesa, nuliūdo, bet 
turėjo tylėti, nes negalėjo priešintis aukščiausiai krašto vyriau-- 
sybei. Tokie tai mūsų laikai. Patys dvasiškiai drąsiai laužo 
šv, Motinos Bažnyčios teises. 1855 m. liepos 12 d. į Šiluvą at- 
vyko Mogiliavo kanauninkas Jurgis Ivaškevičius, parodė vys-- 
kupui naujojo infulato raštus ir jo vardu buvo įsodintas. 


S 138. Arkivyskupas Holowtiūskis. 


Arkivyskupas Holowinski's buvo neapsakomai buklus ir“ 
darbštus vyras. Ypačiai buvo atsidėjęs literatūrai. Rašė per 
kiauras dienas ir naktis. Toks nesiliaujamas darbas ir viso- 
keriopi susigriaužimai įvarė jam įeknų ligą. Gydytojai ir vys- 
kupai velijo, kad nors kartą išvažiuotų į vyskupiją, aplankytų. 
savo žmoneles ir nors trumpam laikui liautųsi rašęs. Tačiau 
arkivyskupas nieko neklausė, nes, voluinietis būdamas, tarės. 
protingesnis esąs už kitus. 1855 m. pavasariui ateinant, gydy- 
tojai patarė jam, kad išsikeltų kur už miesto, į salą, vadinamą 
Jelaginu; kad kasdien maudytųsi, kuo daugiausiai gertų šalto 
vandens. Holowinskis taip ir padarė; bet pabaigus tą nelai- 
mingą kuraciją, pasirodė pilve ar jeknose vėžys. Pagelbėti nebe- 
buvo galima, ir arkivyskupas dar jaunas, nes vos 48 metus ei- 
damas, pabaigė savo dienas Petrapilyje Akademijoje spalio 
mėn. 7 d. Aš visados stebėdavaus, kad arkiganytojas, turėda- 
mas didžiąją dalį Rusijos, nė karto neišvažiavo jos aplankytų 
ir visą laiką iki pat mirties išbuvo Kunigų Akademijoje homi- 
letikos mokytoju. Man rodos, maža tebuvo pasaulyje arki- 
vyskupų, kurie eidami tokias šlovingas pareigas, buvo pasišven- 
tę 40 klierikų, skriausdami visą vyskupiją. Užtat ir jo nuopel- 
nas buvo, kad klierikams įskiepijo geriausios katalikiškos dva- 
sios. Gana to. Holowinskio gyvenimą aprašys ne vienas. 

S 139. Arkivyskupas Žilinskis. 


1856 metai. Prieš mirdamas Holovinskis rašė į šviesiausį 
«ciesorių Aleksandrą II, rekomenduodamas arkivyskupu Vil- 
niaus vyskupą Vaclovą Žilinskį. Ir jis, tikrai, buvo popiežiui 
pristatytas į tą vietą. Pijus IX, pritardamas tam, scrutinium 
apie Žilinskį padaryti įsakė Žitomyrio vyskupui, vyriausiam 
pašaukimu. Šisai, nepagalėdamas patsai važiuoti taip toli, sub- 
delegavo vyskupą Valančiauskį; jis gegužės mėn, drauge su 
kun. Otonu Praniauskiu, savo sekretorium, išvažiavo į Vilnių. 
Čia Žilinskio priimtas, per savaitę padarė scrutinium ir birželio 
.3 d. išklausė priesaikos, arba tikėjimo išpažinimo. Kai tasai ak- 
tas atsidūrė Romoje, Pijus IX Žilinskį pakėlė Mogiliavo arki- 
vyskupu ir su bulla iš 1856 m. rugsėjo mėn. 18 d. atsiuntė Pa- 
lijų. Šia šv. Bažnyčios grazna papuoštas, vyskupas Vaclovas 
+apo Mogiliavo arkivyskupu ir metropolitu. 

Darydamas scrutinium, prisiekusiais liudytojais pasikvie- 
čiau: pralotą Bankevičių, pralotą Žiškauskį ir kanauninką Kaz- 
lauskį. Šie Žilinskio gerbėjai nusprendė jį esant vertą būti Ar- 
kivyskupu ir valdyti Vilniaus vyskupiją. Matydamas, kas čia 
užraugiama, rimtai prašiau, kad nevaldytų dviejų vyskupijų, 
nes taip labai nuskriaus Bažnyčią; vis delto naujas arkivysku- 
pas išsirūpino „ukozą“, kuriuo jam pavedama ir Vilniaus 
vyskupija. 


S 140. Paskelbimas N. Šv. M. M. Pr. 


Dogmatas Nekaltojo Švenčiausiosios Mergelės Marijos Pra- 
sidėjimo Popiežiaus Pijaus įsakymu Varnių katedroje ir visuo- 
:se Žemaičiuose buvo paskelbtas 1855 m. gruodžio 8 d. 


S 141. Pasiuntinys Chigi's. 


1856 m. rugpiūčio 26 d. vainikavosi šviesiausis ir geriausis 
„Aleksandras II. Į koronaciją Maksvoje tebuvo pakviestas ar- 
kivyskupas Žilinskis. Šventojo Tėvo Pijaus IX atstovu iš Ro- 
mos atvyko Don Flavio Chigi, Miros arkivyskupas. Žmogus 
mandagus, greitas ir daugeliu kalbų kalbąs. Drauge atvažiavo 
jo sekretorius kun. Fares, Monsignoras Bianchi, Vespaziani ir 
ketvirtas, kurio pavardės nebeatmenu. Visi jie, padarę, kas 
jiems priderėjo, per Ukmergę grįžo namo. Išvažiavo ir Žemai- 
čių vyskupas ir arkivyskupas Žilinskis į tą miestą jo sutiktų, 

Vakarą 7 dieną nuncijus atvyko į Ukmergę. Tuoj mes jį suti- 
komeę ir pasveikinome. Rytą buvo bažnyčioje ir laikė Mišias. 
Pasišnekėti su nuncijum nebuvo galima, dvarininkės kliudė. Nun- 
cijų pasikvietė į Vilnių; visas miestas jo ten laukė; tačiau jis 
nevažiavo, o pasileido toliau į kelionę per Kauną. Dvasiškijai 
nepatiko nuncijaus elgimasis, nes kaip šv. Tėvo atstovas, turėjo 
arčiau tos vietos kunigų laikytis ir atviriau su jais bendrauti. 


S 142. Vyskupas Lipskis. 


Vilniaus pralotas, Petrapilio Kunigų Akademijos inspektorius, 
teologijos daktaras Vicentas Lipskis 1856 m. spalio 31 d. bu- 
vo įšvęstas Chersonės, arba Tiraspolio, sufraganu, Janopolita- 
nijos vyskupu. Įsišventęs tačiau nevažiavo į Teraspolio vysku- 
piją, o pasiliko mylimajame Vilniaus mieste. 


S 129. Vyskupas Kahnas, 


1848 m. Svetimųjų Tikėiimų Departamento Direktorius Skri- 
picinas, aplankydamas vyskupijas, įsidėmėio Rygos konvento 
prijorą J. M. kun. Ferdinandą Kahną ir sumanė jį įšvęsdinti nau- 
jos Tiraspolio vyskupijos vyskupu. Taip ir atsitiko. Šviesiau- 
sis Ciesorius Mikalojus I pristatė jį popiežiui, kad patvirtintų. 
Atėjus bullai, kad būtų padarytas scrutinium, Kahnas buvo pa- 
kviestas į Petrapilį įvykinti šv. Tėvo valios. Bet Kahnas nei 
raštu, nei liudytojais negalėjo įrodyti, kad pakrikštytas. - Todėl 
jį gavo lygtinai pakrikštyti ir įšvęsti iki pat kunigo, Sako, jau- 
nas Kahnas išpažinęs Mozės tikėjimą. Tai slėpdamas, nerodė 
metrikos ir nerado liudytojų. Ar šiaip ar taip, scrutinium buvo pa- 
darytas ir į Romą išsiųstas. Popiežius Pijus IX niekuo neįtarė ir 
bullą de consecratione atsiuntė. 1850 m. rugsėjo 7 d. Petrapilyje 
šv. Kotrinos bažnyčioje Metropolitas Dmochovskis, asistuojant 
Vilniaus Vyskupui Žilinskiui ir Koristijos vyskupui Holowinskiui, 
įšventė Tiraspolio dijecezijos vyskupu. Įsišventęs vyskupas 
Kahnas paliko Petrapilyie neva Kolegijos nariu, nors be jo toji 
geriausiai galėjo apsieiti. 


S 143. 1857 metai. Saratuvos sutvarkymas. 


Popiežiaus nuncijus kunigaikštis Kidži (Chigi), būdamas Pe- 
trapilyjė, smarkiai subarė vyskupą Kahną už tai, kad be reikalo 
sėdi sostinėje ir nevažiuoja į savo vyskupiją. IPabaidė net Po- 

piežiaus vardu suspenduosiąs. Tasai įsakymas padarė seniui 
įspūdžio: pradėjo ruoštis. Bet kur? Kame jo katedra? Kon- 
kordatu, kuriuo nauja Chersonės Romos-Katalikų vyskupija 
buvo įsteigta, vyskupas Kahnas turėjo gyventi Chersonėje. 
Lankydamas vyskupiją, vieną sykį aplankė ir tą miestą, kurs 
garsi šv. Klemenso popiežiaus atminimais. Iš to, kaip 
katalikų vyskupas buvo ten priimtas, pravoslavų dvasiškija nu- 
jautė katalikų vyskupo buvimą ten pakenksiant stačiatikybės 
platinimui ir visa tai pristatė Švies. Ciesoriui Mikalojui I. Šisai 
pasirūpino, kad Šv. Tėvas Pijus IX pakeistų vyskupijos vardą 
ir vyskupo sostinę; vadinas, parodė vyskupo rezidencijai Cher- 
sonės gub. apskrities miestą Tiraspolį. Bet ir čia nei katedros, 
nei vyskupui namų nebuvo. Rymui pradėjus spausti, kad vys- 
kupas, dabar jau Tiraspolio, būtų įsodintas, vyriausybė, jau 
Švies. Aleksandrui II viešpataujant, paėmė į nuomą namus vys- 
kupui ir seminarijai Saratuvoje; ten turėjo vyskupas vykti, 

Kaip tik ten įsigyveno, tuoj pradėjo ir vyskupiją tvarkyti. 
1857 m. jam paprašius, iš Vilniaus, Žemaičių, Minsko ir Mogy- 
liavo seminarijų vyskupai davė po tris vokiškai mokančius 
klierikus. Iš jų vyskupas Kahnas sudarė Saratuvoje seminariją. 
Be to, vyriausybė vyskupui pavelijo įsteigti „mažąją seminari- 
ją“ paruošti jaunimui nuo pat mažens į dvasiškajį luomą. Se- 
minarijos Rektorium vyskupas pasikvietė J. M. kun. Juozapą 
Želvavičių, R.-K. bažnyčios vikarą Maksvoje, žemaitį. Inspek- 
torium J. M. kun. Antaną Rajuniec'ą, Liepojos bažnyčios admi- 
nistratorių, taip pat žemaitį. J. M. kun. Zenoną Jotkevičių ir 
Gabrielių Onošką padarė profesoriais, Vyriausybė atsiuntė dar 
keletą pasauliečių mokytojų. Taip susitvarkė Saratuvos se- 
minarija. 

Pirmieji Saratuvos Kapitulos nariai buvo: J. M. kun. Maksi- 
milijonas Orlovskis, Teol. Mag., Tifliso klebonas, pralotas-deę- 
kanas; J. M. kun. Jurgis Razutavičius, Odesos klebonas, Teol. 
Mag., pralotas-arkidijakonas; J. M. kun. Juozapas Želvavičius, 
Teol. Mag., kanauninkas-penitencijaras; J. M. kun. Antanas Ra- 
juniecas, kanauninkas; J. M. kun. Zenonas Jotkevičius, Mikola- 
jevo klebonas, kanauninkas; J. M. kun. Gabrielius Onoška, ka- 
nauninkas. 

Šie kapitulos nariai iki šiol vis dar neturi jokios distinktorijos. 

Iš tų pat žmonių buvo sudaryta ir pirmoji konsistorija Sara- 
tuvoje. Oficijolu buvo laikomas vysk. sufrag. Vinc. Lipskis. 

$ 145. Geresni Aleksandro II. laikai, 


Vergai papratę yra laukti kito pono. Tam atsitikus, kartais 
laimi, kartais prakiša. Šisai kraštas, nustojęs Švies. Mika- 
lojaus I ir gavęs Švies. Aleksandrą II, tikrai, laimėjo. Ligi tik 
įžengęs į sostą, tuoj atstatė direktorių Valerijoną Skripiciną, 
kurio katalikai fanatiškai nemėgo. Duotuoju „ukozu“ leido ka- 
talikams statytis ir taisytis bažnyčias, neatsiklausus valdžios, 
tik tos vietos vyskupui pavelijant. Suvaldė pravoslavų dva- 
siškiją, kuri būriškai kliudė bažnyčias statyti ir šnipinėjo; su- 
valdė ir panaikino šnipinėjimą su įdavinėjimais; tad nekaltuo- 
sius paliko ramybėje. Gerbdamas katalikų bažnyčias, privertė, 
kad ir valdininkai labiau, neg lig šiol, gerbtų katalikų dvasiš- 
kiją, — vienu žodžiu sakant, padarė, jog viešpataujant Jo Cie- 
soriškai Malonei, to krašto žmonės galėjo laisvai linksmintis, 
galėjo alsuoti, maloniai užmigti ir linksmai atsikelti. Todėl te- 
gul Dievas pailgina Šviesiausiam Valdovui amžių! 

Be to, tas pats Monarchas atstatė Ministerį Bibikovą, kurs, 
būdamas katalikų priešas, buvo Varnių seminarijai primetęs at- 
virą šnipą, ne mokytoją, Teofistovą. Tam ministeriui pasitrau- 
kus, seminarija gavo mokytoją p. Bieliauskį, kurs ramiai ėjo 
savo pareigas, neįsileisdamas į jokius įdavinėjimus. Tą gi semi- 
nariją išvadavo ir iš Telšių apskrities mokyklos viršininko lan- 
kymų; nuo šiol seminarija bepriklausė pačiam vyskupui. 


S 146. Netikra pranašystė. 


1857 metai buvo, tiesa, labai sausi, bet derlingi. Žmonių 
maža temirė. Rudenį, pradėjus vaisius valgyti, pasirodė, ypač 
miesteliuose, ir cholera, bet nebuvo labai mari. Visi žmonės, 
klausydami laikraščių, liepos mėnesyje laukė didžios planietos, 
kuri turėjo susidaužti su žeme ir ją į čiuntus sudaužyti. Kai-kas 
tos katastrofos labai bijojo; kiti gi, pasikliaudami tuo vienu pa- 
saulio šeimininkų Dievu, tą paskalą laikė tik paskala. Ir taip 
buvo, kaip šieji antrieji spėjo: liepos 18 d. praėjo, o žvaigždė 
nepasirodė ir žmonių giminė išliko. Žiemos iki pradžiai 1858 
m. nebuvo. : 


A. a. administratoriaus Gintilos biografija. 


Jonas Krizostomas Gintilauskis, arba Gintila, gimė 1788 m. 
Telšių ap. Gelindėnų kaime. Į mokslą vaikščiojo iš pradžių 

Kalvarijoje, o paskui Telšiuose. Išėjęs keletą klasių, metęs mo- 
kyklą, Gintila tarnavo vadinamojoje Telšių „palestroje“ (prie 
teismo); bet neturėdamas vilties dėl savo kilties ką nors lai- 
mėti, išvažiavo į Vilnių. Čia kiek tiek pagyvenęs, kad patyrė 
nelengvai ką nors gausiąs, įstojo į dvasiškių luomą vyriausio- 
joje Seminarijoje Mogyliavo vyskupijos lėšomis, nes toji nėvieno 
neatsiuntė. Tai atsitiko 1807 m. Pabaigus mokslus, pripažinta 
jam teologijos kandidato laipsnis. Įsišventęs kunigu 1812 m., 
arkivyskupo Siestrzencevičiaus įsakymu keletą metų mokė teo- 
logijos Reguliariškuosius Kanauninkus Jeziorkų vienuolyne 
Baltgudijoje. Paskui kurį laiką buvo vikaru Liucine. Trokš- 
damas dar labiau pakilti moksluose, savo vyresnybei pavelijant, 
1815 m. atvyko į Vilnių, ėjo pareigas vikaro prie šv. Jono baž- 
nyčios, vaikščiojo į teologijos fakultetą ir gavo teologijos ma- 
gistro laipsnį. Neilgai trukus, išėjo iš Mogyliavo vyskupi- 
jos ir buvo priskirtas prie Vilniaus vyskupijos ir gavo Vilniaus 
gimnazijos kapeliono vietą. Dar tuo nepatenkintas, ieškojo 
ir gavo prefekto arba klierikų prižiūrėtojo vietą vyriausiojoje 
seminarijoje. Būdamas toje vietoje, itin stengės patikti garsiam 
savo iškalba profesoriui Chodaniui. Mirus, rodos, J. M. kun. 
Tamošauskui, profesoriui, liko fakultete nepaimta teologijos ka- 
tedra, ir kun. Gintilai liepė mokyti egzegetikos, nes maždaug 
mokėjo hebraiškai. Ėjo tad adjunkto pavaduotojo pareigas 
1817—22 m. Čia patirta Gintilą neesant tinkamą būti universi- 
teto profesorium. Vilniaus universitetas į kiekvieną kapitulą 
turėjo teisės įdėti po keletą užsitarnavusių žmonių; nenorėda- 
mas Gintilą paleisti neužmokėtą, davė Žemaičių kanoniją. Taip 
tatai 1822 m. kun. Gintila atvažiavo į Varnius ir pasiėmė savo 
vietą. Čia jaunas, jį vadindavo „kanauninkėlis“, neturėjo ko 
veikti. Iš nuobodžio kiauromis dienomis važinėdavo ar me- 
džiodavo. Dažnai medžiojo su dvarininkais, dažniau pats vie- 
nas žiurkinėjo po pelkes aplink Varnius. Pats pasakojos šaudęs 
varnas nuo medžių, augančių aplink katedrą, kada ten suma bu- . 
vo. Vyskupas Juozapas tylėjo; dievobaimingas oficijolas Gai- 
levičius kapitulos nariui irgi nieko nesakė; tai kun. Gintila žaidė 
aimatavos ligi papiktinant kitus. Daugiausia būdavo Mosėdyje 
pas dekaną Dausiną, kurs darydavo garsų alų. Tenai vieną sykį 
Gintila nuvežė ir profesorių Chodanį. Per šešerius metus taip 
ūžė ir tapo visų pajuokiamas ir niekinamas. Misijonorių se- 
minarijos profesoriai visur iš jo tyčiojosi net per pamokas. Taip 

gyvendamas, 1828 m. buvo kapitulos išrinktas į Kolegiją aseso- 
rium, kur veikiai ir išvažiavo. Be to, tais pat metais įprašė 
dvarininkus, kad pristatytų iį vyskupui ir gavo Kartenos 
kleboniją. . 

Ir čia, kaip ir kitur visur, kun. Gintila tegalvojo apie savo 
iškilimą. Pasergėjęs, jog norint įžengti į diduomenės draugę, 
reikia mokėti prancūziškai, pradėjo mokytis; tačiau gerai ir 
per visą savo amžių nepramoko. Geisdamas visur išsitaisyti 
kelią, tapo tikras valdžios pakalikas; dėl to 1830 m. gavo š. 
Vladimiro 4 klasės. Šiais metais sukilo šalys, nuo Lenkijos ati- 
trauktos. Kada Šviesiausiam Ciesoriui Mikalojui I pasakė Že- 
maičius aklai vedanti dvasiškija, 1831 m. pasiuntė į Žemaičius 
kunigaikštį Simaną Giedraitį, pavyskupį, draug su kun. Gintila. 
Atvykę į Žemaičius, važinėjosi palei bažnyčias, išleidinėjo atsi- 
šaukimus, bet niekas jų neklausė. Kad Plungėje rinko žmones 
į bažnyčią, viena moteriškė šuktelėjo balsu: „Ar mes nesakė- 
me, jog reikia išpjauti ponus ir kunigus“! Tas balsas labai iš- 
gąsdino pasiuntinius. Be to, ties Švėkšna sukilėliai ėmė šaudyti 
į karietą, kur pasiuntiniai sėdėjo; laimė, kad nekliudė. Grįžo 
tat į Petrapilį, nieko nelaimėję. Kun. Gintila padavė ministeriui 
memorandumą apie sukilimo priežastis. Šiame dokumente 1a- 
biausiai kaltino valdininkus, kurie perdėdami Žmones erzino. 
Už tą savo pasišventimą gavo šv. Onos 2 klasės ordeną. Tamė 
laike pajuto nesuvaldomą norą rinkti knygas ir bebūdamas so- 
stinėje, įgijo jų daugiau, neg privačiam žmogui reikia, nes io 
knygynas buvo vertas 30.000 rublių sidabru. 1833 m. važiavo Į 
Karlsbadą inkstų gydytis; grįždamas užvažiavo į Žemaičius ir 
ketino čia palikti, bet šaltai priimtas vyskupo kunigaikščio Juo- 
zapo, o tiesiog nepadoriai priimtas praloto Benedikto Smigel- 
skio, tuomet vyskupo kapeliono, Alsėdžiuose, vėl sugrįžo į so+ 
stinę asesorium. Nuo to laiko pasidarė baisus savo vyskupui 
ir kitiems, nes įgijęs Svetimųjų Tikėjimų departamento direkto- 
riaus Vėgėlės malonę, darė, ką norėjo. 1835 m. atsižadėjo Karte- 
nos klebonijos, kurią jo pastangomis gavo doras Mateušas Gin- 
tila. Kai 1835 m. vyskupas Juozapas Giedraitis norėjo Joną Gin- 
tilą atitraukti į Žemaičius, jisai pasirūpino, kad valdžia paskirtų 
jį trečiuoju Kolegijos nariu ir taip paliko Petrapilyje. 1336 m. 
gavo vietą Maltos bažnyčios kapeliono. 1838 m. vyskupui Gied- 
raičiui visai jo nepristačius, monarchas kun. Gintilą paskyrė Ši- 
luvo infulotu. Bet iuo kilo aukštyn valdžios akyse ir bažny- 

čios laipsniuose, juo niekino jį visa katalikiškoji draugė ir matė 
jį — pavojingą asmenį esant, ypač, kad valdžios ketinimai iš- 
griauti katalikybę buvo jau visiems žinomi. 

Kun. Gintila rodės viską padarysiąs, bet tik jį išaukštintų. 
Likęs Šiluvo Infulotu, išveržė iš kunigaikščio Simano Giedraičio 
=,009 pataisyti neva tai jo padarytiems apleidimams. Tais pi- 
nigais jis pastatė Šiluvę karčiamą ir nieko daugiau. Kun. Gin- 
tila vyko ant kun. Smigelskio už nepadorų priėmimą; be to, 
bijojo, kad nepralenktų jo, tapdamas Žemaičių vyskupu. Todėl 
pristatė valdžiai Smigelskį maištininkų, labai pasidarba- 
vusiu 1831 m. Ir valdžia uždraudė Smigelskiui važinėti į Alsė- 
čžius ir Varnius. Šis kun. Gintilos įdavimas buvo griežtai me- 
lagiuzas, nes kun. Smigelskis kaip tik sukilimą prasirgo lovoje 
plaučių užsidegimu. Kada Šviesiausis Mikalojus I kunigaikšti 
Simaną Giedraitį paskyrė kunigaikščio Juozapo Giedraičio pa- 
dėjėju, o šiam mirus, pavedė jam vyskupiją valdyti, kun. Gintilą 
paskyrė Žemaičių pavyskupiu. Jis tuojau pareikalavo, kad jam 
mokėtų pavyskupių algą 300 holandiškųjų dukatų. Tai buvo 
1840 m. Žinoma, Rymui apie tas atamainas oficijaliai niekas ne- 
pranešė ir dėl to jis nieko nežinojo; tuo tarpu Giedraičių gimi- 
nės pianešė popiežiui, jog kun. Gintila jau ima pavyskupio algą 
ir taip atima iš tebegyvenančiojo (tikrojo pavyskupio) Adrami- 
tijos vyskupo Simano išsilaikymą. Tas dalykas labai nakažiė 
Ryme kun. Gintilos garbę. 

1841 m. kun. Gintilai davė šv. Vladimiro III klasės ordeną. 

Kunigaikščiui Simanui mirus, Žemaičių kapitula, kur kun. 
Gintila turėjo šalininkų, ypač pralotą Ginioti, išsirinko jį savo 
vikaru. Ta žinia labai jį pradžiugino, nes jau manė nebetoli 
beesąs nuo Žemaičių vyskupo. Kapitula dar ir tuo paklydo, kad 
pripažino jį vertu Žemaičių infulos. 1844 m. rugpjūčio 25 d. kun. 
Gintila buvo paskirtas Žemaičių vyskupijos administratorium, 
o dar prieš tai pristatytas popiežiui Grigaliui XVI Žemaičių vys- 
kupu. 1843 m. gavo diementinį kryžių, tokį, kokį duoda pravo- 
slavų opatams; 1856 m. šv. Stanislovo I klasės ordeną. Viena- 
me savo raporte Rymui kun. Gintila pasirašė: „Nominatus Epis- 
copus Samogitiensis“, ir tai Ryme nepatiko, nes šv. Sosto dar 
nebuvo vyskupu paskirtas. Tuo tarpu Šviesiausiojo Mikalo- 
jaus I vardu valdžia ėmė reikalauti iš Šventojo Sosto, kad Gin- 
tilą iškeltų vyskupu, bet popiežius Grigalius XVI nenorėjo nė 
klausyti apie tai, o ant pristatymo savo ranka parašė: „Gintyllo 

nunguam Episcopus“, vadinasi, Gintila niekados nebus vysku- 
pas. Šiam popiežiui mirus, iš Pijaus IX reikalavo, kad patvirtin- 
tų, bet ir tas nepasidavė. Ir taip Gintila ant visados paliko tik 
valdžios „Nominatas“. Monarchas, galų gale, matydamas šiuo- 
se dalykuose su š. Sostu nesutiksiąs, Žemaičių vyskupu pristatė 
kun. Valančiauskį. 

Kun. Gintila buvo žmogus vidutinio ūgio, plikas, turėjo vie- 
ną akį žvairą; taboką gėrė ir cigarą rūkė; kalbėjo labai daug, 
nieko kito neprileisdamas kalbėti; vyskupiją valdė raštais, 
pats neišvažiuodamas sėdėjo Alsėdžiuose. Šlovės pas žmones 
jokios neturėjo. Priegtam buvo nepaprastai darbštus literatas; 
kraustė ir tvarkė savo knygas; rašėlenkiškai-hebraišką žo- 
dyną; prirašė daugybę lakštų, bet vis niekus, nes hebraiškai ge- 
rai nemokėjo. Laikė žydelį, kurs jam padėdavo rašyti hebraiš- 
kas knygas; sutaisė jų gana daug, bet nežinau, kur jos dingo. 
Daug talmudiškų knygų pirkos iš žydų ir gana gerai žinojo žydų 
literatūrą. 

1550 m. atidavė valdžią vyskupui Valančiauskiui; tuo pra- 
dėjimu sėdėjo namie, retai kur beišvažiuodamas, Iš nuobodžio 
priprato truputį gerti; nieko nenorėjo priimti. Amžių baigdamas, 
padirbo testamentą; gavo gerklės džiovą. Turtą, gyvas būda- 
mas, išdalijo gentims, o didžiąją „dalį knygyno, jo prieteliui ofi- 
cijolui Giniočiui paprašius, dovanojo kapitulai. Seminarijai ati- 
davė mokslo įrankius: žemėlapius, viešpataujančiųjų paveikslus 
ir šventųjų Tėvų portrietus. Dar labiau artinantis mirčiai, pa- 
sidirbino monumentą Alsėdžių bažnyčios šventoriuje ir grabą. 
Nekartą gulinėjo į jį, kaip kad prisimieruodamas, ar gerai bus 
gulėti; atsikvietė iš Kretingos Bernardiną Jagelę'): jam keletą 
sykių išpažino; galų gale 1857 m. liepos 25 d. atidavė Dievui 
vėlę ir buvo palaidotas Alsėdžių bažnyčios šventoriuje rūsyje. 

T. S. 1900 m. Nr. 12. ai 


!) Doc. Tumo pastaba. Pirma norėjo ilgesniam laikui gauti tėvą Pabrėžą, 
Kretingos tretininką, ir su juo ruoštis mirti. Sk. Vaižganto Raštų XI t. j 

Varnių miestelis. 


Sukilimas, 


Garsusis Varnių miestelis mano buvimo ten laiku, 1850 — 
1564, buvo kiek-tiek laimingas. Mano rūpesniu Vidaus Reikalų 
ministeris Jo M. Perovskis leido Varniuose įsteigti aptieką; 
jų tuojau ir įsteigė Kražių aptiekius vokietis; jo pavardės ne- 
beaimenu. Mano rūpesniu čia apsigyveno ir daktaras Andrie- 
jauskas. Iš paštų valdžios išprašiau, kad per Varnius paštas 
eitų. Mano pakviestas ponas Adomas Zavadzkis iš Vilniaus 
įsteigė Varniuose knygų pardavimą. Ta įstaiga vyskupijai bu- 
vo labai naudinga, nes žemaitiškos knygos į visas šalis ėjo 
taip gausiai, jog pramonininkas vos galėjo patenkinti Žmonių 
reikalavimus. Į seminariją priėmiau 120 auklėtinių. Savo lė- 
šomis sušelpiau iš senų laikų čia buvusią parapinę mokyklą, 
kur mokė vaikus skaityti ir rašyti žemaitiškai, maskoliškai ir 
lenkiškai. Pelkėtą miestelį pradėjo labiau Žžvizdru pilti, nes 
to reikalavo pašto kelias. Pastačiau naują vandeninį malūną 
savo ir viso miestelio patogumui; valdžia tebuvo man davusi 
vietą malūnui pastatyti. Kunigai, turėdami į mane reikalo, ir 
dvarininkai, būriais rinkdamies, ypač per mano vardines, duo- 
davo miesteliui daug uždarbio. Gerai todėl jam klojos, kol ne- 
užėjo bendroji visiems nelaimė, destis, maištas, prasidėjęs 1862 
met. Tais metais Varniuose nebuvo nėvieno rusų kareivio; bū- 
damas tada Vilniuje pas general-gubernatorių Nazimovą, jis bu- 
vo man palankus, prašiau, kad atsiųstų apginti pulkelį kareivių; 
atsiųsti pažadėjo, bet to nepadarė. 

Į tuščią miestelį pirmą sykį maištininkus atvedė Šimkevi- 
„čius, pono Burzyūskio ekonomas, iš Kražių parapijos. Tas bū- 
rys iš konsistorijos kasos pasiėmė 320 rub. ir iš civilinių valdi- 
ninkų paėmė parašus, kad rusų valdžiai daugiau nebetarnaus. 
Reikalaujamus parašus padėjo: Konsistorijos sekretorius Karo- 
lius Vainavičius, Ignacas Kossilauskas, Garbės Patarėias An- 

Varniuose 


Buv. Žemaičių Vyskupijos katedros bažnyčia 

Namai Varniuose, kuriuose gyveno 
vysk. M. Valančius 


tanas Narkevičius, Jablonskis, Zablockis, Gutauskis, Vainavi-- 
čius jaunasis ir kiti ir taip pasielgę davė žinią Kolegijai. Be to, 
sukilėliai pasiėmė Varnių Asesoriaus Ciechanauskio popierius: 
ir paskandino juos Varnėje. Po kelių savaičių tie patys sukilė-- 
liai vėl atėjo į Varnius ir pasiėmė iš Konsistorijos kasos 1200“ 
rub.; nuplakė mano malūnininką vokietį Berentą už tai, kad. 
peikė sukilėlių sumanymą ir sakė nieko gera iš to nebūsią. Var-- 
nių dešimtininkas kažkoks perkrikšta pas žydus statinėjo ka- 
reivius, ateinančius į miestelį; už tai žydai apskundė jį maišti-- 
ninkams jis esąs priešingas sukilimo dalykams. Jie tad išsi-- 
vedė jį už miestelio ir pakorė. 

Sukilėliai patyrė kapitulos narius gavus iš valdžios pinigų 
namams pasitaisyti. Panoro tad juos. pasigrobti ir tretį kartą 
ipuolė į Varnius. Jų vadas tada buvo jaunas Bagdonavičius, 
kilęs nuo Šiaduvos, prasiminęs „Nieczujum“. Varniuose tuo: 
laikų kaip tik buvo būrelis-rusų kareivių su vadu kapitonu Bo- 
riborovu; jam patys sukilėliai davė žinią ateisią į Varnius. Bo-- 
riborovas palaikė tai tuščiu grasymu ir nė nemanė apsisaugoti. 
Jo kareiviai vieni išėjo maudytis į ežerą, kiti į pirtį; prie kapi-- 
tono bepaliko vos trejetas rusų. 

Pavakary 40 sukilėlių kuo ne visi raiti įpuolė į miestelį Tel-- 
šių keliu ir ėmė šaudytis. Jų krito 4, rusų 20. Bagdonavičius, 
gavęs kulipką į krūtinę, pasitraukė ir pasislėpė Kujainiuose pas 
ūkininką Skirmuntą. 

Maištininkai būtų dėl to priveikę išsiblaškiusį rusų būrį, kad 
ne dragūnai, kurie netikėtai atvyko Kaltinėnų keliu. Šie, ap- 
tikę miestely mūšį, padėjo saviesiems ir išgainiojo sukilėlius, 
Be to, padegė miestelį. Gaisras prasidėjo nuo Leibos karčiamos. 
patiltėje tarp seminarijos ir miestelio. Degė per visą naktį; 
kairioji pusė miestelio visai išdegė. Ugnis sustojo prie Rokitų: 
daržo tvoros. 

Dar prie mano daržo rusai padegė p. Kossilauskio klojimą ; 
kibirkštys krito ir ant mano namų, bet gantais dengti jie neužsi- 
degė. Buvo tai baisioji žydų naktis; niekas visame miestelyje: 
nemiegojo, kulipkos visur lakiojo, mediniuose namuose buvo: 
pavojinga būti. 

Rytą paleidžiau klierikus iš seminarijos; tai buvo bene bir-- 
želio mėn. 22 d. ir daviau apie tai žinią Kolegijai, o pats išva- 
žiavau į Šiaulius. Po dviejų savaičių sugrįžau į Varnius ir ne- 
ilgai trukus gavau priimti Mikalojų Muraviovą, Kauno guber-- 

natorių; jį buvo atsiuntęs jo tėvas, Karo gubernatorius. :Mu- 
ravjovas pareikalavo iš manęs rašto, šaukiančio žmones, kad 
padėtų ginklus ir pasiduotų rusų valdžiai. Sutikau ir daviau 
tiek, kiek jau buvo davęs gubernijos bajorų vadas (marčelga) 
Daugirdas ir visi apskričių vadai (marčelgos). Dėl to provinci- 
joje kaltino mane nepatriotiškumu. Tuo laiku tačiau kitaip pa- 
ssielgti negalėjau. 

1863 m. liepos mėnesyje, pasiėmęs Šiauliuose iš generolo 
„Maidelio bilietą, nuvažiavau į Kuršą, kaipo nesukilusį. Aplan- 
kiau Bauskę, Jaunjelgavą, Dvietą, Bebrą ir Alukštą. Čia pa- 
sivijo mane general-gubernatoriaus raštas, šaukiantis mane į 
Vilnių. Neturėdamas kur padėti arklių su vežimu, parvažiavau 
namo; iš Varnių vykau į Vilnių. Muravjovas turėjo ciesoriaus 
galią; mane tą kartą sutiko maloningai. -Man paprašius, paleido 
du suimtu kunigu. Ir vėl sugrįžau į Varnius. Rudenį antrą 
kartą gavau į Vilnių važiuoti. Nuvažiavęs radau dalykus at- 
simainiusius; prisiklausiau visokių grasymų; žadėjo man Kam- 
čatką ir kartuves, tik mane užstojo ypatinga Dievo Apveizda 
ir kuo ne prieteliški santykiai su Muravjovo sūnumi, Kauno 
gubernatoriumi. Grįždamas namo, peršalau ir susirgau labai 
skaudžia liga — inkstų uždegimu; išgydė mane garsus gydy- 
tojas Janovieckis. 

Prasidėjo 1864 metai; penki karininkai per ištisus metus 
ieškojo, kiek ir kas varniškių yra nusidėjęs valdžiai. Šitie 
tardytojai Konsistorijos sekretorių Karolių Vainavičių, semina- 
rijos rektorių Juozapą Dovydaitį, Varnių kleboną Justiną Grin- 
cevičių, pasitaisymo namų užveizdą Ambražiejų Kossarzevskį 
išsiuntė į Kauno kalėjimą. Seminarijos nebeliko, nes kareiviai 
užėmė. Auklėtinius pasiruošusiuosius čia pat įšvenčiau, o ki- 
tus paskui, valdžiai leidus, Kaune. 

Nors žydai labiau už mūsiškius nusidėdavo, nes sukilėliams 
visako už pinigus suteikdavo, tačiau valdžia jų nė kiek nelietė. 
Tai matydami,barzdylos pakėlė savo ragus. Varnių karčiamos 
savininkas Berčikas, rudas, it lapės uodega, labiau už visus pasi- 
žymėjo įdavimais. Laimingas buvo, kurs laiku suskubo jam 
užsimokėti ir nusipirkti laisvę. To žydo piktumas siekė ir 
už miestelio. Parsitraukęs iš Prūsų keletą bačkelių parako, 
važinėjo į dvarininkus, pinigų reikalaudamas. Negavęs, naktį 
dėjo kur norint po pastoge parako ir vedė policiją. Tuo būdu 
nevienas bajoras prarado savo turtus ir laisvę. 

Kai kurie Varnių žydai sukilo prieš Berčiką ir norėjo jam 
atkeršyti. 1864 m. liepos mėn. sekmadienį jam pačiam pakišo 
po stogu dvi bačkeles parako įr namus padegė. Kaip tik ugnis 
priėjo prie parako, tuoj iššovė ir akies mirksnyje užsidegė 30 
namų. Parapijos bažnyčią apgynė. Kareiviai stovėjo „po 
ginklu“ ir tik veizdėjos. Sudegė kelios dešimtys namų, konsisto- 
rija, klebonija, praloto Bytauto kūrija ir mano vandeninis ma- 
lūnas. 

Po pirmojo gaisro, kurį buvo padarę kareiviai, Muravjovas 
liepė išrinkti iš dvarininkų 72 tūkstančiu; 32 tūkstančių iš tų 
pinigų davė Žydams namams atsistatyti; kiti paliko valdytojo 
kišenėje. Po antro gaisro žydai vėl prašė pinigų, bet tų jiems 
nebedavė. Aš savo malūną ir klebonas Každailevičius sunai- 
kintus namus atsistatėme savo lėšomis. Tiek tai naudos iš 
kaimynystės su žydais. 


Varnių nupuolimas. 


1864 m. pasklido gandų, jog visa bažnytinė įerarchija bū- 
sianti iš Varnių nukelta į Kauną. Garsas įvyko; aš, gavęs įsa- 
kymą, atsiradau Kaune lapkričio mėn. 6 d. tų pat metų. Man 
atidavė visą mūrinį kunigų Augustijonų namą šalia šv. Petro 
bažnyčios; ją liepė laikyti katedra, tačiau jai ištaisyti, kaip 
pridera katedrai, nedavė jokių lėšų. Drauge su manimi į Kau- 
ią pervažiavo sufraganas Aleksandras Beresnevičius, pralotas 
kunigaikštis Marcijonas Giedraitis, pralotas Pranciškus Kryža- 
nauskas, Šiluvo infulotas kanauninkas Andriejus Dabševičius ir 
kanauninkas Antanas Beresnevičius. Likusieji Kapitulos na- 
riai šitaip susitvarkė: pralotas archidijakonas Benediktas Smi- 
gelskis apsigyveno savo dvare Krekenavos parapijoje, pralotas 
Kalikstas Kossakovskis apsigyveno savo Akmenės klebonijoje, 
kur 1866 m. bal. 25 d. mirė; pralotas Jurgis Bytautas nuvažia- 
vo į Grūzdžius, kur 1868 m. balandžio 5 d. mirė; kanauninkas 
Otonas Praniauskis paliko Petrapilyje Žemaičių deputatu prie 
Kolegijos; vyskupijos kancleris Julijonas Narkevičius gyveno 
Šiauliuose savo klebonijoje, kur 1870 m. spalių 1 d. mirė; pra- 
Jotas oficijolas Juozapas Giniotis mirė Varniuose 1864 m. ge- 
gužės 8 d. Oficijolu pakėliau sufraganą Beresnevičių, jau Kau- 
ne. Kanauninkas Dabševičius Šiluve pabaigė gyvenimą 1869 
m. rugpjūčio 11 d.; konsistorijos sekretorius Vainavičius, ilgai 

Kauno kalėjime palaikytas, primokėjo ir buvo paleistas, bet 
veikiai mirė: kalėjimas nebuvo jam į sveikatą. Visi konsistori- 
jos valdininkai buvo atstatyti nuo vietų. Konsistorijos sekre- 
torium pakėliau p. Joną Prekerį, nebejauną tarną. 

Augustijonų vienuolynas Kaune buvo paskirtas kapitulos 
nariams gyventi. Augustijonų prijorą kun. Augustiną Strzedzin- 
skį padariau Kauno klebonu; vienuoliams: Bartlamiejui 'Pukš- 
tai, Buskevičiui, Paulauskui, Jonui Mazulevičiui ir Izidoriui 
Šauklinskui daviau vietas vyskupijoje. 

Seniai panaikintą Bernardinų vienuolyną Muravjovas liepė 
ištaisyti ir atiduoti Seminarijai; panaikintą Bernardinių venuo- 
lyną taip pat atidavė seminaristams ir profesoriams gyventi. 
Seminarijos rektorium paskyriau kun. Jeronimą Račkauskį, Va- 
balninko kleboną, Teologijos Magistrą. 

Bernardinių bažnytėlę liepė laikyti Kauno parapine. Vie- 
nuoles Bernardines išvežiojo į Kražius, į Krakes ir į Kauno 
Benediktines. Taip tatai įsikūrėme naują lizdą Kaune. 
Varnių miestelis paliko tuščias, kaip daržinė pavasarį. Žydai 
dabar gailėjos tų kunigų, kurius neseniai stengės pražudyti. 
Berčiką valdžia išsiuntė į Mogyliavą, bet po dveių metų sugrįžo 
į Varnius visiškas neturtis. 


Atmainos Varniuose, 


Vilniaus generalgubernatorius Mykolas Muravjovas, Švie- 
siausiam Monarchui Aleksandrui II sutinkant, perkeldaimas vys- 
kupą su kapitula ir seminarija į Kauną, pasakė Varnių katedra 
turėsianti būti parapinė. Paskyrė klebonui algą ir liepė duoti 
paprastą žemės dalį, todėl iš vienos Varnių parapijos padariau 
dvi. Vieną praminiau Senaia Varnių parapija, antrą Naująja. 
Žmones, gyvenančius dešinėje pusėje ežero ir Varnės upės, pa- 
likau prie Senosios parapijos; kairėje gi — prie Naujosios. Se- 
nosios parapijos klebonu pakėliau kun. Izidorių Každailevičių, 
Naujosios — kun. Juozapą Zaleskį. 

Po Muravjovui general-gubernatoriais buvo grapas Barano- 
vas, paskui generolas Kaufmanas; šisai pastarasis atėmė iš 
manęs pasitaisymo namus Varniuose, arba Rokitų vienuolynėlį. 
Atgailojančius kunigus gavau nusiųsti į Raseinių, Kalvarijos ir 
Kretingos vienuolynus, nes šie beliko. Rokitai išvažiavo į Ke 
staičius tarnauti kunigams-ligoniams. 


60 


Mediniai vyskupo namai, sufragano kunigaikščio Simano 
Giedraičio lėšomis pastatyti, paliko man ligi galo amžiaus. Jo 
Mylista Ciesorius padarė man tą malonę, pristačius Muravjo- 
vui, labiausiai dėl to, kad prie jų buvau užveisęs puikų sodną. 
Gaila buvo tik to, kad nė kelioms dienoms neleido į Varnius nu- 
važiuoti. 

Rokitų bažnytėlę, paliktą mano globai, pavedžiau prižiūrėti 
klebonui Každailevičiu. Žemę, kuri buvo prie bažnytėlės, 
atėmė. 4 

Puikią mūrinę seminariją Varniuose, kitados pastatytą Že- 
maičių Vyskupo Jono Lapatinskio lėšomis, perdirbo kareivinė- 
mis. Aštuonerius kapitulos namus pataisė ir išpuošė karinin- 
kams gyventi. Taip pat pastatė jiems kepyklą, pirtį, kalvę, 
raitšulę ir visa reikalinga kareiviams. Turtingas žydas Mona- 
sevičius, „„podriadčikas“, darbą pabaigė 1871 m. Veikiai ir pul- 
kas atėjo. 

Taip Varniai, kurie per kelius šimtus metų buvo Žemaičiams 
dvasiškijos tiekėjai, pavirto kareiviapalaikių lizdu. 

Žydai pinigais, gautais iš valdžios, pasistatė sau naujus na- 
melius. T. S. 1900 m. Nr. 1. 


1863 m. sukilimas Telšių apskrityje. 


+ Sako, Napoleonas III, siundydamas lenkus sukilti, pasakęs: 
„Kame bus žmonių nerimas, ten bus Lenkija“. Sukilimo vy- 
resnieji šiuos žodžius palaikė šventais ir stengėsi senosios Len- 
kijos dalyse padaryti nėrimą. Todėl ir Kauno gubernijoje vi- 
suose pavietuose nerimo, rinkosi būriais ir pripildė miškus. Tel- 
šių apskrityje ilgai niekas nepajudėjo. Tiesa, sukilėlių ateidavo 
iš Raseinių apskrities, tačiau tai negalėjo įrodyti, jog ir Telšių 
apskritis geidžia atamainų. , 

Tai regėdami, sukilimo vyresnieji įkalbėjo p. Grossui, kad 
surinktų Žmonių ir parodytų, įog ir Telšių apskritis taip pat 
mano, kaip ir kiti. 

Taip tatai šis 1863 m. gegužės mėnesyje surinko apie 30 
bernų, kaip tesėjo, apginklavo juos ir nuėjo į Sedos miestelį, 
kur nebuvo nėvieno ruso kareivio. Sedoje, kiek galėjo, surinko 
žydų ir žmonių, rinkoje paskelbė Lenkų manifestą, įsakė gy- 
ventojams laikyti save lenkais, ant žydų kromų įsmeigė kaž- 
kokią vėliavą ir išėjo į Platelius. 

Sukilėliai išpradžių paprastai eidavo pas kunigus, į bažny- 
čią, o tai dėl to, kad rusų valdžiai pradėjus juos žudyti, įpyks 
žmonės ir palinks dalyvauti sukilime. Taip padarė ir Grossas: 
apniko kleboną Stanislovą Grūzdį, vertė surinkti žmones, įlipti 
į sakyklą ir paskaityti Lenkų manifestą. Klebonas tačiau nesu- 
tiko; tad patys sukilėliai skambino, rinko žmones, skaitė mani- 
festą ir viliojo jaunuomenę sukilti. Galop, užkando pas kleboną 
ir nuėjo į Plungę. 

Čia rado kleboną Raimundą Galminą oe sergantį, ka- 
mendorius pasislėpė, su senais altaristais negalėjo susikalbėti: 
visi atsisakinėjo, būdami gilioje senatvėje, benorį ramiai numir- 
ti. Todėl sukilėliai nuėjo į dvarą, vildamies gausią ko užkąsti ir 
pinigų kelionei. Užkando, tai tiesa; bet ar gavo pinigų, to 
nežinau. 

Iš eilės norėjo eiti ant Rietavo, bet patyrė, jog kunigaikščiai 
Oginskiai sulaikė keletą rusų kareivių asmeniškai apsiginti. 
Nenorėdami su jais kautis, miškais nusidavė ant Tverų. 

Sustoję netoli miestelio, pasiuntė savuosius priversti tos 
vietos kunigus, kad išeitų sutikti kariuomenės, skambindami 
varpais, Tie nuėjo ir bizūnais įvykdė įsakymą. Kun. Juoza- 
pas Senulevičius, dekanas ir tos vietos klebonas, kun. Juo- 
zapas Beržanskis, altarista, apsitaisę bažnytiniais rūbais, išėjo 
lig šventoriaus vartelių su kryžium kareivių priimtų; antras 
senas altarista Birontas atėjo tik į zokristiją. Žmonių nebuvo, 
tad ir manifesto neskaitė. Paskui pavalgė pietų pas dekaną 
ir miškais nuėjo ant Kvėdarnos. 

Už to miestelio buvo ponas Jablonovskis, sukilimo viršinin- 
kas. Grossas nukako pas aną, atidavė jam savo draugus ir pats 
išbėgo už sienos. 

Kas gi iš to buvo? 

Paleistas iš rusų kariuomen. rotmistras šv. Stanislovo orde- 
no 3 klasės kavalierius, tuo laiku tarpininkas, vedęs, turįs 
penketą vaikų, Severinas Grossas, atlikęs garsųjį aną žygį, 
nuklydo į Prancūziją. Būdamas zoologijos žinovas, įstojo į Zz0- 
ologų draugiją. Mokslo tikslais plaukė į Geros Vilties iškišulį, 
bet laivui susikūlus į Afrikos krantus, nuskendo. Žemalės dva- 
ro valdžia neatėmė, nes tas pačios buvo, 

Sedos klebonas Laurynas Barkauskis, ligi tik išgirdęs mies- 
telyie liarmą, tuojau išvažiavo į parapiją ir besugrįžo sukilė- 
liams išėjus. Tačiau Telšių sprauninkui Križickui pranešus, 

nustojo klebonijos. Daviau jam altariją Palangoje, Iš Telšių. 
atėjo rusai, pasiėmė sukilėlių vėliavą ir sugrąžino pirmykščią. 
ramybę. 

Platelių klebonas Stanislovas Grūzdys, kad buvo sukilėliai 
jį aplankę, sėdėjo Telšių kalėjime arti metų, buvo teistas, sumo- 
kėio pačiam karo gubernatoriui Muravjovui 300 rub, ir sugrįžo 
į Platelius į pirmykščią vietą. Išsiliuosavimas jam nemaža. 
atsiėjo. 

Plungės kleboną Galminą norėjo pašalinti, bet tas suskubo: 
numirti, 

Tverų klebonas Senulevičius sėdėjo Kauno kalėjime dvejus 
metus; be kitų išlaidžių, Muraviovui sumokėjo 400 rublių, su-- 
grįžo į Tverus, bet prityręs vargų nelaisvėje, 1866 m. gegužės. 
10 d. numirė. 

Kun. Beržanskis sėdėjo dvejus metus Kauno kalėjime, bu- 
vo teisiamas, sumokėjo 200 rub. ir sugrįžo namo. 

Kun. Birontas, kad buvo persenas, nebuvo suimtas, sumo- 
kėjo 100 rub. ir veikiai pasimirė. 

Koks buvo Grosso draugininkų likimas, nežinau, kiekvienas 
tačiau buvo pabaustas. 


Žemaičių vyskupijos kunigai, nubausti po 1863 m, sukilimo. 


1. Barauskis Laurynas, Sedos klebonas Alsėdžių dekanas, 
vyras protingas ir išmintingas, į sukilimą nesikišo, tačiau poli- 
cijai aukštesniajai valdžiai pristačius, turėjo persidanginti į 
Palangą altaristu. 

2. Bartkevičius Rupertas, Viekšnių Iklebonas, nesikišo į su- 
kilimą; žmonių buvo labai mylimas; tačiau nedraugų įskųstas 
general-gubernatoriuį Kaufmanui, nustojo klebonijos, persikėlė: 
į Sedą, kur ir paliko prie šv. Jono bažnytėlės. 

3. Boguša Antanas, Upinos filijalistas, senas, į maištą nesi- 
kišo, ale 1863 m. priėmė dvarininką Stankevičių, renkantį pini- 
gus neva maištininkams pabėgti už sienos, iš tikrųjų gi sau. 
Kaip tiktai valdžia tai patyrė, abudu išsiuntė į Sibiriją ir abudu 
ten pasimirė. Boguša savo amžių pabaigė Tobolske 1871 m. 

4. Choromanskis Kazimieras, Luokės klebonas, nesikišo į 
sukilimą, ale nesutiko su Luokės žydais; jie savo skundomis- 
išvarė jį į Tobolską. Paskui Choromanskis, valdžiai pavelijant, 
atkilo į Kazanių, kur 1871 m. staigiai pabaigė savo gyvenimą. 

5. Čiuževičius Mateušas, Pamituvio filijalistas, darbštus ir 
parapijos mylimas, kiek tiek dalyvavo sukilime, aplankė Sibi- 
riją, o 1872 m. sugrįžo į Kuršą, 

6. Dovydavičius Juozapas, Varnių seminarijos rektorius, 
įskųstas už santykius-su žmonėmis, einančiais Laikinosios Val- 
džios pareigas (rząd tymczasowy); sėdėjo Kauno kalėjime, iš- 
„siųstas į Tomską, valdžios malone pervažiavo į Jekaterinoslavą. 
. 7. Dovydavičius Justinas, mano sekretorius, įskųstas už 

"tokius pat santykius, sėdėjo Kauno kalėjime, paskui išsiųstas Į 
Vilnių, keletą metų prabuvo ten prie po-damininkonų bažnyčios. 

8. Dabkevičius Adomas, Rietavo vikaras, įskųstas už santy- 
kius sų sukilėliais, išsiųstas į Sibiriją, 1872 m. sugrįžo į Kuršą. 

9, Duseika Vladislovas, už santykius su sukilėliais išsiųstas 
4 Birską Ufos gub., 1871 m. sugrįžo į Palangą. 

10. Dimavičius, karmelitas, Varlaukės filijalistas, apkaltintas 
už pataisymą altoriaus bažnytėlėje, negavus pasaulinės valdžios 
leidimo, buvo jau po sukilimui 1865 m. išsiųstas į Gardiną; neil- 
gai trukus, persikėlė į Vilniaus karmelitų vienuolyną. Mirė 
1871 m. 

11. Gargas Antanas, Pasitaisymo Namų gyventojas, girtuok- 
lis, buvo tarp maištininkų, kurie jį atgal parvedė į Pasitaisymo 
Namus. 1863 m. nušautas Telšiuose. 

12. Gabševičius Andriejus, Kauno gimnazijos kapelionas, pa- 
kliuvo ir buvo išsiųstas į Petrozavodską. 

13. Giedraitis Norbertas, Kelmės klebonas; už dalyvavimą 
„sukilime sėdėjo kalėjime, paliuosavo jį generolas Muraviovas, 
vyskupui prašant, nes buvo tai tuo laiku, kada jį laikė geru, 

14. Grūzdys Stanislovas, Platelių klebonas, už tat, kad po- 
nas Grossas atėjo pas iį su sukilėliais, ilgai sėdėjo Telšiuose; 
tačiau sugrįžo į Platelius į pirmykščią vietą. 

15. Gužauskis Stanislovas, Kvėdarnos klebonas, sėdėjo Kau- 
ne; paskui dekretu atėmė iš jo kleboniją ir išsiuntė į Baisogalą 
kamendorium. . 

16. Grincevičius Justinas, Garbės Kanauninkas, Varnių kle- 
bonas, tikrai sakant, nekaltai buvo ilgai laikomas Kaune, jau 1a- 
bai sergantį išvežė į Sibiriją, bet Vilniaus kalėjime 1866 m. pa- 
"baigė gyvenimą. Jį kaltino, kam sukilėlių kapelionas Dembskis 
"Varnių bažnyčioje perskaitė vadinamąjį „Lenkų Manifestą“. 

17. Dembskis Vladislovas, Varnių kamendorius, neramaus 
būdo, išėjo į sukilėlius; baigiantis karui, suskubo pabėgti į 
Prūsus. 

18. Jonkauskis Juozapas, senas Skaudvilės klebonas, Batakių 
dekanas, vyras teisingas, ilgai buvo neraminamas už tai, kad 
Skaudv ilėje sukilėliai pakorė asesorių Pasternakovą. 

19. Jakavičius Aleksandras, Aukštadvario filijalistas, aplankė 
Sibiriją; ilgai gyveno Tunkos miestelyje ties Nerčinsku. 

20. Jonikavičius Simanas, Šiluvo altaristas, ilgai sėdėjo Ra- 
seinių kalėjime, Mirė Tunkoie 1866 m. 

21. Jesevičius Anūpras, Ariogalos klebonas, prie sukilėlių 
neprigulėjo, ale atėję sukilėliai privertė perskaityti Lenkų Ma- 
nifestą. Už tai buvo Birske Ufos gub. 

22. Jacevičius Jonas, Tauragės vikaras, išsiųstas į Sibiriją. 

23. Juzumavičius Antanas, Vidžių klebonas, išsiųstas į Kargo- 
polį Olonco gub. Mirė 1871 m. 

24, Kazlauskas Antanas, Vandžiogalos kamendorius, išsiųstas 
į Sibiriją. Sugrįžo į Kuršą 1871 m. 

25. Kazlauskas Antanas, Rumšiškių administratorius, nuves- 
tas į Vilnių, ten ir mirė 1867 m. 

26. Kozickis Damininkas, Luokės kamendorius; ėjo į Tryškių 
mišką į maištininkus; buvo Sibirijoje, sugrįžo į Kuršą 1872 m. 

27. Kairys Klemensas, Kauno gimnaz. kapelionas, nuvestas 
į Vierchoturie Uralo kalnuose; numirė peršalęs 1864 m., 27 m. 
amžiaus. 

28. Kelpša Julijonas aplankė Sibiriją, sugrįžo į Liepoją 1871 m. 

29. Kossarzevskis Ambraziejus, Pasitaisymo Namų užvaiz- 
da, nekalčiausiai rusų oficieriaus Vierbicko įskųstas, išsiųstas į 
Sibiriją. 

30. Kareiva Alfonsas, Panevėžio kamendorius, kišės į sukili- 
mą, paskui slapstės ir, pasakoja, pasprukęs į užsienį. i 

31. Kumpikevičius Vicentas, buvusysis Krakių šv. Kotrinos 
vienuolių kapelionas; buvo Sibirijoje, paskui pateko į Permę 
prie Žitomiriaus vyskupo Gasparo Barausko, ten ištremto. 

32. Levanavičius Jonas, Kruopių klebonas, nuvestas į To- 
bolską. 

33. Limontas Juozapas, Vosyliškės filijalistas. Mirė 1866 m. 
Solikamske Permės gub. 

34. Lukaševičius Vicentas, Luokės kamendorius, dar prieš 
sukilimą pradėjo niekus taukšti iš sakyklos; paskui gyveno Po- 
dušių mieste Olonco gub. 

35. Lukauskis Petras, Tirkšlių klebonas, gyveno Tobolske. 
1871 m. pervažiavo į Kazanių. 

36. Lenkauskis Peliksas, Krekenavos kamendorius, gyveno 
Sibirijoje; pasakoja, paskui pabėgęs. . 
37. Lileika Antanas, Drukšės klebonas, nuvežtas į Dinabar- 
ką, pasimirė 1863 m. Ž Ė 

38. Mongėla Gelazas, Kauno augustijonas, vaikščiojo su pro- 
cesija į Piątką, paskui ilgai sėdėjo Kretingos vienuolyne; pas- 
kui buvo paleistas. 

39. Milosnickis, Palėvenės damininkonas, mirė Kauno kalė- 
jimeę 1867 m. 

40. Mosiejus Vicentas, Grinkiškės kamendorius, nežinia Ikur 
pražuvo per maištą. 

41. Majauskis Juozapas, kišos į maištą, Žmogus peiktinų 
papročių; pasmuko į Prūsus. 

42. Markevičius Juozapas, Krekenavos klebonas, mirė Sibi- 
rijoje 1867 m. 

43. Mackevičius Antanas, Paberžės filijalistas, tapo uoliausiu 
maištininkų vadu. 1863 m. Muravjovui paliepus, buvo Kaune 
pakartas. Buvo tai žmogus „keisto dievobaimingumo“. 

44, Mongirdas Vladislovas, Linkuvos kamendorius, mirė ka- 
lėiime 1865 m. rugp. 24 d. 

45, Moncevičius Jokymas, Telšių klebonas, į sukilimą nesi- 
kišo. Paskui, policijai pristatant, buvo išsiųstas į Gardiną. 
1870 m. sugrįžo į Raseinius į damininkonų vienuolyną. . 

46. Macevičius Ignacas, garbės kanauninkas, Obelių dekanas, 
Kamajų klebonas, ilgai gyveno Birske Ufos gub., 1871 m. su- 
grįžo į Rygą. 

47. Macevičius Motiejus, Linkuvos klebonas; išsiųstas, gy- 
veno Čeredine Permės gub. 

48. Martišauskas Motiejus, buvo išsiųstas į Solikamską Per- 
mės gub.; 1874 m. parvažiavo į Kuršą. 

49, Montvydas Liudvikas, Panevėžio klebonas; išsiųstas, gy- 
veno Sperske; sugrįžo į Kuršą 1871 m. 

50. Mačiulskis Pranciškus, Nemakščių kamendorius, sutiko 
ateinantį sukilėlių pulką, užtat ilgai gyveno Tunkoje; paskiau 
1872 m. sugrįžo į Cholmogorus, Archangelsko gub. 

51. Mačinskis Petras, Pajūrio filijalistas, Kvėdarnos parapi- 
jos, išsiųstas į Sibiriją. 

52. Noreika Izidorius, Gargždų kamendorius, žmogus nesu- 
valdomas, surinko būrį. Ties Šatėmis (Žemaičiuose) kazokai 
ži pagavo; Telšiuose 1863 m. buvo nušautas tą pačią dieną drau- 
ge su kun. Gargu. 

53. Nugarevičius Vicentas, Šakynos komendorius, iš Šiaulių 
buvo išsiųstas į Sibiriją. 

54. Opulskis Antanas, Liduvėnų klebonas, išsiųstas į Tunką, 
ten ir mirė 1872 m. 

55. Norvaišas Vicentas, Pociūnėlių filijalistas, ilgai laikytas 
Kauno kalėjime, gavo progos pabėgti. Sako, buvęs nuteistas 
mirtimi, 

56. Paulauskas Juozapas, Nemakščių klebonas, nesikišo į su- 
kilimą, tačiau buvo priverstas priimti ties bažnyčia sukilėlius; 
užtai išsiųstas į Tunką. Galvažudžių užmuštas 1872 m. 

57. Piesliakas Kastantinas, Renavo filijalistas, išsiųstas į 
Tunką. 

58. Petravičius Antanas, Dusetų klebonas, išsiųstas į Kirilo- 
vą Didžiojo Naugardo gub. Sugrįžo į Kuršą 1871 m. 

59. Petravičius Andriejus, senas Tytuvėnų gvardijonas, iš- 
siųstas į Tunką. 1873 m. dar ten tebebuvo. 

60. Prokopas-Fortunatas, Dotnuvos gvardijonas, gyveno Si- 
birijoje Tomsko gub., kur ir mirė 1870 m. 

61. Petrašauskas Nikodemas, Babtų klebonas, Kauno deka- 
nas, numirė Kauno kalėjime 1864 m. 

62. Pėža Damininkas, Raguvos kamendorius, pražuvo per 
sukilimą. Pasakoja, maskoliai pagavę jį „Zelonkos“ miške ir 
negyvai užplakę. 

63. Pievaka Jonas, Oniškio klebonas, nesikišo į sukilimą, buvo 
didelio kūno; tačiau 1863 m. atvažiavo į Oniškį kun. Zauscin- 
skis, Muraviovo iš Vilniaus vyskupijos atsiųstas klausyti kata- 
likų kareivių išpažinties. Kun. Plevaka buvo neatsargus ir 
prieš tą svetį kažin ką prasitarė. Zauscinskis tuojau pranešė; 
kleboną tuojau išvežė į Sibiriją; 1872 m. sugrįžo į Kuršą ir pa- 
simirė Bauskėje. 

64. Račkauskis Teofilius, Raseinių vienuolyno damininkonas, 
išsiųstas į Naujamiestį panevėžyje kamendorium, išėjo į mišką, 
maskolių pagautas, į Kauną nuvestas ir 1868 m. nušautas. 

65. Reichenbachas, Dotnuvos vienuolyno bernardinas, didis 
tamsuolis, išsiųstas į Sibiriją, į Tunką. 

66. Rudzkis Teofilius, Smalvos klebonas, 1870 m. išsiųstas į 
Cholmogorus Archangelsko gub., įskundus nedoram Zarasų 
sprauninkui Ivašencevui, kurs ir pats paskui nusižudė. Kun. 
Rudzkis sugrįžo 1871 m. į Kuršą. 

67. Raiauskis Jonas, Batakių kamendorius, keletą metų sėdė- 
jo Kauno kalėjime, kur 1869 m. ir pabaigė gyvenimą. 

68. Rodavičius Jonas, Anykščių kamendorius, kišės į suki- 
limą, tačiau pasisekė jam pabėgti į Prūsus. 

69. Rupeika Kajetonas, garbės kanauninkas, Joniškio klebo- 
nas, nesikišo į sukilimą, tačiau 1867 m., įskundus pulkininkui 
Grenui, Šiaulių karo viršininkui, buvo išsiųstas į Gardiną; ra- 
do sau vietą Supraslyje. 

70. Rūsteika Viktaras, Rokiškio klebonas, sėdėjo Dinaburke; 
paleistas, sugrįžo namo; kadangi žmonės labai jį mylėjo, tad 
buvo išsiųstas į Gardiną. 1871 m. sugrįžo į Raseinių vienuolyną. 

71. Rozga Juozapas, Liolių kamendorius, išsiųstas į Sibiriją. 

72. Stabrauskis Zigmantas, Joniškio altaristas, į maištą nesi- 
kišo, tačiau Greno pastangomis išsiųstas į Vilniaus vyskupiją 
1867 m. | 

73. Siaurimavičius Kanutas, Svėdasų klebonas, į sukilimą ne- 
sidėjo, vis dėlto 1869 m. policijos pastangomis buvo išsiųstas 
į Kuršą kamendorium. 

74. Smilgevičius Ignacas, Panoterių filijalistas, už neatsargų 
atsiliepimą iš sakyklos prieš mokyklas ' išsiųstas į Gorodiščę 
Permės gub. Sugrįžo į Kuršą 1872 m. 

75. Skarupskis Mikalojus, Zarasų klebonas, išsiųstas į Sibiriją. 

76. Šarkauskis Juozapas, Ramygalos klebonas, buvo Mariin- 
ske Tomsko gub. 

77. Šarkauskis Placidas, Ramygalos kamendorius, buvo drau- 
ge su broliu Mariinske, 

78. Šreders Anūpras, Betygalos klebonas, iš pradžių prieši- 
nos patrijotiškiems giedoiimams; dėl to pelnės dvarininkų ne- 
palankumą. Kaip tik atvyko sukilėliai, privertė įį perskaityti 
Lenkų manifestą, už tai buvo išsiųstas į Nerčinską. 

79. Senulevičius Juozapas, Varnių dekanas Tverų klebonas, į 
sukilimą nesidėjo, ale buvo priverstas priimti ateinantį su pulku 
Grossą. Užtat ilgai sėdėjo Kauno kalėjime, daug sumokėjo ir | 
sugrįžęs į Tverus, 1866 m. pabaigė gyvenimą. 

80. Siesickis Justinas, Luokės kamendorius, buvo su sukilė- 
liais Tryškių miške. Išsiųstas į Sibiriją. 

81. Stulginskis Ferdinandas, Anykščių klebonas, išsiųstas į 
Sibiriją, į katargą, paskui buvo Tunkoje. Žydai, su kuriais ne- 
sutiko, padėjo jį pražudyti. 

82. Stankevičius Juozapas, Rietavo altaristas, išsiųstas į Me- 
zemį Archangelsko gub. Mirė ten pat 1870 m. 

83. Stanevičius Vicentas, Pašušvio klebonas, išsiųstas į Tro- 
icką, Orenburgo gub. Mirė 1871 m. 

84. Stakėnas Romualdas, Katedros pakustošis, gubernato- 
riaus Kaznačiejevo įnirtimu būtų buvęs be jokios kaltybės iš- 
siųstas į Orenburgo gub., kad nebūtų išbėgęs į Prūsus. 

85. Stanskis Mateušas, augustijonas, už nuėjimą su procesija 
į Piątką ilgai sėdėjo Raseinių vienuolyne. 

86. Tautkevičius Jonas, Kražių klebonas, vyskupui prašant, 
paleistas. . 

87. Timinskis Juozapas, Baisogalos klebonas, ilgai sėdėjo ka- 
lėiime, prarado kleboniją, o galų gale buvo išteisintas. 

88. Ulinskis Vicentas, Papilės klebonas, išsiųstas į Sibiriją. 

89, Urbonavičius Leopoldas, Surviliškio klebonas, išsiųstas 
į Tomsko gub. 

90. Viršila Antanas, Juodžių filijalistas, išsiųstas į Sibiriją. 

91. Vytartas Aleksandras, Čekiškės kamendorius, sukilėlių 
priverstas perskaityti Lenkų manifestą, buvo 1863 m. maskolių 
užmuštas. 

92. Valašinskis Jurgis, Darbėnų klebonas, buvo Kainske Tom- 
sko gub. 

93. Veitas Mateušas, Ylakių kamendorius, ilgai gyveno Ar- 
changelsko gub. Mezenyje. Sugrįžo į Kuršą 1871 m. 

94, Žiūkas Damininkas, Skapiškio klebonas, savo -zokristi- | 
ninko intrygomis buvo išsiųstas į Sibiriją. 

95. Valauskis Mykolas, Girkalnio klebonas, išsiųstas į Tom- 
sko gub., gyveno tarp to krašto žmonių ir pasimirė ten 1869 m. 

96. Zimantas Tamošius, Katedros kamendorius, dėjosi į su- | 
kilimą, slapstės tarp žmonių, galop, girdėti, pabėgęs į Prūsus. 

97. Bakevičius Jurgis, Varnių parapinės bažnyčios kamendo- 
rius, išsiųstas į Tomską. 

98. Balčiauskis Aleksandras, Butkiškės kamendorius, dėjosi į 
sukilimą, paskui pabėgo į Prūsus. 

99. Genutavičius Pranciškus, Katedros kamendorius, išsiųs- 
tas į katargą 12 metų. 

100. Galkevičius Adomas, Saudininkų filijalistas, išsiųstas į 
Tobolską. 

101. Gedgaudas Petras, Kaltinėnų kamendorius, slapstės tarp 
žmonių, paskui pabėgo į Prūsus. 

102. Svolkenis Mykolas, Kauno konvento augustijonas, iš- 
siųstas į Sibiriją. 

103. Kavoliauskas Juozapas, Dotnuvos kuratas arba klebo- 
nas, išsiųstas net į Tunką. 

104. Mokrzeckis Pilypas, Kalvarijos konvento Pamokslinin- 
kų ordeno, laikytas Telšių kalėjime, išvažiavo net į Tunką. 

105. Zenevičius Juozapas, Naujadvario filijalistas, išsiųstas 
į Sibiriją, sugrįžo į Kuršą. 

106. Vitkevičius Jonas, iš Kauno kalėjimo išsiųstas į Mariin- 
ską; sugrįžo į Kuršą, į Palangos miestelį. 

107. Žemaičių vyskupas (Motiejus Valančiauskis, 1863 ir 1864 
m. žiemos laiku po keletą kartų gavo važinėtis iš Varnių į Vil- 
nių į general-gubernatorių Muravjovą. Vieną kartą grįždamas 
susirgo labai skaudžia liga — inkstų užsidegimu. Neskaitant 
kelionės išlaidžių, visokių kontribucijų, pabaudų ir rinkliavų į 
iždą sumokėjo 6.200 rublių. Galų gale gavo persikelti į Kauną, 
tai jis ir padarė 1864 m. gruodžio 3 d. Per kelerius metus gra- 
sė man išvešią į gilumą Rusijos. Rengės vyskupas, kaip var- 
nos rudenį lėkti už marių, tačiau paliko vietoje. Šviesiausis 
monarchas visados buvo jam palankus. Tiktai neleido vysku- 
pui išvažiuoti iš Kauno per metus. Vyskupui, kunigams ir pony- 
bei sukilimas buvo baisiai skaudus; laikas todėl suprasti tą se- 
niai žinomą tiesą, jog veltui pykti, nepagalint. 


Doc. J. Tumo pastabos. 


2. Mirė Leckavos klebonu 1889 m. 

5. Mirė Alernėje Žiemgaloje 1891 m. 

6. Autorius populiaraus „Šiaulėniškio Senelio“. Visos pen- 
kios kun. Juozapo-Silvestro Dovydaičio raštų dalys. Perredaga- 
vo ir paskaitą pridėjo doc. J. Tumas. Šimto metų (1825—1925) 
autoriaus gimimo sukakčiai paminėti. „Dirvos“ B-vės leidinys 
1925 m. 24443 p. Lenkų revoliucijai buvo, kaip ir jo šefas 
vyskupas Valančius, visai nepalankus; norintiems eiti „į mišką“, 

destis, į sukilėlius, Varnių klierikams dokumentų neatidavė. Tik- 
rasis Blaivybės apaštalas. Mirė Alukštoje 1882 m. gr. 28 d. 

7. Kun. Juozapo sūnėnas. Žr. viršiau paminėtą veikalą. 
Per protekciją pateko į Petrapilį, kur tarp rusų pataisęs savo 
vardą, pateko profesorium ir prokuratorium į kunigų akademiją, 
vėliau į Kauno kunigų seminariją rektorium, Cirtautui iškilus 
vyskupu. 

9. Mirė ten pat 1890 m. 

11. Kunigams pasitaisyti namai buvo prie šv. Roko bažnytė- 
lės, kur paskui policijos antstolis pasistatė namus. Tai bus li- 
gonbutis ir drauge vienuolynėlis prasikaltusiems kunigams. 

12. Mirė Ostrove 1892 m. Pskovo gub. 

13. Mirė 1883 m. 

14. Mirė 1881 m. 

15. Mirė Šiaduvos altaristu 1882 m. 

17. Mirė 1913 m. Scranton, Pa. pas dr. J. Šliūpą, kurs jį kar- 
šino nuo 1892 m. Žr. „Kunigas Vladislavas Dembskis. Jo gyve- 
nimas, raštai ir darbai“. D-ro Jono Šliūpo patiekta, Scranton, 
Pa, „Tėvynės“ spauda New Yorke, 165 p. Garsus gale savo 
amžiaus bedievybės apaštalas. Sk. Vaižg. Raštų XI t. 

19. Mirė Viešvėnų filijalistu 1885 m. 

21. Mirė Žiemgalos Alukštoje 1884 m. vas. 13 d. 

Nepaprastas Lietuvos mylėtojas, nežinomas poetas. Įdo- 
mius jo laiškus spausdinau „Tėvynės Sarge“ nuo 1899 m. 11 Nr. 
Šitie laiškai rodo kuo ne visus žemaičius kunigus buvus išsiųs- 
tus į sunkiuosius katorgos darbus, o paskui apgyvendintus Tun- 
koje ties Kiachta. Ten pat rados ir „Anūpras Žemaitis“, „Jos- 
vainių Peštukkas“, „Ariogalos Kerdžius“ — kun. Anūpras Je- 
sevičius. Kun. J. buvo Irkutske, virino druską Usolėje; pas- 
kui apgyvendintas Kamionkoje, už metų — Tunkoje. Apie 
1876 m. persikėlė į Spaską Tambovo gub., o 1884 m. sugrį- 
žo į Kuršo gub. į Alukštą. Birske neaptikau kad būt buvęs. 

23. Brolis Tado Juzumo-Juzumavičiaus, Varnių seminarijos 
inspektoriaus, autoriaus keleto religinių knygų, mirusio 1854 m. 
berželio 2 d. Žr. Doc. J. Tumo: „Broliai Juzumai — Juzumavi- 
čiai“ „Vaivos“ leidinys, 1824 m., 68 p. 

27. Anykštėnas Liūdiškių k., kun. A. Baranausko draugas 
Klemensas Kairys, gabus poetas, autorius: „Jau diena brėkšta“ 
giesmės. 

28. Mirė Poltavoje 1888 m. 

29. Kun. Kašarauckas, garsus mokslavyris, litvanologas, Vil- 
niaus Mokslo Draugijos narys. Mirė 1882 m. gr. 14 d. Žr. pro, 
A. Dambrausko monogr. Tauta ir Žodis“ III kn. 

45. Mirė Barstyčių filijalistu. 

49. Tur būt: Spaske, kur gyveno bent keliolika kunigų. 

50. Sugrįžo į Kuršo gub. Bauskę ir ilgai ten pagyvenęs, mirė 
1892 m. 

51. Mirė 1893 m. 

66. Rudzkis mirė 1880 m. 

69, „Joną isz Swisloczes, krominiką Wedrawojį“ išguldė ir 
išleido 1823 m. jo bendravardis Juozapas Rupeika, Šiaduvos 
klebonas. 

74. Mirė Alukštoje. 

75. M. Skorupskis, nepaprastos išminties kunigas, ilgai pa- 
gyvenęs Alernėje, 1914 m. mirė Radviliškyje. Pral. Al. Jakšto 
Dambrausko dėdė ir idealas. Žr. Vaižganto Raštų IV t. apie 
Al. D. 

76. J. Šarkauskas mirė 1881 m. 

77. Pl. Šarkauskas mirė Kuršo Šimbarke 1900 m. 

78. Šreders mirė 1885 m. 

81. F. Stulginskis sugrįžo į Kuršo Mintaują. Mirė Smolenske 
1892 m. Stebėtinas tvirtavalis: pats sau darė operacijas: auglį 
nuo viršugalvio nusipiovė; Ikoją palūžus, kai negerai suaugo, 
tyčia ją vėl nusilaužė ir liepė geriau sudėti. Per visą žiemą ei- 
davo prie šulinio vandeniu persipilti. Apie kun. Stulginskį ori- 
ginalą yra rašyta lenkų laikraščiuose: „Przegląd Powszechny“ 
ir kt. 

92. Valašinskas mirė Omske 1893 m. 

97. Bakevičius mirė 1882 m. . 

99, Genutavičius mirė Bielozierske Novgorodo gub. 1892 m. 

107. Nebeišvažiavo per visą savo amžių. Vyskupiją lankyti 
tepradėjo Žem. v. administratorius, v. Motiejui mirus, vyskupas 
sufraganas Al. Beresnevičius, buv. kunigų akademijos rektorius. 


Pirmoji knygnešių politikos byla. 


1862 m. namų karui pasibaigus, Kauno gub. gyventojams 
pasirodė, jog kils katalikų tikėjimo persekiojimas. Katalikai 
drebėdami laukė tos gadynės; tuo laiku ėmė iš Prūsų plaukti 

brošiūros, patvirtinančios tikėjime ir parodančios, kaip reikia 
laikytis persekiojimo metu. Tųjų brošiūrų buvo šie vardai: 
Isz tamsybes wed kielis teįsibes. 

Parspieimas. 

Sznekesis katalika su nekatalikų. 

Prajautimas. 

"Wargaj bažniczes kataliku. 

Litanie apeį wisus szwęntus Muczelnikus.: 

Tas brošiūras žmonės godžiai pirkos ir kad įau kuo ne kiek- 
vienoje troboje, ypač Žemaičiuose, buvo, patyrė valdžia ir lie- 
pė gaudyti. Nesunku buvo susekti, nes mūsų žmonės žiopliai, 
greit pasakoja viską reikalingiems ir nereikalingiems. Tas bro- 
šiūras paprastai atnešdavo žydai ir žmonės, kurie užsiima kon-- 
trabanda. Nė vienas kunigas nevažiavo už sienos ir netraukė 
jų per sieną. Tačiau valdžia, nesikabindama prie žmonių, ap- 
kaltino kunigiją ir liepė: 

1. Rietavo dekaną Žvingių kleboną Pranciškų Butkevičių, 
2. Žigaičių kleboną Vicentą Norvaišą, 3. Salantų kamendorių 
Pranciškų Stroupą, 4. Darbėnų kamendorių Kazimierą Eituta- 
vičių, 5. Naumiesčio kamendorių Mateušą Kaziliauskį, 6. Pa- 
gramančio kamendorių Vicentą Buivydą, 7. Gaurės kamendo- 
rių Vicentą Dembskį, 8. Gardumos filijalistą Joną Grigaliūnavi- 
čių ir Tauragės kleboną Joną Tamoševičių suimti ir atvežti į 
Vilnių. 

Atvežė ir uždarė pilėje Nr. 14. Prasidėjo tardymas. Kuni- 
gai, niekados tokiuose sielvartuose nebuvę, nežinojo, kaip tei- 
sintis. Kada klausė, kas jas (tas knygeles) rašė, atsakė: Neži- 
nome. Vienok kunigai Dembskis, Norvaišas, o labiausiai Ba- 
takių klebonas Eligijus Mantvila tvirtino, iog jų autorius — 
vyskupas. 

Dėl to tai general-gubernatorius Potapovas atsiuntė į Kauna 
žandarmų generolą Losievą peržiūrėti vyskupo namų. Losievas, 
pasiėmęs aštuonetą policijos valdininkų, ieškojo, bet nieko ne- 
rado; negalėjo ir rasti, nes vyskupas jokių iš Prūsų atgabentų 
knygų neturėjo. Be įrodymų sunku buvo vyskupą bausti: pa-- 
siuntė į Prūsus rasti rankraščio, autoriaus fanka rašyto, bet 
nerado. 

Tilžės klebonas kun. Zabermanas padavė raštu prisipažini- 
mą, jog iis pats parašęs ir spausdinęs; tačiau maskolių valdžia 
tam netikėjo. Po visam tam: kun. Butkevičių išsiuntė į Kur- 

ganą Tobolsko gub.; kun. Norvaišą į Tomsko gub., kun. Stroupą 
į Pinegą Archangelsko zub., kun. Eitutavičių į Viatkos gub., 
kun. Kaziliauskį į Cholmogorus Archangelsko gub., kun. Bui- 
vydą paliko Vilniaus gub. ir nebeleido sugrįžti į Kauno gub., 
kun. Dembskį taip pat, kun. Grigaliūnavičių taip pat, kun. Ta- 
moševičių paleido, pavelydami sugrįžti į Tauragę į pirmykščią 
vietą. i 
Taip ta byla 1870 m. ir pasibaigė. 


Doc, J. Tumo pastabos. 


3.-Stroupus sugrįžo į Tryškius. Ilgai paklebonavęs, karšti 
išvažiavo Vilniun prie Aušros Vartų ir ten mirė apie 1910 m. 

4, Sugrįžo ir Eitutavičius. 

5. Kaziliauskas mirė Krakėse vienuolių kapelionu. 

7. Vitalis (ne Vicentas; v. Motiejus bus čia apsirikęs) Demb- 
skis pusbrolis ano viršiau minėtojo Vlado Dembskio. 

Eligijus Mantvila, Batakių dekanas, rusų administracijai pa- 
taikūnas ir jos proteguojamas už šnipavimą bei vyskupo ne- 
klausymą. Adm. v. Beresnevičiui vos ne vos pavyko jį išmesti 
iš dekanų į Svėdasų vikarus, o po šešelių metų į Mosėdžio alta- 
Triją, kur ir mirė apie 1898 m. Sk. apie įį „Mūsų Senovėje“. 

Pranciškus Butkevičius, ištremtas į Kurganą Tobolsko gub., 
ten prirašė daugybę lietuviškų knygų religinio turinio. Esu jų 
turėjęs šešetą; bet sako buvęs parašęs apie 10 ar 12. Lunke- 
vičiaus „Apeigos“ buvo gražiai verstos. Nebėra žinios, kur tie 
rankraščiai dingo, Mirė šv. Kryžiaus par. Kaune klebonu, de- 
kanu ir kanauninku 1896 m. rugp. 20 d. Sk. Vaižg. Raštų XIII t. 

Sąrašas vienų tik pavardžių nubaustųjų už dalyvavimą 1863 
m. revoliucijoje rodos sausas, o dėlto tai didis, daug reiškias 
«dokumentas; vyskupas Motiejus didį darbą bus padirbęs, pa- 
tiekdamas kunigų sąrašus, kurie buvo nubausti 1831 ir 1863 m. 
"Ta liūdna litanija pati savaime gana duoda vaizduotei scenų, 
kurios tai šalčiu krato, tai ašaras veržia. Kiek ten visai nekal- 
tų; kiek maskolių nežiūrėta paprastos teisybės, ne tik gailestin- 
„gumo. Gana buvo aiškiai melagingo ar perdėto įdavimo, ir tu 
kalėjime; jei nesuskubai ten numirti, katargoje; jei ten dar ne- 
pasibaigei, visam amžiui ištrėmime niekuo neaprūpintas. Įskų- 
stiems veltui buvo teisintis įrodymais, protekcijomis. Žemaičių 
Vyskupui užstojant, tebuvo paleisti du. Keliolikai pavyko čia 

pat kentėti per visą amžių už menkiausius niekus. Keliolika 
visiškai nekaltų po 20 metų pravargo katargoje, Sibirijoje, pas- 
kui arčiau, Maskolijoje. Varnių seminarijos rektorius J. Dovy- 
daitis, Ariogalos klebonas Jesevičius, Varnių moderatorius 
Amb. Kašarauskas, Skapiškio kl. D. Žiūkas, Anykščių kl. 
F. Stulginskis ir kk., vis tai šviesieji, išmintingieji ano laiko dva- 
siškiai, Žemaičių vyskupijos žvaigždės, o gavo svetur užgesti. 
Rusai tyčiomis grobstė išvežti pačius prakilniuosius „za vred- 
noje vlijanijė“. Kas mums atlygins tą kultūrinį nuostolį? Daug 
tarp jų buvo lietuviškų literatų; nevienu jų veikalu būtume pa- 
simokę, i 

Mirtimi nubausti keturi kunigai: Mackevičius, Noreika, 
Gargas ir Račkauskis; penktam mirti pasmerktam Norvaišui 
pavyko pabėgti: Trys buvo šiaip užmušti: Vytartas, Pėža ir 
Mosiejus. Kiti išmirė kalėjimuose arba neištesėję sunkioje ir 
ilgoje kelionėje ištrėmiman. Gal tik kelioliktasis tesusilaukė 
1871—2 m., kada buvo jiems pavelyta apsigyventi Lietuvos pa- 
sienyje, bet ne pačioje Lietuvoj—Kurše. Vis dėlto nors iš tolo 
galėjo tėvynės oru kveptelėti ir jos duonele misti. Bet ir jų 
daugumas teatsigabendavo mirti. Apie 1880 m. ir vėl juos iš- 
blaškė po Rusiją. Netaip smarkiai nubaustų kunigų buvo daug; 
ganytojas jų nė nemini, 


Brolija. 


1863 m. maištui pasibaigus, Rusų valdžia nusprendė perdirbti 
Lietuvos kraštą — rusišku. Visi laikraščiai pradėm šaukė: ob- 
rusit, obrusit!! Tuo tikslu uždraudė tų vietų gyventojams mies- 
tų gatvėse, kromuose, Klubuose, teatruose ir mokyklose kalbėti 
lenkiškai. Nusidedančius nors kelių žodžių išiarimu baudė pi- 
nigais; tačiau į namų sritį nesikišo, tai žmonės namie galėjo kal- 
bėtis lenkiškai, prancūziškai, lietuviškai ir vokiškai, Visas iš- 
kabas ant krautuvių pakeitė rusiškomis; pagaliau, traktierių 
vardus: „Lietuvių“, „Žemaičių“, „Vilniaus“, „Varšuvos“ pa- 
keitė; juos begalėjai praminti: „Kuršo“, „Mintaujos“, „Londono“ 
Traktierius. „Grodno Traktierium“ pavadinti irgi negalėjai. 

Maskoliai dar panoro, kad lietuviai ir žemaičiai priimtų 
pravoslavų tikėjimą. Visus katalikus, tarnavusius valdžiai, iš- 
mėtė iš vietų; jei kuris jų priimdavo pravoslavų tikėjimą, tam 
tuojau duodavo vletą savo krašte. Verkė nelaimingi tarnauto- 

jai, su pačiomis ir vaikais paliekami be kąsnio duonos, tačiau 
nekeitė tikėjimo. . 

Tai matydamas, Juozapas Siemaška, unitų vyskupas, pata- 
pęs pravoslavu Lietuvos metropolitu, įsteigė „Broliją“. Jos tiks- 
las buvo platinti rusų tikėjimą tarp katalikų. Kauno gubernijoje 
tos brolijos galva buvo Kauno arkijeriejus, gyvenąs Pažaislyje, 
vardu Aleksandras; nariai buvo: Mikalojus Muravjovas, Kau- 
no gubernatorius, kurs man nesykį sakydavo jam bet-kuri ti- 
kyba esanti gera; vice-gubernatorius Lvovas, mitrus, bet ne- 
doras; Jonas Šulginas, Kauno vyrų gimnazijos direktorius, die- 
vobaimingas, bet fanatingas katalikų priešas; Mikalojus Novi- 
kovas visų parapinių Kauno gubernijos mokyklų globėjas, taip 
nelabas, jog pačius rusus prikrimto ir pelnė visų neapykantą; 
Mikolajevas, kapitonas, taip uolus pravoslavijos platintojas, įog 
su kataliku nė pasikalbėti ramiai negalėjo: viena kataliko iš- 
vaizda jau jį erzino. 

Kiekvienas tų brolių apsiėmė išversti nors tris katalikus kas- 
met; taip pat kiekvienas turėjo kas metai dėti po keletą rublių 
į Brolijos kasą. Tie pinigai buvo skiriami priedu tiems katali- 
kams niekšams, kurie prekiavo savo tikėjimu, Tačiau ir tie 
priedai nepatraukdavo katalikų išsižadėti savo tikėjimo. 

Šitie gi broliai uždraudė Vilniaus pirkliams pardavinėti lie- 
tuviams knygas, lotyniškomis raidėmis spausdintas, ir nuspren- 
dė antmesti jiems rusų raides. Minėtasis Novikovas valdžios 
lėšomis Vilniuje atspausdino rusų raidėmis: „Evangelijas ant 
nedėldienių“, „Elementorių“ ir „Ūkiškąjį Kalendorių“, pono 
Ivinskio parašytąiį. Norėdamas atspausdinti taip-pat rusų rai- 
dėmis „Aukso Altorių“, kelius kartus buvo atėjęs į mane pra- 
šymu, kad leisčiau iš kalendorėlio išmesti: š. Ignacą Lojolą, š. 
Liudviką Prancūzų Karalių, š. Juozapatą, šv. Kazimierą ir mal- 
das už popiežių. Į tai atsakiau, ligi tik ką nors iš maldaknygės 
išmes — pagadins ią, o aš įsakysiu vyskupijai, kad nėvienas 
katalikas nedrįstų įsigyti ir skaityti. Po visa to, atspausdino 
„Aukso Altorių“, siuntinėjo į valsčiaus raštines, bet niekas jų ne- 
pirko. Tai regėdamas, daugiau nebespausdino, bet nuo to laiko 
nė vienos lietuviškos knygos lotyniškomis raidėmis spausdinti 
nebeleido. Dargi maskoliai iš Maksvos atsiųsdavo į Vilnių dau- 
gybę paveikslų rusų šventųjų, savo kryželių ir medalikėlių. Val- 
džia išsiuntinėdavo juos į valsčių raštines; tačiau katalikai jų 

nepirkdavo, antmetamus degindavo, nes katalikų kunigai jų ne- 
Švęsdavo. 

„Brostvininkai“ spaudė katalikus, bet ir Sutvertojas pri- 
spaudė stiprus apaštalus.  Siemaška, neilgai trukus, Vilniuje 
mirė; Mikalojas Muravjovas Pskove ūmai nustojo gyvasties; 
buvusis Kauno gubernatorius Vėkioje mirtį rado;  Šulginas 
Maskvoje amžių pabaigė; Novikovas, po Šulginui tapęs gim- 
nazijos direktorium, išsiųstas į Vladimiro guberniją vėl para- 
pinių mokyklų globėju; Lvovas, savo pačios apleistas, į 
kaktą sau šovė. Taip iki 1870 m. nebeliko jų nėvieno. Bro- 
lija, tiesa, neiširo, bet minėtųjų įpėdiniai nebebuvo tokie 
uolūs platinti rusų tikybą. 

Visų daugiausia katalikus įerzino general-gubernatorius 
Kaufmanas, kankindamas kunigiją formalumais ir bausmėmis, 
kurioms nė galo nebuvo. Po jo parvažiavo Aleksandras Po- 
tapovas, vyras protingas, ramus ir tikybos dalykuose ne fa- 
natikas; šisai nuosekliai nuramino Lietuvą. Ir visų mylima 
buvo jo Žmona, labai gailestinga visiems, be skirtumo tikėji- 
mų. Kai ji 1870 m. cholera mirė, gailėjo visa Vilniaus ir Kau- 
no gubernija. Pagaliau, gubernatoriai vis gi minkštesni buvo 
Kauno gubernijai, Ikaipo grynai katalikiškai; leisdavo čia 
pardavinėti ražančius ir škaplierius, Vilniaus gubernijoj to 
daryti nepavelydavo. 

Vilniaus knygininkas Adomas Zavadzkis, turėdamas dau- 
gybę, cenzūrai pavelijant, išspausdintų lotyniškomis raidėmis, 
žemaitiškų knygų, reikalavo, kad leistų jam jas išparduoti. lr 
tikrai, Vidaus Dalykų Ministeris Timaševas 1870 m. jam tai 
leido. Parapijų prekijai tuojau tas knygas išpirko. 

T. S. 1900 m. Nr. 11. 


Švenčiausiosios Panelės paveikslas. 


Pakapės bažnyčios vikaro pareigas ėjo iš Mogyliavo vys- 
kupijos atėjęs kunigas Mykolas Šimkevičius; jis buvo nepil- 
no proto. Manydamas, būk žmonių ligos kylančios iš velnių 
apsėdimo, senaisiais egzorcizmais ėmė baidyti neesamus 
velnius. Aš, vyskupas M. V., gavęs apie tai žinią, uždrau- 
džiau skaityti minėtuosius egzorcizmus; tada kun. Šimkevi- 
čius ėmė skaityti ligoniams paprastuosius egzorcizmus. "Miū- 
sų žmonės noromis ieško stebuklingųjų gydymo būdų; todėl 


77 


ligos paimti žmonės būriais pradėjo rinktis į Pakapę. Tada 
Šimkevičius pasamdė jiems erdvą butą. Kas rytas ligoniai 
turėjo klausyti jo mišių; pašvęsdavo du kibiru vandens ir 
po kelius kartus skaitydamas ant jų egzorcizmų maldeles, 
šlakstydavo ir apliedavo negalojančius. Ėjo nabagai peršla- 
pę ir sustingę lyg audros lauke užtikti. Davęs po tokį dovį 
vaistų, kunigas ėjo į špitolę, kur gulėjo tie ligoniai, kurie ne- 
begalėjo paeiti, ir tuos lygiai perliedavo švęstu vandeniu. 
Gal būt, kuris-ne-kuris ligonis ir pasveiko; nuo to pasklido 
garsas Pakapėje esąs šventas ir stebuklingas kunigas-gydy- 
tojas; dėl to žmonės dar labiau ėmė ten spiestis. 

Gedminaičių dvare ties Švėkšna gyveno jaunas grapas 
Plioteris, beprotis; jo motina, antrą kartą ištekėjusi už Grū- 
žausko, Kelmės savininko, įprašė kun. Šimkevičių, kad nu- 
važiuotų į Gedminaičius ir išgydytų jos sūnų. Ją patenkinda- 
mas, kun. Šimkevičius nuvažiavo, skaitė egzorcizmus, šlaks- 
tė, tačiau ligonis nepagijo. Grįždamas į Pakapę, pasuko į šalį 
ir pavažiavo ant Kulių. Ties Plungės miesteliu pasergėjo 
pakelėje koplytėlę su šv. Vicento Fererijo stovyla ir šaltinėlį; 
sustojo ties juo, atsigėrė vandens ir tarė Žmonėms, kurie jį, 
kaip šventajį, lydėjo: 

— Tikrai, jūs nežinote, ką turite! Tas vanduo stebuklingai 
gydo visas ligas. — Tai pasakęs, pavažiavo į miestelį; kiek 
tiek užtrukęs, pargrižo namo ir 1866 m. mirė Šiauliuose. 

Nebeliko. stebuklingojo gydytojo, bet io žodžių, ištartų 
prie koplytėlės, žmonės neužmiršo. Tuojau ėmė iš jos šal- 
tinėlio semtis vandens ir gydytis ne tik patys, bet ir savo gy- 
vulius. Pasklido garsas apie stebuklingą vandenį; ne tiktai 
krikščionys, bet ir žydai ėmė tuo vandeniu gydytis savo „gal- 
vijus“, atseit, ožkas. Net iš Prūsų atsiųsdavo žmones to 
vandens. Man tai pasakiusiems žmonėms atsakiau: 

— Jei Viešpats Dievas nori tuo vandeniu įums savo my- 
listų tiekti, tegul daro, kaip Jam patinka; įeigu gi žmonės tuo 
tik save ir kitus svaigina, greit pasibaigs „stebuklai“. 

Tuojau atsirado Žmonių, panorėjusių tais stebuklais pasi- 
naudoti. Kazimieras Milašius, Ignacas Kumšlitis, ir dar ka- 
žin koks Ignacas, prasti plungiškiai žmonės, sodžiaus kurpiai, 
arba šiaučiai, sumanė ant šaltinio pastatyti koplyčią, kur il- 
gainiui kunigai galėtų mišias laikyti. Tam tikslui, nešiodami 
po kaimus vandenio, pradėjo rinkti pinigus. Kad ta rinkliava 

lengviau vyktų, pasisakė Švenčiausioji Panelė su jais „roka- 
vusis“ ir tatai Ji liepusi aną koplyčią pastatyti ir ten stebu-- 
klingą jos paveikslą pakabinti; kunigai ir visi kiti tam suma- 
nymui nepalankūs veikiai išmirsią. Žmonės, po truputį jiems- 
tikėdami, neskundė atnašų; pasakoja, iš vieno dvarininko R 
vilioję du: tūkstančių rublių. 

Tie kurpiai savo amatą apleido. Iškalbingesnis Milašius. 
nusidavė į Klaipėdą ir įsakė papiešti paveikslą; jis turėjęs būti 
kopija Dievo Motinos paveikslo, esančio Salantų bažnyčioje. 
Dar pasamdė girnakalius, kurie, surasdami didžiausius ak- 
menis, kalo ir tašė koplyčiai pamatams. Tie akmens buvo- 
taip didelį, jog tik vienam nuvežti į Plungę reikėjo kaltis tam 
tikrų vežimų ir kinkytis po aštuonioliką arklių. Kai juos. 
klausdavo, kam jie ieškosi tokių didelių akmenų dėti po maža. 
koplyčia, atsakydavo Dievo Motina tokių norinti. Kurpiai, 
daugiau pelnydamies, ėjo į žmones pranašų vardais ir rinkosi 
pinigų, savo gi amatą visai užmiršo. Visur apsakinėjo savo: 
regėjimus, mokė kaž-kokių naujų maldų, kurias Dievo Motina 
jiems apreiškusi. Vienu žodžiu, apgaudinėjo Žmones. 

1868 m. buvo uždrausta senąsias koplyčias taisyti, ne tik. 
naujas statyti. Todėl Plungės asesorius, pasergėięs akmenis: 
vežant, paklausė, ar turi ministerio leidimą statyti koplyčią ? 
Kai prisipažino neturį, uždraudė vežioti uolas. Tada pa- 
prašė mane, kad aš iš gubernatoriaus išmelsčiau reikiamą lei- 
dimą. Kauno gubernatorius kunigaikštis būtinai atsakė ir dar 
įsakė Žmonėms jau suvežtus akmenis parsivežti ant savo pa-- 
rapijos kapų. (Juos ir dabar tebegali ten matyti. Vienas, gra- 
žiai iš visų pusių nukaltas, tebėra prie minėtosios koplyčios: 
pakelėje iš Plungės į Kulius. Tum.). Padarė tai nabagai, bet 
didelių vargu, nes buvo pavasario laikas (o kelias ten ne tai-- 
somas. T.). Visas trusas išėjo niekais; pagaliau, ir šaltinėlio 
vanduo nustojo „stebuklingųjų“ savumų. 

Milašius su Kumšličiu, pasikliaudami laimingesniais lai- 
kais, nusidavė į Klaipėdą, priėmė iš tapytojo paveikslą, su-- 
mokėję 160 rublių. Paskui Milašius sugrįžo į tėvynę, o Igna- 
cas Kumšlitis, vaikinas, temokėdamas žemaitiškai, su pa- 
veikslu nuvažiavo į Romą. Nežinau, kaip jį ten priėmė; ži-- 
nau tik, jog minėtąjį Švenčiausios Motinos paveikslą patsai 
Popiežius Pijus IX 1868 m. pašventė. Ignacas, užtrukęs Ry- 
me arti ištisų metų, sugrįžo su paveikslu į Klaipėdą, nebe į 

Žemaičius, nes be valstybės paso važinėdamas, peržengė įsta- 
tymus ir sugrįžęs būtų gavęs atsisėsti į kalėjimą. Todėl pa- 
liko Klaipėdoje kurpiaus gizeliu. 

Vėliau girdėjau anasai paveikslas buvęs į Žemaičius par- 
vežtas ir kažin-kur padėtas. Žandarmerija jo ieškojo, bet 
niekur nerado. 

Tais laikais rusų valdžia nepavelydavo jokių mezliavų; 
kadangi Milašius rankiojo atvirai, tai policija ėmė ir jo ieškoti, 
norėdama pasodinti į kalėjimą. Rinkikas gavo tad po sveti- 
mas parapijas tarp Žmonių slapstytis. 

T. S. 1899 m. Nr. 12. 


Nuotykis Skapiškyje, 

Lietuvoje Žemaičių vyskupijoje Skapiškio miestelyje iš 
senų laikų buvo kunigų Damininkonų vienuolynas; jį 1832 m. 
rusų valdžia panaikino, vienuolius išvežiojo po kitus vienuo- 
lynus, mūrinę gi bažnyčią uždarė. Vėliau ta pati valdžia 
vienuolyną perdirbo kareivinėmis. 

1854 m. karo ministerio įsakymu į Skapiškį atvyko pulkas 
suomių šaulių ir apsigyveno tose kareivinėse. Skapiškis — 
miestelis šlapias, paežerėje pastatytas; iš įo ištekanti upelė, 
'beplaukdama per miestelį, dažnai jį užlieja, nes kriaušius turi 
slesnus. Tačiau pačiame miestelyje nėra tilto, visi važiuotieji 
gauna brastą perbristi. Dėl to ta drėgna vieta nėra gana 
„sveika. 

Atvyikę suomiai, žmonių liudijimu, buvę labai pikti, kas- 
«dien tarp savęs mušdavęsi. Jų muštynės buvę nepaprastos: 
mušeikos taikydavę priešui suduoti per nosį, per zūbus, taip 
kad net dantis kits kitam iškriušdavę. Visos jų muštynės pa- 
„sibaigdavusios kruvinai. Karininkai vargiai galėdavę karei- 
vius perskirti, 

Į kelius mėnesius kaip buvo atėję, kareiviai ėmė sirgti ir 
mirti. Įsisukę karščiai per tris dienas varė juos į grabą. Žie- 
ma tais metais buvo stipra; pulkininkas tad, vargiai įveikda- 
1mas įšalusią žemę, liepė lavonus krauti po Damininkonų baž- 
nyčia, Išmirus kelioms dešimtims, suvarydavo kaimiečius ir 
liepdavo jiems nabašninkus užkasti. Užkasdavo visiškai nuo- 
gus lavonus, be įokio drabužio, be grabo. Gal tai buvo pul- 
kininko spekuliacija. Tačiau žmonės, aplink Skapiškį gyve- 

nantys, sušalusius lavonus nešiodami, neužsikrėsdavo ir nė- 
vienas nesusirgo. Ta liga tenumirė viena merga, kuri su suo- 
miais daužėsi. 

Tie suomiai arba finai buvo giminės anų švedų, kurie savo 
karalių Gustavo Adolfo ir Karoliaus XII laikais negirdėtai gy- 
vuliškai žudė ramius, beginklius Lietuvos ir Žemaičių žmones. 
Tai atmena ne tiktai tos vietos žmonės, bet ir patys švedai. 
Taigi vienas iinas, mirties ligos į patalą paguldytas, tarė savo 
draugams: 

— Ar žinote,ką, broliai? Kai gavome įsakymą eiti į Lie- 
tuvą, tarė mano senas tėvas: Sūnau, kai sustosite Lietuvos 
žemėje, nieko pikta nedarykite jos gyventojams, nes mūsų 
bočiai, Karolio XII ten nuvaryti, labai blogai, be širdies su 
jais elgės. Dėl to Dievas pabaudė patį karalių, pažemino 
Švedų Valstybę ir ius gali pabausti. Štai, taip ir atsitiko. 
Mirštame, kaip musės, nuodais papenėtos, o tos vietos žmo- 
nės nėmaž neserga ir nemiršta. Argi tai ne Dievo bausmė 
mums ? 

Tai pasakęs, numirė. Gerai tad žmonės kalba, Dievas 
yra kantrus, neveikiai pabaudžia bedievybę, bet jos neuž- 
miršta visiškai. 

Nuo 1855 m. sausio 1 d. iki kovo 11 d. Skapiškyje numirė 
220 finų. Likusieji, išeidami iš kareivinių, pastatė kapuose 
paminklą antrašu: 

„Hic reguiescunt CCXX. milites cohorte Finica hostiae epi- 
demiae typhosae anno MDCCCLV. Lugentes sodales hoc 
monumentum consecraverunt“. 

(Čia ilsis 220 kareivių Finų pulko neprieteliškos karščių 
ligos 1855 m. pakirsti.  Verkiantys draugai tą paminklą pa- 
skyrė. Tum.). . 

Finams išėjus, kariuomenės valdžia niekados daugiau ne- 
beatsiuntė čia į Skapiškį kareivių, nes tą vietą laiko nesveika. 

Generolas-gubernatorius Nazimovas Vladimiras atidavė 
katalikams atgal podamininkonų bažnyčią; aš ją 1858 m. pa- 
švenčiau vyskupiškomis apeigomis. Ir iki šiol (1873) ten esti 
parapijos pamaldos. 

T. S. 1899 m. Nr. 12 

Bažnyčių statymas. 
Riūpesčiai dėl Zarasų bažnyčios. 


Miestelis, Kauno gubernijos šiaurėj stovįs, nuo amžių va- 
dinasi — Jeziorosy, kad tarp ežerų yra pastatytas. Priderėio 
į Vidžių apskritį. Tiktai pirmaisiais Ciesoriaus Mikalojaus I 
viešpatavimo metais buvo pramintas Novoaleksandrovsku 
ir pakeltas apskrities miestu. Prie to daugiausia tai prisidėjo, 
kad per miestelį tapo pravestas šašiejaus kelias. Vidžiai pa- 
liko miestas — „už štato“. 

Tuose tai Zarasuose nuo senovės buvo katalikų bažnyčia. 
Pirmoje šio amžiaus pusėie perkūnui ją sudeginus, klebonas 
pastatė biaurią pastogę prie pat šašiejaus ir apmėtė ją pačvar- 
kėmis; jos nėmaž nedengė nuo lietaus. Neturtinga parapija, 
netesėdama pasistatyti naują bažnyčią, prašė pašalpos iš Vil- 
niais vyskupo, nes ta Lietuvos dalis tada prigulėjo Vilniaus 
vyskupijai. Vyskupas tam tikslui išprašė iš vyriausybės 
10.000 rublių. 

Vyskupas Andrius Klongevičius teikės ypač mylėti Du- 
setų kleboną Stanevičių ir pakėlė jį Vilniaus kanauninku. 
Sumanius Zarasuose statyti bažnyčią, kanauninkas rekomen- 
davo vyskupui savo brolio sūnų kun. Aleksandrą Stanevičių 
iš Seinų vyskupijos, dabar (1873 m.) Žemaičių vyskupijoje 
esantį. Kun. Aleksandras, į Zarasus nuvažiavęs ir pinigus pri- 
ėmęs, apsigimęs verteiva, ne bažnyčią statė, bet šitaip apsi- 
vertė. Vilniaus Konsistorijai pareiškė duotaisiais pinigais 
bažnyčios pastatyti nebūsią galima; tad ketinąs pirma pasta- 
tyti vandeninį malūną ir nupirkti Zarasuose namus, o paskui 
iš pelnų palengvo statyti mūro bažnyčią. Konsistorija neno- 
rėjo su tuo sutikti, manė, žmonėms padedant, būsią galima baž- 
nyčia išmūryti; vienok vyskupui to geidžiant, sutiko. Stane- 
vičius pastatė malūną, nupirko namus traktieriui, ėmė pelnus, 
bet bažnyčia nesirūpino. Tuo tarpu valdžia, atimdama baž- 

nytinius turtus, atėmė ir aną malūną bei namus, ir Zarasai 
vėl paliko be bažnyčios ir be duotos jai pašalpos. 

Šiaurinė Lietuvos dalis, o su ja ir Zarasai prie Žemaičių 
vyskupijos pridėta 1851 m. Šviesiausis Ciesorius Mikalojus I, 
pravažiuodamas pro Zarasus, išvydo pastogę ir tarė: „O čia 
kas toks biaurus“? Lydintis karo gubernatorius atsakė: tai 
bažnyčia. Ciesorius paliepė tada atkreipti mano atydą į tą 
dalyką; karo gubernatorius ir parašė tai man. Neilgai trukus, 
nes 1851 m. liepos 16 d., patsai buvau Zarasuose. Pašalinau 
kun. Stanevičių, o paskyriau kun. Viktarą Rūsteiką. Patsai 
parodžiau vietą bažnyčiai Ikalnę tarp liepų. Kun. Rūs- 
teika kad sukruto, tai tais pačiais metais pastatė nedidelę 
medinę bažnyčią. 1852 m. sausio 26 d. leidžiau naujus Dievo 
namus pašvęsti ir ten perkelti pamaldas; biaurią gi pastogę 
nugriauti. Taip patenkinome ūmųjį tos vietos reikalą. Kuni- 
gui Rūsteikai už rūpestį atidaviau Rokiškio kleboniją, Zara- 
suose gi pasodinau kun. Narkevičių, pijorą. Bet vienuoliai, 
papratę sėstis už parengto stalo, nesugeba ūkininkauti; išty- 
rus, pasirodė kun. Narkevičių galint būti geru literatu, bet ne 
klebonu. Nauja bažnyčia buvo ir angšta ir žema. 1859 m. bir- 
želio 20 d. man čia vėl atvažiavus, tos vietos gyventojai ėmė 
prašyti didesnės bažnyčios. 

Pradėjome minavoti aną 10.000 rublių, kitados duotų iš 
iždo: norėjome ieškoti iš turtų, likusių a. a. vyskupui Klonge- 
vičiui mirus, bet ištyrus, pasirodė, jog iždas tuos pinigus at- 
gal atsiėmė, užgrobdamas malūną ir miesto namus. Nustoję 
vilties, turėjome čia pat vietoje ieškoti pragumų. 

Pašalinęs kun. Narkevičių, kleboniją atidaviau kun. Myko- 
lni Skorupskiui, iš kurio daug vyliaus. Jaunas tas ir darbštus 
kunigas, visam Zarasų apskričiui padedant, ištiesų ėmė statyti 
erdvą mūro bažnyčią. Padarė, kaip norėjo; bet greituoju ge- 
rai neišdegė plytų, o gal ir pamatų neprisikasęs pradėjo sta- 
tyti. Ale architektas visados prie darbo buvo. 

Prasidėjo sukilimas, 1862 m. Skorupskis buvo suimtas, o 
paskui į Sibiriją išsiųstas; klebonu gavo eiti komendorius kun. 
Jonas Katelė, kurs nestengė prie savęs žmonių patraukti ir 
nemokėjo ūkininkauti. Nauja bažnyčia ėmė skilti ir ketino 
virsti. Vėl man bėda! Pašalinęs kun. Katelę, kleboniją pa- 
vedžiau kun. Pranciškui Staškauskui, kurs buvo pasižymėjęs 
savo išmanymu statyti. IPažiūrėsime, ką stengs padaryti. 

Laukuvos bažnyčia, 


Neilgai trukus, kaip įsišvenčiau vyskupu, teko būti Lau- 
kuvoje. Radau bažnyčią seną, medinę ir apiplyšusią; klebo- 
ną gi kun. Ignacą Kocą, misijonorių, išsitarnavusį Varnių se- 
minarijos profesorių, sergant. Su ištižusiu nėra rokundos; 
padirmavojau prisiruošusius Žmones ir pavažiavau toliau. 
1850 m. gegužės 27 d. kun. Kocas pabaigė savo gyvenimą: 
kleboniją atidaviau kun. Mateušui Narkevičiui, kurs nežiūrė- 
damas gilaus savo amžiaus, sumanė išmūryti Laukuvoje baž- 
nyčią. Ir tikrai, 1852 m. pasikvietė mane pamatinio akmens 
pašvęstų. Nuvažiavau gegužės 11 d. ir daugybei žmonių su- 
sirinkus, pašvenčiau. Pabaigęs šventas apeigas, patsai pra- 
kalbėjau į susirinkusius parapijonus, padirmavojau 1501 žmo- 
gų ir išvažiavau į Varnius. 


Klebonas atsikvietė architektorių žemaitį, Kalėda vadina- 
mą, kurs išmūrijęs bažnyčią Skuode, apsiėmė ir čia išmūryti. 
Pamatams padėti pradėjo kasti žemę, bet žvyro atkalnėje ne- 
galėjo prisikasti kieto sluoksnio. Tada architektorius patarė 
į gilius griovius dėti ąžuolus ir ant jų išstatyti mūro bažny- 
čios sienas. Klebonas ir parapijonai sutiko; architektorius tad 
pradėjo mūrą ant ąžuolų mūryti. Baisu todėl, kad ta bažny- 
čia nepradėtų kuomet nors sprogti. 

Klebonas Narkevičius stebėtinu  pasišventimu darbavosi 
apie šventyklą: neturėdamas kur padėti meistrų ir dailidžių, 
padėjo juos savo klebonijoje, patsai palikęs viename kamba- 
rėlyje. Per kelerius metus nabagas neturėjo savo namuose 
ramumo, vienok kentėjo, neburgėjo. Nekartą jam pritrūko 
pragumų, nes nedidelė parapija negalėjo pritiekti; tai regėda- 
mas, kaip anie kvestoriai, važinėjo po namus, prašydamas 
pašalpos. Keletą kartų ir į Varnius buvo atvykęs. Iš kur tik 
gaudavo skatiką, tuojau atiduodavo bažnyčios dalykams. 

1867 m. tapo stabu ištiktas; vienok ligi tik truputį pagerėjo, 
vėl užsiėmė fabrika. Regėdamas tokį jo pasišventimą, pakė- 
liau iį garbės kanauninku ir dekanu; patariau, kad savo pa- 
veikslą parašu: Fundatorius — pakabintų bažnyčioje; taip 
ir padarė. 

Išmūrijus bažnyčią ir pastačius altorius, norėjau pašvęsti; 
kol tačiau prisiruošėme, turėjau išvažiuoti į Kauną, kur ir ta- 
pau arestantu. 


84 


Su visais grobais doras kun. Mateušas Narkevičius mirė 
1872 m. liepos 21 d. Laukuvoje, kame ir palaidotas. Jam mirus, 
nerasta jokio fundušo, 


Pakapės bažnyčia. 


Šiaulių apskrityje yra kaimas, Veleikiais vadinamas, 
priderąs į p. Karpį; smilčių kalnelyje turėjo jis kapus. Tuose 
kapuose žmonės pastatė medinę koplytėlę, prie kurios, žmo- 
nėms prašant, vyskupas kunigaikštis Steponas Giedraitis 1780 
m. pasodino kunigą. Tokiu būdu Kurtuvėnų parapijoje atsi- 
rado nauja filija, Pakape vadinama. ; 

1824 m. vyskupo kunigaikščio Juozapo Giedraičio į Paka- 
pę atsiųstas dievobaimingas kunigas Jokūbas Butavičius pa- 
liovė laidojęs aplink bažnyčią numirėlius; šventorių aptvėrė, 
o kapus truputį toliau nustūmė. Laikėsi iš mišių ir žmonių at- 
našų, kurių doram ir žmonių mylimam niekados nepritrūko; 
be to, jam davė daržą bulvėms pasisėti. Kun. Jokūbas čia 
išbuvo lig 1860 m.; paskui persikėlė į Rekijavą, tačiau ir vėl 
sugrįžo į Pakapę ir buvo prie bažnytėlės mansijonierium, nes 
buvo pasenęs. 

Rekijavas drauge su Pakape priderėjo į tikrąjį valstybės 
patarėją šv. Onos ordeno antros klasės kavalierių, per de- 
vynerius metus Vilniaus gubernijos marčelgą Šviesiai Dau 
galį Eustachijų Karpį, kurs pirmoje pusėje šio amžiaus ra- 
miai sau gyveno Joniškėlyje. Buvo tai ponas turtingas: Pane- 
vėžio ir Šiaulių apskrityse turėjo apie 30 palivarkų. Taigi 
kaipo didžiūnas geidė kuo: nors pasižymėti; užleido ilgą barz- 
dą, niekus darė ūkininkaudamas, liepė rugius kulti ant rugienų, 
o žirnius ant pliko ledo Rekijavo ežere; penint žąsis, liepdavo 
jų kojas prie lentos gelžinėmis vinimis prikalti, t. ir t. Todėl 
dvarininkams tretį kartą jį išsirinkus marčelga, kažkas prie 
sienos prikalė kortelę parašu: 

Mošci Panowie, zle u nas polowy: 

Zlowili karpia bez glowy. 

Vėliau Karpis liepė sugriauti savo miestelį, Naujamiesčiu 
vadinamą, Nevėžio paupyie. Kad jau kelioliką namų išvertė, 
vėl kažinkas prilipdė kortelę antrašu: 

Budowač i rujnowač — jednostajna praca; 

Jednak mądry buduie, a glupi wywraca. 

Todėl buvo kilęs klausimas, beg marčelga Karpis turi svei- 
ką protą? Karo gubernatorius atsiuntęs buvo komisiją iš 
žandarų generolo, dviejų daktarų ir bajorų deputato; ji nu- 
sprendė seną marčelgą ištikro sergant proto liga. Dėl to dva- 
rai iš jo buvo atimti ir perduoti sūnums: Pranciškui, Pelicijo- 
nui ir Kastantinui. Senam marčelgai bepaliko vieną erdvą 
dvarą nuo bočių laikų valdomą, Rekijavą, Šiaulių apskrity. 
Apsigyveno tada ten ir šeimininkavo saviškai. 

Prie dvaro laikė 12 vaikelių, nevyresnių, kaip 10 metų; 
visus aptaisė juodomis jupelėmis, bet nėvienam nedavė ava- 
lynės; todėl basi tarnavo prie stalo. Pasidirbdino sau milži- 
nišką briką, į kurią kinkė po 10 darbinių arklių; šita brika va- 
žiuodamas dvarininkų lankytų, ėmės su savimi be suaugusio 
pasekėjo, dar du basu bernioku ir 12 visokių veislių šunų. 

Tas tai marčelga Karpis parašė man, noriąs Pakapės filiją 
pakelti parapine bažnyčia. Apsidžiaugęs ta žinia, atrašiau 
marčelgai ir pasiskelbiau, tokią dieną patsai atvažiuosiąs į Pa- 
kapę. 1861 m. rugsėjo 5 d. ir nuvažiavau. Priėmė mane iškil- 
mingai žmonės su dvasiškiais; jų vadu buvo marčelga 
Karpis. Palaikėme mišparus, rytą iškilmingas pamaldas. 
Žmonių buvo gana; patsai įlipau į sakyklą ir paskelbiau, jog 
marčelgos dorumu jų filija bus pakelta parapine bažnyčia, vi- 
sados turės sau kleboną ir vikarą. 

Pamaldoms pasibaigus, padirmavojau nedirmavotus ir su 
visais dvasiškiais nuvažiavau prie marčelgos pietų. Po pietų 
ponas marčelga pasižadėjo Pakapės klebonui duoti 33 dešim- 
tines žemės ir kasmet mokėti po 230 rublių, o tam atatinka- 
mą kapitalą garantuoti Rekijavo dvaru. Aš gi iš savo pusės 
pažadėjau marčelgos išsirinktąjį kunigą pakelti Pakapės kle- 
bonu ir uždėti ant jo pareigą kasmetai laikyti už fundatorių 
tiek mišių kiek klebonai, turintys penktos klasės beneficiumą, 
paprastai laiko, ir išsiųsti komisiją naujos parapijos apribotų. 

Ir tikrai, kaip tiktai marčelga pasiskyrė Pakapės klebonu 
J. M. kun. Antaną Gintilą, tuojau sutikau; sugrįžęs namo, pa- 
skyriau komisiją parapijai apriboti, ponas gi marčelga naujos 
klebonijos fundušą patvirtino tam tikru dokumentu, o šį pa- 
tvirtino Vidaus Reikalų Ministeris Perovskis. Taip vyskupija 
padidėjo dar viena parapija. š 
J. M. Karpis ne beprotis, kaip buvo nuspręsta, bet tik mė- 
gėjas niekdarbių. 

Tuo pagirtinu savo darbu įisai parodė geriausius savo no0- 
rus bažnyčiai, dėl to aš jį tikrai gerbiau ir nekartą sakiau: 
Duok, Dieve, tėvynėje didžponių, nes jie, turėdami gerų norų, 
daug gero gali padaryti Bažnyčiai ir tikybai. (Plikbajoris gi, 
ką išars, tą ir suvalgys. Karpis buvo lenkas-ponas, o lenkai- 
ponai visados buvo dievobaimingi. Juk tai jie po visą kraštą 
pristatė bažnyčių, kurių puikumu ir iki šiai dienai džiaugiamės 
pasistebėdami. Mirė marčelga Karpis 1864 m. 


Raudondvario bažnyčia. 


Tuoj, ligi tik įsišventęs vyskupu, gavau iš grapo Benedikto 
Tiškevičiaus pasiskelbimą Raudondvario filiją paversti para- 
pine bažnyčia. Prašė, kad sutikčiau, pasirūpino, ko reikia ir 
pasižadėio kleboną prideramai aprūpinti. 

Kelius kartus susirašęs su grapu tuo dalyku, pritardamas 
dievobaimingam io geidimui, 1851 m. gegužės 5 d. per Kolegiją 
prašiau Vidaus Reikalų Ministerį Perovskį, kad sutiktų su tuo 
sumanymu, 

Tais pačiais 1851 metais, lankydamas vyskupiją, rugpiūčio 
11 d. iš Kauno išvažiavau į Raudondvarį. Privažiavęs keltuvą 
per Nevėžį, radau laukiančius manęs grapą Benediktą Tiške- 
vičių, vyresniąją jo dukterį, ištekėjusią už kunigaikščio Jablo- 
novskio, jaunesniąją, mergaitę ir grapą Tiškevičių, atvykusį 
iš Kijevo, žvaigždėmis apkabinėtą. Pasisveikinę ir pasipgžios, 
pavažiavome į kalną. 

Čia prie pat kapų stovėjo menka medinė koplyčia ir gana 
daug žmonių. Priėmė mane tos vietos filijalistas kun. Pranciš- 
kus Stanskis. Palaiminau esančius, padirmavojau 1840 žmo- 
nių ir nuvažiavau į dvarą. Čia prasidėjo kalba apie būsi- 
mąją naują parapiją. Įspėiau, jog priderėtų budėti sostinėje. 
Grapas atsakė: Petrapilyje turiu veikėją, kurs mane užtikrino 
dalyką galėsią pabaigti. Galop, pernakvojęs, toliau važiavau, 
nes aš buvau nepaprastas valkata. 

1852 m. balandžio 25-d. J. M. ministeris sutiko, kad Rau- 
dondvario filija būtų pakeista parapinę bažnyčia. Ligi tik 
grapui tai pranešiau, tuojau pradėjo mūryti bažnyčią. Vilniuje 
tuomet gyveno nuo 1812 m. Lietuvoje palikęs architektorius 
Anichini; jis Tiškevičiaus į Raudondvarį pasikviestas, čia iš- 
braižė planą ir apsiėmė darbą vesti. Ligi tik planą statymo 

komisija patvirtino, tuojau prasidėjo darbas, kurs ėjo spėriai, 
nes fundatorius turėjo gerų norų, pinigų ir darbininkų. 

Kad bažnyčios statymas jau baigės, Tiškevičius parsikvie- 
tė iš Varšuvos skulptorių Andriolli; įis gipsatūra papuošė baž- 
nyčią iš vidaus ir dalimi iš oro. Paskui Tiškevičius pastatė 
špitolę, kleboniją, laidarą ir k. t. 

Visa tai padarius, reikėjo paskirti klebonui alga ir galelį že- 
mės. Grapas norėjo, kad parapija skaitytųsi trečioje klasėje 
ir klebonas iš dvaro imtų 400 rub. Į tai atsakiau: bažnyčia 
majestotinga, jai palaikyti, ypačiai ilgai fundatoriui gyvenus ir 
mirus, reiks daug, parapija gi maža ir neturtinga; tai ką gi pa- 
darys klebonas, turėdamas mažą pensiją? Taip perspėjus, 
grapas sutiko, kad būtų pirmos klasės ir apsiėmė kas metai 
klebonui mokėti po: 600 rub. Be to, davė 33 dešimtines žemės 
Vijukų okolicoje Kauno apskrityje. Visa tai krašto vyresnybė 
patvirtino. 

Kun. Pranciškus Stanskis buvo filijalistas prię Raudondva- 
rio koplyčios; jį patį fundatorius norėjo turėti pirmuoju nau- 
jos parapijos klebonu. Su tuo tuojau sutikau. 

Bokšte steigėjas pakabino atatinkamus varpus. Rūbus 
įtaisė iš Lijono medžiagos, o kurius-ne-kurius iš vieno aukso 
Prancūzijoje pasiūdino. Altorius tris tepastatė bažnyčioje ir 
juose pakabino iš Italų parsiųsdintus paveikslus. Sienas pa- 
puošė 14 paveikslų Viešpaties Kančios; bet jie buvo šiame 
krašte dirbti, 

Jei kas sumetęs bažnyčios ilgumą, įeitų į vidų, tai iam pa- 
sirodytų — pertrumpa, nes už didžiojo altoriaus yra koplyčia. 
Ten yra altorius š. Benedikto, stegėio patrono; viduje koply- 
čios paminklas a. a. Vandos Vankovičaitės Tiškevičienės, po- 
no Kanovo kaltas Italuose iš baltojo marmuro. Nabašninkė 
guli ant aukšto postumento, marškone pridengta. Visa tai iš- 
kalta iš vieno gabalo marmuro. Marškonė taip tikra, jog reikia 
palytėti, kad pažintumei, jog ne iš drobės. Benediktas Tiške- 
vičius sakė man, tasai dailių dailės dalykas jam atsiėjęs 
60.000 rub. 

Po koplyčia yra rūsys ar tikriau kambarys, kur guli kele- 
tas iš Tiškevičiaus giminės, o dabar ir a. a. steigėjo Benedik- 
to kūnas, atvežtas iš Paryžiaus, kur mirė, ir palaidotas be io- 
kių pamaldų plokščiame grabe. 

Išmūryti ir išpuošti Raudondvario bažnyčiai reikėjo: 
45.000 rub. 

Kad jau viskas buvo gatava, grapas steigėjas paprašė ma- 
ne, kad konsekracija pabaigčiau darbą. Sutikdamas, 1857 m. 
išvažiavau iš Varnių Kauno link. Atvykau birželio 2 d. su 
pralotu Jurgiu Bytautu, sekretorium kun. Otonu Praniauskiu ir“ 
daugybe kunigų. Pašvenčiau bažnyčią vyskupiškomis apeigo- 
mis; į didįjį altorių įdėjau šventųjų kankinių relikvijas: Kle- 
menso, Vitalio ir Vicento. Pašventimo atmintį švęsti pasky- 
riau 1-4 sekmadienį po Trijų Karalių. 

Padirmavojau čia 685 žmones, o rugp. 4 d. pašvenčiau var- 
pus, iau į bokštą įtrauktus: pirmą, visų didžiausį š. Benedikto- 
garbei, antrą š. Jokūbo, trečią š. Juozapo. Evangeliją diako- 
nas giedojo galerijoje. 

Galop, išvažiavau į Kauną. 


Vidiškio bažnyčia. 


Ukmergės parapijoje prie didelio kelio į Dinabarką, buvo 
medinė filija, Vidiškiu vadinama. Kad ta bažnytėlė bene 1826- 
m. kaž kaip sugriuvo, Ukmergės apskrities marčelga, Švent- 
upio ir Vidiškio dvarų tėvainis Anūpras Koška pastatė medinę, 
prastesnę už gerą daržinę ar pastogę; ten Žmonės ilgai meldės. 
Ilgainiui, kai ir šita ketino apvirsti, ponas marčelga aplink ją 
pradėjo mūryti bažnyčią; bet išvedęs sienas aukščiau pavie-- 
čio langų, kaipo žmogus nedidžių turtų, liovės mūrijęs, paga-- 
liau ir pastolius, mūrijant reikalingus, atėmė — taip nebeturėjo- 
noro bebaigti. 

1851 m. liepos 17 d. patsai atvažiavau į Vidiškį. Priėmė- 
mane tos vietos filijalistas kun. Ignacas Balevičius, vienuolis, 
„Atgailos Kanauninkas“, iš Vilniaus čia atsiųstas. 

Pasipūtęs, kaip gaidys, ale doras marčelga Koška surinko 
kuo ne iš visos apskrities dvarininkus ir būrį žmonių manęs. 
priimti. Visi jie sutiko prie pastogės durų ir įvedė į tamsų, 
kaip rūsys, trobesį be grindų; dėl to veikiai pakilo tiek dulkių, 
jog vargiai kits kitą beregėjome. Vyskupiška apeiga palaimi-- 
nęs visus susirinkusius, tariau: „Kodėl gi tai, Mošci Panowie, 
patys gyvendami rūmuose, Dievą mūsų Jėzų Kristų į kalėjimą. 
uždarėte? Kuo geriausias visako Davėjas prasikalto? Tikiuosi 
jus po mano apsilankymo nuversiant šitą daržinę ir pastaty- 

siant Dievo namus, vertus to vardo! Menkas tas klebonas, 
kurio namai, arba klebonija, puikesni už parapijos bažnyčią“. 

Šitie žodžiai, nors kiek tiek aštrūs ir didžponiams nemalo- 
nūs, bet ištarti švelniai, įsiskvebė į marčelgos širdį, nes nuo 
jo priderėjo filiją palaikyti. 

Išėjus iš pastogės, kad pasisveikinome ir pasižinome, tarė: 
„Pabarei mus, Dvasiškasis Ganytojau, tai tiesa, ale, kaip Die- 
vą myliu, teisingai; duodu Jums garbės žodį, kad bažnyčią iš- 
mūrysiu“. Man dėkojant už gerus norus, atsakė: „O, Kristau 
Viešpatie, argi mes negalime to padaryti? Dv. Ganytojas vei- 
kiai! padėkos už darbą“! Nuo to laiko marčelga pasidarė di- 
džiausių mano prieteliu ir toks išbuvo iki numirė. 

Man išvažiavus, marčelga tuojau pastatė pastolius aplink 
"bažnyčią ir vėl pradėjo fabriką. Darbai ėjo laimingai ir suma- 
nymas įvyko. Negana to, Koška įtaisė varpus su vargonais, 
pakabino bažnyčioje brangius stiklinius žirandolius, parsiųsdi- 
no iš Varšuvos tacas ir turibulių iš naujojo sidabro. Man pa- 
velijant, prie vieno filioro prisegė savo ir savo Žmonos atvaiz- 
dus. Hortensija grapaitė Hornaitė Koškienė su kažkokia pana 
Sofija Hrynkievičaite, gyvenančia pas marčelgą, išpuošė šven- 
tus rūbus ir bažnytinius. Paskui marčelga aptvėrė stodainiais 
taisyklingo kvadrato kapus, o šalia išmūryjo katakumbas, 
idant turtingesnieji, ten laidodamies, padaugintų kunigui pelno. 

Kad taip viskas iau buvo padaryta, 1856 m. birželio 9 d. pat- 
sai atvykau į Vidiškį; rytą, sekmadienį vyskupiškomis apei- 
zomis pašvenčiau naują bažnyčią; į didįjį altorių įdėjau relik- 
vijas šš. kankinių: Klemenso, Žemaičių Vyskupijos Globėjo, 
Vitalio ir Vicento. 

Atlikęs šventas apeigas ir padirmavojęs tikinčiuosius, kaip 
paprastai, buvau Šventupio dvare pietų. Po piet tariau: „Iš- 
statei ir papuošei Vidiškio bažnyčią senųjų ponų papročiu; 
marčelgos bažnyčia dabar gražesnė už apylinkės parapines; 
nejaugi ji turėtų per amžius būti filija? Ar negalėtumei pakelti 
savo bažnyčios, o kartu ir savo vardo garbės, pakeisdamas ją 
parapine? 

Marčelga ėmė tą dalyką svarstyti; paskui, pasišaukęs savo 
žmoną, tarė: „Hortulka, girdi, ką Dv. Ganytojas sako? Nori, 
kad mūsų bažnyčia būtų parapinė. Kristau Viešpatie, argi 
mudu tai padaryti negalime? Juk vaikų mums nėra“. Mar- 

čelgienė tuojau sutiko. Koška gi tarė: „Tik padėk mums ir nu- 
rodyk, kokie to dalyko formalumai, o viską padarysime“. (Pa- 
tariau tad, kad kreiptųsi į mano raštinę prašymu, pareiškiančiu, 
Jog Vidiškio filijos bažnyčią nori pakeisti parapine ir pasižada 
aprūpinti kleboną. Tai padarė marčelga vos tik 1856 m. spalio 
mėn. 11 d. Prasidėjo byla. Mano konsistorija išrinko deputa- 
tą atskirti daliai Ukmergės ir Kavarsko parapijų. Enrikas Bo- 
levičius Ukmergės ir Jacevičius Kavarsko klebonai nenorėjo nu- 
stoti dalies savo parapijų naudai naujosios Vidiškio parapijos. 
Galų gale, vienok sutiko. 

Marčelga pasižadėjo klebonui kas metai mokėti po 150 rb. 
Tam tikrą kapitalą garantavo Šventupio dvaro žeme. Kle- 
bonui atidavė namus arba kleboniją su kapais ir daržais; apsi- 
ėmė statyti klebonui po 10 sieksnių malkų kurui ir po 30 birkavų 
šieno; iš miškų duoti medžiagos bažnyčiai ir fundušiniams tro- 
besiams taisyti; perleidė du valaku ariamos žemės ir šešius 
morgus miško; ganyklą paliko bendrą su dvaru. Visa tai apsi- 
ėmė padaryti iškilmingu dokumentu, kurį paskui civilinė val- 
džia patvirtino. 

Pirmuoju klebonu marčelga išsirinko kun. Adomą Daugėlą, 
kurį aš ir liepiau įvesti. 

Vidiškio miestelyje 1858 m. buvo 21 dūmas, vyriškųjų dū- 
Šių 107, moteriškųjų 125. Be to, vienoje ikarčiamoje žydas gy- 
veno. 

Taip įsikūrė nauja Vidiškio parapija, duok ai kad am- 
žiams patektų. 


Viekšnių bažnyčia. 


Viekšnių miestelis, neva nuo žodžio „vykšna“ pramintas, 
yra Šiaulių apskrityje. Kas jį įsteigė, nėra žinios; žinome tik, 
jog nuo seniausių laikų priderėjo į valstybės turtus ir jog pir- 
moji Katalikų bažnyčia, medinė, buvo pastatyta 1634 m. š. Jo- 
no Krikštytojo vardu. Tą bažnyčią negreit, nes vos tik 1740 
m. sausio 20 d. J. M. Antanas Tiškevičius, Žemaičių vyskupas, 
konsekravo. Fundušą Viekšnių bažnyčiai dovanojo karalius 
Vladislovas IV 1626 m. rugsėjo 26 d., o ponas Jonas Alfonsas 
Liackis, Žemaičių Kaštelionas, padavė ją Viekšnių klebonui 
kun. Jurgiui Ščavinskiui, Smolensko kanauninkui. Tai atsi- 
tiko 1637 m. vasario 11 d. 

Kuo ne per du amžiu šitą Viekšnių bažnyčią išlaikė parapi- 
jonai. Galop, vyskupiją valdant kunigaikščiui vyskupui Juo- 
zapui Giedraičiui, tuomet buvęs klebonas kanauninkas Bytau- 
tas patarė parapijonams, reikią naujos bažnyčios. Bet 


krašto netvarka, klebono senatvė ir liga privertė parapijonus 


tą sumanymą palikti paskesniam laikui. 

Kanauninkui Bytautui mirus, valdžia Viekšnių kleboniją He- 
pė atiduoti už nuopelnus per lenkmetį Vainuto klebonui Pran- 
ciškui Kundrotui; jis 1840 m. sumanė mūryti. Ir tikrai, tais 
metais nuspręsta rinkliava statymui, o 1843 m. J. M. Valsty- 
bės Turtų ministeris statyti leido ir rinkliavą tam dalykui pa- 
tvirtino.  Pasirūpino, kad architektorius padarytų planą; iis 
rodė kryžišką bažnyčią 25 sieksnių ilgio ir 13 pločio. Šitą 
planą išbraižė ir darbą prižiūrėjo inžinierius Kieršteinis. 

1844 m. išsirinkę vietą už 60 sieksnių nuo senosios bažny- 
čios, pradėjo statyti naują, kurios pamatinį akmenį, Kapitulos 
Vikarui Krizostomui Gintilai leidus, 1844 m. bal. 12 d. akivaiz- 
doje susirinkusios dvasiškijos ir žmonių pašventė tos vietos 
klebonas kun. Pranciškus Kundrotas. Žmonės įtaisė degly- 
čią, kur ėmė degti plytas. Kad kun. Kundrotas iš senatvės vi- 
siškai apako, vyskupijos vyresnybė pridavė jam tos vietos vi- 
karą -kun. Damininką Vitkevičių administratorium. Tasai ku- 
nigas, nors 1847 ir 8 metai buvo nederlingi, aukų surinko apie 
2.000 rub. ir maisto dirbantiems už 1900 rub. Tais pinigais ligi 
1849 m. spalių 20 d. mūrus išvedė iki pusiau langų. 

Vyskupijos vyresnybė kun. D.- Vitkevičių perkėlė vikaru į 
Tirkšlius ir administratorium atsiuntė kun. Peliksą Lenkauskį; 
jis iki 1853 m. surinkęs gera valia duodamų atnašų 7.000 rub., 
pabaigė bažnyčios mūrus. 

Lubų neskliautė, bet apskritai suvedė iš medžio ir gel- 
žies, kurios parėjo už 1.500 rub. Zokristijas apklojo cinku, baž- 
nyčią skindeliais, vandeniui nutekėti pridėjo geležines dūdas. 

Tokiame padėjime buvo dalykai, kai iškeltas vyskupijos 
vyskupu patsai atvykau į Viekšnius. Kleboną radau visiškai 
aklą, kun. Lenkauskį besivaidinant su fundatorium; kun. Igna- 
cą Vaišvilą — administratorium; vienu žodžiu, tris šeiminin- 
kus tos vienos bažnyčios. Kiekvenas jų traukė žmones į save, 
o parapijonai, į dalis išskaidyti, nežinojo, ko klausyti; nuspren- 


džiau tad dalykus sutaisyti. 

1853 m. vyskupiškomis apeigomis naują bažnyčią pašven- - 
čiau; į didįjį altorių įdėjau šv. kankinių: Lauryno, Deodato ir, 
Placidos relikvijas; pašventimo atmintį švęsti paskyriau trečią 
sekmadienį po Trijų Karalių; padirmavojau 1602 žm. ir 30 d. 
pavakary išvažiavau į Tryškius. 

Sugrįžęs namo, kun. Kundrotui 80 m. bočiui, paskyriau stan- 
cijas klebonijoje, aprūpinau prideramu išlaikymu, metine alga ir 
tarnais. Kunigus Lenkauskį ir Vaišvilą pašalinau, o į Viekšnius 
nusiunčiau dievobaimingą kunigą Rupertą Bartkevičių kle- 
bonu ir fundatorium. Šis, iš kun. Lenkauskio priėmęs 
1686 rub., dar šiek tiek surinkęs, pastatė bokštą, ap- 
klojo cinku, sienas iš oro ištarkavo, įdėjo aslą, apmū- 
ryjo šventorių; čia paliko 14 nišių stacijų paveikslams įdėti. 
Vyskupui leidus, sugriovė senąją bažnyčią; jos vietoje pamū- 
ryio koplyčią 614 sieksnio ilgio ir 45> s. pločio. Altorius iš pra- 
džios perkėlė iš senosios bažnyčios; bet kad tie buvo negražūs, 
1870 m. parapijonas Vincas Juodeikis fundavo naujus, gausiai 
paauksintus. Tai jam atsiėjo 500 r. 

Valstiečiai, būdami karališkiai, medinio materijolo visai baž- 
nyčios fabrikai prašė iš Valstybės Turtų ministerio; kai tasai 
atsisakė, veltui suteikė jos dori dvarininkai; Kunigaikštis Liu- 
beckis iš Kapėnų miško ir J. M. Važinskis iš Biliūnų miško. La- 
biausiai rūpinosi fabrika staršina Jonas Dūda. Vyresnysis mū- 
rininkas buvo Karolius Klamer; bokštą išmūryjo Jokūbas 
Rekke. 

Kun. Kundrotas veikiai pasimirė. Kun. Bartkevičių parapijo- 
nai labai pamėgo; pakėliau jį dekanu. 

Nelaimei, valdžia Viekšnių parapijoje prisodino burliokų. 
1865 m. jiems iš Pažaislio atsiuntė neramų popą-monachą, 
vardu Vosylių, kurs be jokios kaltybės įskundė kun. Bartkevi- 
čių general-gubernatoriui Kaufmanui. Tasai, apvažiuodamas 
1866 m. kraštą, kad atvyko į Šiaulius, pasišaukė dekaną, šiurkš- 
čiai išdėjo ir davė man raštą, kad iš kun. Bartkevičiaus atim- 
čiau kleboniją ir išsiųsčiau vikaru. Vykindamas įo valią, atida- 
viau kun. Rupertui šv. Jono bažnytėlę Sedoje, o į Viekšnius 
klebonu pasiunčiau kun. Sidaravičių. 


Tytuvėnų bažnyčia, 


1633 m. Lietuvos didžponis Andrius Valavičius Tytuvėnuose 
pastatė mūrinę bažnyčią su angštu vienuolynėliu; atkvietė kuni- 

gus Bernardinus, atidavė jiems bažnyčią su vienuolynu ir do- 
vanojo galą žemės belažo. Bernardinai paskui primūryjo vie- 
nuolyno dalį ir įsteigė naujokinę, kur paprastai būdavo lig 20 
naujokų. 1832 m. valdžia, naikindama daugybę vienuolynų, Ty- 
tuvėnų nelietė, įskaitė jį į valdžios šelpiamuosius arba etatinius. 


Ties Tytuvėnais yra didelis miškas, kur 1863 m. buvo susi- 
rinkę daugybė sukilėlių. Būdami arti vienuolyno, dažnai įį ap- 
lankydavo, imdami ko galėio. Bernardinai negalėio įiems prie- 
šintis. Vienuolyno nelaimei, atėjus Bažnyčios Pašventimo at- 
laidams, zokristininkas, kaip paprastai darydavo, iš bažnyčios 
bokšto iškišo vėliavėlę su varpeliu. Atėjo maskoliai, sukilėlius. 
sumušė, tuojau aplankė vienuolyną, nuėmė vėliavėlę, palaikė 
tą Naujosios valdžios ženklu ir nusiuntė į Vilnių. Muravjovas 
tuojau įsakė vienuolyną panaikinti ir bažnyčią uždaryti. Paskui 
parapijonams prašant, bažnyčią leido atidaryti ir laikyti papras- 
ta parapine. Pažadėjo dar klebonui paskirti algą, atatinkamą 
trečiai klasei ir duoti galą žemės, lygų pasaulinių kunigų baž- 
nyčių žemei. 

Toms atmainoms įvykus, Jomylistą kunigą Joną Dargevičių, 
bernardiną, pakėliau Tytuvėnų klebonu ir pridėjau padėjėją ku- 
nigą Leonardą Tarvydą, taip pat bernardiną. Tie kunigai ne- 
turėjo teisės vilkėti vienuolių habito; vilkėjo pasauliečių kunigų 
sutanomis. Tiktai vienuolyne gyvenantiems vienuoliams civili- 
nė valdžia leido vilkėti vienuolių jupas. Šitie kunigai ilgai ne- 
turėjo algos; juos išlaikė parapijos žmonės. = 

Kai ėmė rodytis, įog mūsų nelaimės baigiasi, pradžioje 1868 
m. Kauno gubernatorius kunigaikštis Obolenskis pristatė gene- 
ral-gubernatoriui Aleksandrui Potapovui, jog Tytuvėnų bažny- 
čia būsią galima atimti iš katalikų ir atiduoti rusams, nes Tytu- 
vėnų parapijoje apsigyveno trys pravoslauni. Potapovas, ne- 
paklausęs nei manęs, nei Raseinių karo viršininko Lvovo, pri- 
statė atėmimo projektą Vidaus Dalykų Ministeriui Timaševui ir 
šis ką beregint sutiko atimti. 

Visa tai paslapčiomis padarius, 1868 m. balandžio 30 d. ga- 
vau iš Kauno gubernatoriaus raštą, įsakantį Tytuvėnų bažnyčią 
su vienuolynu ir visais esamais trobesiais atiduoti rusams; vie- 
ną pusę Tytuvėnų parapijos prileisti prie Šiluvo parapijos, antrą 
prie Liduvėnų. Tame pat rašte gubernatorius išsireiškė Tytu- 
vėnų parapijoje tėsą 2719 katalikų. 

Gavęs įsakymą, išsiunčiau general-gubernatoriui Potapovuž 
raštą, kuriuo išdėsčiau, jog Tytuvėnų bažnyčia, leidžiant kara- 
liui Zigmantui III ir Vladislovui IV ir popiežiui Urbonui VIII, se-- 
natoriaus Andriaus Valavičiaus 1613 m. išmūryta ir bernardi- 
nams atiduota; jog prie tos bažnyčios p. Simanas Ganiprauskis. 
seniai išmūryjo Dievo Kančios stacijas ir į kiekvieną įdėjo žemės,. 
atvežtos iš Jeruzolimos; tas Stacijas atlaidais aprūpino 1721 m.. 
popiežius Benediktas XIII; jog tas pats Ganiprauskis šventoriuje: 
pamūryjo Šventųjų Laiptų koplyčią, kuriais eidami keliais, žmo- 
nės gauna atlaidus, suteiktus popiež. Pijaus VI; jog kiekviename: 
Laipte yra po stiklu Šventųjų relikvijos; jog Tytuvėnų parapi-- 
joje yra 3975 katalikai; jog Šiluvo parapija ir be Tytuvėnų turi 
6.000 dūšių ;jog Liduvėnai yra už Dubysos upės,per kurią dažnai 
negali pereiti; jog Tytuvėnai tai stebuklinga vieta, kur žmonės. 
ir iš tolimų kraštų keliauja; įog atimdami šitą bažnyčią, labiau- 
siai įžeistų širdis žemaičiams ir parodytų, jog rusai tikrai perse-- 
kioja katalikus; jog parapijonai Tytuvėnų bažnyčią laiko savo,. 
nes per pustrečio šimto metų ją savo lėšomis išlaikė, bernardi-- 
nams neturčiams esant. Galų gale pasisakiau, nors visados esu: 
pasiruošęs valdžios įsakymus vykinti, tačiau šito negaliu 
įvykinti. 

Negana to. Tytuvėniškiai, gavę žinią, jog iš jų bažnyčią ati-- 
ma, didžia minia susirinko prie jos, verkė, meldės ir, taip sakant,. 
gvolto šaukė. Neišėjo iš jos nei dieną, nei naktį. Dar parašė 
prašymą ir išsiuntė du išmintingu į Petrapilį į patį Ciesorių. Mo-- 
narchas Aleksandras II toks buvo geras, jog prisileido juos pri-- 
siartinti prie Jo, paskaitė jų prašymą ir tarė: „Grįžkite namo; 
bažnyčia bus jums atiduota“. Šie džiaugdamies sugrįžo. 

Išgirdęs, kas darosi Tytuvėnuose, Raseinių apskrities virši-- 
ninkas pulkininkas Lvovas nuvažiavo į Tytuvėnus, matė ver-. 
kiant ir raudant žmones, tačiau liepė išnešti Švenčiausiąjį Sa-- 
kramentą į šv. Jurgio koplyčią, ant kapų esančią, o bažnyčią už- 
darė. Žmonėms gi pareiškė pats važiuosiąs į karo general-gu-- 
bernatorių Potapovą ir prašysiąs, kad bažnyčios neatimtų. lr 
tikrai, sugrįžęs į Raseinius ir truputį atsilsėjęs, savo sekreto-- 
riaus p. Novickio paragintas, išvažiavo į Kauną, o iš ten į Vilnių. 
Apsakė Potapovui, ką Tytuvėnuose regėjo ir girdėjo; tvirtino 
nederą atimti iš katalikų stebuklingą vietą ir dar pridūrė Tytu-- 
vėnų parapijoje tesąs apsigyvenęs vienai-vienas burliokas ir 
du parėjūnu rusu. Pagaliau, Maskvos Gazeta atsiliepė, jog Lie-- 

*uvos viršininkai, atimdami Tytuvėnų bažnyčią, išplėšią ir pa- 
čią Žemaičių širdį ir nepaprastai ją įžeidžią. 

Neilgai trukus, atėjo Monarcho įsakymas sugrąžinti Tytuvė- 
mų bažnyčią. Tada tai tikrasis nėrimo kaltininkas Kauno gu- 
"bernatorius kunigaikštis Obolenskis atsiuntė man raštą, praneš- 
„damas, jog vyriausybė, galėdama apsieiti be Tytuvėnų bažny- 
„čios, sugrąžina ją katalikams. 

Tuojau nurašiau kunigui Dargevičiui, klebonui, ir patariau, . 
kad bažnyčią atidarant, pasimelstų su visais žmonėmis už svei- 
katą Aleksandro II; be jo gerų norų nieko nebūtų padėję žmonių 
šauksmai. Dargevičius taip ir padarė: parnešė su procesija 
Švenčiausį Sakramentą iš šv. Jurgio koplyčios į bažnyčią, pra- 
kalbėjo žmonėms, patarė melstis už :Monarchą, atlaikė Mišias 
ir pagiedojo „Te Deum“ su maldomis už Ciesoriaus giminę. 

Taip pasibaigė rūpesčiai ir pradžiugdė Žemaičius. 

T. S. 1900 m. Nr. 6—7. 


LA 


R ys mo9> Vienuolynų kasacija. 
unigų Bernardinų vienuolynas Troškūnuose. 


Bernardinai Troškūnuose pelkėtoje lygumoje nuo 1698 m. 
zyveno neturte, daugiausia elgetaudami; ituo užsiimti iš- 
siųsdavo vieną brolį. Įsteigėjas buvo dvarininkas Vladislovas 
Sakalauskas, kurs davė galą žemės be lažo ir išmūryjo drėgną 
vienu aukštu vienuolynėlį. Pradėjo ir bažnyčią, bet, nelabai tur- 
tingas, nestengė pabaigti; bokštas ant vidurio.bažnyčios taip ir 
Tiko neišvestas ligi vienuolynui puolant. 

Troškūnų bernardinams valdžia bene 1807 m. leido atidaryti 
mokyklą, ir tėvai noromis ėmės mokyti vaikus. Nebuvo tam 
tikro namo; tai bernardinai savo lėšomis išmūryjo gimnaziją 
dviem aukštais. Mokė, kol Švietimo Ministerija leido. 

1832 m. valdžia, naikindama daugybę vienuolynų, Troškūnų 
nelietė ir etatiniu palaikė. Bernardinai dar laikė parapiją. 

1864 m. gruodžio 11 d. Kaune gavau raštą, kuriuo, liepiant ge- 
neral-gubernatoriui, Kauno gubernatorius Mikalojus Muravjovas 
įsako: „Troškūnų bernardinai nedraudė visokių žmonių jiems 
-priklausomojoje bažnyčioje giedoti giesmes, priešingas valdžiai. 
Sukilėlių būrio vyresnysis Mineika 1863 m. gegužės 6 d. užėjo 

į vienuolyną ir buvo priimtas. Bažnyčioje matyta keturi gin- 
kluoti sukilėliai. Todėl Troškūnų vienuolynas, žalingas val- 
džiai, yra panaikintinas. Ten gyvenantieji vienuoliai policijos 
priežiūroje reikia išsiųsti: du į Palėvenę, penki į Agloną ir “ 
penki į Kretingą. 

Bažnyčia paliks dviejų kunigų valdoma, kaip parapinė; 
duoti jiems dalį vienuolyno apsigyventi. Kitus trobesius pa- 
duoti policijai prižiūrėti. Vienuolių turtą išlicituoti, pinigus 
nusiųsti į iždinę. Vienuolyno tarnams užmokėti iš vienuolyno 
pensijos likučių ir parsiųsti į tuos valsčius, iš kur yra atėję“. 

Gavęs tokį raštą, nusiunčiau į Troškūnus J. M. kun. Dami- 
ninką Opulskį, Utenos dekaną, idant būtų, užgriebiant vienuo- 
lyną ir įį licituojant. 

Gruodžio 19 d. Bernardinus išvežė. Dekanas bažnyčios 
žiūrėti pavedė J. M. kun. Antanui Jucevičiui; jis tuo laiku gy- 
veno parapijos atnašais. Nagrodzkis Teofilius, gvardijonas, 
Mackevičius Agapitas ir Butkevičius Fortūnatas nuvažiavo į 
Kretingą. Povilas Majauskas, Letus Gintvainis, kunigai, Leo- 
"nas Balcevičius, Januarius Sabaliauskas, Tamošius Mažeika, 
Antanas Ivanauskas, Kazimieras Turavičius, Remigijus Pod- 
skočimas ir Blažiejus Gradauskas buvo išvežti į Palėvenę, 
bet palikti Raguvos karčiamoje. Prabuvo ten kelias savai- 
tes, misdami išmaldomis, paskui aš pats sutvarkiau, kad būtų 
nuvežti į paskirtą vietą. 

Pirmuoju pasauliečių kunigu klebonu pasiunčiau J. M. kun. 
Juozapą Gabševičių, kamendorium J. M. kun. Žementauską. 

J. M. kun. Nagrodzkį, maršalkai Komarui prašant, nusiun- 
čiau į Raguvėlę. 

T. S. 1900 m. Nr. 6—7. 


Kunigų Bernardinų vienuolynas Dotnuvoje. 


1862 m. Lenkmečio laiku Dotnuvos vienuolyną valdė nese- 
niai mano parkviestas iš Vilniaus gvardijonas Fortūnatas Pra- 
kapavičius, vyras blaivus ir gero elgimosi, bet nežmoniškas 
ir valdyti netinkąs. Iš artimųjų miškų į vienuolyną ateidavo 
sukilėlių vadas kun. Antanas Mackevičius; vieną kartą pasi- 
ėmė iš arklidės arklį ir nekartą užkando su savo partija virtu- 
vėje; gvardijonas tačiau nežinojo sukilėlių ir valdžiai nepra- 
nešė, o tai turėjo padaryti. Žinios apie tą buvojimą pradėjo 

pasiekti tos vietos vyresnybę. Kauno gubernatorius Mikalo- 
jus Muravjovas du kartu atsiuntė valdininkus tiesos surastų; 
gvardijonas tačiau nedavė jiems vienuolyne nei nakvynės, nei 
kąsnio duonos“ Karčiamoje tardydami, gavo tenkintis žydo 
stalu. Valdininkai supyko ir, žinoma, nieko gera apie vienuo- 
lyną gubernatoriui nepranešė. 

Dotnuvoje tuomet gyveno bernardinas, Vilniuje kustošiaus 
Kopiečio į ordeną priimtas, o Minske vyskupo Vaitkevičiaus 
kunigu įšvęstas, Reichenbachas, žmogus apsigimęs nieko ne- 
sugebančiu, jokia kalba skaityti nemokąs ir negalįs mokėti. 
Be to, girtuoklis, liežuvninkas, neramus ir kuo ne beprotis, Tas 
visiems įkyrėdavo, ypač riejosi su antru girtuokliu Amatu Kiau- 
ševičium. Gvardijonas tai matė, bet nesugebėjo pikta sustab- 
dyti. Prasidėjo sukilimas. Reichenbachas du sykiu, pagrobęs 
iš rinkos svetimą arklį, sėdo ant io be balno ir iojo į sukilė- 
lius. Grįždamas, užeidavo į karčiamą ir visiems girdint, pasa- 
kodavo savo žygius. 

Nusidėjėliai visados nekenčia Kas todėl ir nedorė- 
lis Reichenbachas ypačiai nemėgo Prakapavičiaus. Pats 
nemokėdamas parašyti įdavimą, nuėjo į vienuolyno siuvėją 
Kačinskį ir įkalbėjo jam, kad parašytų įdavimą gvardijono ir 
kurato kun. Juozapo Kavoliausko. Kaip tik Kauno gubernato- 
rius Muravjovas gavo tą raštą su Reichenbacho "parašu, tuo- 
jau gvardijoną ir kleboną liepė suimti ir atvežti į Kauno-kalėjimą. 
Neilgai trukus, į tą ramią prieglaudą partraukė ir patį Reichen- 
bachą; jis ir čia riejos ir mušės su visais savo nelaimės drau- 
gais. Arešte prabuvo iki 1864 m. gegužės 23 d. Slaptoji Kauno 
komisija pripažino visus kaltus, nes tada buvo laikas, kada 
nėvienas apskųstas kunigas negalėjo išsiteisinti. 

General-gubernatorius, gavęs apie tai pranešimą, liepė įskų- 
stuosius teisti, vienuolyną gi panaikinti. Kauno gubernatorius, 
pagaliau, nė rašto man apie tą dalyką nedavė, bet pasiuntė Kau- 
no sprauninką į Dotnuvos vienuolyną; jį valdė vikaras arba 
gvardijono padėjėjas kun. Silvanas Gimbutas. 1864 m. rugpiū- 
čio m. 20 d. atvykęs sprauninkas tuojau vienuolius išgainiojo, 
celių raktus, visą inventorių, gyvulius ir svirną su grūdais pa- 
siėmė, pagrobė kasą, kur buvo 250 rub., daugiausia duotų mi- 
šioms. Vienuoliams davė bilietus išvažiuoti. Kun. Gimbutui da- 
vė celią ir leido valdyti vieną bažnyčią; maisto paliko jam tik 
trims dienoms; vienuolyną gi su fundušu pavedė tos vietos 

kliučvaitui prižiūrėti. Vienuoliams liepė tą pačią dieną išva- 
žiuoti, bet tie furmankų negalėjo gauti, tai tik rytą rugpiūčio 
21 d. visi išvažiavo; prie bažnyčios bepaliko vienas kun. Gim- 
butas. 

Norėjo ir Dotnuvos parapiją panaikinti, vos išprašiau, kad 
to nedarytų. Brolelis Novickis Agatonas važiavo iš Dotnuvos 
per Šiaduvą; čia apniko jį tos vietos policija, užgrobė jo veži- 
mėlį su daiktais, išlicitavo ir pinigus pasiėmė. Klausė tada ma- 
nęs raportu, ką turi daryti? Liepiau jam keliauti į Kretingą; 
jis ten ir išėjo pėsčias. 

Sprauninko bilietais kun. Tiškauskas Eustachijas su Gra- 
dausku, broleliu, išvažiavo į Kretingos vienuolyną; Kun. Ma- 
žeika Tamošius su Petronavičium, broleliu, į Troškūnus; kun. 
Kimbaras Rufimas su Žilevičium, broliu, į Tytuvėnus; kun. 
Kauševičius Amatas paskiau atvyko į Kretingą, kur tuojau mi- 
rė; Balcevičius Leonas, Sakalauskas Anūpras, Podskočimas 
Remigijus, Ivanauskas Antanas ir Turauskas Kazimieras, visi 
broleliai, išvažiavo į Palėvenę. Kadangi čia jie apsunkino vie- 
nuolyną, sutikus gubernatoriui, išsiuntinėjau juos zokristinin- 
kais ir rezidentais prie turtingesniųjų klebonijų. Vieną į Duse- 
tas, kitą į Joniškį, trečią į Josvainius, ketvirtą į Dotnuvą atgal, 
penktą į Šiaduvą. 

Kun. Gimbutui pasirodžius netinkamu Iklebonauti, nusiun- 
čiau į Dotnuvą administratorium kun. Milaševičių Joną iš 
pasaulinių kunigų. Paskui pridėjau vikarą kun. Valentinavičių 
Pranciškų. Kun. Gimbutą gi parsiunčiau į Kretingą. 

Algos, beneficijų ir vienuolyno arba klebono gyvenimo da- 
lykuose ilgai dar nebuvo tvarkos. 

T. S. 1900 m. Nr. 8. 


Kunigų Karmelitų vienuolynas Kolainiuose. 

Kolainių kunigai Karmelitai kana kados turėjo 100 valakų že- 
mės, Adomkavičiaus dovanotos; paskiau nors sumažėjo fundu- 
šas ir jie paliko su paprastomis vadinamomis „ugodijomis“, ta- 
čiau, neturėdami nei mokyklos, nei parapijos, laisvai gyveno. 
Nepadarydavo jokių didesnių nusidėjimų ir padoriai priimdavo 
svečius; todėl visų buvo gerbiami. Buvo ir tokių, kurie „kar- 
"melkomis“ juos vadino. 

Per lenkmetį 1862 m., kiek galėdami, saugojos susitikti su 
sukilėliais. Tačiau nežiūrint to, rašte, kurį Kauno gubernatorius 
Mikalojus Muraviovas 1864 m. gruodžio 29 d. į mane atsiuntė, 
pasakyta: 

1, Kolainių bažnyčioje prieš revoliuciją buvę giedamos pa- 
triotinės giesmės, tačiau prijoras kun. Ruius Kutkevičius joms 
nesipriešinęs; 

2, vienas vienuolyno tarnas Julijonas Obstas į sukilėlius 
išėjęs, 0 prijoras apie i < ios valdžiai nedavęs; 
enogiymė, tačiau prijoras apie tai rusų valdžiai nedavęs žinios; 
“4, vienuoliai sukilėlius pinigais šelpę; 

5, apskrities sprauninkas liudija, vienuoliai prastai elgiąsi. 

Todėl vyresnysis krašto viršininkas, vienuolyną laikydamas 
žalingu politikos atžvilgiu, įsako panaikinti. 

Karo viršininkui įsako parduoti vienuolyno nuosavybę, pi- 
nigus nusiųsti į iždą, vienuoliką vienuolių, esančių vienuolyne, 
išsiųsti į Raseinius ir į Kretingą. Parakvijoje esamus karmeli- 
tus palikti vietoje; lėšų kelionei paimti iš neišmokėtos algos 
vienuolynui; iš to pat užmokėti algas vienuolyno tarnams, vie- 
nuolyną su bažnyčia palikti policijos globoje. Žemę atiduoti 
Valstybės Turtų ministerijai. Knygas dvasiškojo turinio ati- 
duoti Varnių Seminarijai, o pasaulinio turinio — gimnazijai. 

Gavęs tokį raštą, daviau Žinią prijorui Kutkevičiui, 0 į vie- 
nuolyno fundušo licitaciją pasiunčiau dekaną Joną Ladužį. Li- 
citacija pasibaigė per vieną dieną; katalikai nenorėjo pirkti, 
nes įsigijimą dvasiškijos teisingai pasigamintų daiktų laikė 
šventvagyste; todėl supirko žydai. 

Kada išvedė porą staininių arkliukų, gubernatoriaus valdinin- 
kai paklausė prijorą, beg nėra tai jo paties nuosavybė ? Kutkevi- 
čius atsakė ir tie esą vienuolyno; dėl to ir juos pardavė. Kad 
būtų prisipažinęs, valdininkas būtų palikęs jam, nes ir patsai šitą 
plėšimą laikė neteisingų. 

Altorius, varpus, vargonus, arnotus išdalijau visokioms baž- 
nyčioms. 

Po licitacijai išvažiavo į Kretingą: Juraška Kazimieras, Mon- 
kevičius Mykolas, Rubša Albinas, Kantautas Jonas ir Tamulevi- 
čius Mateušas, brolelis. Į Raseinius: Kutkevičius Rufus, Stane- 
vičius Angelas, Šukevičius Jokymas, Širvydas Eustachius, 
Skilskis Timoteušas ir Gajauskis Liudvikas, dijakonas. 

Bet neilgai tebuvo vienuolynuose: Monkevičių, Rubšą ir 
Žvylauską, klierikus, pašaukiau į seminariją; įšvenčiau kuni- 
gais ir išsiuntinėjau į parapijas. 

Pasaulinei valdžiai pritariant, kunigui Kutkevičiui, žmogui 
švelniam ir pavyzdingam, daviau Panemunio kleboniją; kun. 
Skilskiui Milašaičių filiją, kun. Širvydą pasiunčiau į Šilalę alta- 
ristu, kun. Stanevičių į Kelmę. Dijakonas Gajauskis išvažiavo 
pas maršalką Karpį, t. ir t., t. ir t. . 

Nė vieno vienuolio valdžia neteisė, nelaikė kalėjime ir į Sibi- 
riją neišsiuntė. 

Kolainių vienuolyną su bažnyčia valdžia atidavė pravoslavų 
dvasiškijai. Pirmas rusų klebonas Kolainiuose buvo Mikalojus 
Komarovas, žmogus ramus ir kantrus, neužsiimdavo katalikų 
vertimų į pravoslaviją ir neerzino žemaičių prieš valdžią. 

Neilgai trukus Kolainiuose įsteigė katalikų vaikams mokyk- 
lėlę. Užvenčio klebonas kun. Petkevičius važiuodavo dėstyti 
jiems tikybos mokslo. 

T. S. 1900 m. Nr. 8, 


Kunigų Damininkonų vienuolynas Palėvertėje. 


Palėvenės kunigų damininkonų vienuolynui pradžią padarė 
Lietuvos dvarininkas Počobutas 1676 m. Tai padarė, pavelijant 
karaliui ir l1iomams. Savo lėšomis pamūryjo vienuolyną dviem 
aukštais ir aprūpino padoriu fundušu. Tame vienuolyne gyve- 
no 15, o kartais ir 20 damininkonų. Šitie tėvai gyveno ramiai ir 
laikė parapiją. Viešos mokyklos niekados neturėjo. Naikinant 
vienuolynus 1832 m., Palėvenės išliko ir buvo įskaitytas į eilią 
valdžios šelpiamųjų. 

1859 m. Alernės parapijos dvarininkas katalikas Savickis, 
turėdamas savo dvare, vadinamame Neiborn, koplyčią, man lei- 
džiant, parsikvietė iš Baltgudijos kun. Jackų Milasnickį, dami- 
ninkoną, priderantį į Aglonos vienuolyną; jis kurį laiką ėjo dva- 
siškąsias pareigas anos vietos gyventojams, bet žmogus labai 
neramaus būdo, negalėdamas ilgai ten pabūti, persikėlė į Palė- 
venės vienuolyną. 

„Čia gyvendamas, visiems įkyrėjo, ypačiai prijorui Jonui Sen- 
kevičiui. Be to, buvo santykiuose su Palėvenės apylinkės bajo- 
rais ir bene davinėjo pinigų sukilimo reikalams. 

Reikia žinoti, jog ir kun. Senkevičius taip pat dėl neramaus 
būdo ir nepaklusnumo vyriausybei buvo kitados iš Gardino iš- 
siųstas į Sibiriją, kur prabuvo 28 metus. Paskui Monarcho ma- 
lone sugrįžo į savo šalį. Dabar, matydamas netinkamą kun. Mi- 
lasnickio pasielgimą, taip galvojo: įei nepranešiu apie tai, ką 
kun. Jackus daro, gavusi pati žinoti civilinė valdžia, kaip vie- 
nuolyno vyresnįjį, vėl išsiųs į Sibiriją; jeigu gi patsai vyriausy- 
bei pranešiu, išgelbėsiu savo asmenį, vienuolynas paliks nelies- 
tas ir nusikratysiu savo neprietelium Milasnickiu. 

Taip sugalvojęs, pats nusiuntė Kauno gubernatoriui kun. Mi- 
lasnickio įdavimą. 

Dėl to įdavimo aš, vyskupas, 1865 m. kovo 17 d. gavau iš 
Kauno gubernatoriaus raštą, kur pasakyta: 

“1, Palėvenės vienuolynas pasirodęs nevertas valdžios pasiti- 
kėjimo ir kenksmingas krašto ramybės atžvilgiu; 

2, vienuoliai liepdavę žmonėms melstis už Lenkijos atgijimą; 

3, kun. Milasnickis raginęs is eiti į sukilėlius ir da- 
vinėjęs jai pinigų; 

4, laikęs ginklus ir slėpęs kaime aštuonius sukilėlius, pabė- 
gus jiems iš pralaimėto mūšio ties Biržais. 

Dėl tų priežasčių vyresnysis krašto viršininkas, susižinojęs 
su dvasiškąja vyresnybe, įsako: 

1, Palėvenės vienuolyną panaikinti, 

i vienuolyne esančius 20 vienuolių išsiuntinėti: į Raseinių 
Damininkonų, į Gardino Pranciškonų, į Niesvižiaus Daminin- 
konų ir į Kalvarijos Damininkonų nikon 

3, Prie Palėvenės bažnyčios, kaipo parapinės, palikti du pa- 
sitikėjimo vertu vienuoliu; 

4, kad turėtų kur gyventi, palikti jiemdviem dalį vienuolyno; 

5, kitus trobesius atimti; 

6, vienuolyno fundušą išlicituoti ir pinigus į iždą nusiųsti; 

7, žemę atiduoti Valstybės Turtų ministerijai globoti; 

8, knygas dvasiškojo turinio palikti dvasiškijai, pasaulinio gi 
— nusiųsti Kauno gimnazijai. 

Gavęs tokį raštą, į Palėvenę nusiunčiau Utenos dekaną Bal- 
ninkų kleboną kun. Opulskį Damininką, kad būtų mano depu- 
tatu, užimant vienuolyną. 

1865 m. kovo 25 d. į Palėvenę atvažiavo žandarų majoras 
Ščerbakovas ir Ukmergės karo viršininkas, kurie įvykino visą 
vyresniojo krašto viršininko įsakymą. 

Vienuoliai: Grindeschalk's Ostankavičius, Pantaleon's But- 
kevičius ir Grigalius Samelevičius išvažiavo į Kalvariją. 

Michnevičius Pranciškus, Motiejauskis Petras, Dziengeliaus- 
kis Steponas, Astrauskis Petras, Bučinskis Ignacas, Kubilaitis 
Juozapas, brolelis Juzevičius Medardas taip pat išvažiavo į 
Raseinius. Paskui atvyko čia Senkevičius Jonas, ir veikiai 
pasimirė. 

Kun. Nagilevičius Peliksas paliko prie Gelažių, Kitą nusiun- 
čiau į Viešintas filijos kamendorium. Bernardinų „brolelius“ nu- 
siunčiau vienus į Kretingą, kitus įdėjau į parapijas. 4 

Palėvenės parapijos administratorium paskyriau kun. Dau- 
kintį Antaną; kamendorių gi daviau jam Grigalauskį Petrą, abu- 
du damininkonu. Kai gi pasirodė jie tai tarnystei netinką, klebo- 
nu nusiunčiau pasaulietį kunigą Sutkevičių Joną; kamendorium 
gi Idzelį Juozapą. 

Tais žmonės džiaugės ir dėkavojo man už paskyrimą. 

T. S. 1900 m. Nr. 8. 


Kauno vienuolynai. 


Kauno parapinė bažnyčia, arba fara, paskui kunigų Augustijonų 
vienuolynas Vilniaus gatvėje, 


(Katedros bažnyčia). 


„ Kauno bažnyčia, seniau fara arba parapine vadinama, yra vi+ 
sųdidžiausia visoje Lietuvoje, o gal ir Lenkų Karalijoje, nes yra 
126 lietuviškų uolekčių ilgio, o 52 pločio; aukštis nuo gzimso lig 
žemės 42 uolekti. Gotikos stilium pamūryta, lig šiol (1873) ne- 
reikalauja pabaltinimo. 

Presbiterijoje seniau buvo septyni langai po 24 uolektis aukš- 
čio; jų du beliko pirmykščio didumo; kitu du klebonas Pronc- 
kevičius sutrumpino, o tris visiškai užmūryjo. Langų spelčiai 
mūryti, viduryje geležis; stiklai mažučiai, į alavą įtaisyti. Vi- 
duryje lubos remiasi ant aštuonių didelių kvadratinių filiorą. 
Altorių devyni. Įstabių paveikslų seniau nebuvo. 

Bokštas, kur trys varpai pakabinti, netinka bažnyčios di- 
dumui, nes peržemas; antras gi nebaigtas; bažnyčia todėl 
rodos, kaip karvė vienu ragu. Dėl dviejų zokristijų erdvumo, 

siena iš oro paremta keturiais kontriorsais. Bažnyčios asla 
dalimi marmurinė, dalimi plytinė. Apie tą bažnyčią gal pasa- 
kyti: „Haec domus Dei ardere nescia“ — tie Dievo namai ne- 
žino, kas tai yra sudegti. Visas stogas klotas dengtukais, o 
bokštas apmuštas skarda. 

Bžnyčios architektūra, tiesa, sunki, bet su skoniu ir labai 
pastovi. Kas ir kada fundavo, nėra žinios nė tos vietos doku- 
mentuose. Padavimas neša ją išmūryjęs Didysis Kunigaikštis 
Vytautas. Karalius Aleksandras žemiau padėtoje privilegijoje 
sako būk fundavę ir fundušu aprūpinę jo pirmtakūnai. Viena- 
me dokumente tarp šios bažnyčios aktų pasakyta: „fundušas 
parapinės bažnyčios kuriuose metuose sudarytas, užtektinai 
„Non constat“ (nėr žinios). Galėjo būti pradžioje tikybos, 1400 
m., kartu su Pranciškonais (Vytauto bažnyčia paupyje. T.) arba 
kiek pirmiau. Perilga Kauno faros dokumentai visiškai išny- 
ko; tai regėdamas, Kauno klebonas kun. Jonas Zaluskis išva- 
žiavo Vilniun, kur buvo Aleksandras, Lenkų karalius, ir prašė 
idant senesniuosius aprūpinimus nauja privilegija patvirtintų. 
Monarcha, palankus io prašymui, davė šį lotyniškai rašytą do- 
kumentą: 

. „Mes, Aleksandras, Dievo malone Lenkų Karalius Didysis 
Lietuvos Kunigaikštis, t. ir t., t. ir t. šiuo apskelbiame, įog do- 
rasis Jonas Zaluskis, Kauno klebonas, mūsų kapelionas, pristatė 
Mums: jog Mūsų Kauno mieste parapinė įo bažnyčia titulu Pa- 
nos Marijos Gimimo ir š. š. apaštalų Petro ir Povilo, taip pat 
ir šv. Katarinos, seniausiuose laikuose, kuo nę pradžioje krikš- 
čionybės-dviejų mūsų pirmtakūnų Didžiųjų Lietuvos Kunigaikš- 
čių, dievobaimingumo paragintų funduota, pastatyta ir pakan- 
kamai aprūpinta. Kadangi tos bažnyčios privilegijos ar per ne- 
rūpestingumą Jono pirmtakūnų ir per gaisrą ar per kitokius 

"kurius atsitikimus yra pražudytos, taip kad perilga pagaliau nė. 
pražudymo priežastis nebėra žinoma, todėl kaipo bažnyčią, 
Mūsų koliacijai prigulinčią, taip pat dėl išganymo dūšios 
Mūsų ir Mūsų pirmtakūnų privilegiją ant fundušo ir aprūpinimo 
minėtosios bažnyčios Mūsų sutikome išduoti. Taigi šiuo kle- 
bonui ir jo papėdininkams savo laiku būsiantiems fundušą, kop- 
lyčias, dešimtines, žmones, žemę ir pajamas žemiau suskaitytas 
duodame. Visų pirma vieną koplyčią šv. Mikalojaus garbei 
Antakalnyje pastatytą, taip pat antrą koplyčią š. Gertrūdai 
priemiestyje int Vilnių einant esančią; taip pat kūriją arba namą 

ir plecių prie minėtosios parapinės bažnyčios Kaune, kur dabar 
kun. Jonas gyvena ir jo papėdininkams, kurie savo laiku gy-- 
vens. Taip pat palivarką, Kleboniškiu arba Vaištariškiu vadi- 
namą, tarp mūsų Eigulių sodžiaus su Birališkio polivarku alta- 
ristos šv. Katarinos tos pačios Kauno bažnyčios nuo pusės Vi-- 
lijos upės int Vilnių, kartu su Žeme, namais, palivarkais, kur 
dabar trys žmonės ir bobiliai gyvena. Taip pat antroje pusėje- 
Vilijos Žemaitkiemio žemėje penketą žmonių. Taip pat vieną: 
dešimtinę iš palivarko ir mūsų Kauno miesto su prigulinčiais 
dviem Mūsų palivarkais:Rumšiškės ir Karmėlava laisvą nuo vi-- 
sokių javų ir vaisių, taip laukuose, taip ir daržuose. Taip pat de- 
šimtąją žuvį iš žvejojimo Vilijoje, Kaunui prigulinčioje. Taip: 
pat plecių, kur pirma buvo Vilanovos daržas. Taip pat degly-- 
čią (plytnyčią) kartu su daržu, nameliu ir plecium, jam prigu= 
linčiu už viršiau paminėtosios šv. Mikalojaus koplyčios ir pa-- 
gal tvenkinį. Taip pat Mūsų karčiamą, tame pat mieste esan- 


čią, t. ir t. Duota Vilniuje. 1503 m. šv. Magrietos dieną. 
Aleksandras, Karalius. 


Iš to dokumento matos, iog 1503 m. prie Kauno bažnyčios. 
jau buvo šv. Katarinos altarija. 1525 m. vasario 8 d. ponia Bar- 
bora Juškienė, Kauno gyventoja, užrašė tai altarijai palivarką, 
-Šėtijai vadinamą, už Vilijos; taip pat daržą su pievele ties šv. 
Gertrūdos koplyčia esantį, Vaištariškiais arba Juškiškiais vadi-- 
namą. Dar atidavė du mūro namu. Tas fundušas 1528 m, bu-- | 
vo Jo Mylistos Karaliaus patvirtintas. 

Šešioliktame amžiuje prie parapinės bažnyčios buvo įkurta. 
ir antra altarija, titulu Penkių Išganytojo Žaizdų. 1595 m. ge-- 
gužės 8 d. ponia Lucija Teliasienė, Kauno gyventoja, dovanojo: 
tai altarijai savo namą Kumelių gatvėje (Kobylia) pastatytą, kur 
paskui zokristininkas gyveno. 

1602 m. kun. Petras Burniška, Kražių kamendorius, užrašė- 
Kauno klebonui du namu: vieną Didžiojoje gatvėje, antrą Dva-- 
ro gatvėje. 

Kaip visur, taip ir Kaune, užrašytoji dešimtinė duodavo prė- 
gos dažnoms riejestims tarp klebono ir mokančiųjų duoklę. Su- 
keltieji ginčai po 1713 maro metų buvo pristatyti seimui, kurs, 
karaliui sutinkant, atidavė klebonui Preišagalos ir Aukštogalos- 
kaimus; nuo davinėjimo gi dešimtinės karališkus Rumšiškių ir 
Karmėlavos palivarkus paliuosavo. ) 

1766 m. birželio 5 d. popiežius Klemensas XIII leido Kauno 
Taroje įvesti broliją Penkių Išganytojo Žaizdų; įsirašantiems su- 
teikė atlaidus. Rodos, ta pati brolija vadinasi Septynių Šven- 
čiausios Motinos sopulių brolija. 

Tas pat popiežius 1769 m. sausio 17 d., Kauno dailidėms pra- 
šant, leido faroje įvesti šv. Juozapo broliją. 

1732 m. per baisų gaisrą, kurs kuo ne visą miestą prarijo, ir 
ant faros sudegė stogas ir du straipsniu skliautų presbiterijoje 
įkrito. 

1784 m. Kauno klebonas buvo Pranciškus Pronckevičius, 
kurs, norėdamas savo kambaryje padaryti spintą, liepė tam 
tikslui iškirsti sieną ir rado cininę Mildės, Kauno deivės-globė- 
ios, stovylėlę, pusės uolekties aukščio. Greit paskui kada kkle- 
bonas kažinkur išvažiavo savo reikalais, jo kamendorius kun. 
Mingaila sumanė sunaikinti tą stabmeldžių dievybę ir liepė iš- 
baldyti virtuvės indus. Tą atsitikimą kun. Pronckevičius ap- 
rašė 1782 m. inventoriuje, labai gailėdamos sunaikinto senovės 
paminklo. y 

1800 m. nuo gaisro, prasidėjusio ties žydų šūle, fara vėl daug 
nukentėjo. Bet klebonas kun. Petras Pucliauskas, Infliantų ka- 
nauninkas, vėl ją ištaisė. 

1802 m. J. M. p. Kremeris fundavo bažnyčioje Visų Šventų 
altorių ir užrašė pievą, Seliškiais vadinamą. 


Kauno klebonija vienuolynu virsta. ' 


1803 m. Šviesiausias Rusijos Ciesorius Aleksandras I įsteigė 
Vilniuje universitetą. Pasauliečių jaunuomenei ten besišviečiant, 
dvasiškoji jaunuomenė retai prie jo prisiartindavo. Tai regėda- 
amas, Vilniaus vyskupas Jeronimas Strainauskis drauge su uni- 
versiteto taryba nusprendė įkurti Vyriausiąją Seminariją, kur 
klierikai, iš privatinių seminarijų atsiunčiami, galėtų apsišviesti 
prie universiteto. Reikėjo todėl surasti tai įstaigai namas ir įspė- 
jo kunigų augustijonų namą Vilniuje. Tačiau, kad vienuoliai ne- 
būtų nuskriausti, nutarė atiduoti įiems Kauno farą, kurią valdė 
kun. Petras Pucilauskis. Augustijonai sutiko, o Ciesorius Alek- 
sandras I tą sukeitimą 1808 m. gegužės 8 d. patvirtino. 

Augustijonai pasiliko sau Vilniuje šv. Mikalojaus bažnytėlę; 
iš antros pusės tos bažnytėlės pasimūryjo klioštorėlį: Ten:paliko 
keletą vienuolių, kiti, vadovaujant kun. Leopoldui Korickiui, at- 

sikėlė į Kauną ir paėmė farą su visu jos fundušu. Korickis tad 
buvo pirmas Kauno prijoras ir klebonas. 

Mirus kun. Placidui Vinčai, paskutiniajam altaristui iš pasau- 
liečių kunigų, Vilniaus vyskupas Strainauskis altariją atidavė 
kun. Korickiui, uždėdamas jam pareigą laikyti fundušines mlišias. 
| Vilniaus universiteto įsakymu 1820 m. rugsėjo mėn. prie šio 
vienuolyno buvo įsteigta mokykla. Mokytojas buvo vienas vie- 
nuolis; mokinių gi 30—40. Bet 1835 m. šita mokykla buvo pa- 
naikinta, 

Kaune gyveno 22 augustijonu ir turėjo savo novicijatą. Ko- 
rickį išrinkus provincijolu, buvo prijoru Mykolas Saulytė, labai 
stropus vienuolis. Jis šalia šventoriaus primūryjo namą, kur laikė 
naujokus su magistru. Paskui išsirinko kun. Raimundą Petke- 
vičių, gerą tik boboms spaviedoti. Vienuoliai, patyrę, koks jis 
nevykęs, vėl išsirinko kun. Saulytę; jis, pabaigęs savo trejenę, 
persikėlė į Kulvą altaristu ir ten mirė. 

Prijoru buvo išrinktas kun. Augustinas Strzedzinskis, vyras 
teisingas, nemulkis ir valdyti sugebąs. 

Augustijonų vienuolynas skaitėsi pirmojoje klasėje ir kasmet 
iš iždo ėmė po 3,185 rub. Tokiame padėjime buvo Kauno vie- 
nuolynas, kadayfKauną atvyko-vyskipaxzyventi) 


Šv. Petro bažnyčia katedra virsta. 


Dėl 1862 ir 63 m. maišto į Vilnių Ciesoriaus galiomis atsiųstas 
general-gubernatorius pilnas generolas Mykolas Muravjovas 
sumanė Žemaičių vyskupą Motiejų Valančiauskį su visu štabu 
perkelti iš Varnių į Kauną. Daugeliui žmonių gyventi reikėjo 
daugelio namų; juos Muravjovas, nenorėdamas statyti, atėmė iš 
Augustijonų drauge su šv. Petro bažnyčia; ją ir paskyrė katedra. 

Namą, šalia tos augustijonų bažnyčios išmūrytą, paskyrė 
vyskupui gyventi. Vienuolyną atidavė kapitulai; seniai užda- 
rytąjį bernardinų vienuolyną paskyrė Seminarijai; konsistoriją 
gi liepė sutalpinti rūmeliuose už rotušės, dvarininkų pastaty- 
tuose. Visus tuos namus liepė labai ūmai perdirbti ir pritai- 
kinti naujiems reikalams. 

Vyskupo namą perdirbo apsiėmęs žydas Monasevičius, ge- 
nerolui Derevickiui prižiūrint. 

Aš, vyskupas, 1864 m. gruodžio 3 d. atvykęs su visu štabu 
į Kauną, apsigyvenau paskirtuosiuose man namuose. Sufraga- 
nas vyskupas Aleksandras Beresnevičius apsigyveno prijoro 

bite; kapitula vienuolyne, konsistorija  minėtuosiuose rūme- 
liuose. Seminarijoje klierikų nebuvo, 

Pakustošiu viceprepozitų pasiskyriau kun. Tamošių Budrec- 
kį, buvusį Kražių vienuolių kapelioną. 

Augustijonus vienuolius“ taip sutvarkiau: kun. Augustiną 
Strzedzinskį padariau Kauno klebonu, kun. Pakštą pridėjau 
jam kamendorium. Kun. Izidorių Šauklinskį išsiunčiau į Moniš- 
kių filiją. Kun. Joną Mazulevičių į Vandžiogalą klebonu. Kun. 
Juozapą Paulauskį į Karteną altaristu. Kun. Čižauskį į Mosėdį 
altaristu. Kun. Raimundą Petkevičių į Paberžę filijalistu. Kun. 
Grigalių Butkevičių palikau prie katedros vikaro pareigoms 
eiti. Kun. Mongėlą už kišimąsi į sukilimą valdžia išsiuntė į 
Kretingos vienuolyną. Kun. Mateušą Stanskį į Raseinių vie- 
nuolyną. Kun. Fulgencijus Liutostanskis baisiai pasileido, pri- 
ėmė viešpataujantį tikėjimą ir taip nuo teismo išsisuko. 

Iš kapitulos pralotas Kryžanauūskas, pralotas Marcijonas ku- 
nigaikštis Giedraitis ir kanauninkas Antanas Beresnevičius at- 
vyko kartu su manimi į Kauną. Kanauninkas Andrius Dabše- 
vičius, Šiluvo infulotas, paskui atvažiavo. Pralotas Kalikstas 
Kasakauskis paliko savo klebonijoje Akmenėje. Kun. Pra- 
lotas Smigelskis savo dvaruose Krekenavos parapijoje. 

Persikėlęs į Kauną, norėjau, kad šv. Petro bažnyčią šv. Tė- 
vas Pius IX pripažintų katedra, tačiau valdžiai nepritariant, 
nieko negalėjau padaryti. 

Norėdamas, kiek galima, puikiai išlaikyti bižasžių, išmeė- 
čiau plytinę aslą, nes trinama kėlė raudonas dulkes; įos nu- 
sileisdamos ant gzimsų, labai greitai biauriojo šventyklą. 

Pakabinau du lietu čugūniniu žirandoliu, pirktų ir atgabentu 
iš Paryžiaus; didysis atsieio man su stikleliais 345 rb., maža- 
sis tiktai 25 rb. ; 

Atmindamas, jog fara buvo pamūryta Didžiojo Kunigaikščio 
Vytauto, pasirūpinau įgyti portrietą šito tikybos geradario. Pir- 
masis tikras karžygio paveikslas buvo atrastas bažnyčioje Lie- 
tuviškoje Brastoje ir atvežtas į Vilnių. Čia J. M. p. Zenkevičius, 
garsus tapytojas, padirbo man tą puikią kopiją, už kurią be 
spelčių užmokėjau 100 rb., ir pakabinau bažnyčioje. 

. Kun. Benediktas Smigelskis, Žemaičių katedros archidijako- 
nas, dovanojo jai paveikslą, kaip Mažutis Išganytojas bėga į 
Aigiptą. Ta kopija iš Murillo, dirbta Petrapilyje, yra gerų savu- 
mų, tai pakabinau ją naujojoje katedroje. 

Bernardinų vienuolynas. 
(Seminarijos bažnyčia). 


Kun. Bernardinų bažnyčia pamūryta drauge su vienuolynu 
1468 m. Stanislovo Šandzivojevičiaus, kiti sako — Šandzivojau- 
skio, Jo Karališkosios Didenybės Kazimiero Jogailaičio marčel- 
gos, Gardino kašteliono. Bet dar prieš tai bernardinai gyveno 
Kaune prie medinės bažnyčios. Šandzivojevičius, matydamas 
jų neturtą, dovanojo jiems savo plecių, kur Vilija įteka į Nemuną, 
drauge su mūro namais. Be to, pamūryjo vienuolyną ir bažny- 
čią gotiškame stiliuje. Šitą fundaciją 1579 m. gegužės 15 d. ka- 
ralius Steponas Batorys savo privilegija patvirtino. 

Baisūs gaisrai, dažnai naikindami Kauną, pasiekdavo ir šv. 
Jurgio bažnyčią. 1603 m. birželio 10 d. šv. Jurgio bažnyčia su 
vienuolynu sudegė. Bažnyčioje bepaliko presbiterija su vie- 
nuolių viškomis. Karalius Zigmuntas III ir daugelis dosnių ge- 
radarių iš griuvėsių prikėlė tas apdegusias trobas. 

1624 m., vasarą, prasidėjo gaisras iš bernardinų virtuvės ka- 
mino ir vėl sudegino bažnyčią su vienuolynu ir didelę dalį mie- 
sto. Bažnyčios mūrai taip buvo pagadinti, jog ne tik stogas su 
skliautais nuvirto, bet ir filiorai palūžo ir keletą žmonių užmušė. 

Vos tik iš griuvėsių bažnyčią ir klioštorių atstatė, vėl 1668 m. 
liepos 29 d. gaisrui pateko ir jis sunaikino ją drauge su panų 
Benediktinių vienuolynu ir Jėzavitų kolegija. . 

Po trečiam gaisrui vėl viskas buvo išnauja atstatyta ir vie- 
nuolynas be atamainų išbuvo iki1812 m. Per prancūzų karą ši- 
tie trobesiai vėl nemažai buvo apnaikinti: bažnyčioje buvo su- 
ikrautas maistas, miltai. To pat prityrė ir per 1831 m. revoliu- 
ciją. 1844 m. bažnyčią savo lėšomis ir rūpesčiu atnaujino kun. * 
Samuėlius Laurinavičius, tos vietos gvardijonas. 

Pirmutinė tos bažnyčios architektūra buvo gotiška, o savo 
savumų nustojo tik per paskesnes restauracijas. Ilgio 84 uolek- 
tys, pločio 33, aukščio 30. Presbiterija žemesnė už bažnyčią. 
Stogas klotas dengtukais, su nedideliu bokšteliu ir dviem kry- 
žiais. Sienos iš oro netinkuotos. Viduje skliautai remiasi ant 
aštuonių puikių filiorų paskesnės architektūros. Didysis alto- 
rius vienas, mažųjų 10. Kai kurie langai tebeturi gotiškų žymių. 
Ta bažnyčia su vienuolynu nuo miesto atskirti. Išeinant iš Ber- 
nardinų kiemo, yra bokštas trijų aukštų su broma; kabo varpai. 
Bokšte iš miesto pusės yra Švenčiausios Panos paveikslas, prieš 

kurį senaisiais laikais subatvakariais ir šventavakariais susi- 
rinkę žmonės giedodavo litaniją ir kitas giesmes. 

Įstabių paveikslų ir antkapių visai nėra. Paveikslas Čen- 
stakavos Dievo Motinos didžiajame altoriuje yra labai senovinis, 
taip pat ir šv. Onos; bet tapymo meno atžvilgiu nesvarbūs. 

Rūsių nabašninkams laidoti 1620 m. buvo 21, bet lig šiol 
vos du beliko; kiti žeme užvirtę. 'Miūrytas dviem aukštais vie- 
nuolynas pastatytas į kvadratą; vienu šonu jungias su bažny- 
čia. / Seniau bernardinai laikė ten novicijatą; būdavo po 10 ir 
12 naujikų. Kunigų seniau gyveno 16, vėliau 10. Po 1831 m. ber- 
nardinai panaikino savo novicijatą. 2 

Tasai vienuolynas nuo reorganizacijos laikų buvo laiko- 
mas neetatiniu, iš iždo vienuoliams maitinti teimdavo po 400 
rublių metams. Vienuolynui ėmus krypti, gvardijonais buvo: 
Petras Celestinas Žukauskas, žmogus mažo mokslo, neaptašy- 
tas; čia atvyko iš Kretingos, kur vadinos prefektu, nors kuo- 
prasčiausiai ėjo mokytojo pareigas tos vietos mokykloje; kun. 
Dovydavičius; jis paskui išvažiavo į Gardiną; kun. Florijonas 
Gibšauskis, paskutinysis gvardijonas, persikėlė į tokią pat vie- 
tą Dotnuvon. 

1842 m. vienuolynas buvo panaikintas ir atiduotas Kauno 
magistratui; šis pavertė jį karo dalykų krautuvę — cekhauzu. 
Bažnyčia buvo pavesta Kauno gimnazijos Ikapelionui kun. Ki- 
prijonui Mažonavičiui; jis apsigyveno erdvoje zokristijoje. Ka- 
talikai mokiniai šventomis dienomis susirinkdavo į po-ber- 
nardinų bažnyčią š. Mišių klausyti. 


Atmainos bernardinų vienuolyne, 


1864 m. po-bernardinų vienuolynas buvo apleistas, subiau- 
riotas ir drėgnas; celėse buvo sukrauta karo reikmenė; karei- 
viai su šaudyklėmis slankiojo po karidorius ir saugojo valdžios 
turtą. Karo gubernatoriaus Mykolo Muravjovo noru šis vienuo- 
lynas buvo paskirtas Seminarijai. Vos tik prašvitus pavasariui 
1864 m., turtingas žydas Afanasavičius apsiėmė restauruoti vie- 
nuolyną. Darbas, vedamas inžinieriaus pulkininko Fersmano, 
ėjo spėriai, nes pinigų buvo, o Muraviovas ragino. 

Pirmuoju tos seminarijos rektorium pakėliau Teologijos Ma- 
gistrą Žemaičių katedros kanauninką kun. Jerominą Račkauskį; 
inspektorium kanauninką Antaną Beresnevičių, profesoriais: 

Antaną Baranauską, Mečislovą Paliulionį, Gasparą Cirtautą ir- 
Antaną Zaukevičių, — visus Teologijos Magistrus, žmones, ver- 
tus tos vietos. Tie ir apsigyveno naujoje seminarijoje. 

Po-bernardinų bažnyčia liko, tiesa, seminarijos globoje, bet 
karo gubernatorius neliepė jos restauruoti; sakės jam nerūpią 
dauginti katalikų bažnyčių; jam terūpinti seminarija. Todėl ne-- 
paliko jokių pinigų šiems Dievo namams palaikyti. 


Panų Bernardinių vienuolynas. 
(Parapijos bažnyčia). 


Kada vienuolės bernardinės Kaune apsigyveno, sunku beat- 
spėti. Rodos, atvyko čia pusėje XVI amžiaus, įgijo medinį namą. 
Dvaro gatvėje, gyveno be kliauzūros, kaipo davatkos; kasdie-- 
ną eidavo į bernardinų bažnyčią, o per atlaidus lankydavo ir ki- 
tus Dievo namus. 

XIII knyga Kauno magistrato aktų Nr. 607 liudija 1595 m. 
bernardines Kaune jau buvusias, nės jos, bijodamos gaisro, bu-- 
vo sumaniusios išsimūryti vienuolyną. Netekusios lėšų, medinį 
savo namą sumainė su ponu Hanušu Špilenu ant mūryto namo, 
kurs buvo ties bernardinų vienuolynu, toje vietoje, kur dabar 
bernardinių vienuolynas stovi. Tą sankalbą 1595 m. vasario; 
22 d. parašais patvirtino Kanstancija Lapinskė, vyresnioji, Ceci- 
lija Krištupaitė, Franzija Sapiegurskė, Elžbieta Čajauskė ir Ha- 
nuš Špilen. 

Sustojusios savo vietoje, vienuolės apsitvėrė savo namą ir 
užvedė tvirtą užsidarymą, arba kliauzūrą; tačiau savo bažny- 
čios neturėdamos; kaip ir seniau, vaikščiojo ant pamaldų į ber- 
nardinų vienuolyną. Matydamas, kaip tai netinka, Smolensko 
kaštelionas Minsko vaivada Aleksandras Masalskis 1634 m. 
ant savo pleciaus šialia savo namų išmūryjo bažnyčią, Švenčiau- 
sios Trejybės vardu ir ją su dvejais savo namais atidavė ber- 
-nardinėms. Vienuolės tuos trejus namus sujungė į vieną ir pa- 
" darė kuo ne labirintą, ne vienuolyną. Nuo uo bernardinų kiemo 
pamūryjo aukštą zomatą. Įeiti į bernardinės tegalėjo moteriš-- 
kosios pro bažnyčios vartelius ir per ūkio kiemą. 

Bernardinių bažnyčia yra 52 uolekčių ilgio, 27 pločio. Įeini į 
ją iš šono per bokštą, kur trys varpai. Skliautai remiasi ant 
keturių filiorų; altorių 9; sienos iš oro ir iš vidaus kalkiais tin-- 

*kuotos; stogas klotas dengtukais. Pakonsekruota buvo 1703 m. 
zugpiūčio 12 d. Vilniaus vyskupo Kastantino Brzostovskio. 

Bernardinėms prigulėjo Sapiežiškio (Zapyškio) palivarkas ir 
Dobra Wola, už Nemuno, Lenkų Karalijoje. 1795 m. gruodžio 
* 21 d. dalį tų dvarų vienuolės sumainė su kun. Tamošium Jan- 
kausku, Zapyškio klebonu, Veliuonos dekanu, ant Verbeliūnų pa- 
Živarko, esančio Kauno apskrityje dešinėje Nemuno pusėje. Pas- 
kutinį kartą išdraskius Lenkų Karaliją, Augustavo vaivadija 
teko Prūisams: Zapyškis todėl ir Dobra Wola perėjo į Prūsų 
valdžią, kuri tuojau juos paėmė į savo iždą. Vienuolės bepaliko 
su vienu Verbeliūnų palivarku. Tai regėdama, tos vietos vy- 
resnybė meldė Ciesorių Povilą I atlyginimo. Ir tikrai, tas mo- 
narcho įsakymu, 1797 m. sausio 17 d. duotu, maloningiausiai do- 
vanojo vienuolėms Remizavo palivarką, esantį Vilniaus guber- 
nijoje Ašmenos apskrityje. 

Paskui abudu palivarku nuėjo į iždą; vienuolynas buvo įskai- 
tytas iš pradžios į pirmą klasę, iš iždo buvo paskirta jam meti- 
nės pensijos 2765 rub. 

Buvo ten 19 vienuolių; dvasiškajam patarnavimui jos laikėsi 
vieną bernardiną kapelionu. 

Nuo senų laikų bernardinės laikė mokyklą mergaitėms; jų 
"kasmet prisirinkdavo po 22; mokė viena vienuolė. Paskui ta- 
Žiau civilinė vyresnybė uždraudė joms mokyti. 


Bernardinių vienuolyno purolimas. 


Vvskupui į Kauną persikėlus, reikėjo rasti talpi vieta semina- 
Tijai. Bernardinų vienuolyno, tam tikslui paimto, pasirodė per- 
maža; nuspręsta buvo paimti ir bernardinių vienuolynas, arti- 
'miausis kiemui. 

1864 m. gruodžio 9 d. atvyko pas mane (vyskupą) Kauno 
gubernatorius Mikalojus Muravjovas ir panorėjo, kad aš su juo, 
-su architektorium ir su keletu valdininkų eičiau į bernardinių 
vienuolyną. Nuėjome. Išvydo mus vienuolės ir nusigando; su- 
"prato, kas čia darosi. Vyresnioji Rožė Gružauskė lingačiavo, 
+trepinėjo nabagė ir prašė, kiek galėjo, kad jų lizdo neimtų. Bet 
veltui — paimti vienuolyną buvo palaikyta dalyku būtinu. Po 
tam aplankymui gubernatorius davė man raštą, pranešantį, jog 
-general-gubernatoriaus Muravjovo įsakymu bernardinių vienuo- 
1ynas yra panaikinamas ir skiriamas klierikams gyventi; jog 

bernardines turiu savo įsakymu išsiuntinėti į kitus vienuolynus, 
esančius vyskupijoje moterims; jog vienuolių turtas reikia par- 
duoti ir pinigus išsiųsti į valstybės iždą. 

Gavęs tą laišką, daviau žinią bernardinėms, o nuvažiavęs į 
gubernatorių, pristačiau — jog bernardinės neturtingos, jog ką 
turi, tai asmeninė jų nuosavybė, jog jų neturto lėšomis nepride- 
rėtų lobinti iždas. Gubernatorius tai gerai priėmė ir tarė: „Ge- 
rai, tuojau parašysiu apie tai Vyresniajam krašto viršininkui“. 
Tai regėdamas, tariau: „Priderėtų dar joms kelionei duoti po 
keletą rublių, nes Ikai kurios jų yra visiškai beturtės“. 

Neilgai trukus, gavau iš gubernatoriaus raštą, kur pasakyta, 
jog vienuolės gali parsiduoti savo turtą ir pasidalyti pinigais; 
tai vienuolės ir padarė. Be to, iždas kiekvienai davė po pus- 
aštunto rublio kelionei. 

Visa tai padarius, mano įsakymu į Kauno benediktinių kon- i 
ventą išvyko: Gružauskė Rožė, gvardijonė, Čaplinskė Liudvika, 
Kulišauskė Izabelė, Korzeniauskė Kliara, Juškevičaitė Eustachi- 
ja, Siemaškaitė Dukliana, Kapčaitė Aleksandra. Į Krakių Katarinių 
konventą: Andriejuskė Pranciškonė, Oleškevičaitė Juozapė, 
Korsakaitė Ona, Pogorzelskė Teklia. Į Kražių benediktinių kon- 
ventą: Bonekaitė Ona, Leugaudaitė Teodora, Trečiokaitė Del- 
Tina, Przybylskė Julija, Siemaškaitė Salomėja. Paskutiniajam, 
jų kapelionui kan. Danieliui Jaugeliui, bernardinui, daviau 
Švėkšnos altariją, kur ir pasimirė. 

Taip puolė pirmasis ir paskutinysis Žemaičių vyskupijoje 
bernardinių vienuolynas, kuriame, kaip paskui gavau žinoti, bū- 
ta 160 motriškųjų. Kiekviena vienuolė gyveno savo namuose, 
kiekviena turėjo atskirą savo virtuvę, atskirą stalą, tarnaites ir 
laikė rezidentes. Kai kurios dvasininkės ne visados vienuolyne 
gyveno. Buvo tai tikras nusidėjimas ir nutolimas nuo šv. Pran- 
ciškaus įstatymų; apie tai tačiau, toli gyvendamas, nežinojau, 
o man atvykus į Kauną, tuojau vienuolyną panaikino. 


Panų Benediktinių vienuolynas ir bažnyčia. 


Tos vietos aktai netiekia žinių, kada ir kas pamūryjo bažny- 
čia, benediktinėms prigulinčią. Tėra tik žinoma, jog kažin- 
koks Bartlamiejus pasaulietis kunigas, mokęs Žemaičių Storas- 
tos Iliničiaus vaikus ir taip visai giminei labai prisitarnavęs. Pas- 
kui tas kun. Bartlamiejus apsigyvenęs prie šv. Mikalojaus baž- 


M. Valančius. Pastabos 8 113 


nyčios klebono titulu. Vilniaus vyskupui nusiuntus į Apaštalų 
Sostą Bartlamiejaus prašymą, Popiežius Aleksandras VI, 1495 
m. duotąja bulla suteikė visuotinius atlaidus dienose šv. Mika- 
lojaus, šv. Bartlamiejaus, šv. Magrietės, šv. Magdalenos. 

Ta bažnyčia, nors buvo laikoma parapine, neturėjo jokio 
fundušo. 1503 m. Lenkų karalius Aleksandras davė ją Kauno 
klebonui Jonui Zaluskiui (žr. aukščiau), bet tas neužsiėmė ap- 
leistais Dievo namais. Tai matydamas, minėtasis ponas Ilini- 
čius dėl nuopelnų 1528 m. apgyvendino ten kun. Bartlamiejų ir 
davė jam du valakų žemės ant visados, leisdamas parsiduoti ar 
dovanoti, kaip tik tinkama. Ta žemė buvo Kaune prie kelio į 
Vilnių, šalia namų Jonušo Chostegovičiaus už šv. Mikalojaus 
bažnyčios. Ant tos tatai žemės buvo klebonija. 

Kun. Bartlamiejus, prabuvęs keletą metų, žemę pardavė ir 
persidangino į kitą miestelį, o šv. Mikalojaus bažnyčia ir vėl pa- 
liko be fundušo ir be kunigo. Tali regėdamas, Andrius Skorulskis, 
Kristaus Grabo Kryžiaus kavalierius, Radvilos draugas kelio- 
nės į Šventąją Žemę, Kauno marčelga, 1624 m. prašė Zigman- 
tą III, kad tuščią Šv. Mikalojaus bažnyčią dovanotų vienuolėms 
benediktinėms. Monarchas tais metais rugsėjo m. 27 d. taip ir 
padarė. Diplomas-autentikas apie tą dalyką duotas tebėra vie- 
nuolynė. 

Vilniaus vyskupas Eustachijus Jalavičius tuojau parsikvietė 
iš Nesvižiaus į Kauną kelias benediktines ir atidavė joms baž- 
nyčią. Pono Skorulskio duktė Eufemija buvo vienuolė benedik- 
tinė; vyskupui sutinkant, įi buvo pakelta pirmąja Kauno kon- 
vento ksienia (gvardijone). 

Ponas Skorulskis čia pat prie bažnyčios pastatė medinį vie- 
nuolynėlį, įgijo iš p. Iliničiaus šešius valakus žemės ir atidavė 
vienuolynui. Ta žemė buvo dabartiniame Žaliakalnyje, į šiaurę 
nuo Eigulių kaimo. 

Vilniaus vyskupas Zenkavičius šv. Mikalojaus bažnyčioje 
įvedė Širdies Jėzaus bioliją. Bulą apie tą dalyką, Benedikto 
XIV 1756 m. duotą, nusiuntė benediktinėms. Ta brolija ir iki 
šiai dienai tebėra šv. Mikalojaus bažnyčioje. 

Šv. Mikalojaus bažnyčios architektūra senovinė, atmena XV 
amžiaus architektūrą. Iš šalies yra aštuoniakantis bokštas, ne- 
per aukštas; su varpais. Iš oro sienos netinkuotos, viduje išma- 
levotos. Presbiterija aukštesnė už bažnyčią. Skliautai remias 
ant dviejų bokštų. Altorių yra 7. Šv. Mikalojaus paveikslas al- 

toriuje kairėje šalyje labai senovinis, bet nesvarbus tapymo 
atžvilgiu. | 

Benediktinės paprastai laikydavosi kapelioną iš kun. Dami- 
ninkonų susirinkimo. 1822 m. buvo kapelonu atsiųstas kun. La- 
bašauskis, Žemaičių Kalvarijos damininkūnas, Kalvarijos pro- 
fesorius, kurs, matydamas vienuoles turint fundušo, o glūdint 
mažame menkame mediniame vienuolynėlyje, pamūryjo joms 
patogų vienuolyną, kur ir iki šiai dienai tebegyvena. 

Kada minėtasis vienuolis atvažiavo, vienuolių buvo 4, vie- 
nuolyną gi pamūrijus, jų padaugėjo iki 18, o vėliau iki 22. Be to, 
darbštus kapelionas Labašauskis pastatė lyg vienuolynėlį kape- 
lionam, kurių buvo jau du; dabar parmuoju yra kun. Karnys Pet- 
ras 80 metų senelis; antruoju kun. Merkelis Kišlauskas, abu da- 
mininkonu iš Raseinių vienuolyno. Ksienia dabar yra Sofija 
Glębockė, 1861 m. seserų išrinkta ir mano tame laipsnyję pa- 
tvirtinta. Moteriška energinga ir valdyti sugebanti. Vienuo- 
les laiko padorioje paklusnybėie; vienuolyne neleidžia nė už 
ką rietis. 


Šaričių vienuolynas. 


(Šv. Gertrūdos bažnyčia). 

Kas ir kada pamūryio šv. Gertrūdos bažnytėlę, gerai nėra 

žinoma. Vienas tėra tikras dalykas, jog tai buvo labai seniai. 
"Lenkų karalius Aleksandras Jogailaitis, patvirtindamas Kauno 
faros fundušą 1503 m. (žr. varšiau), šv. Gertrūdos bažnytėlę su 
visais »prigulinčiais pleciais atidavė Kauno klebonui. Paskui 
per gaisrus ir karus pažnytėlė buvo ilgai tuščia. 

1750 m. birželio 25 d. Vandžiogalos klebonas kun. Petras No- 
vomiejskis įsteigė prie tos bažnytėlės ligoninę, šiaipjau sergan- 
tiems ir bepročiams, atiduodamas ją valdyt rokitams ir dovano- 
jęs jiems žymų pinigų kapitalą. Šitą fundaciją priėmė Vilniaus 
vyskupas Mykolas Zenkavičius. Tai buvo 1751 m. kovo 10 d. 

Rokitai, iš Varnių ir iš Vilniaus atkviesti, siuntė vieną savo 
brolį aukų rinkti. Tuojau ligoninė buvo pilna ligonių; juos roki- 
tai padoriai laikė, pasamdę jiems ir gydytoją. 

1794 m. Tespijos vyskupas Žemaičių sufraganas, Šiluvo in- 
iulotas tą bažnyčėlę pašventė vyskupiškomis apeigomis. Per- 
ilga pritrūko norinčių tapti rokitais; paskutinysis senelis Pran- 
ciškus Milkauskis išsižadėjo ligoninės; tada dvasiškoji vyres- 

nybė 1824 m. lapkričio 28 d. bažnytėlę su ligoninę atidavė Gai- 
lestingosioms Seserims (Šaritėms). 

Bažnytėlė turi 30 uolekčių ilgio ir 18 pločio. Jos architektūra 
senovinė su aštuonekančiu bokšteliu iš priešakio; ten kabo var- 
peliai. Sienos iš oro netinkuotos, tik neseniai be reikalo pa- 
baltintos. Stogas dengtukais klotas. Viduje yra trys altoriai, 
švariai papuošti laikomi. | 

Medinis ligoninės trobesys 1843 m. kovo 9 d. atiduotas draug 
su fundušu miesto valdybai į bendrą globą; dabar ten miesto 
ligoninė. Penkios gailestingosios sesers slaugo ligonis. - Prie 
bažnytėlės yra kapelionas, kurs kasdien pamaldas laiko. Kun. 
Juozapas Rušauskis, kapelionas, iš kunigų Pijorų susirinkimo, 
Kauno gubernatoriui Stanislovui Chominskiui leidžiant, pamū- 
ryjo namelius, kur patsai ir vienuolės gyvena. Šaritės dar gi 
bokštelį perdirbo pagal Vilniaus Aušros Vartų ir įdėjo ten ste- 
buklingąją figūrą Prikryžiuotojo Išganytojo, perkeltą kitados iš 
atskiros koplyčios. (Žr. žemiau). Žmonių, ypač penktadieniais, 
daug renkasi į bažnytėlę.. 

Galų gale, valdžia išrinko valdininkus, kurie pasiėmė fundušą 
ir ligoninę į savo rankas. Patarnauti pasamdė mergą; vienuo- 
lės pasidarė nebereikalingos. Todėl 1866 m. jas visiškai atstatė. 
Gavo pinigų kelionei ir išvažiavo į Varšuvą, o viena net į Pa- 
ryžių. Paskutinė vyresnioji buvo Teklia Solonevičaitė. Prie 
bažnytėlės liko kunigas, vyskupo skiriamas; už dvasiškuosius 
patarnavimus ligoniams ima iš iždo 80 rub. metinės algos. 


Karmelitų vienuolynas. 
(Šv. Kryžiaus bažnyčia). 


1510 m. liepos 10 d. Kauno gyventoja Darata Nabovė, gy- 
vendama toli nuo Kauno bažnyčių, norėjo turėti bažnyčią už 
miesto ir tapti įsteigėja naujų Dievo namų. Tam tikslui savo 1ė- 
šomis pastatė medinę koplyčią toje pat vietoje, kur dabar stovi 
mūro šv. Kryžiaus bažnyčia; dovanojo savo plecių po bažnyčia 
ir tolimesnius trobesius ir atidavė mūro namus, pačiame Kau- 
ne esančius. Koplyčią atidavė pasaulinei dvasiškijai, o teisę 
išsirinkti kunigą į tą vietą paliko Kauno magistratui. 

1537 m. birželio 18 d. Vilniaus vyskupas kunigaikštis Povi- 
las Olšanskis tos bažnyčios fundaciją priėmė, o Zigmantas III 
1600 m. patvirtino. Tos vietos valdytojai dažnai būdavo Kauno 

klebonai, kurie kas šventa diena siųsdavo kunigą mišių laikyti. 
Tačiau kartais turėdavo atskirą kunigą, kurių vieną klebonu 
vadino. 

1685 m. J. M. kun. Kazimieras Jodkevičius žmonių mezliavo- 
mis pamūryjo kryžišką bažnyčią ir praminė šv. Kryžiaus baž- 
nyčia. 1690 m. rugpiūčio 20 d. Vilniaus vyskupas Kastantinas 
Brzostovskis tuos Dievo namus pašventė. vyskupiškomis apei- 
gomis. 

Ta bažnyčia turi 45 uolektis ilgio, didžiojo pločio 36, aukščio 
29. Nevisiškai pabaigta, dalimi dengtukais klota, dalimi skinde- 
liais. Aptverta statiniais, į mūro stulpus įsiremiančiais. Viduje 
gana papuošta, 6 altoriai; freskai aiškiais dažais tepti. 

Kunigai Karmelitai Basieji Vokiečių (šiandien, 1873 m., Poli- 
ceiska pramintoje) gatvėje turėjo mūro bažnytėlę, vardu š. Elijo 
ir š. Teresios. Tai bažnytėlei prigulėjo nemažas galas žemės. 
Kaunui pradėjus plėstis, miesto magistratas visomis galiomis ir 
už bet kurią kainą užsigeidė paimti tą žemę. Puldinėjo prie vys- 
kupo, prie karaliaus Stanislovo Augusto ir prie Apaštalų Sosto. 
Toms visoms vyresnybėms sutinkant, Karmelitai išsižadėjo ple- 
ciaus, ne bažnytėlės, ir iš pasauliečių kunigų priėmė šv. Kry- 
žiaus bažnyčią. Be to, magistratas apsiėmė primokėti karme- 
litams 35,000 lenkiškųjų auksinų, o negalėdamas tuojau sumo- 
kėti, mokėjo 57 kasmet. Tokiu būdu 1772 m. balandžio 7 d. 
kunigai Karmelitai pasiėmė valdyti šv. Kryžiaus bažnyčią ir gy- 
veno prie jos. 

Perilga kun. Faustinas Horainas, konvento vyresnysis, prie 
šv. Kryžiaus bažnyčios pamūryjo erdvą patogų dviem aukštais 
vienuolyną. Kadangi vienuolių tebuvo 4, o mūrai erdvi, tai 
1831 m įsakyta vienuoliams pasišalinti, nes vienuolynan dėta 
cholera susirgusieji. Kunigai: Euzebijus Kazilevičius, prijoras, 
Mykolas Danilevičius, Vicentas Dimša ir vienas brolelis persikėlė 
į medinį vienuolynui prigulintį namą. Po cholerai vienuoliai vėl 
sugrįžo į vienuolyną, bet kad antrą sykį cholera sugrįžo, vienuo- 
lynas antrą sykį buvo ligonine paverstas. ' Vienuoliai apleido; 
bepaliko Vicentas Dimša ir Mykolas Danilevičius. Kad galų 
gale ir tas paskutinysis pasitraukė, likęs kun. Dimša čia pats 
1845 m. pasimirė. Kurį laiką kunigai augustijonai siuntinėdavo 
vieną kunigą šventadieniais mišių tuščioje bažnyčioje laikyti. 
Galų gale, 1845 m. pasaulinė valdžia visiškai paėmė vienuolyną 
karo ligoninei; bažnyčią gi ant visados uždarė. Altorius ir baž- 

nytinius daiktus dvasiškoji vyresnybė išdalijo kitiems vienuo- 
lynams, o bažnyčioje kareiviai susikrovė savo vežimus ir kin- 
kymus. 


“ 


Karmelitų Basųjų vienuolynas. 
(Šv. Elijo ir š. Teresios bažnytėlė). 


Pradžioje XVIII amžiaus vienas Kauno faros klebonas pasi- 
kvietė į save du Karmelitu Basuoju į talką dvasiškai tarnaujant. 
1707 m. liepos 15 d. vienuoliai nusipirko Kaune plecių su daržu 
ir su tuščių mūro namu. 1716 m. rugsėjo 4 d. Kristupas Ščitas, 
Smalensko kaštelionas ir jo žmona Ona Zavišaitė tiems karme- 
litams užrašė Kačeniškių dvarą, Kauno apskrit. Vilkijos para- 

„Dijoje esantį. Tie gi geradėjai Kaune pamūryjo ties dabartine 
cimbruvka bažnytėlę vardu šv. Elijo ir š. Teresios. Karalius 
Augustas II 1726 m. sausio 30 d. šią fundaciją patvirtino, o Vil- 
niaus vyskupas vienuoliams prie bažnyčios apsigyventi leido. 

Tada karmelitai pasistatė medinį klioštorėlį, apsigyveno ir 
įgijo mieste dar keletą plecių ir namų. Taip gyveno ramiai, kol , 
miesto „dūma“ neužsimanė jų išvaryti. Jos pastangomis, kaip 
sakėme viršiau, karmelitai gavo miestui perleisti visus savo na- 
mus ir plecius, be bažnytėlės, ir persikėlė į šv. Kryžiaus baž- 
nyčią, o į š. Elijo bažnyčią siųsdavo savo kunigus mišių laikyti; 
perilga š. Elijo bažnytėlėje ir pravoslaunoji dvasiškija ėmė lai- 
kyti savo pamaldas kareiviams; tada karmelitai apleido tuos 
Dievo namelius ir jie veikiai pradėjo irti. 

Pagaliau, miestas išardė ją, nepalikdamas nė ženklo vietos, 
kur bažnyčios būta; nė kryžiaus ten nepastatė. Šiandien baž- 
nyčios vietoje stovi perpus mūrytas p. IHasevičiaus, mahome- 
tonų tikėjimo, Kauno piliečio, namas. 


Šv. Kryžiaus koplyčia. 


Toie vietoje, kur dabar (1873) stovi „Europos“ p. Rozvadov- 
skio viešbutis, ne per seniai stovėjo laisvame lauke Išganytojo 
Kryžius. Paprastai priderėjo į tą dvasiškiją, kuri valdė šv. Ger- 
trūdos koplyčią, nes netoli nuo jos stovėjo. 

Kad Išganytojo figūra pagarsėjo malonėmis ir stebuklais, 
1822 m. ponas Karolius Pacanauskis pastatė aplink ją medinę 
koplyčią; figūra tada rados po pastoge, koplyčios altoriuje. Pas- 
kui koplyčia buvo aptverta ir daugumas aplinkui laidojo savo 

nabašninkus. Dėl to gi, kad p. Rozvadovskis kasė griovį 
mūro viešbučio pamatui padėti, visur rado žmonių kaulų. 

Kol stovėjo koplyčia, kas penktadienis buvo atvira nuo ryto 
iki vakarui ir žvakės uždegtos. Per kiauras dienas žmonės mel- 
dės ir giedojo. Žvakėms lėšų duodavo tikintieji. Koplyčia bu- 
vo 15 uolekčių ilgio ir 9 pločio. 

Koplyčią nugriovus, Išganytojo figūrą šaritės parsinešė į šv. 
Gertrūdos bažnytėlę ir įstatė į bokštelį, kame ir dabar tebėra. 


/ 


Jėzuitų vienuolynas. 
. (Šv. Pranciškaus Ksavero bažnyčia). 


1 Protestantams pasklidus po Europą, vokiečiai, jau nebe ka- 
talikai, apsigyvendavo Kaune ir platindavo savo tikybą. Tai 
regėdami, dievobaimingi katalikai nuvažiavo į Vilnių ir primyg- 
tinai prašė Jėzuitų vyresnybės, kad atsiųstų savo brolių į Kau- 
ną. Dėl tų prašymų 1628 m. į Rymą iš Vilniaus išsiųstas įėzulitų 
kapitulos prokuratorius kun. Jokūbas Lachauskis prašė savo ge- 
nerolą Matiusą Viteleschi, kad leistų įsteigti savo kolegiją Kau- 
ne. Generolas noromis sutiko. 

Kad sugrįžęs į Vilnių kun. Lachauskis atvyko į Kauną apžiū- 
rėti vienuoliams vietos, rado daugybę Žmonių, įėzuitams nepa- 
lankių, miestą kritiškame padėjime, neleidžiančiame gausios 
mezliavos fundacijai. Be to, nebuvo atatinkamos vietos baž- 
nyčiai ir vienuolynui pastatyti. Dėl to įėzuitali ilgai tęsėsi, ne- 
atvažiuodami į Kauną. 

Galop, 1642 m. gegužės 15 d. iėzuitų provincijolas kun. Fa- 
bricius atsiuntė penkius jėzuitus: kun. Adomą Sabaliauską iš 

' Kražių kolegijos; iš kitur gi: kun. Jurgį Griinbergą, taip pat tris 
tikrus brolius: Albertą (Lietuvos istorijos autorių), Kazimierą ir 
Petrą Kojelavičius. Šie trys savus mūro namus Kauno rinkoje 
su visais baldais vienuolynui atidavė. Miesto gyventojai priė- 
mė juos labai maloniai, Kauno storasta Lietuvos kancleris, įstei- 
gėjas įėzuitų kolegijos Pinske, kunigaikštis Stanislovas Radvila, 
savo raštu pavedė šiuos svečius miesto malonei. 

Pirmaisiais savo gyvenimo metais Kaune jėzuitai prityrė 
daug sunkybių: neturėdami savo bažnyčios, mišių laikyti vaikš- 
čiodavo į visas, daugiausia vienok į šv. Mikalojaus bažnyčią, nes 
vienuolės benediktinės nepavydėjo jiems altoriaus. Pradėjo 
teologiškus ginčus su protestantų dvasiškaisiais; jų klausyti bu- 

vo leidžiami visi, kurie tik galėjo naudotis. Todėl būtinai prisi- 
reikė bažnyčios, jiems tik priderančios. Patys jėzuitai prašė 
pašalpos tam dalykui rektoriaus Vilniaus akademijos ir kolegi- 
jos kun. Jono Gružausko, kurio valdžioje ir Kauno įėzuitai bu- 
vo. Tame tarpe dvarininkas vėliavininkas Jonas Kęstortas įė- 
zuitams dovanojo kaimą; jo pajamomis ir pinigine pašalpa to 
paties Kęstorto jėzuitai pirkosi iš Žemaičių kašteliono Jono 
Liackio mūro namus ir pašventė juos koplyčia. Šitie namai 
buvo laikomi dievaičio Perkūno bažnytėle. 

Žmonėms šią koplyčią įėzuitai atidarė 1643 m. penkiomis 
dienomis prieš peleniją ir atliko ten keturiadešimtę. Pagerėjus 
jėzuitų padėčiai, džiaugės visi iiems palankūs, ypatingai gi Jur- 
gis Tiškevičius, Žemaičių vyskupas, su Lietuvos kanclerium 
Radvila, kuriuodu dosniai sušelpė juos pinigais. Kauno mar- 
čelga Kristaus Grabo Kryžiaus kavalierius kunigaikščio Mika- 
lojaus Radvilos draugas kelionės į Jeruzolimą, Andrius Ska- 
rulskis jėzuitams atidavė savo dvarą, Skaruliais vadinamą, bet 
tikriesiems savo paveldėtojams leido išpirkti, išmokant tam 
tikrą sumą. Ir tikrai, io sūnus Rapolas ir išpirko; todėl įėzui- 
tai mažai tepasinaudojo tuo dvaru. 

1666 m. iėzuitai pasidėio pamatus puikiai mūro bažnyčiai. 
Fabrika sparčiai ėjo; bet 1668 m. liepos 28 d. bernardinų vie- 
nuolyne prasidėjęs gaisras sunaikino pastolius ir įėzuitų kole- 
gijos trobesius. Teko rūpintis gyvenimais; todėl bažnyčios 
fabrika teko apleisti, tačiau iki 1698 m. vis dėlto ,Jėzulitai išve- 
dė sienas ir apdengė zokristiją. 

Aplink bažnyčią triusės dar iki 1709 m.; bet tuo laiku per 
karą su švedais Kauną aplankė maras ir nušlavė kolegijos vy- 
resniuosius, lankiusius ta liga susirgusius žmones. Vos tik 
1720 m. kun. Pranciškus Milvydas, pakeltas kolegijos vyres- 
niuoju, įstengė pabaigti fabriką. 

Padoriai ištaisęs iš oro ir iš vidaus, Vilniaus vyskupui lei- 
dūs, 1722 m. pašventė Dievo namus. Apeigos atliktos buvo 
iškilmingai; minėtasis kun. Milvydas, armotoms šaudant, per- 
nešė šv. Sakramentą ir pamaldas iš koplyčios į naują bažnyčią. 
Žmonių buvo daug; kai kurie, pagaliau, verkė džiaugsmu. 

Tas pat vyresnysis 1725 m. pabaigė bažnyčios bokštus, 
bet ligi pat 1732 m. pradėm puošė bažnyčią. Štai, antras pra- 
sidėjęs gaisras, kurs kuo ne visą miestą prarijo, sudegino ir 

jėzuitų bažnyčią ir visus kolegijos trobesius. Bet ligi 1739 m. 
viskas buvo atnaujinta ir-sustatyta. 

Tėvai laikė instrumentalę ir vokalę muziką, kuri visados gro- 
jo per pamaldas. 1759 m. Vilniaus vyskupui sutinkant, į Kauną iė- 
zuitai parsikvietė Žemaičių vyskupą Antaną Tiškevičių; jis 
bažnyčią pašventė st vyskupiškomis apeigomis. 

Kaip visur; taip ir Kaune, jėzuitai laikė pavieto mokyklą. 
Kad gi 1773 m. įie buvo panaikinti, mokyklą, bažnyčią ir kolegija 
perleido savo kaimynams kunigams pranciškonams. Šitie 
kuklūs vienuoliai savo kongregacijoje neturėjo mokytų žmonių 
ir galios išlaikyti mokyklą; dėl to 1806 m. mokykla iš jų buvo. 
atimta ir atiduota pasauliečiams žmonėms, kurie apsigyveno 
jėzuitų kolegijoje, o pranciškonai iki 1812 m. laikė jų bažny-- 
čioje pamaldas. 

Prancūzai; eidami į Rusiją, o labiausiai grįždami, jėzuitų 
bažnyčioje viską sunaikino. Paskui buvo panaikinti ir pranciš- 
konai, ir taip dvi bažnyčios liko tuščios. 

Galų gale, valdžia paėmė abidvi į savo globą ir pasidarė 
pravoslavų cerkvėmis. 


Pranciškonų vienuolynas, 
(Dangun Ėmimo bažnyčia). 


Dešiniame Nemuno krante, prie pat vandens stovi kitados: 
buvusi Pranciškonų mūro bažnyčia, ilgio 56, pločio 30 ir aukš- 
čio 37 lietuviškų uolekčių. 

Tai senoviniai Dievo namai gotiškais skliautais, kryžiškos 
formos su dviem šalinėm neuždengtom koplyčiom. Skliautai 


remias ant keturių lengvų puikios formos filiorų. Iš oro baž- | 


nyčia raudona, ne baltinta, dengtukais dengta. Iš priešakio kelias 
aštuoniakantis bokštas, gontais klotas, su dideliu kryžium,. 
skarda apmuštu. Ten kabo trys nedideli varpai. Bažnyčia 
papuošta penkiais menkais altoriais; asla plytinė. Įstabių pie-- 
šinių ir antkapių nėra. Pranciškonai turėjo sidabrinį kryžių, 
1611 m. padirbtą, lenkišku antrašu, jau užtrintu. Tas kryžius 
paskui atiteko kun. augustijonams. 

Tą bažnyčią pamūryjo 1400 m. Didysis Lietuvos Kunigaikš- 
„tis Vytautas atminčiai, kad Ladislovas Jogaila pripažino jį iki 
gyvos galvos Lietuvos viešpačiu. (Kojelavičius „Historia Li- 
thuana“, pars II, Liber II). Kunigaikštis dovanojo bažnyčiai 

Kaune plecių nuo krašto Nemuno upės ligi Vokiečių gatvės. 
Turėjo fundatorius pastatyti ir šiokius tokius namelius dvasiš- 
kijai. Galiausiai, parkvietė iš Vilniaus pranciškonus ir viską 
jiems atidavė. 

Vienuolynėlis, kurs išbuvo iki 1870 m., su bažnyčia nebuvo 
sujungtas, skindeliais dengtas ir labai menkas. Celės vos 
'8 žingsnių ilgio ir 5 pločio. Ant to spėjama tą prieglaudą vie- 
nuolius pačius susilipdžius. Tais laikais pranciškonai itin mėgo 
neturtą, dėl to ir gyvenimėlį pasistatė neturtingą. Prieš atei- 
mant į Kauną protestantams, vokiečiai, katalikai, atvykdami į 
Kauną pirkliautų, pamaldų vokiškai klausydavo paprastai pran- 
ciškonų bažnyčioje. Jiems atsitraukus nuo grynosios tikybos, 
pranciškonai jų nebeįsileisdavo į savo bažnyčią, dėl to vokiečiai 
ėmė rūpintis atskira kircha. ' Apie tai gali patirti iš aktų arti- 
mos kalvinų bažnyčios. Tos vietos dokumentai sako, jog pusėje 
XVII amžiaus visi Kauno pranciškonai neprietelių buvę iškapoti. 
Jų Kaune gyveno 8: šeši kunigai ir du broleliu—elgetaujančiu, 
kurie rinko vienuoliams aukas. 

Per įsigriovimą neprieteliškų svetimų Žmonių sunaikintą 
pranciškonų bažnyčią Mykolas Jeronimas Ivanauskis, Minsko 
abazinis, 1669 m. atnaujino savo lėšomis. Apie tai liudija para- 
šas ant marmuro, įdėto bažnyčios prieangyje viduje ant durų: 


D. O. M. 


"p Post hostilem devastationem Moschae haec Ecclesia tecto 

“ annis multis carens intus tota deformis et laura, tincta et de- 

albata suogue pristino est restituta decori impensis Perillustris- 

simi ac Magni Domini Michaelis Hieronymi Iwanowski Prae- 

fecti Castrorum Minscensis Tribuni Suae Regiae Majestatis anno 

Salutis M. D. C. LX. IX die XXX septembris postridie corona- 

+tionis Serenissimi Michaelis Korybut Wisniowiecki, Regis Po- 

loniae, guem Deus conservet etc. Dedicatio hujus Ecclesiae Do- 
minica tertia post Pascha. ' 

“1812 m. bažnyčia prancūzų buvo paversta rankinių ginklų 

sankrova. Grįždami prancūzai bažnyčią sudegino su visu, 

1 kas ten buvo. Didžiuose griuvėsiuose vėl bažnyčia buvo iki 

„1819 m., kada pranciškonų vyresniojo kun. Grigaliaus Golickio, 

miesto gyventojų ir Kauno apskrities dvarininkų mezliava vėl 

buvo restauruota. 1829 m. pavasarį, ledus metant, vanduo baž- 

nyčioje stovėjo daugiau, kaip per uolektį. 

Galop, valdžia 1845 m. gegužės 1 d. tą bažnyčią uždarė ir 
vienuolynėlį panaikino. Kunigai pranciškonai išvažinėjo po ki- 
tus Pranciškonų vienuolynus, o altorius ir baldus dvasiškoji 
vyresnybė išdalijo kaimynėms parapijų bažnyčioms. 

Jėzuitai panaikinti buvo 1773 m.; bet ir panaikinus, kurį-ne- 
kurį laiką Kaune buvo, nes be jų nebuvo kas laiko Kauno pavie- 
to mokyklą. Galų gale, kunigai pranciškonai, o jų buvo 6, ap- 
siėmė mokyti jaunuomenę; tada jėzuitai 1787 m. visiškai pasi- 
traukė, mokyklą pavesdami pranciškonams. Paskui Vilniaus 
universiteto vyresnybė atėmė iš jų tą mokyklą ir atidavė pa- 
sauliečiams mokytojams. Tai atsitiko 1806 m. 


Atamainos Kauno Pranciškonų bažnyčioje ir vienuolyne. 


Pranciškonų bažnyčia, vyriausybės uždaryta, per kurį laiką 
išbuvo be globos. Paskui tos vietos vyresnybė nusprendė iš jos 
padaryti žiemiškąją pravoslavams cerkvę. Todėl valdžios pi- 
nigais perdirbo vidų rytiečių būdu ir pastatė krosnis. Iš oro 
plytas nudažė raudonai, o tarpplyčius baltai. Pakėlė bokštą ir 
pakabino ten keturius varpelius; iį ir visą bažnyčią apdengė ge- 
ležine skarda. Galop, aptvėrė cerkvę, kaip reikiant. 

Ciesoriui Mikalojui I liepiant, Nemuno krantą žymiai pakėlė, 
taisydamti, „cembruvką“, vis dėlto pavasariais vanduo dažnai 
aplanko cerkvę, kartais pasikelia net sulig langais. Tikrai, rei- 
kia stebėtis, kam senoliai bažnyčias statė arti upių. Nejaugi jie 
stigo sausos Žemės? 

Atsimainius bažnyčios likimui, apleistas, griūvantis ir kuo 
ne be stogo vienuolynėlis dar primindavo senovę. Tačiau ir jam 
atėjo galas, o tai, štai, dėl ko. Miesto ligonbutis, esąs prie šv. 
Gertrūdos bažnyčios, buvo miesto apgultas; cholera gi kasmet 
pradėjo Kaune rodytis; reikėjo ieškotis ligonbučiui tinkamesnės 
vietos. 5 

Karo gubernatorius Aleksandras Potapovas, Kauno guber- 
natorius kunigaikštis Obolenskis ir architektoriai tam tikslui 
parinko plecių, kitados pranciškonams prigulėjusį. Prasidėjo 
darbas; pabriką apsiėmęs vedė senatikis Amosas, prižiūrint ar- 
chitektoriui. Senąjį vienuolynėlį nugriovė iki galo ir pastatė 
milžinišką ligonbutį. Tai nutiko 1870 m. 

Hisce oculis vidi. 

Damininkonų vienuolynas, 


Didžiojoje Vilniaus gatvėje esamosios Dievo Kūno bažny- 
čios, štai, kokia buvo pradžia. Kauno miesto pilietis Daminin- 
kas Narkevičius, matydamas kunigus pranciškonus su bernar- 
dinais seniai Kaune begyvenančius, geidė tame miestė turėti ir 
damininkonus. Ir 1631 m. gegužės 1 d. užrašė jiems savo namą 
Didžiojoje gatvėje, pastatytą gale miesto. Vargu vienok buvo 
vienuoliams ten persikelti, stingant pragyvenimo. 

Antras damininkonų mylėtojas Upytės marčelga Krištupas . 
Bialozoras nuvažiavo į Vilnių, pasikalbėio, kaip reikiant, su Vil- 
niaus vyskupu Abraomu Voina ir su damininkonų provincijolu 
ir išmeldė, kad sutiktų pasodinti baltuosius vienuolius Kaune. 
Neilgai trukus, pirko jiems Kaune namą ir užrašė Daumantiškio 
kaimą Kauno apskrityje Seredžiaus parapijoje. Tada daminin- 
konai atvyko iš Vilniaus ir ramiai apsigyveno užrašytuose na- 
muose. 

Šitą fundaciją 1641 m. patvirtino karalius, Vladislovas IV. 
Gavę patvirtinimą, damininkkonai išsimūryjo Kaune vienuolynėlį 
ir padėjo pamatus mūro bažnyčiai. Pabrikas sekės: nė vienas 
gaisras, naikinęs miestą, jiems nepakenkė, nes gyveno įau už 
miesto: Kaunas tada mažas buvo. 

Pastatė bažnyčią kryžišką, 45 uolekčių ilgio ir 42 pločio, 
aukščio nuo aslos iki skliautų 21. Aslą išklojo marmuru, iš Šve- 
dijos atvežtų; iš priešakio išvedė du nedideliu bokšteliu, kur 
varpus pakabino. Altorių bažnyčioje įtaisė 7. Paskutiniais lai- 
kais tame vienuolyne gyveno 7 damininkonai. 1845 m. gegu- 
žės 1 d. pasaulinė vyriausybė liepė bažnyčią uždaryti, o vie- 
nuolius į kitus vienuolynus perkelti. 


Damininkonų bažnyčia cerkve paversta. 


Panaikinus Kauno damininkonų konventą, dvasiškoji kata- 
likų vyresnybė altorius ir kitus daiktus atidavė kitoms bažny- 
čioms; inventorių gi parsidavė patys damininkonai. Kada baž- 
nyčia jau buvo tuščia, raktus pasiėmė kareiviai ir Dievo na- 
muose sukrovė pavalkus, šlajas, atvarslus ir kitus karo baldus. 

1860 m., kada monarchas Aleksandras II mylėjo Lietuvos 
kraštą, o gerasis karo gubernatorius Vladimiras Nazimovas val- 
dė kraštą, buvo nuspręsta Damininkonų ir Karmelitų bažmy- 
čias sugrąžinti katalikams. Nazimovas nekartą sakydavo: „Ši- 

tos apleistos bažnyčios tik erzina tikybiškus katalikų jausmus“. 
Bet tas nusprendimas nebuvo įvykintas, nes prasidėjo laikas, 
kada Lietuvos gyventojai patriotiškais giedojimais ir traūru 
valkstymais pradėjo vyriausybę erzinti. Galop, prasidėjo 1862 
ir 63 m. sukilimas. 

Šalia po-damininkonų bažnyčios pamūryjo puikią gimnaziją; 
vienuolyne gyveno mokyklos direktorius su rusais profesoriais; 
todėl įsigeidė čia pat turėti ir cerkvę. 

Uolus „brostvininkas“ — gimnazijos direktorius Šulginas su 
inspektorium Novikovu padavė general-gubernatoriui Kaufma- 
nui sumanymą bažnyčią paversti cerkve. Vyriausis tad krašto 
viršininkas katalikams uždėjo naują ančdėlį, surinko pinigus ir 
liepė ištaisyti. Tuojau tad vidų pritaikino prie graikų apeigų, 
išbaldė iš oro, ant bažnyčios pastatė medinę be formos bonę, 
parsigabeno iš Maksvos didelį varpą ir pakabino bokštelyje. 
Tai atsitiko 1868 m. Nuo to laiko ši cerkvė laikoma mokyklos 
cerkve; dvasiškasis prie jos negyvena, bet atvažiuoja iš „S0- 
boro“ — po-jėzuitų bažnyčios. 


Literatūros žinia. 


1. Žemaitiu Wiskupiste. Veikalą dviejuose tomuose pa- 
rašiau, dar seminarijoje Rektoriumi būdamas. Išpausdinau 1500 
egzempliorių 1848 m. 

2. Pamokimas apeį Sakramentą Dirmawones. Briošiūra; 
jos 1850 m. išspausdinau 10.000 egz. 

3. Žine kaip reik atlikti spaviednę isz wisa amžiaus. Bro- 
šiūrą parašiau ir išspausdinau 1852 m. 10.000 egz. 

4. Tamosziaus isz Kempis arba kningas sekiojimo Kristaus, 
išverčiau į Žemaitišką kalbą. Išspausdino ją J./M. kun. Jokymas. 
Moncevičė 1853 m. 5.000 egz. savo lėšomis. 

5. Istoriję Szwenta Senoje istatima parašiau ir išspausdi- 
nau 1852 m. 10.000 egz. 2 

6. Žiwatas Jezaus Kristaus, arba Istorija Naujoje istatima 
parašiau-ir dovanojau spaustuvininkui žydui, kurs 1853 m. atmu- 
šė 45.000 egz. 

7. Katekizmas Kunega Želwoviczes. Tą knygelę, lenkiš- 
kai parašytą, išvertė į lietuvių kalbą kun. Zenevičius; aš gi 1854 
m. savo lėšomis išspausdinau 10.000 egz. 

8. Istoriją senojo Įstatymo, išverstą į latvių kalbą, savo Iė- 
šomis išspausdinau 1857 m. 4.000 egz. 

9, Žiwataį szwentuju. Parašiau 1858 m. Spausdino p. Za- 
vadzkis, kiek egz., nežinau. 

10. Apej brostwą blaiwistes. Parašiau 1858 m. P. Zavadz- 
kis atmušė 40.000 egz., bet valdžia neleido pardavinėti. 

11. Istorija Naujojo Sandaro, kuršiškai, 1859 m. Mintaujoje 
išspausdinau 40.000 egz. 

12. Prade ir iszsipletimas tikieima kataliku. Parašiau 1862 
m. P. Zavadzkis išspausdino du sykiu. 

13. Dawatku kninga. Yra tai Tercijonių Brevijorėlis, žemai- 
tiška kalba sutaisytas ir išspausdintas Vilniuje 1863 m. p. Za- 
vadzkio spaustuvėje. Paskui išėjo antra laida. Ją pirko daugiau- 
sia šv. Pranciškaus tercijoriai ir tercijorės. 

14. Wajku knigiele parašiau 1864 m. ir tais gi metais iš- 
spausdinta su abrozdėliais. Ta knygelė vaikams labai patiko. 

15. Paugusiu Žmoniu knigiele parašiau 1865 m., o išspaus-- 
dinta tik 1868 m. 

16. Giwenimaį Szwętuju, Antrą dalį parašiau 1866 m., iš-- 
spausdinta tik 1868 m. 

17. Dar 1864 m. išverčiau visą Dovydo Psalterių į žemaitiš- 
ką kalba žodis žodin. Išspausdinta vardu: Wisas psalmes szw. 
Dowida Karalaus. 

18. 1867 m. surinkau patarles; išspausdinta tais pačiais me- 
tais vardu: Patarlės Žemaicziu. 

19. Padariau ištrauką ir rankraščio a. a. kun. Pabrežos,. 
išspausdinta 1849 m. vardu: Parkratimas Saužines. 

20. 1868 m. .sutvarkiau knygelę apie brostvas, išspaus-- 
dinta 1869 m. 1.000 egz. vardu: Apeį Brostwas sur istatimajs S. 
Domininka, 

21. 1869 m. parašiau knygelę vardu: Patangos Juze. Ispaus-- 

„ dinta. 

22. 1870 m. parašiau: Giwenimaą Szwencziauses Marios Pa-- 
nos. Tapo išspausdintas. 

23. 1871 m. Visas Dovydo Psalmes išverčiau eilėmis, kad: 
žmonės galėtų giedoti. Išspausdinta. 

24. 1872 m. parašiau knygelę vardu: Pasakojimas Antana- 
Tretininka. 

25. 1873 m. sutvarkiau žemaitišką katekizmą vardu: Moks-- 
las Kataliku tikieima. 

26. 1873 m. parašiau Pamietnik Domowy, kurs nebus spaus-- 
dinamas.- 

27. 1873 m. išverčiau iš lenkiškos į žemaitišką kalbą kny-- 
gelę, kuriai vardas Garbinimas Szwencziauses Szirdies Diewa. 
musii Jezaus Kristaus. 

„T. S.“ 1900 m. 2—3 Nr. 


Doc. J. Tumo pastabos. 
Aš priskaitau dar šias v. Valančiaus parašytas knygas: 
1. Wiadomošė o Czynnošciach Pasterskich Biskupa MMa-- 

cieja Wolonczewskiego. 

Rankraštis, aptaisytas, in 4*. Su dviem priedais kito turinio... 
Žr. viršiau. | š 

2. Rozmaite wiamomošci zebrane. Rankraštis, in folio, du 
aptaisytu sąsiuviniu. 

3. List Pasterski Macieja Wolonczewskiego z Božego mi- 
losierdzia i Laski s. Stolicy Apostolskieį Biskupa Telszewskie- 
go do duchowieūstwa i Wiernych Chrystusowych Rzymsko- 
Katolickieį Dyecezyi Telszewskiej. Wilno. Drukarnia A. Mar- 
cinowskiego. 1850 r. 71 p. (Su lietuvišku Ganytojo Raštu), 

. 4. Ganytojo Raštai; Blaivybės Gromatos ir kitoki Žem. 
Vysk. katalikams. 

5. Testamentiniai Ganytojo Raštai žmonėms (lietuviškai) 
ir bajorams (lenkiškai). Išspausdinti „Apžvalgoje“; lietuviškasis 
ir skyrium. 

6. Priežodžiai arba Patarlės, kurias patsai pramanė apie 
Žemaičių miestelius. Spausdinti kalendoriuose. 

7. Kantička, jo pertaisyta, kur įdėta įo paties sumetruotos 
„Giesmės apie š. Apaštalus“. („Poezijų“ v. Valančius neįsirašė į 
savo veikalus, gal kad pats nusimanė jas menkas esant). 

8. Broma, vedanti į dangų, parašyta kun. Olševskio, labai 
išmintinga knyga, tik baisiai suteršta polonizmais; radau pui- 
kiausiai ištaisytą, kaligrafiškai perrašytą tarp v. Valančiaus 
rankraščių, jo „paties ranka rašytų; matyti, spaudai duodant, 
kad nepražūtų, ypač, patekę rusų žandarams, kad autoriaus 
neišduotų, buvo duodama gražiai perrašyti. Bromon įdėliotieji 
pavyzdžiai, kurių originale nebuvo, įrodo ją esant Valančiaus 
papildytą ir perredaguotą. 

9. Tuose pat rankraščiuose yra dar šiokių tokių nuotrupų. 
Ilgėlesnė apysakėlė „Apie teisybę“ (De Justitia). 

Vyskupo Valančiaus, be jokio abeiojimo, parašytos ir anos 
6 knygelės Katalikų Tikėjimui nuo maskolių pravoslavų apginti, 
nors jis aiškiai neprisipažįsta jas rašęs. Reikėjo vengti kom- 
promituojančių pasižymėjimų: 

10. Isz tamsibes wed kielis tesibes. 

11. Parspieimas. 

12. Sznekesis katalika su nekataliku. 

13. Prajautimas. j 

14. Wargaj bažniczes kataliku. 

15. Litanie apei wisus szwentus Muczelnikus. 

16. Privatinė ir oficialinė labai apsti korespondencija su gen- 
timis (Beresnevičiais-Barškiečiais), su visais tuo laiku moky- 
tais lietuviais: Mikalojum Akelaičiu, kun. Ambraziejum Pabrėža, 
kun. Čiulde, kun. Juozapu Želviu, Simanu Daukantu ir k. Ga- 
Jop, su valdomaisiais kunigais. Kas turi ar bent numano,kame yra 

nors truputis tos korespondencijos, prašom ją nukopijuoti ar 
bent duoti mums žinią. 

17. Eina paskalos, buk v. Valančius „S. Tamošiaus iš Kem- 
pis“ knygas du sykiu išvertęs; vieną sykį — su purizmais; tos 
knygos žmonės negalėję paskaityti ir nepirkę. Tai antrą sykį 
išvertęs, palikdamas žemaitiškoje savo kalboje svetimus žo- 
džius; toji knyga jau visiems patikusi. Bet nei patsai vertėjas 
niekur nemini to dvigubo savo darbo, nei patys neesame patyrę 
kito leidimo, kaip tik 1853 m. Šiame v. Valančiaus vertime yra 
gana ir purizmų ir barbarizmų, kaip ir kituose raštuose. 

Yra, tiesa, kitas šv. Tamošiaus knygų leidimas, tik visai kito 
vertėjo; gal šisai ir patiko nusenėjusiems mūsų gudročiams; 
jis nesulyginti prastesnis už v. Valančiaus leidinį. Šisai buvo 
„Iszgulditas per kuniga Antona Sawicki Tyrkszluse. Wylniuje 
1828“. Prenumeratorių skaičiuje stovi ir „t Wolonczewski 
Maciey. 2 ex“. V. Valančius, matyt, paniekino šį netikusį verti- 
mą, jei patsai ryžosi iš nauja padirbti tą ilgą darbą. 

18. Pimktay sakimų. Žiūr. žemiau. 


Simanas Daukantas, 


bajoriškos kilmės, Skuodo par. Telšių ap. gimęs, tėvų buvo ati- 
duotas į mokslus visųypirma į parapinę Kretingos mokyklėlę, 
Mažiausis tos mokyklos trūkumas buvo tas, jog nei mokytojai, 
nei mokiniai nemokėjo gerai lenkiškai. Keletu metų vėliau nu- 
vežė Simaną į Kalvarijos mokyklą, kame taip pat nelengva buvo 
rasti žmogus, gerai mokąs pavislio kalbos. Klaidingai tose mo- 
kyklose pasigautos vartoti laikų atamainos ir nelenkiškas tari- 
„mo būdas taip stipriai prikibo prie iauno Daukanto, jog įomis 
nežiūrint visokeriopų paskesnių mokslų, per visą amžių nesten- 
gė nusikratyti. Pabaigęs gimnaziją, nukako į Vilniaus univer- 
sitetą, kame per septynerius metus lankydamas filologijos pas- 
kaitas, tiek gavo mokslo, jog universitetas vienu balsu prispren- 
dė jam filosofijos magistro laipsnį. 1825 m. pabaigęs universi- 
tetą, tuoj išvyko į Rygą, kur keletą metų tarnavo Rygos Iariš- 
kojo gubernatoriaus Pahleno kanceliarijoje ir gerai pramoko vo- 
kiškai. Galop, išvažiavo į Peterburgą, kur ir iki šiol (1846) pa- 
silieka archivaro padėjėju arba Lietuviškos Metrikos sargu; ją 
valdžia, užėmus Lietuvą, savo sostinėje susikrovė. Nuo pat 
mažens ir ligi senatvės p. Daukantas ypatingai karštai linko prie 
žemaitiškos kalbos. Visi mokslai, visokeriopos knygos, įei ne- 

rašė apie Žemaičius, jo akyse neturėjo jokios vertybės. Prie- 
šingai, bet koks tepliojimas apie Lietuvą, ypatingai žemaitiškai, 
į entuziazmą jį iškeldavo. Buvo didžiausias neprietelius tų, ku- 
rie galėdami žemaitiškai rašyti, nerašė. Neapkentė taip pat ir 
"lenkų dėl to, kad patys būdami pirmoji priežastis panaikinimo 
Lietuvių krašto, savo pasityčiojimus, ypač iš Žemaičių, priveda 
iki persekiojimo. Trokšdamas todėl išlyginti daugumo niekšy- 
stę, visą savo amžių paskyrė žemaičių kalbai kelti ir kuopti ją 
nuo makaronizmų. Tam tikslui pradėjo rašyti rinktine kalba, 
senovine, šiandien Žemaičiuose nebevartojama, dėl to skaityto- 
jams labai neskania. Autoriaus garbės nėmaž nebuvo godus; 
todėl maž ne visus savo raštus išleido svetimais vardais, arba 
pseudonimais. 

Knygeles iš jo malonės iki šiol (1846) turime šias: 

1. „Abeciela Lietuwiu-Kalnienu ir Žemajtiu kalbos, tu- 
renti saviep: Maldas, tikybos istatimus ir t. t. Petrapilie. Iš- 
spausta pas K. Kraju 1842 m.“ 

Šito Elementoriaus 1500 egzempliorių savo lėšomis Petra- 
pilyie išspausdinęs, atvežė į Žemaičius ir per įprašytus žmones 
išpardavinėjo. Truputį nepadorūs kurie ne kurie žmonių prie- 
žodžiai, knygelėje radę vietos, vos neužtraukė ant viso veika- 
lėlio dvasiškijos uždraudimo. Išgelbėjo iį pardavėjai, ištrinda- 
mi piktinančius žodžius. 

2. „Prasma Lotinu kalbos. Paraszę K. W. Myle. Petrapilie. 
Išspausta pas K. Hintza in 8“. 

Yra tai kaip kokia lotiniškai-žemaitiška gramatika. Žinome, 
jog iš senovės laikų žemaičių vaikai, atiduodami nors tik į para- 
pinę mokyklą, turėio mokytis visų pirmu lenkiškai, paskui jau 
lotyniškai, nes gi ir gramatikas teturėjo lenkiškai-lotyniškas. 
P. Daukantas manė lenkiškosios kalbos tarpininkystę visiškai 
nereikalingą esant ir geidė, kad visi tiesiai iš žemaitiško mo- 
kytųsi lotyniškai. Tam tikslui išleido minavojamąją gramatiką. 

3. „Epitome Historiae Sacrae C. E. Lhomond in 8““. 

Atspausdino Petrapilyje 1838 m. su labai valyvu gale loty- 
niškai-žemaitišku žodynėliu, idant žemaičių vaikams būtų loty- 
niška chrestomatija. 

Ir tas veikalėlis buvo išparduotas; mokyklėlėse tačiau ne- 
buvo priimtas, nes vyriausybė tame tarpe skubotai ėmė žemai- 
„čių vaikus mokyti rusiškos kalbos ir vadovėlius dalijo, atitin- 
kamus tą sumanymą. 

4. „Dajnas Žemaitiu pagal žodžiu Dajniniku iszraszytas. 
Pirmas pedelis, Petrapilie. 1846 in 89“. 

5. „Budą senowęs Letuwiu Kalnienu ir Žemajtiu iszraszę 
pagal senowęs Rasztu Jokub's Laukys. Petrapilie. Spausdinie 
pas C. Hintza 1845. in 8V. 

Yra tai geriausis Daukanto plunksna parašytas veikalėlis; 
gailu tik, kad taip daug spaudos riktų palikta. 


Laurynas Ivinskis. 

1846 m. pirmą sykį Žemaičių padangėje pasirodė ūkiškasis 
kalendorius provincine kalba vardu: „Metu skajtlus Ukiszkas 
ant metu 1846. Wilnui pas Juozapa Zawadzki“. Redaktorium 
buvo ponas Ivinskis, žmogus neturtingas, po privatiškus namus 
mokinantis vaikus. 1500 egzempliorių liepė išspausdinti Švie- 
siausis kunigaikštis iš Kozielsko Oginskis, Rietavo savininkas, 
kurs nuo kurio laiko pamėgo žemaitišką kalbą ir ėmė prote- 
guoti provincijos literatūrą. Jis visųdaugiausiai padėjo išparda- 
vinėti Daukanto knygeles. 


Kastantinas Širvydas. 


1845 m. p. Daukantui įkalbinėjant, Varnių seminarijos rekto- 
rius kun. Motiejus Valančiauskis, pridėjęs trumpą prakalbą, ai- 
spausdino kun. Širvydo pamokslus vardu: „Punktay Sakimu 
nu Adwenta iki Gawienes“. Wilnui pas Juozapa Zawadzki 
1845“. Kunigui Leonui Montvydui, Sedos klebonui, suteikus 
tam tikslui lėšų, jo vardas buvo padėtas priešakyje knygelės. 


Antanas Jonikavičius. 


Kun. Antanas Jonikavičius, Kartenos altaristas, žmogus ma- 
žai tepasiruošęs, vykindamas Nominato Vyskupo Jono Gintilos 
norą, per kelerius metus vertė lenkišką Katekizmą, valdžios pa- ' 
tvirtintą, į žemaičių kalbą. Pabaigus darbą, N. Vyskupas per- 
žiūrėti pavedė kun. Ignacui Kulvinskiui, tuomet Varnių semina- 
rijos profesoriui. Tas, pasergėjęs, jog vertėjas daugelyje vietų 
neatspėjo lenko autoriaus minties ir žemaitiškai gerai nemokėjo, 
visą katekizmą gavo perdirbti. Taip pertaisius, IN. Vyskupas 
savo lėšomis 1845 m. išspausdino 1500 egzempliorių, kurių pas- 
kui kunigams pardavinėjo. Nežiūrint to, kad buvo „ištaisytas“, 
šitas katekizmas kalbos atžvilgiu niekam nevertas. 

Žinyčia Nr. 3. 

Varia. 


S 109. 1831 m. cholera. 


1831 m. maras, vadinamas: cholera morbus, perėjo per vi- 
sus Žemaičius. Daugiausia išmirė žydų miesteliuose; kaimiečių 
gi krikščionių labai nedaug. Iš dvasiškių namie užsikrėtė ir 
mirė Palangos klebonas kun. Antanas Kaminskas ir Krakių ka- 
mendorius kun. Vicentas Zdramavičius. Šisai užsikrėtė, cho- 
lera susirgusius aprūpindamas. Daugiau niekas dvasiškių ne- 
numirė. 


1831 m. lenkmečio nuotykis. 


1830 m. maištams prasidėjus, žmonės nenoromis ėjo į ka- 
riuomenę. Tai regėdami, dvarininkai vysk. Ikunigaikščiui Juoza- 
pui Giedraičiu įkalbėjo, kad įsakytų kunigams sukilimą skelbti iš 
sakyklų. Vyskupo sekretoriai sutiko, pakišo vyskupui raštus 
ir išsiuntinėjo į vyskupiją. (Tą įsakymą pats skaičiau in libro 
processuum Ecclesiae Vornensis). 

Kunigija ėmė skelbti iš sakyklų sukilimą ir jis taip padidėjo, 
jog pasiekė 200.000 žmonių sukilusių. Maskolių kareiviams pra- 
dėjus imti viršų, Ciesorius Mikalojus I, norėdamas nuraminti 
šalį, savo manifestu įsakė, kas pasiskelbs rusų vyriausybei ir 
padės ginklus, tam bus dovanota. 

1831 m. rugpiūčio 4 d. Rygos gubernatorius generolas gra- 
pas Pahlenas važiavo su savo kariuomene iš Telšių į Plungę. 
Vyskupo sekretoriai ir dvariškiai įkalbėjo. vyskupui Juozapui, 
kad išvažiuotų jo sutiktų ir pasiskelbtų. Ir tikrai, vyskupas su 
savo palydovais išvažiavo ant Lieplaukės. Pasirodžiusi pir- 
moji sargyba paklausė, kas važiuoja ? Kad jai atsakė: „„Važiuoja 
kunigaikštis vyskupas“, tuojau nuvedė jį pas Pahleną. Abudu 
susitiko bjaurioje karčiamoje ties Lieplauke. Su vyskupu buvo: 
kun. Juozapas Kryžanauskas, Žemaičių katedros pralotas, vys- 
kupo sekretorius; Leonas Juškevičius, kapelionas, Krakių kle- 
bonas; nuosavis gydytojas Janovieckis ir Jonas Ušakovskis, 
civilinis sekretorius. 

 Pasisveikinus, vyskupas tarė prancūziškai: „Tatai turiu gar- 
bės pasireikšti generolui; bet, mano generole, sergu ir grįžtu į 
Alsėdžius“. Pahlenas labai mandagiai priėmė vyskupą; sakės, 
biidamas jaunas oficierius, buvęs Alsėdžiuose, prityręs vaišin- 
gumo ir mielu noru padarysiąs visa, ką tiktai galėsiąs. Vysku- 
pas, nieko daugiau nebeatsakydamas, sėdo į karietą ir nuva- 
žiavo. (Generolas tarė Kryžanauskui su Ušakausku: „Kas gi 
bus? Vyskupas nuvažiavo, o priderėtų paduoti pasiteisinimas, 
kam vyskupas yra paleidęs proklamaciją“ ? 

Atsiskyrė: Pahlenas nuvažiavo nakvoti į Plungę. Rytą dva- 
siškiai vėl palenkė vyskupą, kad vėl važiuotų pas generolą. 

Vyskupas sustojo Plungėje pas kleboną Jurgį Kirvelį. Buvo 
parašytas prisipažinimas, kur vyskupas pasisako neatmenas, 
kad būtų pasirašęs netinkamą įsakymą. Pahlenas, gavęs tokį 
prisipažinimą su vyskupo parašu, pristatė Monarchui su pasta- 
bomis: vyskupas, būdamas 77 metų amžiaus, iš tikro, nežinąs, 
ką pasirašąs; tad jį, neapsakomai žmonių mylimą, reiktų pa- 
likti vietoje ir žmonių neerzinti. 

Vyskupas, tai padaręs, sugrįžo į Alsėdžius. 

Kas gi buvo iš to? 

Ligi tik vyskupas prisipažino esąs liguistas, visa kaltybė 
krito ant sekretorių. Todėl garbės patarėjas Jonas Ušakauskas, 
valdžiai liepiant, tuojau buvo pašalintas; pralotas Kryžanauskas 
ištremtas į Mogyliavą. Apie vyskupą gi Monarcho įsakymas 
— kad joks vyskupo raštas neturėtų galios, kol nebus padėtas 
parašas sufragano Simano kunigaikščio Giedraičio. 

Taip žymiai pažemintas vyskupas buvo, kol gyvas, iki pat 
1838 m. Pralotui Kryžanauskui, Giedraičiams pasirūpinus, vei- 
kiai buvo kaltybė atleista ir jis buvo pasiųstas į Kolegiją. 


Sąrašas Žemaičių, arba Telšių vyskupijos dvasiškių, 
dalyvavusių tautiniame 1830 ir 1831 metų sukilime. 


Tautinis Žemaičių sukilimas prasidėjo Telšių apskrityje Sa- 
lantų parapijoje, nes čia visųpirma Žmonės gera savo valia pra- 
dėjo rinktis ir ginkluotis; tačiau šisai sukilimas buvo tik dalinis 
ir neturėjo jokio plano. Tik šiek tiek vėliau Raseinių apskrities 
dvarininkai Kalinauskis, Grūžauskis ir kiti, susidarę visuotinio 
sukilimo planą, išsiuntė vyskupui kunigaikščiui Juozapui Gied- 
raičiui patarimą, kad visiems dvasiškiams įsakytų iš sakyklų 

šaukti žmones prie ginklo. Senam kunigaikščiui nesvetimi bu- 
vo patrijotiški jausmai; tuojau todėl pritarė dvarininkų valiai, o 
paklusnūs dvasiškiai po visus Žemaičius tuo pačiu laiku pradėjo 
iš sakyklų skelbti, atėjusi valanda kariauti už tautos laisvę. 
Karui pasibaigus, šis vyskupo pasielgimas, perdaug garsus, ne- 
galėjo palikti paslaptyje nuo maskolių valdžios ir praeiti nepa- 
baustas. Komitetas, įsteigtas ištirti sukilėlių bylai, patraukė į 
teismą ir vyskupą; tačiau vyskupo pinigai tesėjo įtikinti teisė- 
jus, jog kunigaikštis, gilioje senatvėje būdamas, nė nežinojo, po 
kuo pasirašė. Visa tad kaltybė suvirto ant sekretoriaus praloto 
Juozapo Kryžanausko. Doras tas vyras prisiėmė vyskupo nu- 
sidėjimus ir kaip kaltininkas, buvo išsiųstas gyventi Mogyliave. 
Dėkingas vyskupas šelpė jį savo turtais, kol 1838 m. išmeldė 
jam iš Šviesiausio Ciesoriaus visiško atleidimo. 

2. 3. Smigelskis Benediktas, pralotas, ir Stanislovas Čerskis, 
kanauninkas, dalyvavę sukilime, buvo teisiami ir vos-vos pini- 
gais paliko savo vietose. Tas dalykas Čerskiui ir amžių su- 
trumpino. 


4, Jonas Jomantas, Teologijos Magistras, tuomet Kražių 
gimnazijos kapelionas, gimnazijos direktoriui Ignacui Daujotui 
liepiant, klausė, kaip gimnazijos nariai prisiekė, būsią ištikimi | 
lenkų valdžiai; už tai, karui pasibaigus, buvo su kitais mokyto- 
jais palaikytas tarp nusidėjėlių trečios eilios, pašalintas iš vietos 
ir daugiau kanauninko Rupeikos intrigomis, prarado teisę gauti 
kleboniją. Tas valdžios prakeikimas ir lig šiol (1844) tebeslė- 
gia kun. Jomantą. 

5. Pačioje pradžioje sukilimo Gargždelių apylinkėje ties Sa- 
lantais žmonės negailestingai nužudė Karnilavičių, Grūšlaukės 
palivarko, prigulinčio grapui Zubovui, valdytoją, sakydami, būk 
jisai paraką iš Prūsų statydavęs sukilėliams, maišytą su aguo- 
nomis. Iš tikro gi tai buvo žmonių kerštas už nežmonišką jo elgi- 
mąsi su baudžiauninkais. Tai regėdamas, Salantų altaristas 
kun. Laurynas Kovalskis kilo iš sakyklos prieš tą žmogžudystę, 
įkalbinėdamas žmonėms kariauti reikią su ginkluotais maskolių 
kareiviais, o ne su beginkliais tos pat vietos gyventojais. Už- 
tai sukilėliai norėjo kun. Kovalskį pagauti ir kaipo maskolių ša- 
lininką, pakarti, bet tas vikriai paspruko į mišką ir ten slapstės 
iki karui pasibaigiant. Tas atsitikimas parodo, klydę tie, kurie 
sakė žemaičiai sukilimo laiku aklai klausę dvasiškių. 

6. Kun. Tadeušas Lukoševičius, Salantų bažnyčios kamen- 
dorius, anksti pristojo prie sukilėlių kareivių kapelionu. Per karą 
paprastai būdavo lageryje kartu su kareiviais; paskui išėjo už 
sienos. Kokį likimą sau ten rado, nežinau. Valdžia palaikė iį 
pirmoje politiškųjų nusidėjėlių eilėje. 

7. Kun. Zenkevičius Vicentas, Teologijos Magistras, Vyriau- 
sioje Vilniaus Seminarijoje tik į kunigus įšvęstas, taip pat ėjo 
kareivių kapeliono pareigas sukilėlių kariuomenėje ir kampani- 
jai pasibaigus, išėjo už sienos. 

8. Kun. Mykolas Soroka, Gargždų klebonas, sakydavo pra- 
kalbas sukilėliams, klausė žmonių priesaikos, kad bus ištikimi 
naujajai valdžiai. Už tai teisėjų palaikytas trečioje nusidėjėlių 
eilėje; keletą mėnesių sėdėjo rekolekcijas ir prarado kleboniją. 
Tą valdžios prakeikimą savo pastangomis nuėmė nuo įo Vil- 
niaus generalgubernatorius Markavičius 1842 m., o vyskupas 
kunigaikštis Simanas Giedraitis atgal atidavė jam kleboniją. 

9. Panašiai nusidėjo valdžiai kun. Juozapas Paulauskas, 
Klovainių altaristas; už tai be rekolekcijų nustojo altarijos ir 
teisės valdyti kleboniją. Tačiau perilga buvo paleistas iš poli- 
cijos priežiūros, gavo Skirsnemunės kleboniją. Mirė 1843 m. 

10. Sukilimo metu siautė limpama liga, cholera vadinama. 
Valdžia, norėdama sustabdyti jos plėtimąsi, liepė apsiausti ligos 
apimtus miestelius ir nieko neileisti, nei išleisti. Žydai ir vo- 
kiečiai Nemakščių miestelyje prityrė bado; sušelpdamas juos, 
tos vietos klebonas Juozapas Streleckis davė gyventojams mil- 
tų. Tuo pačiu laiku tas pats Streleckis darbščiai dalyvavo suki- 
lime ir laukė už tai iš valdžios kuoblogiausių rezultatų. Prasi- 
dėjus jo bylos tardymui, žydai su vokiečiais, dėkingi už patirtą 
iš jo geradarybę, vienu balsu paliudijo, klebonas nieko prieš 
valdžią nedaręs; net esąs uolus Rusijos šalininkas. Dėt to mas- 
koliai jį tuojau paleido ir kaip palankiam valdžiai, liepė dalyvau- 
ti kitų tardyme, kaipo dvasiškių atstovui. Tas pačias prie- 
mones, kuriomis pats pasiliuosavo, Streleckis paprastai vartojo 
ir kitiems dvasiškiams paliuosuoti. Pristigus gerų liudytojų, 
šaukė savo žydus, kurie, gavę mokesčio, liudijo tiriamąjį ku- 
nigą nedalyvavus sukilime. Tiek yra galingas gailestingumas! 

11. Sukilimo laiku Palangos ir Darbėnų apylinkėse maištinin- 
kai daug kartų yra susirėmę su maskolių kariuomene. Vieną 
sykį, daug savųjų nustoję, maskoliai paėmė Darbėnų miestelį: 
iš sukilėlių atėmė vieną armotą; bažnyčią ir didžąją dalį namų 

sudegino, gyventojus gi dalimi išmušė, dalimi paėmė į nelaisvę. 
Tarp jų buvo ir tos vietos klebonas Juozapas Gricevičius. Jį 
kaltino kurstymu žmonių į sukilimą ir su sargyba nusiuntė į Vil- 
nių, kur per trejus metus išbuvo nelaisvėje. Galų gale, įį palei- 
do sugrįžti į pirmykščią vietą. Mirė 1840 m. 61 m. amžiaus. 

12. Kun. Antanas Daukša, Dotnuvos kun. bernardinų kon- 
vento gvardijonas, kitados Napoleono kareivis. Regėdamas, 
jog Dotnuvoje bajorija tik gaišta, neturėdama vado, sėdos arklin 
ir šaukdamas: „Ei, broliai, su manim“! vyko į. Kėdainius, kame 
stovėjo dalis maskolių kariuomenės. Miestelį paėmė, dalį mas- 
kolių kareivių išmušė, dalį paėmė į nelaisvę, o dalį išvaikė. Kam- 
panijai pasibaigus, komisija vos galėjo patikėti, kad žmogus se- 
nas, labai žemo ūgio ir taip nutukęs, koks buvo kun. Daukša, 
būtų sugebėjęs kariauti ir jodinėti. Tačiau priteisė jam 4 mė- 
nesius rekolekcijų Kolainių kunigų karmelitų vienuolyne ir atė- 
mė teisę būti savo ordene kuriuo vyresniuoju. 

13. Nusidėjęs buvo ir Stanislovas Raubickis, Sedos klebonas; 
bet pinigais mokėjo įrodyti savo nekaltybę. 

14. Kiprijonas Nezabitauskis, Minsko garbės kanauninkas; 
Veliuonos klebonas, kurstė žmones eiti į sukilėlių eilias ir iš 
Prūsų gabeno ginklus ir paraką naujai milicijai. Karui pasibai- 
gus, buvo palaikytas antroje politiškų nusidėjėlių eilėje ir nu- 
teistas į Sibiriją ištremti. Kad visa tai darėsi Raseiniuose, Ne- 
zabitauskis ramiai sau, nieko nežinodamas, sėdėjo savo kleboni- 
joje. Štai, atvyksta į jį vienas prietelius, kurių jis, būdamas ne- 
paprastai vaišingas, turėjo daugybę, ir persergsti apie kri- 
tusį nusprendimą. Nusigandęs kanauninkas per vieną naktį par- 
davė, ką tik kam galėdamas, ir išvažiavo į Tilžę. Rytą atvyko 
policijos agentas Romualdas Bogdzevičius suimti; ieško ir gau- 
na žinią, įog jis jau už sienos. Paskui tas pats Bogdzevičius va- 
žiavo į Prūsus ir aną valdžią prašė, kad išduotų kanauninką; bet 
Prūsų karalius, patyręs, jog pabėgėlis kaltinamas tik politikos 
nusidėjimu, išduoti nesutiko. Paskui Nezabitauskis su kuriais- 
ne-kuriais kunigais susirašinėjo ir tuo užtraukė ant ių šias ne- 
laimes, o pats numirė 1834 m. ten pat Tilžėje. 

Jo Mylistos Ciesoriaus įsakymu R.-K. Kolegija klausė p. Vi- 
daus reikalų ministerio Perovskio patarimo iš 1844 m. birželio 
8 d. N. 1660, kurio pareiškia, jog Valdantysis Senatas, peržiūrė- 
jęs kriminalinę bylą kunigų: Kaliksto Ramonauskio, Jono Venc- 
kevičiaus ir Kazimiero Molio, į teismą patrauktų už slaptą susi- 

nešimą su pabėgusių į Prūsus dėl dalyvavimo buvusiame suki-- 
lime kunigu Nezabitauskiu, nusprendė: Venckevičius, Ramo- 
nauskis ir Molis už siuntinėjimą Nezabitauskiui pinigų turi būti 
stipriai įspėti. Be to, pirmiem dviem už paslėpimą Nezabitaus- 
kio popierių palaikyti pabauda tai, kad daugiau, kaip per dešimtį 
metų išbuvo tardomi ir teisiami. Galop, išsiųsti juos iš vakarų 
gubernijų ir atiduoti policijos priežiūrai. Tai Senatas įsakymu, 
duotu 1844 m. gegužės 31 d. p. Ministeriui, ir įsako. - Ministeris 
gi Vilniaus karo general-gubernatoriui patarė: Ramonauskį iš-- 
siųsti į Kalūgą, Venckevičių į Orlą, Molį į Riazanę. 

„ Telšių vyskupijos valdytojas vyskupas kunigaikštis Simanas 
Giedraitis, gavęs šį įsakymą, pristatė p. Ministeriui: kunigą 
Joną Venckevičių esant jau mirusį, kun. Molį invalidą Kęstai- 
čių ligoninėje valdžios lėšomis ten būnantį, kun. Ramonauskį iau 
turint 62 metus amžiaus; todėl ar nemalonėtų sutikti su tuo 
kad du tebegyvu nusidėjusiu kunigu nebūtų pasiųsti į tolimas 
gubernijas, bet įdėti į kurį nors Katalikų vienuolyną. Kol gavo 
atsaką, (vyskupas) pabaigė savo dienas. Paskui nutiko taip, 
kaip buvo geidęs. . 


Pažaisčio Kameldulai. 


Už pusantros mylios nuo Kauno, kalne, pušimis apaugusia-- 
me, dešinėj pusėje Nemuno upės dievobaimingas Lietuvos didž- 
ponis Kristupas Pacas, D. Lietuvos Kunigaikštijos Kancleris. 
padarė šiuos darbus. : 

Išmūryjo puikią italų stilium bažnyčią; aslą išklojo marmuru, 
stogą apdengė varine skarda; altorius ištaisė iš brangaus mar- 
muro; bažnyčios priemenėje pastatė milžinišką marmurinę dėžę 
švęstam vandeniui; vidų bažnyčios išpuošė puikiais iš Italų že- 
mės parvežtais paveikslais; dovanojo tikro aukso kieliką, die- 
mentais išsagstytą, ir tiek indų iš tikro sidabro, jog toji bažny- 
čia turėjo vienuolika pūdų sidabro. Išmūryjo varpinę ir ten pa- 
kabino didelius varpus. Erdvą sodą aptvėrė aukštų mūru ir 
pastatė ten kiekvienam atsiskyrėliui atskirą namelį ir kiekvieną 
dar mūru apjuosė. Kiekvienas namelis turėjo po keturius kam- 
barėlius; pirmąjį paskyrė vienišo rankų darbui, antrąjį gulėti, 
trečią maldai, o ketvirtą koplyčiai, kuri buvo taip pritaikinta 
prie gulimojo, jog sergantis vienišas, atsidaręs vienas duris, 10- 
voje gulėdamas, galėjo šv. Mišių klausyti. 

Nuo kiekvieno namelio marmuru klotas takas vedė į bažny- 
'Čią.  Apmūrytas sodas „Eremu“ arba Dykyne vadinosi. Mote- 
xiškosios ten neturėjo teisės įeiti. Žingeidžios ponios gaudavo 
iš Vilniaus vyskupo atsivežti raštu leidimą, kurį perskaitęs vy- 
zesnysis leisdavo apžiūrėti dykynę. 

Fabriką pabaigęs, Pacas praminė tą dykynę „Mons Pacis“ 
—Rimties Kalnas, parsikvietė iš Bielianų nuo Krokuvos Kamel- 
«dulus ir 1662 m. visa tai jiems atidavė. 

Tasai fundatoriaus pramintas vardas — Mons Pacis — ne- 
prigijo. Netoli nuo dykynės prieglaudos teka upelis, vadinamas 
-— Žaistis; todel ir vienuolynas nuo upelio vadinas — Pažaistis 
:arba lenkiškai — Požaišcie. 

Žmonės laikosi padavimo, būk Pacas tame paupyje nusidėjęs, 
0 paskui lygindamas tą savo nusidėiimą, fundavęs vienuolyną. 
Bet ši pasaka neturi jokio pamato, nes „žaisti“ senovėje lietu- 
vių kalboje reiškė „giedoti“. Tas sakinys paliko senosiose lie- 
+uviškose giesmių knygose. Vienoje Kalėdų giesmėje yra: 

ik Aniolai žaidė, 
„22 Gyst' balsą leidė. 

“Paskui tas sakinys įgavo kitokios prasmės. Apie Žaistį gi 
yra padavimas, būk tai nakties deivės — Laumės, maudyda- 
mos ir savo plovinius plaudamos, žaidė, destis, giedojo. Nuo to 
ir upelis nuo neatmenamos senovės buvo pramintas — Žaistis. 

Idant vienišams nieko netrūktų, Pacas paliko įiems Augusta- 
+x0 vaivadijoje 500 gyventojų ir Vigrių ežerą. Tą dvarą 1795 m. 
pasigrobė Prūsų valdžia. Be jo, Pacas dovanojo Kameldulams 
Trakų apskrityje folvarką su ežeru. Ties pat Pažaisčiu deši- 
nėje Nemuno pusėje atidavė jiems Vieškūnų kaimą, kur gyve- 
no 12 ūkininkų. Dar dovanojo namus Vilniuje ir Kaune. Paga- 
Tiau, užrašė jiems 150.000 rublių, garantuotus pono Pečkausko 
dvaru, Ieznu vadinamu. | 

Taip visi kuo aprūpinti Kameldulai ramiai Dievą garbino. 
Jų atsikviestas Vilniaus vyskupas Kastantas Brzostovskis Pa- 
žaisčio bažnyčią pakonsekravo 1710 m. 

Tos bažnyčios rūsyse laidodavos Pacai, kol ta giminė pa- 
sibaigė. Fundatoriaus širdis stikliniame inde, į spiritą įmerkta, 
ilgai buvo Pažaisčio bažnyčioje. Ar tebėra ir dabar, nežinav. 

Kameldulai kasmet iškilmingai šventė dvi šventes: Dievo 
Motinos Aplankymo ir šv. Romualdo, fundatoriaus, arba orde- 
no įsteigėio. Tomis dienomis į dykynę galėjo įeiti visi žmonės. 

Kameldulai vilkėjo baltos gelumbės habitus su koptūrais; 
galvas kuo ne visiškai skuto, barzdas gi ir ūsus želdės. Marški- 
niais paprastai vilkėjo vilnoniais, avėjo batais. Pasninkavo per 
visą amžių, be dviejų dienų. Būdami turtingi, pirkdavos žuvies; 
pagaliau, valgydavo ir sliekus. Valgydavo tik vieną kartą per 
dieną, apie dvyliktą. Valgymus berniukai nešiodavo kiekvie- 
nam į namelius. Tarp savęs mažai tesikalbėdavo. Sode susi- 
tikdami, sakydavo kits kitam: „memento mori“, atsimink 
mirsiąs, 

Kameldulų Pažaistyje buvo 16, 14, niekados nemažiau, kaip 
12 vienuolių. 

Kaip niekas pasaulyje, taip ir Pažaisčio vienuolynas nega- 
tėjo amžius išbūti. Dėl kietumo regulos Kameldulų ordenas ne- 
buvo vaisingas; įjaunuomenė nenorėjo stoti po šv. Romualdo vė- 
liava. Pažaisčio tėvai, beišmirštant ir bemažėjant vienišams, į 
ordeną priėmė du vos tepaskaitančiu knygą vaikinu, nelaimei, 
dar tikru girtuokliu. Juodu būdamu naujokinėje, pradėjo nerim- 
ti, ordenas jiems įkyrėjo labiausia dėl to, kad nelengvai galėjo 
gauti degtinės. Atėjo 1830 metai; prasidėjo revoliucija ir abu- 
du nevertu naujiku kartu pabėgo iš vienuolyno. Kur jie išėjo, 
negali žinoti. Kauno vyresnybė 1831 m. kovo 2 d. suėmė vienuo- 
lyno vyresnįjį kun. Zūbavičių. Veikiai atvyko į vienuolyną ir 
valdininkai ištirti, kiek jis yra kaltas. Dar nepasibaigus tardy- 
mui, 100 kazokų apsiautė vienuolyną ir ėmė ieškoti lyg ginklų, 
kurių ten nebuvo; tikrai gi sakant, plėšė. Tuo laiku, vadovau- 
jant Leonui Šiukštai, Rumšiškėse buvo būrys sukilėlių, kurie 
gavę žinią, kas darosi Pažaistyje, atėjo, sumušė maskolius ir 
nuvijo juos lig pat Kaunui. Paskui maskolių kariuomenė paėmė 
viršų ant sukilėlių visame krašte. Pažaisčio vienuolynas buvo 
panaikintas ir paverstas rusku. Zubavičius su 5 vienuoliais 
buvo išvežtas į Kijevo guberniją; prisiglaudė vienuolyne prie 
kunigų Kapucinų; kiti tėvai pristojo prie pasaulinių kunigų Vil- 
niaus vyskupijoje ir apsivilko paprastomis juodomis sutanomis. 

Taip pasibaigė pirmasis ir paskutinysis visoje Lietuvoje Ka- 
meldulų vienuolynas. 


Skuodo miestelis, 


Telšių apskrityje pačiame Kuršo pasienyje yra miestelis, 
Skuodu pramintas. Yra dviejų dalių; krikščionių ir žydų. Krikš- 
čionių katalikų ūkininkų yra 40. Žydų nė nesuskaitysi. Ta tau- 

ta paprastai užsiima pirklyba ir karčiamų laikymu. Katalikai čia 
turi mūro bažnyčią ir tris kunigus. Klebonas seniau turėjo In- 
fulato titulą, bet išnykus infulatiškam turtui, nustojo tos garbės. 
Skuodo klebonui priderėjo Ylakių filija; filijalistas kasmet mo- 
kėjo Skuodo klebonui duoklę. Vyskupas Juozapas kunigaikštis 
Giedraitis Ylakių bažnyčią pakėlė parapine, klebonas tad ne- 
beprigulėjo nuo skuodiškio ir nieko jam nebemokėjo. Skuodo 
parapijoje dabar (1873 m.) yra 4740 katalikų. 

Dėl artimumo Skuodo su Kuršu miestelyje ir parapijoje yra 
gana liuterių; jie Skuode turi savo maldų namą ir pastorių. 

Žydai turi dvi škalas: vieną krikščionių dalyje, antrą žydų. 

Skuodas su plačiu valsčium, turinčiu 1200 ūkininkų, seniau 
priderėjo Lietuvos etmonui Vilniaus vaivadai Jonui Karoliui Kat- 
kevičiui; šis bene 1608 m. pastatė čia pirmą medinę katalikų 
bažnyčią ir paskyrė išlaikyti kunigams anuatą iš valsčiaus. 
Miesteliui dovanojo Magdeburgo teises. Magistratas turėjo tei- 
sę ne tiktai teisti nusidėjusius, bet ir mirtim bausti. Kartuvės už 
varsto nuo miestelio tebestovėjo ir tada, kada kraštą Rusija 
užgrobė. 

1781 m. netoli nuo Lenkimų Strauptų kaime gyveno bajorė- 
lis Putramentas, jis turėjo sūnų vardu Juozapą. Vaikis, jokioje 
mokykloje nebuvęs, išaugęs jaunikaičiu, pradėjo gerti ir nepa- 
sakomai pasileido. Tėvui pradėjus jį bausti, apleido tėvo na- 
mus, prisitraukė draugu dar vieną vaikį prastos kilties ir Skuo- 
do žydą. Visi trys nusipirko ginklų ir ėmė plėšti. Išsitepę suo- 
dimis, puolė turtingesniuosius valsčiaus ūkininkus, ėmė, kas 
jiems patiko; paprastai reikalavo pinigų. Nenorintiems atiduoti 
degino rankas; kartais papjaudavo vaikus motinų akyse, kar- 
tais motriškosioms nukirsdavo krūtines, — ir taip įbailino visą 
apylinkę. 

Vieną kartą šitie plėšikai, eidami naktį Briedžio Lauku ties 
Užlobių kaimu, sutiko žydą nešant ant nugaros kromelį. Pagavo 
jį, kromelį atėmė ir patį surišo. Pradėjus šaukti, iškirto dvišaką 
medį, pavertė, uždėjo žydui ant sprando ir giliai įbedė į žemę. 
Žydelis spardės spardės, išspardė kojom duobę ir numirė. Po 
tam nusidėjimui Putramentas užėio pas savo tėvą ir dovanojo 
žydo kromą seserims. Tos pradėjo daiktus dalyti kitoms, tai 
pasergėjo žydai ir atspėjo piktadarius. Žmonės, vyresnybės 
suvaryti, pagavo visus tris. Skuodo gi Magistratas liepė įuos 
pakarti. Įvykinus nusprendimą, neleido kūnų nuimti nuo kar- 

tuvių. Karėjo, kol supuvo. Pagaliau ir paskui Putramento gal- 
vą, vinimis prie kartuvių prikaltą, ilgai laikė gyviesiems 
įbailinti. 

Kada pirmoji Katkevičiaus pastatytoji maža Skuodo bažny- 
tėlė ėmė griūti, parapijonys su klebonu pastatė antrą dides- 
nę, taip pat medinę. Bet šioji visai neilgai testovėjo ant žemės 
paviršės, nes arti gyvenantis žydas, kepdamas duoną su baron- 
komis, uždegė savo namą. Vėjas pūtė ant p Dievo na- 
mai užsidegė ir supleškėjo. 

Skuodo klebonu tada buvo prašmatnus kun. Tomas Sudim- 
tas; jis, teturėdamas kišenėje vos 18 rublių, 1847 m. sušaukė mū- 
rininkus ir padarė su jais kontraktą: jie apsiėmė išmūryti, pa- 
rapijonams padedant už 1910 rublių; medžiagą klebonas žadėjo 
statyti. Kitą sekmadienį įlipo į sakyklą ir pasisakė parapijo- 
nams, ką sumanęs daryti. Parapijonai noromis sutiko su visi 
kuo. Tuojau ėmė degti plytas, vapnos nusipirkę Kurše, ir per 
dvejus metus išmūryjo puikius Dievo namus. 

1850 m. liepos 15 d. aš nuvažiavau į Skuodą. Žmonės priėmė 
mane nepasakomai džiaugsmingai, nes iki tol nebuvo Vyskupo 
matę. Padirmavojau 3544 žmones; 16 d. pakonsekravau baž- 
nyčią. Didžiajame altoriuje padėjau šventųjų kentėtojų Probo, 
Bonifaco, Faustos ir Vicentos relikvijas. 

Pabaigus apeigas, kad dėkavau klebonui už bažnyčios pamū- 
rijimą, šis atsakė: „„Ganytojau! Du didžių daiktu padariau savo 
amžiuje:pamūryjau bažnyčią ir perleidžiau Vyskupo aplankymą. 
Dabar drąsiai sakau, bet-kuris klebonas yra dauggalis, nes tu- 
rėdamas kišenėje vos 18 rublių, pradėjau fabriką ir pabaigiau“. 

Nelaimei, kun. Sudimtas neilgai tesidžiaugė savo triūsu: 
1851 m. lapkr. 25 d. stabu ištiktas baigė gyvenimą. Tai buvo 
vyras rimtas, vidutinio ūgio, žilsvų plaukų, įuodbrūvis. Iš sa- 
kyklos mokėjo žmonėms įtikti; žmonės jį gerbė ir mylėjo. Mirė 
53 metuose amžiaus. Tikrai jį gerbiau ir jam mirus gailėjau. 

Perilga Skuodas atiteko kunigaikščiams Sapiegoms. Alek- 
sandras Sapiega, Žemaičių Vyskupas, Truikinų kaime įkūrė fi- 
liją ir praminė Aleksandrija; bet tas vardas mažai teprigijo; 
"žmones ir lig šiol tebevadina Truikinais. 

Skuodą su valsčium prarado ponas Sapiega 1832 m., nes 
dalyvavo sukilime. Pasakoja, jis tik penkias dienas tepanešio- 
jęs sukilėlių žvaigždelę Varšuvoje; jokiame gi mūšyje nebuvęs. 

Žmonėms Sapiegos buvo geri ponai; folvarkų valsčiuje ne- 
turėjo, todėl ir lažo nebuvo. Žmonės juos mylėjo, ištikimai mo- 
kėjo paskirtą metinį činšą. Žmonių trobos buvo turtingos, kaip 
folvarkų. Buvo nesunku rasti valstiečių, turinčių po 30 galvų 
gyvulių, po 50 avių, po 10 arklių ir atsargoje po keletą tūkstan- 
čių dolerių. 

Sapiegos Skuode turėjo mūro namus; juos Žmonės rūmais 
vadino, bet to vardo jie neverti, nes neįstabūs ir tamsūs. Te- 
bėra iki šiol, perdirbti į kareivines. 

„T. S.“ 1900 m. 4—5 Nr. 


Žydų kolonizacija, 


1838 ir 39 m. valdžia neva tai norėdama suglobti neturtin- 
guosius žydus, ėmė šaukti juos į kolonijas. Paskelbė pasigvie- 
šusiems duosią kelionei pinigų, o nuvažiavusiems į vietą veltui 
po galą žemės, po pastatytą trobą, po porą jaučių ir ūkio pa- 
dargus. Be to, per 10 metų liuosi būsią nuo visokių mokesčių 
ir kontungo.  Daugumas taip paviliotų žydų ir sutiko. 1840 m. 
valdžia per policiją pradėjo juos raginti į kelią. Iš Mintaujos, iš 
Žemaičių ir kitų Lietuvos kraštų išsirengė į kelią apie 60.000 
žydų. Važiavo kareivių lydimi, nukeliaudami per dieną po tris 
mylias; be to, turėjo dienojimus ir subatas liuosus nuo keliavi- 
mo. Neturėdami jokios pažadėtosios pašalpos, keliavo pasivog- 
dami: nelaimė buvo kaimams, pro kurius kolonistai ėjo, nes nė 
vienas cibulis, nė viena bulbė darže, nė viena višta ant laktos 
ar avinas kūtėje negalėjo rami išbūti. 

Vėliau rudeniop tų pat metų kolonistai atvyko į Kijevo gu- 
berniją. Vieni patraukė į Chersono guberniją, išplaukė Dniepru 
ir ant „Dniepro Slenksčių“ daugiausiai nuskendo. Kiti, kurie 
turėjo savo arklius, traukė ten pat sausuma, bet neturtu ir li- 
gomis daugumas žuvo. Pagaliau, tiems, kurie pasiekė paskirtą 
vietą, valdžia parodė apsigyventi — bevandenes pievas; nei 
pašalpos žydai iš valdžios negavo. Išvydę savo nelaimę, badu 
pražuvo; tik labai maža turtingesniųjų tesėjo sugrįžti į pirmykš- 
čias savo vietas. Taip pasibaigė garsioji žydų kolonizacija. 


Tėvas Ryla. 


Rymas. 1844 m. rugpiūčio 8 d. Klierikai seminarijos de Pro- 
paganda Fide gavo naują Rektorių dorą tėvą Rylą, kurs, vyres- 
niųjų nuomone, pakelsiąs seminariją ant aukštesnio laipsnio. 

Tėvas Ryla gimė Žemaičiuose. Į Jėzuitų ordeną įstojo prieš: 
pat išvarant juos iš Rusijos ir su jais kartu iš Polocko išvažiavo- 
už sienos. Iš Austrijos jaunas kun. Ryla su daugeliu kitų įėzuitų. 
išvažiavo į Rymą, kur lavindamasis moksluose, dvasios najiviš- 
kumu, ypatingu mokslumu pralenkė visus savo draugus. Gar- 
susis profesorius Manera, šiandie Jėzuitų provincijolas, negalėjo: 
gana atsistebėti. Jau tuomet pusė Rymo pradėjo rinktis pfie: 
kun. Rylos. Keliais metais vėliau svarbiais įsakymais iškelia- 
vo į Rytus ir laimingai viską atliko. Siriją, Palestiną, Arabiją, 
Chaldėją ir daug kitų provincijų perėjo pėsčias. Klausydamas 
Šventojo Tėvo valios ir Maronitų prašomas, kurį laiką gyveno: 
Libano kalne. Kadangi jis buvo jėzuitas, tai daug kartų gavo. 
pritirti persekiojimų. Dažnai buvo pavojuje nuo įpykusių turkų ;: 
vienas Drūzas šoko ant jo, išsitraukęs diciną; bet tėvas Ryla 
tesėjo narsiai atsitūrėti visam tam ir iš sunkaus padėjimo laimin- 
gai išsisukti. Paskui iš Rytų nukeliavo į Maltos salą, kur taip- 
pat visus nustebino savo dvasios energija. Iš čia nuvyko į Si-- 
ciliją, kur per keletą mėnesių pasakė 500 pamokslų. Galų gale,. 
Popiežius Grigalius XVI pašaukė iį Propagandos rektorium. 

„Kurjer Wilenski“ 1848 m. sausio 20 d. Garsusis jėzuitas Že- 
maitis J. M. kun. Ryla perniai atvyko į Aigiptą. Iš ten su kitais- 
šešiais vienuoliais iškeliavo į Nubiją mokyti ano krašto gyven- 
tojų. Iš čia norėjo toliau traukti į Abisiniją, bet tos vietos gy-- 
ventojai pasigobėjo didoko bagažo, kurį su savimi tie dvasiš- 
kiai turėjo, užpuolė juos ir išžudė. 

„T. S.“ 1901 m. 1 N. 


Paminėjimas kunigo Mikalojaus Lenčickio. 


Vienas kunigaikštis Radvila, įkurdamas Nesvižiuje spaus- 
tuvę, atsikvietė meistrą Danielių iš Lenčicos miestelio, liuterių. 
tikėjimo. Tasai meistras vedė ir pagimdė sūnų, kuriam kliuvo: 
Mikalojaus vardas, miestelio gi vardas liko jam pravarde; to- 
dėl vadinosi Mikalojus iš Lenčicos arba Lenčickis. Tasai pri- 
ėmė katalikų tikėjimą ir Vilniuje įstojo į įėzuitų ordeną. Savo- 
dievobaimingumu ir pamokslais buvo garsus visoje Lietuvoje ir“ 
gerbiamas ponų, netiktai šiaip jau Žmonių. 

Kunigas Mikalojus taip negebėjo pataikauti savo kūnui,. 
jog niekados nėjo pro maloniai žydinčias rožes, nei pirktis kve-- 
piančių žolynų; priešingai, mėgo vaikščioti aplink dvokiančias. 
vietas. 

Mirė Kaune savo susirinkimo vienuolyne. Radvila, Vilniaus 
vaivada, norėjo kad jo kūnas būtų Vilniuje palaidotas, trakiškis 
gi, kad Trakuose. Ginčas pasibaigė taip, kad a. a. Mikalojaus 
kūnas buvo palaidotas Kaune, Jėzuitų bažnyčios rūsyje. 

Viešpataujant carui Mykolo Aleksiui, į Kauną įsibrovė ka- 
„zokai. Rusų tikėjimo žmonės tuojau įdavė jiems, Jėzuitų baž- 
nyčios rūsyje gulįs kūnas pravoslavijos priešo, kunigo Lenčic- 
kio; tad įėjo į rūsį, kūną išnešė, Rotušės aikštėje sudegino ir 
pelenus subėrė į Nemuną. 

Iš to matos, kaip Lenkija silpna buvo jau anais laikais. 

Vilniuje universiteto vienuolyne ant durų celios, kur kitados 
Lenčickis gyveno, Jėzuitai buvo įmūryję marmurinę lentą ant- 
rašu jam atminti. 1858 m. tą lentą vyresnybė atidavė literatui 
Kirkorui; jis tą lentą išsilupo ir pasiėmė. Kur dingo, nebežinau. 


25 m. vyskupavimo sukaktis. 


1874 m. rugsėjo mėnesyje ištiko mane didelė nėgalia; ūmai 
netekau paprasto savo balso, sirgau per visą žiemą, kuri buvo 
labai gausi sniego ir stipri. 

Atėjo 1875 m. vasario 24 d. mano vardadienis. Tą dieną 
įsišvenčiau vyskupu, tad pasibaigė 25 metai, kaip vyskupauju. 
Sveikinančių todėl buvo nemaža. Pasirodė tos vietos kapitu- 
los nariai: pralotas oficijolas Antanas Beresnevičius, pralotas 
kunigaikštis Marcijonas Giedraitis, pralotas seminarijos rek- 
torius Jeronimas Račkauskis, Ikanauninkas asesorius Andrius 
Mikuličius. Iš vyskupijos atvyko Panevėžio dekanas Podbir- 
žės klebonas Tadas Lichodziejevskis, Viekšnių dekanas ir kle- 
bonas Jurgis Zaleskis, Krakių dekanas Josvainių klebonas Sa- 
muėlis Paškevičius, Zarasų dekanas Salako klebonas Pranas 
„Jastrzebskis; daugybė klebonų ir vikarų. 

10 valandą žmonių priėjo pilna šv. Petro bažnyčia; nuėjau 
ir pats apsirišęs. Sumą laikė pralotas oficijolas Beresnevičius; 
pasibaigus, pagiedojo „Te Deum laudamus“; palaiminau ir pa- 
rėiom namo. Niekas nieko nepasakė. Iš viso sveikino šaltai, 
nes tiek tebuvau vertas. Pusryčių buvo daugiau, kaip šimtas 
-žmonių. Svečiams išsiskirsčius, atvyko tos vietos gubernato- 
rius J. M. Petras Bazilevskis ir kunigaikštis Mykolas Oginskis. 
„Juos priėmiau vienus. „T. S.“ 1900 m. 2—3 N. 

Doc. J. Tumo pastaba. 


Niekas nėvieno žodžio neprabilo į tą didvyrį, kurs 25 metus 
juos ganė. „Tiek tebuvau vertas“! Kokia ironija! Ne! Visi savo 
protu gerai žinojo, Katalikų Bažnyčios šlovę, mokytų rašytojų 
draugą, žmonių švietėją vyskupą Motiejų daugiau buvus vertą. 
Bet kas jam rūpėjo, jo padėjėjams nerūpėjo, dėl to širdžia nejuto, 
koks jis didis, ir niekas nė vieno gero žodžio nepasakė, kada jis 
baigė artintis prie grabo. Dabar, rodos, kitaip jį suprantame; 
kitaip į jį prabilome 1925 m. per 50 m. myrio sukaktį. Bet to 
maža: mes turime vyskupui Motiejui ir paminklą pastatyti. Žr. 
pakvietimą pradžioje. 

Tai yra galima. Šviesioji mūsų visuomenės dalis yra gerai 
nusiteikusi vyskupo Motiejaus tradicijomis. Universiteto jauni- 
mas reiškia daug entuziazmo ir ieško aukšto autoriaus veika- 
luose teigiamumų. 


Paškvilis vyskupui Motiejui. 


Rusijos vyriausybei pareikalavus, Žemaičių vyskupas Mo- 
tiejus Valančius paleido savo dvasiskijai aplinkraštį, stabdyda- 
mas sukilimą. Savo „Pastabose pačiam sau“ Valančius teisi- 
nas tai padaręs: 1, dėl to, kad anomis aplinkybėmis kitaip nega- . 
lėjęs pasielgti; 2, kad gubernijos ir apskričių maršalkos tai jau 
buvę padarę (skaityk apie tai 58 pusl). Lenkams su- 
kilėliams stabdymas nors ir kvailiausio pasaulyje sukilimo, ži- 
noma, nepatiko ir jie atsiuntė vyskupui eiliuotą paškvilį su gra- 
sinimais. Gromata buvo vyskupui įteikta per vienus iškilmin- 
gus jo pietus. Vyskupas jos neslėpė, rodė svečiams ir pavelijo 
nusirašyti. Vieną nuorašą, štai, esame ir mes gavę iš kažin kur. 


Radzim tobie, Mačku drogi, 
Byš do Moskwy drapna! w nogi 
I zrobiwszy taką pryzę, 
Wložyl na się popią ryzę. 
Bo to u nas z takim duchem 
Powieszą na drzewie suchem. 
Te odezwy, co pisaleš 
I proboszczom rozeslaleš, 
Wiele twej opinii psują 
I z pasterstwa cię rugują 

Czasu bardzo malo wcale: , 
Reperuj že te skandale! 

Bo inaczeį w gėrę winda 

I pan Macieį tam podynda... 


Kaip kan. A. Baranauskas įvertino vyskupą Motiejų. 


Žemaičių Kunigų Seminarijos Inspektorius kan. Antanas Ba- 
ranauskas, padedant vyskupo Motiejaus kūną Kauno katedroje 
ant katafalko 1875 m. gegužės 20 d. s. st., pasakė pamokslą. Ap- 
leidžiant patetiškaąsias dalis, štai įvertinimo žodžiai. 

„Vertybės turto niekados negalime suprasti, kol jį tebturime; 
suprantame, tik jo nustoję. V. Dievas, kurs, Psalmių Rašytojo 
žodžiais, iš mėšlo išaukština ubagą ir pasodina jį su savo kuni- 
gaikščiais, išsirinko, pašaukė, vyskupo šlovę apdengė, gausio- 
mis šventomis malonėmis apdovanojo ir mums atsiuntė savo 
tarną Motiejų, idant ganytų dūšias brangiausiu Išganytojo krau- 
ju atpirktas, idant padarytų mus dievotesnius ir pataisytų žalas 
Izraėliaus namuose. 

Mūsų vyskupijoje, seniai našle likusioje, žalų buvo nemaža: 
kunigų sumažėjo, daugumas bažnyčių pakrypo, kuo ne visi žmo- 
nės buvo nedirmavoti ir taip tamsūs, įog nežinojo nė pradžių šv. 
tikėiimo, o skendo prietaruose ir girtybėie. Dievo Apveizda, 
kuri siekia nuo galo iki galo tvirtai ir sutvarko maloniai, reng- 
dama į šitą milžinišką darbą a. a. vyskupą Motiejų III, apdo- 
vanojo iį gamtos ir malonės dovanomis: rinktine sveikata, būdo 
tvirtumu, proto gabumais, praktinga išmintimi, plačiu mokslu, 
rinktiniais širdies savumais, gerumu, stoka puikybės, gailestin- 
gumu, giliu pamaldumu, uolumu Dievą garbinti ir dūšias iš- 
ganyti... 

Jis buvo Dievo duotasis vyras, apdovanotas aukštesne ir 
parinkta pasiuntinybe, iš tos eilės apaštališkos dvasios pilnų 
vyrų, per kurius V. Dievas ant ištisų provincijų išlieja savo pa- 
laimą, kaip antai: šv. Jono Kapistrano, Vicento Fererijo, Juoza- 
po Kalasanto. Jų pėdais žengdamas, a. a. vyskupas Motiejus III 
visą vyskupiją apšvietė ir iš piktų papročių ištraukė. Per jį V. 
Dievas iš savo vynyno išravėjo pagedimo usnis, pažadino tikė- 
jimo ir dievobaimingumo dvasią ir apstatė ją gerų papratimų 
mūru ir krikščioniškų dorybių bokštais. Todėl atsiuntimas įo 
šiuose apverktinuose laikuose tikybos nupuolimo, dievotumo at- 


146 


šalimo, pagedusių papročių viešpatavimo, bedievystės plitimo, 
yra viena visų didžiausių ir nepaprastų Dievo geradarybių, su- 
teiktų tikintiesiems tos mūsų vyskupijos Žmonėms... 

Likusiomis nuo dvasiškosios tarnybos valandomis tvirtai 
laikės dienos darbų tvarkos, taip sudarytos, idant kiekviena 
valanda būtų naudingu darbu užimta. Aiškino iš visos vysku- 
"pijos raštais paduodamus klausimus, trupino šv. Relikvijas pra- 
šantiems. Kėlės labai anksti ir po Mišių bet kurią valandą ir 
bet kas galėjo prie jo prieiti. Matydavo jį po kelioliką kartų 
laiptais nulipant į koplyčią ko nors padirmavotų, nors visų 
biedniausio, išklausytų jo išpažinties ar kuria kita malone ap- 
dovanotų.  Palengvindamas priėjimą prie jo, nesilaikė jokio 
etikieto ir paskirtų valandų: jo durys visados stovėjo atviros 
bet kam. Nežiūrint nepaliaujančio darbo ir minių lankytojų, 
niekas jo neregėio nekantraus arba nenoromis dirbančio — vi- 
sados buvo liuosas, tėvišku gerumu šypsojos. Jo valgis, kaip 
ir visas gyvenimas, buvo prastas, nerinktinis. Valgydamas 
labai maža laiko gurdo, vaikščiojo valandą; kas liko laiko, pra- 
vertė bedirbdamas, betarnaudamas, besimelsdamas. 

Jo uolumas nepraleido jokios progos ką nors paraginti ir 
apšviesti; tai buvo didysis, slaptas akstinas dirbti ir nepailsti; 
tai, tur būt, ir amžių sutrumpino, nes praeitą rudenį, sugrįžęs iš 
užsienio, kad per keletą mėnesių turėjo saugotis visa, kas jo 
sveikatai gali pakenkti, nepakentė, kad sodiečiai, miniomis Su 
vaikais iš tolimų parapijų atvykstą dirmavotųsi, grįžtų veltui 
sugaišę. Tad nutolo nuo gydytojo įsakyto reguliamino ir vėl 
per kiauras dienas būdavo ant rudens vėjo, nušalo; bet ir tada 
neklausė nei namiškių, nei gydytojų, nesilaikė ir taip leido 
įsigalėti ligai, kuri iį, pagaliau, iš mūsų atėmė. Krito, kaip 
karžygis, darbo ir uolumo auka. 

Žodžiai, kurius kalbėjo per paskutines savo amžiaus sa- 
vaites įį lankantiems kunigams ir šiaip įau žmonėms, nemažes- 
niu kvepia uolumu.  Pasilenkęs į graba, gestančiu balsu dar 
ragino šv. tikėjime. 

Gailestingumą per visą gyvenimą rodė, tiekdamas gausių 
pašalpų.  Alkanus penėjo, trokštančius girdė, nuogus apvilko. 
Kas neatmena bado metais tų minių, kurios kasdieną rinkos ap- 
link jo butą ir niekados nenuėjo nesušelptos? Arba nepaprastų 
šalčių metu kas užmirš tas minias skurdžių jo apvalkstomų 

drabužiais. Jo butas buvo tik prieglauda neturčiams, visokiais 
reikalais iš tolimų kraštų atvykstantiems. Ne vienas ištiso- 
mis savaitėmis ten gyveno ir iš jo stalo mito. 

Visa vyskupija jį pažino ... Gyvą laikėme didžiausioje mei- 
lėje ir pagarboje. 

„Žinyčia“ 3 Nr. 


Doc.J.Tumo pastabos apie patį rašytoją. 
Vėlai pradėjęs rašyti. 


Kun. Motiejus Valančius pradėjo rašyti, tik tapęs 1845 m. 
Varnių kunigų seminarijos rektorium. Puspenktos dešimties 
metų laikoma pačiu gražiuoju darbigumo laiku. Iki tam laikui 
galima kai kuriose tarnybose pensija išsitarnauti, vaikai išve- 
džioti. Taip vakaruose. Kitur vyrai pradeda vėlai bręsti. 
Pas mus negirdėti dalykai, kad kas, keliolikos metų 
būdamas, parašytų mokslo disertaciją ir laimėtų rung- 
tynėse, kaip yra padaręs D. S. Mill, anglas. Ten, vakaruose ir 
pietuose, dar sakoma, genialiuosius darbus tepadarą vyrai iki 
33 metų; pav. Aleksandras Didysis, Napoleonas Bonapartas, 
Baironas ir kt. Būtent, visa stipruma veikiant vyriškumo pa- 
jėgoms. Pas mus priešingai: tų pajėgų pasireiškimai — be ne- 
bus didžioji kliūtis darbingumui. Jos per labai neramina, iš- 
blaško, kliudo pasėdumui; o ramybė, susikaupimas ir patvara 
—būtinos sąlygos didžiųjų, ilgųjų darbų. Mes ir iš tikrųjų tu- 
rime daugybę pavyzdžių, kaip vėlai buvo pradedami literatū- 
ros darbai ir vis dėlto padirbama labai daug. Net poetingumas 
mumyse dažnai pasireiškia ne žaliojoje jaunystėje, bet bai- 
giantis vyriškumo amžiui. Kai kurie jaunystėje labai gražiai 
pradėję poetizuoti, labai trumpai tvėrė tame darbe ir grįžo prie 
jo tik į pabaigą vyriškojo amžiaus. Otto Zaviša, Balvočius, 
Žemaitė, Baranauskas, Myliauskis, Žičkauskas ir kiti. 

Ar tuo tenka aiškinti pavėluotas intelektualinis kun. Valan- 
čiaus darbas? Jo gyvenimui ir psichikai apibūdinti kaip tik mes 
stingame davinių iš jauno jo amžiaus. Kun. M. Valančiaus 
draugas ir jo gerbėjas kun. prof. Dabševičius savo knygoje 
„Wspomnienia“ (pakartota A. Aleknos knygoje „Žem. Vys. Mot. 
Valančius“, 8 p.) sako Valančių pasižymėjus „dideliais proto 


148 


gabumais ir darbštumu: visados veiklus, visados užimtas“. Tai 
lyg mūsų manymui priešinga liudytų. Bet šitą liudijimą Dab- 
ševičius galėjo įrašyti, gavęs įspūdžių iš paskutinių draugo Va- 
lančiaus laikų, kada jis, tikrai, pareiškė nepaprastą darbštumą 
ir darbingumą. Ankstyvesnės gi datos palieka mums tuo at- 
žvilgiu daug abejojimų, ar įau tikrai Valančius buvo taip gabus 
ir darbštus. 

Didžiąją kunigų Seminariją, destis, Vilniaus Universiteto 
. Teologijos Fakultetą, Valančius išėjo Teologijos Kandidato laip- 
sniu 1828 metais; tais pačiais metais ir kunigu įsišventė rugsėjo 
1 d. Ir tuo baigia savo mokslus. Kapelionauja sau mokyklose, 
mokslais nebesirūpindamas, ilgus 12 metų, kol 1840 m. jį pa- 
kvietė profesoriauti Kunigų akademijoje — taip buvo pavadin- 
ta Vilniuje paliktoji, universitetą 1833 m. panaikinant, Did. Se- 
minarija. Dabar tik kun. M. Valančius pasirūpina gauti Teolo- 
gijos Magistro laipsnį, o 1842 m. perkeliant Vilniaus Kunigų 
Akademiją į Petrapilį, drauge su - jos profesorium Valančium, 
ir Teologijos Daktaro laipsnį. Mes nežinome, kaip M. Valan- 
čius laimėjo tuos laipsnius, kokias disertacijas rašė, kur ir prieš 
ką jas apgynė. Žinome užtat, kad teologijos mokslo laipsniai 
Vilniaus Akademijoj ir Jėzuitų buvo lengvai dalijami, nes buvo 
Rusų vyriausybės išėjęs įsakymas, kad aukštoji kunigija ir ka- 
pelionai būtų laipsniuoti. Buvo dvi eventualybės: arba palikti 
be aukštųjų įerarchijoje kunigų ir be kapelionų, arba jų prida- 
ryti. Bevelyta — pridaryti, pavedant tam tikroms komisijoms 
iškvosti kandidatus ir išklausyti jų disertacijų. Tos komisijos 
buvo tam tik kartui sudaromos vietose, iš kandidato kaimynų. 
Yra dar viena abejonė. Kai A. Alekna, sekdamas vyskupo M. 
Valančiaus biografu pral. Jer. Račkausku, doktorato laimėjimą 
nukelia į 1842 m. prieš pat išvažiuojant į Petrapilį ar tik ką nu- 
važiavus į Petrapilį, neaišku, senieji v. Valančiaus buvę valdi- 
niai kunigai man yra liudiję profesorius M. Valančius dokto- 
ratą buvęs laimėjęs tik honoris causa už tikrai nepaprastą sa- 
vo mokslo darbą iš istorijos srities: 

„Žemajtiu Wiskupiste“ aprasze K. Motiejus Wolonczew- 
skis. Dalis I — II su toblicziomis, 337-4-274 p., viso 611 p. Wil- 
niuy, Spaustuwieie Juozapa Zawadzkia, 1848 m., 1.500 egzemp- 
liorų, matyt, savo lėšomis. Maurikis Hryszkiewicz (Griška?) 
ją neilgai trukus išvertė į lenkų kalbą, bet išspausdino ją Krio- 
kuvos Mokslų Akademija tik 1898 m. XIV ir 247 p. Lietuviškai 

antrą kartą išspausdinta be toblyčių Shenandoah, Pa. Ame- 
rikoje, 

Yra paskalų, kun. Motiejus, 1834 m. atkilęs kapelionauti Kra- 
žiuose, dabar pradėjęs domėtis Žemaičių Vyskupijos bažnyčių 
archyvais, prašinėti kai kurių dokumentų nuorašų ir gaudavęs 
savo parašu net ištisus šios ar tos parapijos archyvus. Galimas 
daiktas. Vis dėlto nei šis medžiagos rinkimas, kurs buvo su- 
tvarkytas tik per 14 metų, nei mokslų laipsnių laimėjimas: Ma- 
gistro po 12 metų, kai Kandidatai jį laimėja antrais metais, ir 
Daktaro dar po dvejų metų, kai dabar esamojo intervalo (trejų 
metų). prieš doktorizavimąsi dar nebuvo, nėmaž nepareiškia 
kun. Valančiaus darbštumo, nė įo ypatingo gabumo. Sunku pa- 
„tikėti, kad mokytojavimas gimnazijose ir Akademijoje, ruoši- 
mas pamokų ir paskaitų, būtų prarydavęs visą laiką — gabiam 
profesoriui. O apie bet kurius pašalinius jo darbus jokių žinių 
nėra. Jų tad gal ir nebuvo, įei neliko pėdsakų net tų darbų, 
kuriais buvo laimėti mokslo laipsniai.  Rengimasis laimėti 
mokslo laipsnių, ypač doktorato, paprastai pareiškia jau dokto- 
ranto kryptį ir mokslo darbus paskubina, ne sutrukdo, pagau- 
sina, ne naikina. Sunku ir patikėti, kad vyras, eidamas penktą 
dešimtį metų, susirūpintų aukštuoju mokslo laipsniu — vien dėl 
gryno mokslo. Aš vieną težinau tam dalykui „lietuvišką“ pa- 
vyzdį — provizorių Mykolą Galvelę, biržėną, kurs, įau gerokai 
pagyvenęs provizorium, vėl pradėjo mokslus nuo matūros, ir, 
išėjęs medicinos mokslus, dabar profesoriauja Petrapilio Karo 
Akademijoje. : 


Įtakos. 


Kun. M. Valančius arba visai nemanė mokslintis vien dėl 
mokslo, arba mokslinosi tokiuo vėlybu amžium kitais sumeti- 
mais — pasidaryti (karjerą dvasiškių įerarchijoje. Kitaip argi 
jo nebūtų laiku įraginę laikiau pasireikšti savo gabumais moks- 
Juose ar literatūroje tokie stiprūs veiksniai, kaip mokslingas 
Vilniaus universitetas ir Vilniaus romantizmas, kurie Valan- 
čiaus studentavimo laikais buvo pasiekę apogiejaus ? Vilniaus 
universitetas, Vilniaus romantizmas davinėjo tokių studentų 
mokslavyrių, kaip utriusąue juris magistras Simanas Daukantas, 
„mokslininkas literatūros ir gražiųjų prityrimų“ Simanas Sta- 
nevičius ir nemaža kitų, ne tiek daug mokslui ir literatūrai dir- 
busių. Romantikų susidomėjimas lietuvių istorija ir folkloru 

buvo ryškus ir pagavo visą inteligentiją. Studentas Valančius, 
baigęs 1828 m., ir studentas Daukantas, baigęs 1824 m., galėjo 
Vilniuje nepasipažinti. Bet įis, Daukantas, iki tam laikui buvo 
jau Rygoje įgarsėjęs savo lietuviškais tyrinėjimais. Užtat stu- 
dentas S. Stanevičius buvo Valančiaus tuolaikis ir, nujau, be ne 
tik to pat Teologijos skyriaus, nes paskui, tapęs dvasiškiu, ši- 
sai „mokslininkas literatūros ir dailiųjų prityrimų“ buvo kurį 
laiką Varnių seminarijos rektorius ir kanauninkas, tad asmuo 
Valančiui žinomas. 

Simanas Stanevičius studentaudamas dirbo labai intensyviai, 
jei vienais tik 1823 m. spauda paskelbė net du dalykėliu. 

1829 m. tas pats S. Stanevičius yra paskelbęs dar 4 da- 
lykėlius. 

Buvo dar ir kitas Stanevičius, Emerikas, gyvenęs ir miręs 
Vilniuje, bet kilimo iš tos pat Viduklės dvaro, eilininkas. Jis 
1819—1822 m. „Tygodnike Wileūskiame“ skelbė „Špiewy ludu 
litewskiego na wiersz polski przeložone“. 

Jei Stanevičiai, raseiniškiai bajorai, salantiškiam Valančiui 
pirma nebūtų buvę žinomi, tai Kražių kapelionu būdamas būtų 
gavęs juos patirti. Viduklėje šiais „pisarze litewscy“ ir iki šiai 
dienai tebesididžiuojama ir Simano portrietas tebelaikomas, nors 
Stanevičių dvaras dabar jau Przeciszewskių rankose; visos jų 
tradicijos tebėra, visus jų veikalus ten tebemoka pavadinti. 
Vadinasi, tų romantikų įtaką namiškiams buvo tvirta, gili, pa- 
tvari, įei išliko iki šiol, kaip gili ir stipra romantikų įtaka buvo 
ir visai inteligentijai. 

Kaip tad tesėjo M. Valančius išlikti, nepaliestas šios tauti- . 
nės, dabar sakysime, net patriotinės srovės, kai jo draugai stu- 
dentai, mokslus tebeeidami, jau griebės darbo? Mes vienaip 
tegalime atsakyti: M. Valančius nebuvo tiek gyvo proto, tiek 
gyvų jausmų, kad būtų galėjęs reaguoti. Lietuvos ir lietuvybės 
dalykai jam tada, dar tebestudentaujant, visai nerūpėjo. Visas 
būsimąsias galimybes iis tebesinešiojo viduje. 

Bet gal gi paskui, kiek vėliau jam tai parūpo? Juk roman- 
tikų veikimas nesiliovė per visą pusę amžiaus. Ir to nesimato. 

Kun. M. Valančius palinksta rašyti ir mokslui dirbti tik Pe- 
trapilyje, kai atsirado tarp dviejų įtakų. Akademijos rektorius 
buvo Ign. Hotowinskis, M. Valančiaus draugas iš Vilniaus semi- 
narijos, žmogus labai talentingas ir didelis rašytojas. Tuo jis 
buvo plačiai pagarsėjęs, tai jam, be ko kita, be asmeninių jo 

gerumų, kurie buvo padarę jį asmeniniu caro Mikalojaus I 
draugu, atidarė duris į visos Rusijos katalikų metropoliją. Ho- 
lowinskio, artimo žmogaus, pavyzdys buvo labai ryškus Va- 
lančiui, kurs, nujau, bene tik nusimanė, jog taip pat sugebėtų 
rašyti. Antras artimas M. Valančiui - profesoriui žmogus Petra- 
pilyje tapo Simanas Daukantas. Senate, tame skyriuje, kur 
sudėtas valstybinis Lietuvos archyvas, „Lietuvos Metrika“ va- 
dinamas, jau nuo 1834 m. noriai dirbo S. Daukantas, rinkdamas 
medžiagą Lietuvos istorijai, ir ką ne ką jau suskubęs spauda 
paskelbti: 1837 m. „Prasma lotinu kalbos“, 1838 m. „Epitome 
historiae sacrae“ su lietuviškų žodynu (žr. viršiau), 1842 m. 
„Abeciela Leituviu, Kalnienu ir Žemaitiu kalbos“. Kai kurie 
Daukanto veikalai, prieš išspausdinant, ilgokai vaikščioję per 
rankas, kaip va: „Budas senowęs Lėtuwiu Kalnienuir Žimaitiu“ 
(1845), „Giwatas didiuju Karwajdu“ (1846) ir trejetas mažmo- 
žių. Beveik nėra abejojimo, kad Daukantas šiais veikalais pa- 
sigyrė savo tautiečiui Valančiui, ligi tik jis atkilo čia su savo 
Akademija. Argi bebuvo didesniodžiaugsmo patrijotui Daukantui, 
kaip išvysti savo tautietį mokslininką, tokias aukštas pareigas 
einantį ? 


Romantikai su Stanevičiais ir kitais jam panašiais, nors šal- 
-takraujo žemaičio nepalenkė tuojau griebtis rašto darbo, tačiau 
nepaliko be žymės: jie davė Valančiui auklėjimo kryptį, kaip 
tuojau pamatysime; istoriškąją kryptį; o šiuodu artimu žmogu, 
Holowinskis ir Daukantas, padėjo suplanuoti būsimąjį literatinį 
veikimą. Aš beveik esu tikras, jog pats įtakingiausias to laiko 
asmuo rektorius Holowinskis drauge su Valančium daug ką pla- 
navo, kaip čia geriau patarnavus Katalikų Bažnyčiai Rusijoje, 
kur valdžia buvo klastingai jozefinistiška ir visas pastangas 
dėjo Rusijos katalikams atitraukti nuo Romos. Tuo tikslu pa- 
slapčiomis tardavosi su tokiais kunigais, kurie sutiktų išsišvęsti 
vyskupais, neatsiklausus Romos; be ko kita, su mūsų Šeduvos 
klebonu Rupeika, vertėju „Pono Jono iš Svisločiaus“. Valan- 
čiui ir Holowinskiui šmėklojosi nauja gyvenimo vaga ir naujos 
sunkios ganytojavimo pareigos, šakotos, ne pigiai einamos. O 
mužikvaikiams Valančiui ir Daukantui šmėklojosi apleista liau- 
dis, nėkieno nekultūrinama, o išganymui vis dėlto skiriama, nuo 
vilkų saugotina. Kas gi daugiau galėjo žemaičiui kunigui Va- 
lančiui rūpėti, jei ne gimtoji vyskupija, kur tikėjimo dalykai ne- 


152 


geresnėje buvo padėtyje, kaip ir kitose visose apleistose vysku-- 
pijose, 

Žemaičių vyskupijoje, štai, kas tuo tarpu darėsi. Lietuvių. 
literatūros mecenatas Žemaičių Vyskupas Juozapas Arnulfas. 
kunigaikštis Giedraitis mirė 1838 m. liepos 8 d. Geras tai buvęs: 
žmogus, pernelig vaišingas, bet joks administratorius ir nekoks 
ganytojas; jam po lenkmečio Rusų valdžios duotasis koadjuto-- 
ris kunigaikštis Simanas Giedraitis taip pat mirė, nekokios gar-- 
bės nusinešdamas, kam buvo okupantų rusų padėjėjas. Jozefi- 
nistiškoji Rusų valdžia administratorium Žemaičiams 1844 m.. 
paskyrė karjeristą Joną Krizostomą Gintilą, Teologijos Dak-- 
tarą, šv. Vladimiro III, šv. Onos II klasės Ordenų Kavalierių, 
diemantiniu vyskupišku kryžium papuoštą, pati, Romos neatsi- 
klausdama, nominavusi jį Žemaičių Pavyskupiu, suglobdama jį 
kuone 1000 rublių pinigais kelionei iš Petrapilio. Rugsėjo mė- 
nesyje atvykęs, tuojau pasisavino pavyskupio algą. Kadangi 
nominuoti ir paskirti vyskupu tegali Romos Papa, jis dabar už-- 
rašė Gintilai — „Nunguam episcopus“ — niekados nebus vys-- 
kupas. Ir Gintila, nekokios garbės ir pirma buvęs, dabar visai 
jos nustojo. Kitų prašmatnių vyrų administruoti apleistai vys-- 
kupijai vis labiau sunkėjančiais laikais, vis labiau rusams už-- 
simojant nukatalikinti Lietuvą, nebuvo. Pralotai buvo apsenę- 
ar niekuo nepasižymėję. Tai ir liko kun. dr. Motiejus Valančius 
vienat vienas prašmatnus kandidatas Žemaičių vyskupu. Įta- 
kingasai Akademijos Rektorius Holowiūskis, nors kaltas buvo- 
pataikavimo savo prieteliui Mikalojui I, tačiau Romos katali- 
kybei buvo ištikimas, savo sieloje nebuvo įozefinistas ir našlau- 
jančiai nuo 1838 m. Žemaičių vyskupijai kuo geriausiai buvo: 
palankus bei rimtai susirūpinęs, kad ii, galų gale, gautų nors- 
vieną rūpestingai ganytojavimui atsidėjusį Administratorių. Ir,. 
žinoma, tematė tam reikalui vieną tetinkamą kandidatą dr. M. 
Valančių. 2 

Kun. M. Valančius, kaip ir jo brolis medikas, tikrai, sirgo pa- 
veldėta inkstų liga; nuo to jis ir mirė, tiesa, sulaukęs gražaus. 
74 metų amžiaus. Tačiau tos „ligos“ supuolimas su Gintilos Ro-- 
moje diskreditavimu bene leis mums spėti tą ligą buvus diplo- 
matinę; ypač, kad „ligonis“, ligi tik sugrįžęs į Varnius, nepa-- 
prastų karštumu ėmėsi reformuoti netikusiai vienuolių pastatytą 
kunigų seminariją,skubotai rašyti „Žemajtiu Wiskupistę“ ir kitus 
tolygius darbus dirbti, kiek jam leido padėjimas, nesant Kapitu-- 

los nariu. O jei tai iš tikrųjų buvo liga, kurią gydyti nebuvo 
galima Petrapilyje, tai ta liga bus buvus leista pačios Apvaiz- 
dos, labai palankios Žemaičių žemei. Man rodos, tai buvo Ho- 
lowiūskio su Valančium planingai padaryta, kad šisai pastara- 
sis ganytojavimą pradėtų nuo kunigų auklėjimo reformos, gerai 
pažintų dijeceziją ir turėtų laiko,kad ir jį patį pažintų dijecezija. 
Neapsirikta. Vos ketveri metai praėjo, o Žemaičių vyskupijos 
kunigija visa palinko į nepaprastai rūpestingą ir dabar darbštų 
seminarijos vedėją ir mokytą istorininką kun. Valančių. Ir įo 
nominacija Žemaičių vyskupu, įvykusi Papos Pijaus X malone 
Neapolio pamiestėję Portiči 1849 m. rugsėjo 28 d., nebebuvo 
siurpryzas nei Žemaičių kunigijai, nei jam pačiam. Bent taip 
reikia spręsti iš procedūros, kurią nominatas smulkiai surašė į 
savo „Pastabas“, niekur nepasisakydamas, jog tai jam netikėta. 

1850 m. vasario 24 d. savo vardadieny kun. dr. Motiejus 
Valančius įsišventė Petrapily vyskupu ir prisistatęs carui Mi- 
kalojui I, atvyko į Žemaičius, kur ir išvyskupavo 25 m., iki 
1875 m. gegužės 17 (29) d. numirė. 

Gal būt, ir tuščias yra mūsų užsimojimas atspėti, kodėl kun. 
Valančius taip vėlai pradėjo rašyti, nors tą darbą itin gerai su- 
gebėjo daryti; kodėl spausdintu autorium jis tepasivaidino 

"baigdamas penktąjį kryželį amžiaus. Ar ne vis tasia mums? 
Jei autorius, gražiai pasivaidinęs, būtų sustojęs, būtume gailėję, 
manydami: būtų anksčiau pradėjęs, būtų daugiau padaręs. Bet 
kai autoriaus palaikų yra kuo ne tiek pat, kiek paties S. Daukan- 
to, kurs iš pat jaunų dienų dirbo, tai mūsų sąskaitos su rašy- 
toju baigtos, mes jam už tai vis tiek pastatysimę paminklą. 

Vyskupui Motiejui III nuopelnų nėkiek nepamažėtų, kad ir 
jis iš tikrųjų būtų buvęs priverstas pradėti karjeros dėliai. Juk 
čia tegali būti kalbos apie rašymo pradžią, apie parašymą „Že- 
majtiu Wiskupystės“ neva karjerai, kad būtų kuo Romai pasi- 
vaidinti. Jei Motiejus III būtų buvęs karjeristas, jis būtų tuo 
pasitenkinęs. Tuo tarpu jis, prisiėmęs naujas pareigas, įstojęs į 
kitokias gyvenimo vėžes, pridirbo dar daugiau literatūros dar- 
bų, kurių intencija jau visai gryna, be jokių įtarimų. Nors ir 
anieji mūsų įtarinėjimai silpnai pagrįsti. Pavėluoto darbo pro- 
blema nėra pilnai atspėta. 


Valančius istorikas. 


Lengva atsakyti klausiman, kodėl Dr. Valančius, jei būtų to 
būtinai reikalinga buvę, pasirinko istorijos veikalą parašyti, ne 
kurį teologijos traktatą. Juk šisai daugiau būtų pareiškęs jo 
tinkamumą stovėti tikybinės organizacijos priešakyje. M. Va- 
lančius augo ir brendo istorikų konsteliacijoje, kuri tęsėsi iki 
Augusto Schleicherio ir Friedricho Kurschato, gramatikininkų, 
laiko. Mokyti, gabūs ir darbštūs vokiečių profesoriai krėste 
užkrėtė lietuvių inteligentiją lingvomanija, kaip anais laikais: 
Pr. Boguša, Tadas Čackis, Jok. Lelevelis, Žegota Nacevičius 
(ar: Onacevičius), Ig. Danilavičius, Juozas Jaroševičius, Teod. 
Narbutas, Jonas Voigtas, Aug. Kotzebue buvo visus užkrėtę — 
istorijomanija. Schleicherio Lietuvių Kalbos Gramatikai pasi- 
rodžius (1856), pasipylė lietuvių inteligentų kalbininkų: Jonas 
Juška, St. Mikuckis, Gylius, Spudulys, Jakštas, Al. Būblys, Jau- 
nius, Baranauskas, Kudirka, Avižonis, Basanavičius, nekalbant 
apie Schiekopp, Widemann ir daugybę kitų svetimtaučių. Isto- 
rikai, medikai, (alopatai, homeopatai, veterinorai), agronomai, 
kunigai, na, kas tik buvo inteligentas ar turėjo pretensijų būti 
inteligentu, tas arba eiliavo arba lietuviška kalbotyra užsiėmė. 
Toks buvo reikalas, toks nujautimas, jog atėjo laikas pradėti 
taisyklingai lietuviškai rašyti, rašto kalbą lobinti ir labinti. Ly- 
gia dalimi kurs romantikas turėjo pretensiją pasivaidinti moky- 
tu rašytoju, tas tyrė ir rašė — istoriją... Kai pas mus istoriją 
pakeitė filologija, kitur buvo kuriam laikui įsigalėjęs gamta- 
mokslis. Istorija, filologija, gamtamokslis, katras saviškai 
mokslino žmones, palikdami nebeišdildomų žymių proto susi- 
formavime, net pačiame būde. Kiekvienas tų laikotarpių inteli- 
gentas vaikščiojo, dirbo, kaip Gogolio Petruška, „s sobstvennym 
vozduchom““. 


Taip dalykams esant, nė kiek nekeista, jog Dr. „M. Valan- 
čius ėmėsi istorijos, ne kurio kito tyrinėjimo. Jam gi buvo ir 
Žemaičių Vyskupijos aprašyme pirmtakūnų, bet labai nevyku- 

sių: „Stan. Czerski: Opis Žmudzkiej dyecezyi“, 1830 m., An- 
tanas Juzumas. Žr. paskaitą apie Juzumus, ir k., kurių darbų 
žymes bent rašliavoje, jei ne spaudoje, aptinkame. 

M. Valančiaus „istoriškumas“ neišsikuštėjo, berašant „Že- 
majtiu Wiskupistę“; jis paliko įam visam amžiui. Valančius- 
ganytojas tiekia knygelių kulto dalykui. Bet kurios rūšies dau- 
giau? Kurios vyrauja? Toli gražu, ne apeigų ir askezos vei- 
kalai. Be „Žem. Vysk“, štai, kokių aukų jis yra sukrovęs isto- 
rijos aukure: 

2. Istoriję Szwenta senoje istatima, 1852. 3. Istorije Naujoje 
istatima, 1853. (abidvi ir latviškai), Žiwataį Szwentuju, 1858 ir 
1868, 5. Prade ir iszsipletimas tikėjima kataliku 1862, 6. Pa- 
mietnik Domowy 1873., 6. Wiadomošč o Czynnošciach Paster- 
skich Biskupa Macieja Wolonczewskiego, 7. Isz tamsybės ved 
kelias tejsibes, 8. Wargaj Bažniczas Kataliku, 9. Sznekesis Ka- 
taliko su nekataliku. Net beletristiką rašydamas, jis įkrinta į 
šabloną, į tam tikrą žanrą pasakojimų su istorijos padažu. Be 
to padažo maža tėra Valančiaus pasakojimėlių. Nepagailėkime 
vietos tam pasižymėti. Štai, ištisa eilė pasakų iš „Vaikų kny- 
gelės su abrozdėliais“. 

Pasaka 1. Petris ir Onelė. Kartenas parakvijoj Marti- 
naitės sodoj gan seniai gyveno pasiturintis ūkininkas vardu 
Petrus. 

Pasaka 2. Jonis ir Kerdius. Šiaulių pavieteį ir parak- 
vijoj yra soda Kėbliais vadinama į keturias dešimtis ūkininkų 
skaitanti. A 

Pasaka 3. Klebonas. Ne per seniai buvo Sedos klebo- 
naliu kunigas Stanislovas Raubickis, vyras labai žmoniškas ir 
lipšnus ... Senatvėj išvažiavo į Mosėdžio klebonus, ko paskiau 
ir pats gailėjos ... Metuose 1824 nuvažiavęs Raubickis į Židi- 
kus į Dievo kūno atlaidus, atlaikė sumą ir apėjo šėtras. 

Pasaka 4. Gustis kručius. Plungės parakvijoj pakrūmėi 
įmaningai gyveno Žmogus vardu Tamošius, kurs jau senatvėi 
vedė moterį, taip pat nebejauną, vardu Barborą. 

Pasaka 5. Mikė melagėlis. Mosėdžio parakvijoi Šaka- 
lių sodoj išsigimė vaikelis vardu Mikė, labai guvus, šarpus, pa- 
šankus ir linksmas. 

Pasaka 7. Prancė Paukštvanagėlis. Darbėnų parakvi- 
joj Lazdininkų sodoj prie ūkininko Ignaciaus buvo įnamė arba 
kampininkė Kotrė, kuri turėjo sūnų vardu Prancę. 


156 


Pasaka 10. Guvus Vincė. Žarėnų parakvijoj buvo bajo- 
raitis vaikiukas niekuo nedėtas, bet plikis... Kažikuomet nu- 
važiavo į Šiaulius... IPanevėžy atsitiko nakvoti... Nuva- 
žiavo į Vilnių... IKažikuomet ponas nuvažiavęs į Telšius. 

Pasaka 11. Melnikas. Platelių parakvijoj ant upę Ba- 
brungu yra melnyčia, kurioj gyvena melnikas pavardė Šaltis, 
vokiečių veislės, bet jau nu seno katalikas... Kitą kartą mel- 
nikienė, vezdama sūnų į Beržorą, tyčiomis nešukavo jo gal- 
vos... Sūnau, ketu šiandien nukakti į Plungę ... (Pasaka, kaip 
neįtiksi žmonėms). 

Pasaka 13. Senelis. Varnių priemiestėį gyveno perkar- 
šęs senis, daugiau šimtą metų turįs, pavarde Keistutis. Turėjo 
du sūnu: vieną Jokūbą, o antrą Tamošių... 

Pasaka 14. Dievobaimingas vaikelis. Vabalninkų pa- 
rakvijos gyventojai yra dievobaimingi, mažne kožna soda tur 
savo koplyčią, į kurias ved kunigus ir meldžias. Tos parakvi- 
jos Dambliūnų sodoj išsigimė kažikuomet labai geras vaikelis 
vardu Simė. 

Pasaka 15. Niektikėjimai. Tirkšlių parakvijoį Spurganų 
sodoj gyveno žmogus vardu Pilypas, Viekšnių parakvijo; Meš- 
kelių sodoj gyveno žmogus vardu Laurynas. Dar Lenkų ga- 

dynėį Tytuvėnų bažnyčioj pradėjo kažikas vartalioti liktorius. 
š Pasaka 16. Mielaširdinga Poni. Gale aštuonioliktojo 
amžiaus netoli nu Tytuvėnų gyveno savo dvarely bevaikė našlė 
vardu Elžbietė. Ta kažikumet važiuodama į Raseinius, apsi- 
stojo Šidlavoj... Petrus važiavo pas Micevičę į Viduklę. 

Pasaka 17. Pranciškus Bielskis. Gale aštuonioliktojo 
amžiaus, regis, Luokės parakvijoj gyveno neturtingas bajorėlis 
Bielskis pavarde, kurs vedęs moterį Jedvygę. Tarp kitų vaikų 
sava metuose 1796 sulaukė sūnaus ir davė jam vardą Pran- 
ciškus. ) 

Iš „Antano Tretininko Pasakojimų“, 1872. 

Dotnuvos klioštoriuje buvo vaikiukas vardu Antanas, įsira- 
šęs į trečiąjį šv. Pranciškaus zokoną ... Paskutinis gvardijonas 
Prokopavyčia tarė Antanui ... Šisai ir leidosi tiesiog į Devyn- 
duonių (Devindonių) sodžių. 1. 

Salantų par. Sausgalvių s. 1824 m. gyveno ūkininkas Prei- 
bys, 27. 

Skėmonių p. Žagių sodžiuje gyveno ūkininkas Tamošius, 31. 

Neseniai Vainuto p. Paprūsėje įmainingai gyveno ūkinin- 
kas Petras Žilis, 35. 

Kriukų p. Trumpakojų s. gyveno ūkininkas Jakūbas, 41. 

Pilypas Brazdauskas, Salantų p. Nastrėnuos, metuose 1806 
pavasaryje iš Klaipėdos parvažiavęs, 51. 

Ir taip be galo. 

iM. Valančius ne kūrėjas, ne oratorius; jis tesugeba pavar- 
toti faktus ir jais vienais teoperuoja net ir tada, kada rašo ten- 
dentiškai, įtikinėdamas. Be beletristikos, jis rašo Lietuvos 
miestelių, jos bažnyčių istoriją, duoda ištraukų iš senovės nuo- 
tykių, aprašo Lietuvos pilis; renka lietuvių foklorą — vėl tokius 
pat faktus. 

Žinomą visame pasaulyje pasaką, kaip malūnininkas, su sū- 
num keliaudamas, niekam neįtiko, Valančius perkelia į Plate- 
lius ir į Plungę. Šventuosius Apaštalus eilėmis apgieda, bet — 
istoriškai. Net apie šunes surenka Žinių, istoriškai tikrų. Ir 
tokiam neįtikėtinam dalykui, kaip kad nepaklusnaus vaiko ran- 
kelė numirus iš kapo išlindo ir laukė, kad per ją motina su ža- 
beliu sušertų, parodyta atsitikimo vieta — Endriejevo parapi- 
joje. Net svetimą Olšauskio raštą „Broma vedanti į dangų“ 
Valančius, perredaguodamas, „prišpikavo“ savo prasimanyto- 
mis „istorijomis“. 

Istorijos ir istorijų pasakotojas, istorijai ir istorijoms medžia- 
gos rinkėjas, štai, kas buvo Motieius Valančius-rašytojas. 

„Lietuvis“, 1925 m. 21, 22, 23 Nr. 


Senasis pakvietimas v. Motiejų minėti. 


Visos tautos garbina didžius savo vyrus, kurie tik yra pa- 
sidarbavę jų naudai ir vedė juos gyvenimo keliais, pašviesda- 
mi jiems sektinu savo pavyzdžiu. Jų vardai aukso raidėmis 
užsirašo paskesniųjų kartų atmintyje. Lietuviams parodytų, 
kas jiems yra brangu, dažnai ateina — svetimieji, nes mes 
patys tuo nesirūpiname arba apsivilkdami svetimais kailiais, 
dažnai paniekinameę visa tai, kas sava, kas senoviška. 

Neseniai Petrapilio Mokslų Akademijos vyrai minėjo sukak- 
tuves trijų šimtų metų; kaip yra lietuviškai išspausdintas pir- 
masai katalikų katekizmas, parašytas Ledesmos, o išverstas 
Žemaičių Kanauninko Mikalojaus Daukšos (1595). Apsakė lie- 
tuvio vertėjo gyvenimą, gyrė jį už mokėjimą įgimtosios lietu- 

viškos savo kalbos ir pamėgimą jos. Sukankant 300 metų, kaip 
vyra išspausdintas antras M. Daukšos veikalas, jo verstieji iš 
Vuikos pamokslai, vėl jis buvo minimas. Vis tai svetimieji 
mokslo vyrai. Gerbia ir mini mūsų mokslo vyrus ir kiti sve-- 
timtaučiai. 

Tai nebenutylėkime ir mes patys tų savo tautiečių, kuriais. 
didžiuojamės, kuriais ir yra ko didžiuotis. Pradėkime skelbti 
žodžiu ir raštu visa, ką tik apie juos turime ir žinome. Tegul 
jų vardas kuo plačiausiai skamba Lietuvoje ir žadina lietuvių. 
širdyse meilę ir pagarbą lietuvių dalykams ir darbininkams. 

1901 metais suėjo 100 metų, kaip yra gimęs Žemaičių Vys- 
kupas, didysis mūsų rašytojas Motiejus Valančius. Skaitykime 
jo raštus; jie mums naujiena, nors prieš daugelį metų paskelbti, 
ir stebėkimės, kas jo būta darbštumas. Senesnieji Žmonės dar 
atmena jo kalbas ir darbus; bet jie kasmet vis daugiau nusineša. 
į kapus žinių, ir jau nebetoli tie laikai, kada visiškai nebeturė- 
sime gyvųjų liudytojų, savo akimis mačiusių, gerai pažinusių 
tą didvyrį; ypač kunigų, jo bendradarbių Bažnyčios dirvoje. 
Girdėjome net lenkus mus kaltinant, kad iki šiol dar neatsirado: 
nė vieno mūsiškio, kurs būtų pasiryžęs patyrinėti to didžio vei-- 
kėjo asmenį, jo principus ir darbus; bent parašyti išsemamą jo 
biografiją. Juk iki šiol tėra apie iį rašęs vienas Žemaičių kunigų 
seminarijos rektorius pralotas Jeronimas Račkauskas, ir tas 
lenkiškai „Przegląd'e Katolickiame“, o dr. Jonas Šliūpas ir 
„Šviesa“ tik tą patį pakartoję *). 

Susigėdę, kad svetimieji atidirba mūsų pačių darbą, pasiry- 
žome pradėti rinkti medžiagą Vyskupo Motiejaus bijografijai; 
surinkti nors tiek, kiek Mečislovo Dovoinos-Silvestravičiaus: 
surinkta Simano Daukanto bijografijai. Tai ir kviečiamės į talką 
visus, kurie tik yra regėję, yra buvę liudytojai bet kurių vys- 
kupo Motiejaus gyvenimo nuotykių, kurie yra išgirdę bet ku- 
rius žodžius iš jo lūpų, ar iš kitų girdėję apie to Vyskupo dar- 
bus, elgimąsi su žmonėmis, su kunigais, su bajorais, su valdinin- 
kais; kurie turi raštu to vyskupo įsakymus ir Bažnyčios tvar- 
kymus; kurie ką-ne-ką žino apie to Žemaičių Ganytojo lietu- 
viškumą. Mažų mažiausių smulkmenų nepaniekindami, rašy- 


*) Dabar jau turime didelių mokslo literatūron indėlių: prof. A. Aleknos:- 
„Žem. Vysk. Motiejus Valančius“, 1922 m. 283 p. ir prof. Vac, Biržiškos stū-- 
dijos „Mūsų Senovėje“. 

Kkime ne tiek plačiai, kiek tikrai, minėdami laikus, vietas ir as- 
menis, kur kas yra atsitikę. Kaupkime visa į vieną vietą, į 
mūsų rankas (seniau į „Tėvynės Sargo“ Redakciją, dabar į 
Humanitarinių Mokslų Muziejėį rašliavai laikyti). Kunigai, 
nieko netrukę, išsiteiraukite „paskutiniųjų mūsų Mohikanų“, 
nukopijuokite visa, kas tik vysk. Motiejaus yra rašyta jūsų 
bažnyčioms ir liko archyve: įsakymus, aplinkraščius, pamin- 
klinius paveikslėlius, knygų dedikacijas ir visa kita. 

Mūsų Tėvas-Ganytojas nešykštėjo laiko, popieriaus ir ra- 
šalo: patsai gyrė pagirtinuosius, peikė peiktinuosius, baudė 
baustinuosius; taip kad beveik nėra nė vieno v. Motiejaus ben- 
idralaikio kunigo, kurs nebūtų gavęs iš savo viršininko nors 
vienos gromatos ar kita ko, tiesiog jam adresuoto, dažnai manu 
propria. Nes tai buvo viršininkas, kurio akis sekė bet-kurį 
valdoną. Darbo daug, laiko maža beliko: tad nesitęskime, ne- 
atidėliokime! 

Vyskupo M. Valančiaus raštai paseno ir suplyšo. Vieni te- 
buvo kartą išspausdinti; kiti nors buvo atspausdinti, vis tiek su- 
nyko, suplyšo bevartojant ir jų iš viso būdavo pirmą ir antrą 
kartą paleidžiama po nedaug. Laikas visus juos atnaujinti; 
juk lygių jiems dar nedaug teturimę savo raštijoje. Pusmoks- 
Tiai randa tuose Valančiaus raštuose daug pamokinančių daly- 
kų, daug dvasiškosios sau naudos; mokytieii patirs rašytojo lai- 
kų dvasią ir būdą, gaus pavyzdžių gražios žemaitiškos kalbos, 
patirs kultūrinę jos gilybę ir reikšmę. 

Amerikiečiai atspausdino „Žemaičių Vyskupystę“ (ją ir len- 
kai turi išsivertę, kaip istorijos šaltinį), „Davatkų knygą“, 
„Šventųjų Gyvenimų“ vieną dalį, gal dar kai ką. Tilžėje ir 
Vilniuje ėjo beletristinės jo knygelės, „Pradžia ir išsiplėtimas 
Katalikų Tikėjimo“, „Apie sekimą Kristaus“, „Šventųjų Gyve- 
nimai“, „Dovydo Psalmės“ ir k. k. Ai man, atspausdinimai ne- 
visur ir nevisados buvo padaryti tikru pietizmu, pagerbimu 
autoriaus stiliaus ypatybių, išlaikymu visos kasyklos kalbiš- 
kyjų turtų. Leidėjai kits kitam kelio neužkirs; ir du tą patį 
dalykėlį išleidę laimės, nes visa tai labai populiarūs, plačios 
lietuvių visuomenės mėgiami dalykai. O mokslui visi v. Va- 
Tančiaus raštai brangūs, kurie tik yra jo paties redaguoti. (Apie 
Davatkų knygą, Aktai ir poteriai, apie Brostvas ir dar keletą 
instrukcinių dalykėlių to pasakyti negalima). Tad reikia at- 
spausdinti tomais ir stereotipiškai. 

V. Valančiaus rašysenoje yra ortografijos ir stiliaus jeibių. 
Yra svetimybių, yra keistenybių dėl nesuvokimo lietuviškųjų 
tarmių ir vis dėlto stengimosi jas patenkinti, tad gadinimų že- 
maitiškosios tarmės aukštaitiškąja ir tai klaidingai — mergai- 
čios ir k. Bet ir tos įeibės yra autoriui charakteringos. 

„T. S.“ 1899 m. 10 Nr. 


Senasis projektas Jubiliejinio (1801/1901) 
atspausdinimo visų v. V. rašių. 


Paskutiniais laikais lietuviai laikraštininkai ir leidėjai reiškia 
nepaprastą savo veiklumą. Kodėl? Visupirma, jie nori labiau 
apšviesti mūsų Žmones, daugiau duoti supratimo apie visokius 
reikiamus dalykus. Buvo ir noro literatūros faktais pasivai- 
dinti pasauliui, jog lietuvių tauta tebegyva, įog nevidonams 
dar nepavyko paglemžti lietuvių sielos, iei įi tebevaiso savo 
minties literatūrą. Juo apstesnė bus mūsų literatūra, juo aiš- 
kiau matys mūsų spaudėjai, jog nė galingiems karaliams ne- 
pavyks išversti iš kailio milijoninę tautą. Paryžiuje išstatyti 
lietuviškas knygas, kurių vis daugiau dygsta, buvo sumanyta 
ne kitu tikslu. Kas norės patirti, kaip karštas yra lietuvių kny- 
gų draudimo Rusijoję klausimas, pamatys ten ne vieną šimtą 
vardų knygų, kurias ir draudžiant, Dievas žin, kurie tėvynės 
mylėtojai parūpina ir išspausdina. 

Tačiau žingeidų tyrinėtoją ne tiek įtikins, jog Lietuvoje 
yra rimtai dirbančių rašytojų, tos knygos, ant kurių vis kitoki 
autorių parašai stovi. Kokių čia dyvų, jog arti trijų milijonų 
tauta per ištisą amžių tesėjo duoti bent tūkstantį piliečių, lyg 
nenoromis metusių tautai po kokią knygpalaikėlę! Visai kitokio 
įspūdžio padarytų veikalai, ant kurių tankiai rodytųsi tie patys 
parašai: tai reikštų, jog tiriamoji literatūra tikrai gali vadintis 
— literatūra; tikrai turi savyje gyvybės, tikrai veikė ir tebe- 
veikia tautos gyvenimą, jei rimti, mokyti žmonės tą, ne kitą 
pasirinko sau darbo dirvą per visą ilgą savo amžių. 

Vyskupas M. Valančius, Simanas Daukantas po daugelį vei- 
kalų parašė, bet savo parašų ant jų arba visiškai nedėjo arba 
dėjo vis kitokius, norėdami tuo parodyti neva didesnį lietuvių 
literatūros vaisingumą, kai didesnį turi skaičių rašytojų. Jų 

laikais tokie sumetimai gal ir nebuvo klaidingi; dabar gi ir mes 
neklysime, ėmę antraip sumesti: lietuvių literatūros gyvumą ir 
vaisingumą juoba reikš tai, kad ji davė eilią rašytojų, kurie ne 
dėl savo tuštumo, ne dėl to, kad nuobodžiavo, kita ko nemokė- 
dami nusitverti, kyštelėjo tautiečiams vieną kitą mažutį veika- 
lėlį, bet tesėio prirašyti po keletą storų tomų. 

Kas galėtų mums prikišti, jog maskoliai, uždrausdami mums 
vartoti per amžius priprastas lotyniškąsias raides, neperdaug 
mus nuskriaudė, nes prieš 40 metų mes neturėdami savo litera- 
tūros, mažai tevartojome savąsias raides, tai mažai prie jų te- 
prisirišome, jei mes galėtume iš karto parodyti: štai, vienas 
M. Valančius yra prirašęs tiek veikalų, jog jie vos-vos sutelpa 


į 10 dideliausių tomų po 500 spausdintų puslapių, kaip matysime - 


čia pat pridedame sąraše. Štai, Simanas Daukantas, kurio 
veikalų gali tiek pat būti tomų; štai, kun. Ambraziejaus Pabrė- 
žos, štai, kun. Jeronimo Račkausko, štai, Tado (Vicento) Ju- 
zumų, vis prirašiusių po keletą tomų, ne po vieną antrą! Tik- 
rai, turėdami savo knygyne pilnus rinkinius veikalų vaisingųjų 
mūsų rašytojų, teisingai galėtume didžiuotis savo literatūra ir 
drąsiau reikalauti iš Rusijos valdžios, kad ji pripažintų mums 
daugiau teisės laisvai plėtotis ir augti, iei turime tokias šaknis. 

Šisai vienas sumetimas, kiek turėtų reikšmės literatūros vei- 
kalų rinkiniai, raginte ragina mus atsispausdinti, galų gale, iš 
karto visus garsiųjų, vaisingųjų mūsų rašytojų veikalus, kurie 
atvejų atvejais buvo spausdinami, bet vis įvairiais laikais ir vis 
po vieną; jie padarė savo darbą, bet kitoje prasmėje. Šimto 
metų vyskupo M. Valančiaus jubiliejus duoda mums geros pro- 
gos minėtąjį surinktinių veikalų leidimo darbą pradėti nuo jo. 
Per sekamuosius ketverius metus reiktų paruošti pilną rinkinį 
Simano Daukanto raštų paminėti keturių dešimtų metų (1904) 
sukaktuvėms, kaip jis yra miręs, t. ir t. Aišku tačiau, jog šisai 
sumanymas didesnis yra už išgales ištisos kuopelės tėvynainių, 
ne tik vieno atskiro. Taip dideliam darbui padirbti privalo su- 
sibausti, kiek tik galima, visos kuopos ir atskiri kapitalistai, išsi- 
dirbti bendrą, suvienodintą planą, priimti vienodą rašybą, vie- 
nodą formatą ir pasidalyti darbą: kiekvienas savo lėšomis, 
sau ir pasipelnyti, teatsispausdinieę pasiskirtą knygą; galų gale 
susidarys vienas vienodas rinkinys, Čin a daug reikšti tautos. 
kultūrai ir jos politikai. . 

Mes čia tepaminėjome vieną antrą akstiną, raginantį mus 
atsispausdinti visus savo rašytojų veikalus, Paryžiaus parodos 
paskatinti. Bet yra ir daugiau svarbių paraginimų. Jei pa- 
siskaitęs vieno kurio rašto, imi žmogus plačiau į pasaulį žiūrėti, 
tai ką bepasakysi apie lietuvį, kurs bus pasiskaitęs net visos 
dešimties tomų?! Ko nerasi vyskupo Valančiaus raštuose ? 
Ten Bažnyčios mokslas, ten paraginimai aukščiau kilti dorybėje, 
ten Žemaičių krašto istorija, ten įvairių teisingų vaizdelių iš 
tikro gyvenimo surinktų žmonių būdui pagerinti, ten aprašymai 
brangaus mums mūsų krašto. Taip be galo. * 

O kalba — kalba! Keletas v. Valančiaus vartojamų sveti- 
mų žodžių nepagadina žemaitiškos jo kalbos. Dėl lengvos v. 
Valančiaus kalbos žmonės griebte griebia skaityti jo raštus. 
Jis gi kitados „išmokė savo vyskupiją skaityti“; nepaliaus ir 
miręs mus mokęs grynai ir lengvai kalbėti ir rašyti, nes v. 
Valančiaus raštai, taip pasaulinio, taip dvasiškojo turinio, yra 
tikras kalbos diementų lobynas. Iš v. Valančiaus veikalų atsi- 
spausdinimo galime laukti visokeriopos naudos. 

Šiuos sumetimus teikitės, laikraščiai ir veikėjai, pasiimti 
giliai į širdį, kaip giliai esate pasiėmę Paryžiaus parodos rei- 
kalą, nes jis yra dar didesnės reikšmės mūsų tautai. Kas pri- 
tars mūsų planui, tas tegul išsirenka kurį iš čia pat surašomųjų 
dešimties tomų ir duoda mums žinią. Jei pagalės pats prirengti 
tą tomą spaudai, gerai; jei neįstengs, mielu noru padėsime jam 
prirengti. Lygiai apsiimame parūpinti senuosius leidinius ir 
dar niekur nespausdintus autogratus. 

Ką apie tai pasakys „Susivienijimas Lietuvių Amerikoje“? 
Jis neskundžia lėšų tautos reikalams, tai gal ir šį svarbų tau- 
tai reikalą pajus, nors tai perdrąsus sumanymas, ir paskirs pa- 
kankamai dolerių, kurie, neabejojame, sugrįš su nuošimčiais: 
v. Valančiaus raštų turinys ir forma mūsų žmonėms juoba pa- 
tinka, neg kitų rašytojų, tai juos pirks ir skaitys. Mums ro- 
dos, ir atskiri pasiturintys Žmonės, įdėję į tą reikalą, nepralai- 
mėtų, dar turėtų pelno. Mums patiems knita tai padaryti savo 
lėšomis; tik 6.000 rublių, tiek mūsų sumetimų galėtų atsieiti v. 
Valančiaus raštų išleidimas, vargiai pakeliama našta. Žinoma, 
jei niekas neatsiras, rankų nenuleisime, bandysime, kalėdosime, 
tai gal ir patys vieni privesime darbą iki galo; tiktai laiko ims 
daugiau, o to laiko, kaip ir pinigų, mes neturime gaišinti. Ir 
mums tinka Simano Daukanto paraginimas, 1846 m. bal. 

5 d. duotas v. Valančiui: „Su perspausdinimu Daukšos tetęskis, 
paskelbk prenumeratą. Reikia skubytis; atidedant diena die- 
non, gali ir mirtis užeiti už akių“. 

Pirmas tomas. I. Istorija Šventa Senojo Įstatymo, t. y. nuo 
sutvėrimo pasaulio lig užgimimo Kristaus Viešpaties. 132 p. 

II. Gyvenimas Jėzaus Kristaus Viešpaties mūsų arba Isto- 
rija Naujojo Įstatymo. 270 p. 

III. Gyvenimas Švenčiausios Marijos Panos. 113 p. 

Viso 515 p. 


Antras tomas. I. Želikijo ir išsiplėtimas Katalikų Tikėjimo, 
305 p. 
II. Prajautimas. 18 p. 
III. Vargai Bažnyčios Katalikų. 30 p. 
IV. Perspėjimas. 24 p. 
V. Šnekesys kataliko su nekataliku. 30 p. | 
VI. Iš tamsybės veda kelias teisybės. 30 p. 
VII. Litanija visų šv. Mūčelninkų. 16 p. 
Viso 453 p. 
Trečias tomas. I. Gyvenimas Šventųjų, tų, kurių vardais že- 
- maičiai užvis geb vadintis, eilia abėcėlės surašyti. Pirma dalis. 
302 p. II. Antradalis. 293 p. 
Viso 595 p. 


Ketvirta knyga. I. Žemaičių Vyskupija. Pirma dalis. 339 p. 
II. Antra dalis 270 p. 
Viso 609 p. 


Penktas tomas. I. Paaugusių žmonių knygelė. 146 p. II, Vai- 
kų knygelė. 101 p. III. Palangos Juozis, 100 p. IV. Pasakojimai 
Antano Tretininko. 240 p. V. Žemaičių patarlės, 100 p. 

Viso 687 p. 

Šeštas tomas. I. Šv. Tamošiaus iš Kempis. Apie sekimą 
Kristaus. 334 p. 

II. Visos psalmės šv. Karaliaus Dovydo. 199 p. 

III. Psalmės eilėmis. 150 p. 

IV. Giesmės apie šv. Apaštalus. 50 p. 

Viso 723 p. | 

Septintas tomas. I. Apie Brostvas su įstatymais šv. Domi- 
ninko. 154 p. 

II. Žinia, kaip reikia atlikti išpažintį iš viso amžiaus 32 p. 

III. Garbinimas Šv. Širdies V. mūsų, 48 p. 

IV. Apie brostvą blaivystės, 10 p. 

V. Ganytojo raštai 100 p. 
Viso 342 p. 

Aštuntas tomas, I. Mokslas Katalikų tikėjimo, 337 p. 

II. Pamokymas apie Sakr. Dirmavonės. 12 p. 
Viso 349 p. 

Devintas tomas. Davatkų knygą, 550 p. 

Dešimtas tomas. Pastabos. Varia. 

Viso daugiau, ne 5.000 puslapių, arba vidutiniškai po 500 p. 

į kiekvieną tomą. 
„T. S.“ 1900 m. 2—3 Nr. 


V. Valančius, gyvas būdamas, kaip ir kiti dideli žmonės, 
nesusilaikė tinkamo įvertinimo; juos daug vėliau pradeda ver- 
tinti, kai iš tolumo pradeda jie matytis. Greta gyvenant, nors ' 
matysi visus nepaprastus didžiavyrių darbus, jų viršūnės ne- 
pamatysi. Valančius skundės, įis buvo susikrimtęs, matyda- 
mas, jog jo vienalaikiai, jo svečiai nemoka ar nejaučia reikalo 
pabrėžti svarbumą pergyventų sunkių 25 metų vyskupavimo. 

Rengdamies paminėti 50 metų v. V. myrio sukaktuves, su- 
skatome apie jį kalbėti ir daug daugiau io veikalų spauda at- 
naujinti. Gerai tai. Vis dėlto aš lieku prie senojo savo nusi- 
statymo, jog kai kurie itin gerai pasižymėję žemaitiška kalba, 
kaip va: Žemajtiu Wiskupiste, Istorije Szw. Senoje ir Naujoje 
istatima, Žiwatajį Szwęntuju abidvi dali, Prade ir iszsiplieti- 
mas tikieima Kataliku, reiktų atspausdinti stereotipiškai, ir tą 
darbą gautų padirbti žemaičių studentų draugija, kuriai itin 
turi rūpėti gražiosios jų literatūros pavyzdžiai. Tai žemaičiams 
būtų itin naudinga: iki šiol jie tebemėgsta savo Valančauskį 
skaityti; būtų naudinga ir pačiam kalbos mokslui. 

Testamentinė gromata. 


Aš, Motiejus Valančiauskis, Dievo ir Apaštalų malone Žemai- 
čių Vyskupas, visiems katalikams pasveikinimą ir palaiminimą 
siunčiu. 

Per kiaurą amžių savo darbuodamos apie išganymą dūšių 
jūsų, malonios avelės mano: jei kuriai padėjau įeiti į dangų, 
jei kuriai ką gera padariau, dėkavoju už tai Viešpačiui, nes ne aš, 
bet mylista Kristaus Jėzaus tai įsteigė. Galėjau būti vadovu 
jūsų, nes mane mylėjot ir manęs klausėt. Aš lygia: dalia jumis 
(mylėjau, ir to tik žiūrėjau, idant nėvienas iš jūsų meprapultų. 
Kartkartėmis girdėjote tad iš burnos mano, tad per knygas, ko 
norėjau iš jūsų. Patys žinot, jogiai to tik tegeidžiau, idant pado- 
riai gyventumėt, būtumėt laimingi, stiprūs katalikai ir pasiruošę 
viską kentėti už švenčiausią vierą savo. 

Pažinot visi mane, mes važinėjaus nuo bažnyčios iki bažny- 
čios. Gražu buvo ir man jumis pažinti, kaipo gerus vaikus savo. 
Tos pažintys sujungė mumis viena meile per vienybę vieros 
katalikų. Eidavot pas mane dvasiškuose reikaluose jūsų, 0 aš 
priimdavau ir, ką galėdamas, padarydavau. 

Vienoj kelionėj 1858 metuose apturėjęs įkvėpimą Dvasios 
Švenčiausios, idant apsakinėčiau blaivystę, pradėjau skelbti 
tą dorybę ir pats pirmas kelias dešimtis žmonių įrašiau Palėve- 
nėj į knygas. Paskiau drauge su kunigėliais savo apskelbiau ją 
po visą vyskupystę. Jūs, kaipo priklausantys vaikai, supratot 
balsą mano ir būtinai pametėt arielką. Džiaugės tuo Viešpats 
Dievas, džiaugės visas dangus, džiaugės Tėvas Šventasis, džiau- 
giaus aš ir visi išmintingi žmonės, trokštantys jūsų gero. 

Matydamas tai, neprietelius dūšių jūsų — velnias vos nepa- 
trako. Sukėlė prieš mane žydus ir visokius viršininkus. Žydai 
pagaliau davinėjo man didžius pinigus, bile tiktai įsakyčiau ku- 
nigams nebšaukti ant girtuoklių.  Atmečiau pinigus ir tariaus ju- 

mis išturėsiant visas antpultis, bet apsirikau, nes daug iš jūsų, 
paniekinusis valią Viešpaties, paklausė velnio ir jo draugų. Ne- 
dori žmonės išsižadėio priesiekos blaivybės, sugrįžo į seną pa- 
protį. Dar turėjau viltį, jogiai! seniems girtuokliams išmirus, jau- 
na giminė, gerti nepratusi, nedaleis pragaišti blaivystei. Bet ir 
tame dalyke apsirikau, nes jaunuomenė, matydama tėvus ge- 
riant, pradėjo ragauti arielkos ir įkrito į tą patį nelaimingą pa- 
proti. Vos nedaug dievobaimingų žmonių tebsituri blaivystės 
ir atmena, ką po priesieka Viešpačiui žadėjo. Meldžiu Kristaus 
Jėzaus, idant tą saujelę dorų žmonių išlaikytų ir padaugėtų. 

Žmones, prisiekusius ir nestovėjusius prie žodžio, tačiau 
Viešpats baisiai įgrobė. Pirmu užleido karą arba sumišimą, kas 
buvo tikrai koronė Viešpaties. Paskiau per dvejus metus nedavė 
duonos. Badas taip buvo didis, įogiai šimtai alkanų vaikščiojo, 
pašalpos ieškodami. Kitur motinos, neturėdamos verkiančių 
alkanų vaikų su kuo maitinti, juos pasmaugė ar pakorė; kitur 
arklius papiovusis, jų mėsa dalijosi ir valgė. Šimtai iš bado 
suputusių krito į karščius ir mirė. Kiti keliavo į Samarską gu- 
berniją, tardamies ten duonos rasią. Šaukė prispausti, o neda- 
bojo to, jogiai patys sutraukė ant savęs tas rykštes Dievo. 

Matot iš to viso, iogiai Viešpats yra kantrus, bet nemaršus. 
Jei ir tos koronės nieko dar nemačys, gal užleisti dar didesnę, 
o +a būtų atėmimas nuo jūsų vieros katalikų, nes tas pražudytų 
dūšias jūsų. Meldžiu dieną iš dienos Viešpaties, idant, susimylė- 
jęs ant gerų vaikų mano, atitolintų tą baisią koronę ir tat turiu 
viltį, jogiai išklausys, įei tiktai drauge su mumis patys melsda- 
mies metavositės. 

Dar prie jūsų, avelės mano, daug yra paleistuvysčių; jei norit 
atkreipti nuo savęs korones Viešpaties, pameskit tuos negerus 
darbus. Jaunuomenė tegul eina lig laiku į moterystę, kitų tegul 
nepiktina ir nesutraukia nelaimių ant viso krašto. 

Mūsų gadynėje įviso: antpultys, rabavojimai ir užmušimai, 
pagaliau, tarp katalikų. Nenoriu tokių nė savo vaikais vadinti: 
neverti yra to meilaus vardo. Netokį mokslą jums palikau. 
Argi nežinot, jogiai kožnas, išplėšiąs ar pavagiąs svetimą naudą, 
to! negal būti išganytas, kol nesugrąžins, ką išplėšė ar pavogė. 

Važiuodamas kiaurai per vyskupystę, aplankiau visus kali- 
nius. Su skausmu širdies savo radau: Šiauliuose, Telšiuose, 
Raseiniuose, Vilkmergėi, Panevėžyj, Ežerėnuose ir Kaune dau- . 
gybę uždarytų per nelaimes vaikų savo. Mačiau išblyškusius 

ir pagelsvusius, belaukiančius laiko, kuriame išvarys juos į toli- 
mą Cibiriją Regėjau vežant iuos ant aukštų vežimų, rišant, 
it šunis, prie dybo ir apskelbiant, daugiam kam girdint, ištarmę 
arba dekretą, jog turi būti išvaryti ant viso amžiaus į Cibiriją, 
idant kastų kalnuose naugius (metalus). Po tos baisios ceremo- 
nijos ir mačiau juos varomus sukaltus į kraštą, kuriame neturės 
nei kunigo katalikų, nei spaviednės, pagaliau, nei valandoje smer- 
čio, nei mišių. Aniems numirus, neužbers jų akių su smiltelėmis. 
nei vaikai, nei giminė, bet svetimi sargai kalinių nuneš į pakrūmę 
ir įkas, it' maitą, kad nedvoktų. Toks tai galas paleistuvių, raz- 
baininkų, girtuoklių. Skaitantys tą mano raštą nenorėkite daryti 
*0 viso ant savęs, nevarykite prie ašarų seno Piemens ir Tėvo 
savo. 


Dar keletą žodžių pratarsiu apie moterystę. Yra nemaž mo- 
terysčių gerų, kuriose vyras su moterimi, taikiai gyvendamu, 
daro laimingus vienas antrą, vaikus ir šeimyną. Bet yra taipogi 
negerų, kuriose barasi vyras su moterimi. Užvis tai atsitinka 
tuokart, kada vyras ar abudu yra girtuokliai. Pasigėręs ar at- 
kaklus vyras ne vien pakelia barnius, bet dabar kartais muša 
savo moterį. Vaikai, tai matydami, it kurapkučiai, vanagui už- 
. puolus, verkia užpečyj pasislėpę, tačiau nekartą ir ten gauna 
per sprandą. 

Todėl, kiekvienas gaspadoriau, atmink, įogiai moteris yra 
tai kūnas tavo, nes Raštas Šv. sako: „ir bus du kūne viename“. 
Yra artimiausia prietelka: nepadaryk karčiomis dienų jos, ydas 
pakelk, nes ir tu nemažai ių turi. Matydamas supykusią, užty- 
lėk, būk anai ištikimas, skaityk ią už sau lygią ir nieko nepradėk 
dirbti, su ja pirma nepašnekėjęs. 

Moteris, matydama vyrą girtą, nestirveliok, nelįsk į akis, 
bet būk lipšni, duok jam valgyti ir paguldyk, nes jisai tuokart yra 
beprotis, o su bepročių bardamos, gali gauti, ko nenorėdama. 
Atmink, įogiai vyras yra tau artimiausis Žmogus visame pasau- 
lyie. Ką tau pamačys, kad ir visi Žmonės tave mylėtų, įei na- 
muose neturėsi atilsio? Jei vyras krims tave diena iš dienos ? 
Todėl suėję į porą, taip elgkitės, idant niekuomet nesusibartumėt,. 
idant vienas antram tikrai širdies neužduotumėt, nes toks yra 
prigimimas Žmogaus, jogiai, jei kas vieną, antrą ir dešimtą kartą 
tikrai užlies už kailio, įkyrės, to jau niekuomet nebegali širdingai 
mylėti, 2 i 

Nekartą skundžiasi motinos ant vaikų, sakydamos įuos esant 
nedorus, nepniklausančius ir tėvų nemylinčius, o neveizi to, jogiai 
patys tokius užaugina. Tėvai taip turi elgtis namuose savo, 
idant vaikai neregėtų nė kokio papiktinimo. Jeigu vaikuose di- 
desni yra griekai, ne kaip jų išmintis, gimdytojų tai yra kaltybė. 
Nors didžiausiai mylėtumėt vaikus savo, tačiau paregėjusis pir- 
mą kartą juos ką pavogus ar pasigėrus, ar susimušus, perliekite 
gerai tuojau, idant žinotų to negalint daryti. 

Ką per kiaurą amžių savo jums sakiau, tai šiandieną dar jums 
priminsiu: Turėkitės vieros katalikų, nes atstoję nuo tos, pražū- 
site. Negailėkitės dėl ios išlaikymo nei turtų, nei žemės, nei, 
pagaliau, gyvybės, nes to viso verta yra garbė dangaus, kurią 
gali uždirbti tiktai katalikų vieroje. 

Japonijoje per kelis šimtus metų katalikai, palikti be kunigų 
ir be bažnyčių, perbuvo katalikais lig mūsų gadynės. Ir jūs taip 
darykite. Kentėkite visa, ką daleis Viešpats; nerūgokite ir Žino- 
kite, įogiai sulauksite gadynės, kurioje praslinks persekiojimai 
ir vėl su džiaugsmu giedosite bažnyčiose Žemaitiškai: ir lietuviš- 
kai šventas giesmes. 

Mylimos avelės mano, žinokite, įogiai pasenau: ateina akos 
kuriame turiu jumis pamesti, o persikelti į vietą, kokią paskirs 
man Viešpats. Taip skirdamos nuo jūsų, kaip sudievu pasa- 
kysiu? Visuomet žodžiai mirštančio tėvo yra užvis minėtini ir 
užlaikytini; dėlto tai ir aš, matydamas amžį savo baigiantis, 


leidžiu į įumis tą gromatą, kaipo kokį testamentą, idant geriau 


įsidėtumėt ir atmintumėt. 

Norėčiau ir numiręs būti įums naudingas ir būsiu, jei, skaity- 
dami tą raštą, išlaikysite perspėiimus, tame padėtus. 

Žinote patys, įogiai, būdamas vyskupu, jumis mylėjau ir jūs 


mane mylėjot: nė smertis, pagaliau, neveiks išgališinti tos meilės. 


Ir antrame amžyj melsiuos už jumis, kaipo už vaikus savo taip, 
kaip meldžiaus, gyvas būdamas. Melsiu taipogi Viešpatį, idant 
išlaikytų čielybėje vierą katalikų. Sw Dievu, avelės mano! Jau 
nebesulauksite manęs atvažiuojant pas įūsų, nebebarstysite Žo- 
lelių po kojų mano. Pasiregėsime dienoj paskutinio sūdo. Tuo 
tarpu griešną dūšią mano pavedu karštoms maldoms jūsų. | 

Palaiminimas Dievo Tėvo, Sūnaus ir Dvasios šventos, taipogi 
mano griešno, tegul būna visados su jumis. Amen. 

„Doc. Tumo blaivybės pastabos. 
L | 

Šitas aplinkraštis nebuvo paskelbtas. Rašytas, tur būt, gale 
1874 ar pradžioje 1875 m. Originalas išliko pas pralotą Jeronimą 
* — Kiprijoną Račkauskį, o jam mirus, pas Anūprą Vaitkevičių, jo 
seserietį. Paskelbė a. a. kun. Pranas Turauskis, antrą kartą aš 
„Blaivybės Gromatose“. 

Yra vienas neaiškumas, kada gi buvo pradėta Žemaičių vy- 
skupijoje skelbti baivybė? Čia pasakyta Palėvenėį, o kitose 
pastabose — Skirsnemunėje ir Jurbarke. 

„Lietuvių Tauta“ paskelbė dvi monografiii, du giliu, sąži- 
miškų ir kritišku tyrinėjimų mūsų rašytojų ir veikėjų; vieną 
Augustino Janulaičio: „Simanas Daukantas. Jo gyvenimas, 
darbai ir vargai“; antrą — kun. M. Gustaičio: „Kunigas Anta- 
mas Tatarė, pirmutinis Suvalkų gubernijos lietuvių švietėjas“. 
Girdime vieną antrą jauną lietuvį mokslavyrį susiinteresavus ir 
kitais mūsų veikėjais ir norint taip pat moksliškai, pilnai su- 
rinkti ir sudėlioti bijografinę ir mokslinę medžiagą.  Ypačiai 
aniems parūpęs garbingos ir nepamirštamos atminties Žemai- 
čių Vyskupas Motiejus III Kazimieras Valančius-Valančiauskis. 


Kitas jau net buvęs ėmęsis darbo. Bet išvydęs, kokie kalnai 


medžiagos susikrovę Žemaičių vyskupų archyve ir kitur, nu- 
leidęs rankas. Vyskupo Valančiaus monografiją rašant, reikią, 
atsidėjus vien tik tam dalykui, padirbėti bent trejetas metų ir 
parašyti ne kelios dešimtys lapelių, bet didelės knygos. 

Atsitikimų turtingas vysk. Valančiaus laikas, jo nepapras- 
tas asmuo ir darbai ir seniau viliojo tyrinėtojus. Gaila tik, kad 
iki šiol dar niekas nepajėgė įvykinti tą uždavinį. 

Seniau ir man buvo tai bent kiek parūpę; buvau bepradedąs 
zinkti naują medžiagą ir dalimis ją skelbti „Tėvynės Sarge“ 
1899 — 01 m. ir „Žinyčioje“. Bet rimtesniam darbui pritrūko 
pajėgų. Nieko nepadėjo nė raginimas vieno amerikiečio >) 
kurs net lėšų buvo skyręs „Medžiagai vyskupo Valančiaus 
bijografijai“ išleisti. Nepadėjo, nes ir pats leidėjas, man rodėsi, 
esąs vien tik „leidėjas“, tingįs nors kiek sutvarkyti gaunamą 


medžiagą; ir aš pats rodžiaus ne geresnis, tik žalios medžiagos | 


patiekėjas. Norų betgi pasiliko gana, ir būsiu laimingas, jei 
bent vienu bruožu tesėsiu padaryti aiškesnį asmenį to mūsų 
tikro didvyrio — vyskupo Motiejaus III. 


*) Kun. A. Miluko. 

1915 m. daviau, į vieną krūvelę surinkęs, jo „Blaivybės 
Gromatas“. Jų tepavyko surinkti 17. Visos jos buvo jau iš- 
spausdintos: mano rinkinys ir Antano Dailidės gromatos į ku- 
nigus — „Tėvynės Sarge“; kitos kur kas anksčiau, nes pačiu 
blaivybės platinimo laiku, rado vietos kun. Juozo Dovydaičio, 
Varnių kunigų seminarijos rektoriaus, neperijodiškai leidžia- 
mosiose „Šiaulėniškio Senelio“ knygelėse (II ir IV). Šias pa- 
starasias sutaisė į šį rinkinį kun. Pr. Turauskis; jis ir paskutinę, 
testamentinę vyskupo Motiejaus III gromatą pirmą kartą „Ry- 
gos Garse“ paskelbė, o paskui ir skyrium. 

Surinkti į viena ir dar sykį paleisti į žmones šias gromatas 
vertė mus brangus a. a. nepamirštamojo Ganytojo noras, iš- 
reikštas paskutiniojoje gromatoje: „Norėčiau ir numiręs dar 
būti jums naudingas“. Aforizmas — vertas didžio žmogaus; 
vertas, kad ir mes jį aiškioje vietoje įsirašytume. Liaudžiai, 
kuriai daugiausia savo gromatų vyskupas Motiejus III rašė, šį 
rinkinėlį skaitant, Pirmasis Blaivybės Platintojas tikrai bus ir 
dabar naudingas, kaip buvo naudingas prieš pusę šimto metų. 
Ir dabar uolaus Ganytojo žodžiai sugraudins dievobaimingą 
mūsų sodietį, dar tebepratusį klausyti Bažnyčios balso; dar ir 
dabar, jei praskambėtų taip pat iškilmingai, kaip anuomet, imtų 
„daryti stebuklus“ — linkti daugumą į nusiturėjimą. Taigi, 
gerbiamieji klebonai, įsidėmėkite šias gromatas! 

Blaivybės Gromatų įdomu pasiskaityti ir šiaip jau didžio 
veikėjo asmens atspėjėjams, ir mokinantiems blaivybėje pa- 
tvaros, o dūšių ganyme... karšto ėmimo į ganomųjų širdį. 

Jas išskaidžiau į penkias dalis. 

I. Aplinkraščiai į visą Žemaičių vyskupiją. Jų 5. 

II. Gromatos į kunigus. Jų 5. 

III. Gromatos į dvarininkus. Jų 2. 

IV. Gromatos į atskiras parapijas. Jų, kol kas, teesame 
sužinoję 4. 

V. Testamentinė, baties Ganytojo nebeapskelbta Sostas: 
kuri, tiesą pasakius, lygiai gerai tiktų ir į pirmąjį skyrių, kad 
ne platesnis turinys, apimąs platesnę doros sritį. 


IL 
Blaivybės Gromatų turinį čia atpasakojau, kiek tik tesėda- 
mas, sąžiniškai; bet stiliaus nepalaikiau. Savo forma šios Bl. 
Gr. skiriasi nuo pirmykščių, pirmą sykį išleistų iš konsistorijos 


171 


ar paties vyskupo raštinių. Ir „Tėvynės Sarge“ įos buvo litera- 
tiškoje transkripcijoje. Štai kodėl tada ir dabar taip padaryta. 

Vyskupas Motiejus Valančius patsai nesilaikė vienodo ir 
vienokio stiliaus. Vargu bau kas galėjo su juo susilyginti žino- 
jime gyvos telšiečių žemaičių tarmės. (Gerąsias savo knygeles 
jisai ir rašė ta tarme. Kad jau žemaitiškai, tai žemaitiškai, 
idant jo kaimynai gimtojoje vietoje, Salantų parapijoje, pasi- 
skaitę, patrauktų nosimi ir nutęstų: — Jėė ... šitą ne gudiškai 
beesąs parašęs; grynai mūsiškai bemokąs — viską supratau. 

Bet grynoji literatūra vienas dalykas, o, taip sakant, tuojau 
pritaikomoji vėl kas kita; pirmoji — netiesioginė „vyskupo“ pa- 
reiga, jai tegalima skirti liuosesnės atliekamos valandos; tai 
tik tiesiųjų vyskupo darbų priedas, riebusis jų uždaralas. Ka- 
da gi vyskupas gyvu žodžių ar raštu kalba gyvuosius dienos 
dalykus visai milijoninei vyskupijai, šnekančiai tarp savęs įvai- 
rių įvairiausiomis šnekomis ir tarmėmis, nelaikas daboti gry- 
numo stiliaus ar tarmės. Tuomet vyskupas Motiejus liaujas 
žemaičiavęs ir pradeda taikintis prie didumo savo avelių — 
pradeda aukštaičiuoti. Dažnai nepataiko - sulietuvinti kokių 
žodžių ar kokių garsų; pasako: „prasčios mergaičios“ ar k. p. 
Užtat visiems įtinka ir visai nejuokingas esti, kai kalba ar ra- 
šyti pavelija griežtai su visais barbarizmais, kuriuos vartoja 
liaudis po visą Lietuvą gyvoje savo kalboje, prie kurių pripra- 
tino ją jovalinė sulenkėjusių kunigų ir jų dirbamų religinių kny- 
gelių kalba. „Ganytojui“ dažnai nerūpi, kaip bus pasakyta, 
nes perlabai jam rūpi, kad būtų suprasta, atmintin ar širdin 
įsidėta. Tenka taikintis į mažą klausytojų išsilavinimą. O to- 
kių baisus daugumas. Jiems tad rašė trumpais, tiesioginiais 
sakiniais, nevartojo žemaitiškumų, nei „daukantizmų“, nes bu- 
vo prityręs, kaip nedaug tereikia, kad su prasčioku nebesusi- 
kalbėtumei. 

A. a. kun. dekanas Jurgis Normantas, Svėdasų klebonas, 
man pasakojo šitokį tikrą atsitikimą. Belankydamas vieną 
aukštaičių parapiją, vyskupas Motiejus norėjęs susekti kaž- 
kokiuos tos vietos kunigų darbus. Pasikvietęs parapijonų ko- 
misiją ir pradėjęs grynai žemaitiškai: 

— Aš noru ženote, kapče junsu kunigelė elgas.. 

Komisija vienan balsan, žemai pasilenkdama, atsakiusi“ — 
— Nežtnoti mūsų kunigėliai, Dvasiškas Tėveli! Ir kapčių pas 
mus jokių nėra: mes visi karališkiai.. 

III. 

Pirmykštė transkripcija žinoti tėra reikalinga labai nedau- 
geliui; ypač tiems, kurie panorėtų griežtai atsakyti į klausimą: 
ar patsai vyskupas Motiejus Valančius rašė Blaivybės Groma- 
tas, ar kam kitam buvo pavedęs. Nes yra abejojančių. 

Antai, A. Janulaitis minėtojoje Simano Daukanto monogra- 
fijoje (35 p.) sako: 

“r prasidėjo blaivybės judėjimas. Daukantas tam darbui 
tiko. Pats griežčiausis blaivininkas, galėjo raštu prisidėti. 
Ne vienas ganytojo laiškas Daukanto rašytas. (Užsiliko kai 
kurie Daukanto palikime)“. Mes to neesame patyrę. 

Tas gromatas rašė rektorius Juozas Dovydaitis; kai ką gal 
sekretorius kun. Justinas Dovydaitis, anojo sūnėnas, Jų laikai 
ir dabar yra vadinami: „Regimen IDavidicum“; suprask — 
visagaliai, visa atidirbą Žemaičių vyskupijoje Dovydaičiai, kilę 
iš Mantviliškių sodžiaus Šiaulėnų parapijos Šiaulių apskrities. 
(Iš to ir „Šiaulėniškis Senelis“). 

Klausimą apie autentiškumą vyskupo Valančiaus Blaivybės 
Gromatų aš palieku atvirą. 1. Man tai visai neįdomu, kas turėjo 
rankoje plunksną, kai vyskupijos Ganytojas svajojo apie „liau- 
dies doros reformą“. O svaiojo tai jau tikrai jis pats. 2. Aš vi- 
sai netikiu tais visais įtarimais. Koks reikalas? Vyskupas buvo 
geras ir net labai geras rašytojas, lengvai pavaldąs plunksną, 
ir netinginys. Tai rodo daug prirašytų knygų. Tai viena. 

A. Janulaitis nepasako, ar Daukanto palikime randamas 
rankraštis yra tikrai žinomos vyskupo Valančiaus išsiųstos ku- 
rios bent gromatos juodraštis? Jei tikrai, tai ar blaivybės gro- 
matos. Bene tik kitos kokios? Jei kitos kokios, galima su- 
tikti, nes vyskupas Motiejus visokių ganytojo gromatų groma- 
tėlių siuntinėjo tiesiog devynias galybes; joms rašyti galėjo 
pritrūkti ir fantazijos ir kantrybės. Šios rūšies gromatėlių vie- 
ną antrą galėjo sustatyti S. Daukantas ar kas nors iš kapitu- 
los narių. Bet tiesiog galima tvirtinti, jog nė vienos iš čia 
spausdinamų „Blaivybės“ gromatų nėra rašęs S. Daukantas: 
toks jo stiliaus kitoniškumas, kad, rodos, kažin kame jį iš- 
skirtumei. ; 

Kun. Juozas Dovydaitis yra įsidėjęs į savo (knygeles tris 
gromatas visai vyskupijai, dvi atskiroms parapijoms ir vieną 
dvasiškiams. Tai daug reiškia. „Būdas įvedimo blaivystės“, 
paskelbtas paskutiniojoje „Šiaulėniškio Senelio“ ketvirtoje 

knygelėje: „Gyvenimas Stepo Raudnosio“ (34 p.) atitinka Blai- 
vybės Gromatų planą. Vis dėlto kun. Juozas Dovydaitis griež- 
tai sakos, tai.esą vyskupo. Yra parašų: „Rašiau Varniuose“, 
kurie, man rodos, kitką reiškia, neg: „Duota Varniuose“ ar 
kaip kitaip. 

Ir sekretorius kun. Justinas Dovydaitis galėjo rašyti. Vė- 
liau jis buvo Peterburgo kunigų akademijos profesorius ir ga- 
lop Kauno kunigų seminarijos rektorius, kaip ir jo dėdė; jis 
ne taip seniai miręs. Man jis yra išsireiškęs: 

— „Šiaulėniškio Senelyje“ yra nemaža ir mano darbų. 

Bet šitie žodžiai dar neįrodo tuos darbus esant blaivybės 
gromatų rašymą. „Šiaul. Senelio“ turinys toks įvairus, kaip 
kokio mažo Talmudėlio: buvo ir be to kas parašyti. Pasku- 
tinį žodį galėtumei pasakyti sulyginęs stilių pirmykščių gro- 
matų transkripcijos su stilium „Šiaulėniškio Senelio“; bet auto- 
grafai taip vienų, taip ir kitų panaikinti. 

Stipriausiai gi įrodo Dovydaičių autorystę tai, kad blaivy- 
bės akciją vyskupas [Motiejus ir rektorius J. Dovydaitis varė ne 
bendrai, bet, taip sakant, iš dviejų pusių: vyskupas administra- 
tyviai, kaipo liaudies ir kunigų Ganytojas; rektorius, kaipo li- 
teratas-kunigas. A. a. kun. Petras Baktys man pasakojo, Juo- 
zas Dovydaitis, Rusų vyriausybės išvežamas iš Lietuvos, sa- 
kęsis nebijąs vargo, tik pinigų neturiąs, nes visa išleisdavęs, 
bespausdindamas knygeles. Jei bendrai būtų veikę, jei kun. 
Dovydaitis būtų vyskupo pagalbininkas tebuvęs, tai, aišku, v. 
Motiejus būtų ir išlaidžius iš kai kurių vyskupijos sumų mokė- 
jęs; dar greičiau — iš savo kišenės. 


IV. 

Kur kas įdomiau peržiūrėti Blaivybės Gromatas ir paieškoti 
atsako į klausimą: kodėl Žemaičių vyskupui Motiejui III tokiuo 
trumpu laiku pasisekė padaryti toks garsus „veikalas“ — lai- 
kinai nublaivinti kuo ne visa savo vyskupija, tuo tarpu kad ki- 
tiems tas „veikalas“ visai nesisekė ? Kaip syAžuPaS Valančius 
į dabartinės kartos tą 5P darhą. 

Kas šiandien neskelbia blaivybės, nekovoja su alkoliu? NG 
kyti gydytojai prirašė daugybę knygelių, kur kaip ant delno iš- 
dėjo visą alkolio kenksmingumą žmogaus ir gyvulių kūnui; kaip 
spiritiniai gėrimai išklibina ir sudraiko visus nervus ir naikina 

protą. Visuomenės veikėjai, teisėjai tai patvirtino skaitmenimis: 
nusidėjimų per girtybę. Eina daugybės tam tikrų blaivybės daly-- 
kams skelbti ir platinti laikraščių; kiti laikraščiai bent tam tikrus 
skyrius turi. Rusų vyriausybė neva panaikino ikarčiamas, skiria. 
daug pinigų arbatinėms ir pasilinksminimo vietoms taisyti. Vy-- 
skupai rašo gromatas, kunigai nuolat šaukia iš sakyklų. Stei- 
giama draugijos su daugybe skyrių. Platinama „literatūra“. Ir... 
girtybė ne tik nemažėja, bet ėmė duot tokių vaisių, kaip: chuli-- 
ganai-ištvirkėliai, su kuriais nei dvasiškiai, nei svietiškiaį nebe- 
žino kas bedaryti. Blaivybės veikalas šią gadynę Rusijoje visai 
nesiseka, o kitur Europoje netiek sekasi, kad galėtų daug nu- 
sverti visuomenės ir politikos reikale. 

Nevienas rusas laikraštininkas iš kairiųjų griežtai yra išsi-- 
taręs — nieko nebūsią iš dabartinių blaivybės draugijų, kol vy-- 
riausybė nepakels visos liaudies apšvietimo, kol neatsimainys 
jos būdas, neatsiras kitokių kultūringesnių reikalų ir kultūrin-- 
gesnio ių patenkinimo. 

Vyskupo Valančiaus tai žinota, bent jausta, nes savo gano-- 
mąją liaudį jis, kaip tik išmanydamas, kiek tik tesėdamas,. 
švietė, mokė. Bet tai ilgas kelias apsukui. Vyskupas gi Motiejus- 
buvo stačiūkas, nepratęs ilgai laukti savo darbo vaisių. Jis turėjo: 
dar kitą, taip pat tikrą, bet tiesesnį kelią į blaivybę, iš viso į nu- 
siturėjimą — tikėjimo, religijos kelią, kurį drąsiai rodė, kuriuo 
prispaustinai vedė, dėdamasis -aukšta savo Dievo duota ištiki- 
mybe, autoritetu. Ir įis buvo laimėjęs. Būtų, neabejoju, ir sulai-- 
kęs tuo pat būdu, kad ne kilusi politikos audra ir smarki vyriau-- 
sybės reakcija; ji visokius kultūros ir mokslo darbus sustabdė: 
ir jų pradžią išardė. 

Šiaulėniškis Senelis skelbė šešeriopą „Būdą įvedimo blai-- 
vystės“. Būtent: 

1. Malonus užprašymas į Broliją. Geriems šisai būdas esąs. 
geriausis; vyskupui Motiejui užprašius, tuoj paklausę 800 tūk-- 
stančių. 

2. Baisus pabaudimas, kurį pragare parodo dvasiškiai. 

3. Priminimas Dievo bausmių, leidžiamų girtuokliams šiame- 
gyvenime. 

4. Ėmimas nagan per išpažintį. 

5. Skaitymas vyskupo laiškų per didžiąsias šventes, ypač 
per Grabnyčias. 

6. Meldimasis į Šv. Dievo Motiną, giedant jai giesmę: „,Pa- 
dėkavonės už blaivystę“. 

Šito plano, reiškia mums Blaivybės Gromatos, griežtai lai- 
kytasi ir vyskupo Motieiaus. Vyskupas kvietė, baidė bausmėmis 
aname gyvenime,kunigai Dovydaičiai,laikraščioneturėdami,ne- 
perijodiškai leidžiamomis knygelėmis skelbė Dievo bausmes-ne- 
laimes šiame gyvenime, parapijų kunigai ėmė nagan per išpa- 
žinti, dėjosi vyskupo gromatomis, kurias iškilmingai didžiosio- 
mis šventėmis skaitė, pati minia klausė savo dūšių ganytojų ir 
meldėsi, rašydamasi į religinę Blaivybės Broliją (brostvą). 

Tačiau tos draugijos neturėta jokių paviršutiniškų jungių, 
kaip dabar sakome, organizacijos: įokių smulkių įstatymų, val- 
dybų, skyrių, keleriopų narių (visi turėjo būti abstinentai — pil- 
noje blaivybėje). Nariai jungėsi tarp savęs vienomis tik dvasios 
jungėmis; jungėsi ne vien tik žemaičiai katalikai, bet viso pa- 
saulio katalikai. Vienatinė Brolijos Pirmininkė, į kurios globą 
visi buvo atiduodami, kurie tik apsižada būti visiškai blaivūs, 
buvo Švenčiausioji Panelė. Vienatinis visuotinis susirinkimas — 
priėmimas ŠŠ. Sakramentų Grabnyčių dieną. Brolijos įsteigėjas 
— Kristaus vietininkas čia ant žemės Rymo Popiežus, 1858 me- 
tais patvirtinęs naują religinę Broliją (brostvą) — Blaivybės. 
(Jos sumanytojų bene bus savo tautos nublaivinimu visame pa- 
saulyje pagarsėjęs airišis kunigas Matthew?). Visi kiti blaivy- 
bės idėjos platintojai tai tik Dievo įrankiai: ir vyskupai, ir kuni- 
gai, ir dvarininkai ir kiti. Visas dalykas tik įsiraginti, vieni, kad | 
sėtų, kiti, kad akėtų, kiti laistytų, o jau užauglio visi bendrai kad 
iš paties Dievo lauktų. 

Matai, koks skirtumas tarp tos senosios „Blaivybės Brolijos“ 
ir dabartinės „Katalikų Blaivybės Draugijos“. Anoji, nors trum- 
piau pavadinta, bene bus buvusi labiau katališka? 

Ne aš, bet Dievo malonė tai įsteigė — sako vyskupas Motie- 
jus III savo Testamente. Ir niekur savo Blaivybės Gromatose 
jis nepripažįsta nei sau, nei kitiems kokių ypatingų nuopelnų už. 
įvykinimą Žemaičių vyskupijoje blaivybės, nes tai paties Dievo 
darbas. Štai, kaip jis išsireiškia. Išrinkta iš visų gromatų. 

„Dievas neapsakomai didžią malonę įums padarė, atsiųsda- 
mas blaivybę arba nusiturėjimą. 

Dievo blaivybės malonė apsiautė mūsų žemę ir didį stebuklą 
mūsų akyse padarė. 

Balsas iš pat dangaus atvėrė ausis ir akis. 

Palaimintas Viešpats Dievas Izraėlio, jog aplankė mūsų šalį 
ir susimylėjęs ištraukė žmones iš girtybės tvano. 

Gailestingiausis Dievas įvedė tarp mūsų brangią blaivybę. 

Šv. Bažnyčia šaukia mano balsu unt visas šalis“. 

Pavestųjų jam avių Ganytojas tenkinasi tik džiaugsmu, 
jog jos 

„Gražų paveikslą parodė, klausydamos savo vyskupo ir ku- 
nigų balso. 

Linksmybe ir džiaugsmu širdis sudrebėjo, jog 

Dievo teisme visas mano aveles blaivas parodysiu. 

Laimingų save paskaičiau, kad man teko ganyti tokias ge- 
ras aveles. 

Neišmaniau, kaip garbinti Tėvą Aukščiausįjį už stebuklą, kurį 
mūsų žemėje parodė. 

Šėtonas gaudo žmones, traukdamas į amžiną prapultį.. 
Nepasiduodą linksmina visą dangų, taisydamies sau ten vietą.“ 
Kitur sako: 

„Kaip blaivybės įvedimas yra dangaus galybių „veikalas“, 
taip to veikalo trukdymas kas gi daugiau gali būti, jei ne pra- 
garo galybių pasistengimai? Per visus amžius kovojo tos dvi 
galybės: dangaus ir pragaro, gero ir pikto. Laimė tiems, kame 
dangaus galybės, galybės doros, šviesos, laimės, ima viršų ant 
nedorybės, tamsybės ir nelaimių sėjėjo — velnio. 

Tiek kliūčių ir šėtono prieštaravimų. 

Bet kad velnias jau išmestas, dabokite, kad nebesugrįžtų 
atgal su daug kitų piktesnių dvasių. 

Nebetapkite šėtono tarnais. 

Gromata siunčiama į pragaro sugautus vaikus. 

Gal dar šėtonas nevisiškai juos apakino ir neužlindo įų proto. 

Bėkite nuo karčiamų — šėtono koplyčių. 

Nebemokėkite pragarui pagalvių. 

Nebeliskite į velnio žabangus, smegdindami savo dūšias pra- 
"garan. 

Neprietelius dūšių jūsų — velnias vos nepatrako, matyda- 
mas dorą imant viršų. 

Velnias sukėlė prieš mane žydus ir visokius viršininkus“. 

Kaip Dievo įrankiai — Blaivybės platintojai, taip šėtono įran- 
kiai — jos priešininkai: Žydai, kurie alkoliu verčiasi, dvarinin- 
kai, kurie jį varo savo bravaruose, ir administracija, kuri gina 
pelną iš propinacijos. 


M. Valančius. Pastabos 12 4 77 


Šie pastarieji (valdininkai). 

„Paliko užgėdinti, nužeminti, sutremti: 

Jau niekas nebedrįs jūsų bauginti, versdamas prie girtybės; 

Nes pats Ciesorius nori, kad jūs nebegertumėte. 

Jis pats išsižadėjo pelno iš propinacijos. 

Jis pats mane gyrė Vilniuje ir dėkojo už rūpestį, įvedant 
blaivybę.“ 

Belieka žydai. Su iais reikia kovoti už savo gerybę. 

„Kas nebegeria, jau dykai nebegaišina grašio, atiduodamas 
žydams. AK 

Vaikai nebealkani ir nebepusplikiai. 

Nebegirdėtis muštynių ir nesantaikų. 

Moterims nudžiūvo ašaros. 

Ir jos pačios nebenešioja su skraitais javų į karčiamą. 

Yra dar tokių, kurie, užsidarę pas žydus kamaroje, geria. 

Ar negėda įiems po žydų kamaras landžioti ir su jais bro- 
liautis dėl tos smarvės! 

Žydus juokinti! Tų nevierionių akyse pasižeminti! 

Žydų suvedžiotojų nebeklausykite. 

Saugokitės žydų apgaudinėjimo, kurie degtinę maišo su alumi 
arba sumaišę su kuo kitu, vyno vietoje pardavinėja. 

Žydai ir man davinėjo didžius pinigus, bile tiktai įsakyčiau 
kunigams nebešaukti ant girtuoklių. Atmečiau pinigus.“ 

Negeresni „Kūkaliai kviečiuose, pelai grūduose, kurie, slapta 
namie laikydami degtinės, geria ar slapta pas Žydus ragauja. 

Kurie papiktina nekaltus Žmones. 

Jie nenorį būti mano avelės. 

Neklauso Bažnyčios vyresnybės balso, tad 

„ Neklauso nei šv. Tėvo, kurs pats įvedė blaivybę. 

Neklauso nei Ciesoriaus, kurs taip pat nenori, kad gertumėte. 


Argi tad norite, kad lankydamas jus, aplenkčiau ar Dievo 


-man duota valdžia bausčiau?“. 
Baidymus paremia graudinimais. 
„Sunkus nuliūdimo akmuo užgulė mano širdį. 
Juntu širdies skausmą nuo nepaklusnybės. 
Širdis mano baisiai susopo ir krauju aptvino. 
Siunčiu EA SUASŲ balsu šauksmą: neužkietinkite šir- 
džių jūsų. + ; 
“ Ašarotos akys mano pažvėlėė tada meilingai“. 

Nėra jokių moksliškų įrodymų, kaip kenkia alkolis. Veikia 
ne protą, nes tai būtų buvę anuomet tuščia; bet visiems žinomą 
jausmą; parodo tik tai, ką patys sodiečiai mato, ko yra per- 
gerai prityrę. 

Vienais džiaugiasi (grinkiškiečiais), kitus bara (kupiškėnus) 
ir akis jiems bado geresniais (anykštėnais, užpalėnais, uteniš- 
kiais, kurkliečiais), iššaukdamas rungimąsi, rivalizaciją; kitus 
bara už atkritimą (plungiškius), kitus baido atmesiąs (skapiš- 
kėnus, kamajiškius). Visiems užgina gerti nors šlaką, tepripažin- 
damas pilną nusiturėjimą, abstinenciją. Liepia kits kitą prida- 
boti, kits kitą perserginėti, traukti į Broliją ir nuolat už kits kitą 
melstis, nes 

„girti — blogi katalikai, keikūnai, paleistuviai, krikščioniškų 
priedermių nepikdą, savo turtelio išsklaistytojai, savo vaikų var- 
gintoiai, saviškių virkdintojai, artimo piktintojai“. Na, tiesiog 
darytojai pragaro ant žemės. O turėtų būti vykintojai. dangaus 
karalystės ant žemės, nes visi pašaukti į šviesybę sūnūs. 

Patrijotizmas. 

Kaip tikras vyskupas katalikas, Motiejus III visiems skiria 
tą pačią bendrą Dangaus Tėvynę. Yra atstovas visuotinės Baž- 
nyčios, lyg internacionalės. Bet gi žiūri konkretiškai ir temato 
tai, kas jam pavesta daboti. Tad visai žmonijai bendruosius do- 
ros idealus taikina prie savo ganomųjų, iuos ir jų Žemę ypatin- 
gai myli, jais ypatingai didžiuojasi. Nenoromis pasirodo že- 
maitis-patrijotas. 

„Argi negana jau mūsų Žemaičiai ir Lietuviai per du šimtu 
metų nuo degtinės privargo? 

Balsas iš pat dangaus atvėrė akis ir ausis Žemaičiams ir 
Lietuviams, 

kurių garsas praplito maž ne-visame i žainiajo. 

Linksma buvo paklausyti, kaip visos šalys gyrė mano vys- 
kupiją ir grožavosi puikiu paveikslu. 

Garsas apie Žemaičius ir Lietuvius greitai B per svietą. 
Užmiršta mūsų Tėvynė, šv. Bažnyčios klausydama, radosi vėl 
garsi ir garbinga tarpe Žmonių giminių“. 

Neilgai teteko vyskupui Valančiui padirbėti blaivinimo dar- 
bas, vos puspenktų metų, kuriuos jis ištempia ligi penkerių. Po 
lenkmečio kilusi reakcija sutrupino visą jo triūsą; nedavė ilgiau 
pasidžiaugti savo darbo vaisiais. 

Mikalojus I, asmeninis jo prietelius, buvo miręs. Kilo kata- 
likų persekiojimai, kurių sustabdyti nebetesėjo nė Valančiaus 
diplomatija. Paseno, matydamas savo dvidešimties metų dar- 
bo griuvėsius. Bet ar nusiminė? O, ne! 75 metų senis tebebuvo 
pilnas įaunikaičio vilties. 


„Praslinks persekiojimai, ir vėl su džiaugsmu giedosite baž- 


nyčiose jūsų žemaitiškai ir lietuviškai“! drąsina savo aveles 
testamente. 

Su šviesia vilčia ir pavydėtina ramybe serga skaudžia inkstų 
liga ir baigia savo gyvenimą. Pasišaukęs Kauno Kunigų Semina- 
rijos inspektorių Antaną Baranauską, tarė jam: 

— Oiczenku! Girdėjau, Tu mokąs mirti priruošti. Taigi pa- 
dėk man! 

Na, per tris dienas su juo ruošiasi, meldžiasi, šš. Sakramen- 
tus priiminėja, kol nuėjo atiduoti apyskaitos Tam, Kurs įį 
buvo taip išaukštinęs, betgi ir naštą ne bet kam tepakeliamą 
uždėjęs. 

Kunigai-padėjėjai. 

Tampri dvasia turėta to geležinio žmogaus. Jokie kataklizmai 
neišvertė iš įgytos pusiausvyros to nusistovėjusio, susinorma- 
vusio, kieto dvasiškio. Tampriai jis ir savo. aveles reformavo: 
stačiai, primygtinai, neatleisdamas. Jis vienas, bet „balsą leido 
unt visas šalis“. Ką balsą! To maža. Jis pats visur buvo, visa 
aplankė, viso išsiteiravo, visa žinojo iš pačių, iš pirmųjų šaltinių. 
kunigai. Jie pirmieji turėjo savo ganomiesiems pašviesti pa- 
veikslu, būti jiems forma, į kurią mieruosis, kad nebūtų „pana- 
šūs į parisiejus, kuriems Viešpats Kristus išmetinėjo: ant kitų ant- 
deda naštas, o patys nei pirštu nenori jų priliesti“. 

Pripažindamas, jog blaivybė, be Dievo malonės, įvyko dar 
per karštą kunigų darbavimąsi, dėkoja jiems, ragina prie patva- 
ros; viliasi betgi daugiau įaunąja karta, bara apsileidėlius, ma- 
tyt, vyresniuosius, kitaip išauklėtus. “ | 

„Už tikriausią tiesą turime, jogiai kokia blaivybė, tokia ir 
klebono verčia. 

Todėl dekanai turi sergėti ir jausti, kaip kurioje parapijoje 
platinasi blaivybė, ir pranešti man apie darbštumą ar apsilei- 
dimą kunigų“. 

Uolieji tad, darbštieji bus tam tikru savo ranka rašytu laiš- 

keliu pagirti, gaus už skatiką paveikslėlį, ale su jo parašu, išgirs 
pažadėjimą avanso, geresnės vietos. Tinginiai gi gaus autografą: 

„Poprawcie sie, bo dostaniecie po skėrze. Biskup Maciej“. 
(Iš mano rinkinio.) 

Labai trumpa, vis dėlto ir labai aišku... 

Ir parapijų kunigai, kaip gerai sutvarkyta armija, ėjo ko- 
voti ir nugalėti alkolio, to įsivyravusio įpročio. Kiti ėjo, supras- 
dami nusiturėjimo idėją; kiti tik vingėdami gelžinio savo virši- 
ninko, kuris žmonių gerovės dalyke juokų nemėgo daryti. Kuni- 
gai įraginti buvo netaip sunku: ant jų duota vyskupui valdžia, 
autoritetas. 


Dvarininkai išnaudotojai. 

Pikčiau buvo su dvarininkais,nuo kunių kriderėjo pusė blaivy- 
bės veikalo. Jie laikė bravarus, varė spiritą; jie stengėsi savo 
produktą išgirdyti savo žmonėms valdonams. Tuo tikslu kiek- 
viename sodžiuje ir kas 3—5 varstai visom pakelėm statė savo 
karčiamėles ir dideliausias karčiamas. Ten šinkavo lažininkai, 
savo kailiu atsakydami, jei nesumanytų išgirdyti, kiek jam ski- 
riama kas savaitė. Du dvarininku, pasistačiusiu karčiamėles ty- 
čia savo dvarų pasieniais, netoliese vieną nuo kitos, vaišino mu- 
šeikas ir pjudė prieš lankančius konkurento karčiamėlę. Kas 
subatos vakarėlis ir nedėldienio popietuvė — muštynės iki kraujo 
praliejimo. Dvarininkai čiulpė savo valdonų ne tiktai kūno vieką, 
turtą, bet ir sielą — io dorą, protą. 

Kas ir kaip jiems daryti? Tiesios valdžios ant jų nėra. Auto- 
riteto gali būti permaža. Belieka gudri diplomatija. Ir vyskupas 
Valančius, šiuo kartu—,,Wolonczewski herbu Topėr“, priverčia 
dvarininkus savo rankomis pasidaryti pačią skaudžiąją — pini- 
ginę operaciją, išsižadėti pelno iš propinacijos, kaip jos Aleksan- 
dro II lūpomis išsižadėjusi buvo valstybė. 

Į dvarininkus vyskupas Motiejus kreipėsi ne tuoj, bet kai 
visus kitus luomus: liaudį ir kunigus, buvo jau pakvietęs suvis 
pamesti svaiginamuosius gėrimus; kai jau aiškūs buvo to su- 
manymo vaisiai. 

Kreipiaši švelniai, išgirdamas: „Garbūs Dvarininkai, pagar- 
sėję nuopelnais, valdžia ar reikšme, pagarba, kiltimi ar turtais“. 
Įkalbinėja jiems, būk tai jie patys supratę ir linksmai sveikinę tą 
doros reformą; būk tai patys, nežiūrėdami turto, nuostolių, pa- 
lankiai atsiliepę ir net darbu padėię geidžiamų vaisių sulaukti. 

Ir... patetiškai dėkoja jiems vardan tikybos, žmonijos, dabar- 
ties ir būsimųjų kartų už gerus norus ir pasistelgimus. Už visa 
tai dvarininkai įgysią gerą nuomonę savo vaikų ir anūkų ir jau 
esą užsipelnę sau, savo vaikams ir vaikų vaikams Išganytojo 
palaiminimą. 

Tiktai taip dantis užkalbėjęs ir nuglostęs, gretinasi prie rei- 
kalo: įrodinėja, kaip nuolat reikią rūpintis, idant blaivybė sutvir- 
tėtų, kaip reikią padėti dvasiškiams jų blaivinimo darbe. Girdi, 
„mylėdami savo liaudį, nuoširdžiai linkėdami jai amžinosios ir 
laikinosios (!) gerybės ... panaikinkite vartojimą ir pardavi- 
nėjimą alkolio jūsų namuose ir valsčiuose. Nes... 

atlyžti nuo bendro veikimo ir atgal eiti labai peiktina ir ne- 
padoru. O nėra kito būdo ištraukti liaudį iš doros nuopolio, kaip 
visiškai ir visuotinai patiems išsižadant alkolio“. 

Dvarininkai suprato, ką reiškia atsargus prikišimas nevei- 
kimo bendrai: buvo tai gadynė prieš pat paskutinę lenkų keliamą 
revoliuciją, kada obalsiai: „„wspėlna praca“ ir kiti panašūs skam- 
bėjo kuobalsiausiai, užliesdami pačias jautriąsias lenkų ar len- 
kuojančių dvarininkų stygas. Po to „atlyžti“ tikrai jau buvo ne- 
bepadoru. 

Gudriau sustatyti Ganytojo gromatą veik nebegalima. Toje 
gromatoje visas vyskupas Valančius su savo taktu, atsargumu, 
diplomatija — mokėjimu palenkti sau, rodos, visai nepalenkiamus 
žmones. Kiek tai sunkių bylų yra jisai laimėjęs tuo savo taktu 
ir neregėtu Žmonių silpnybių pažinimu. 

Po ketverių metų vyskupas Motiejus antroje savo groma- 
toje jau bent kiek kitaip kalba į tuos pat dvarinikus. Rodo jiems 
„penkerių“ metų prityrimus, kaip gera blaivybė. 

„Sveiko proto žmonės, girdi, suprantą, kas ardo visuomenę. 

Visos doros širdys tikrai ir karštai ėmusios dalyvauti pla- 
tinime to veikalo“. 

Tad ragina ir kitus (nesveiko proto ir nedoros širdies?) pa- 
rodyti, jog jie moką aukoti, savęs išsižadėdami ne tik pagavimo 
valandoje. Ir jau stačiai drožia į akis tiems, kurie „pagirdami 
principą teorijoje ir išversdami iį praktikoje, atsistojo niekuo 
nepateisinamoje priešginystėję su visuomene ir patys su 52- 
vimi“. 

Bėda tiems, „per kuriuos papiktinimas ateina!“ 

Tikisi dvarininkai būsią „sūnūs, o ne Bažnyčios ir Tėvynės 
išgamos““. 

Testamento tepasiskaitai kiekvienas. Aš jo skyrium nebe- 
nagrinėsiu, nes į blaivybės kovą su girtybe jisai nieko nauja 
nebeineša. Labiau jisai įdomus savo slepiama, bet nepaslepiama 
politikine spalva, tuo tonu, kuriuo rašė politiškai religines pa- 
starąsias knygeles, už kurias gavo nemaža kunigų nukęsti. Ar- 
žūs katalikų persekiojimai apie 70 metus pereito metašimčio ir 
šio testamento neprileido paskelbti viešai: jį išlaikė Seminarijos 
Rektorius Jeronimas Račkauskis, o paskui, jo sesers sūnus Anū- 
pras Vaitkevičius, atidavęs autografą, rodos, Lietuvių Mokslo 
Draugijai. Kun. Pr. Tūrauskis iš jo nusirašęs, „nieko neperkeis- 
damas tik rašybą pataisydamas“. 


Tai benebus ir visi Ikarakteringesnieji bruožai, kurie galima 
pasergėti, bestudijuojant Vyskupo Motiejaus Valančiaus Blai- 
vybės Gromatas,kaip tasai vienas,it Dovydas prieš Golijatą, ap- 
siginklavęs viena lik religinio autoriteto lazda, eina prieš tam- 
sybės ir piktos valios žmonių padarą — liaudies netvarkos chi- 
merą ir ją įveikia. Taip ir kitas vienas pats minėtas kunigas 
Matiu įveikė savo tautos neblaivumą, neturtą ir ištvirkimą Irlan- 
dijoje. Neabejojame, kad Matiu visą laiką švietė savo pavyzdžiu 
vyskupui Motiejui, kuriuo tuoj šoko jis sekti, tigi tik Rymas 
įsteigė religinę Broliją. 

Norint pilnai susekti visus faktorius vyskupo Motiejaus pasi- 
sekimo blaivinimo darbe, reiktų sumaningai išnagrinėti dar: 
1, to laiko politikinės ir visuomeninės gyvenimo sąlygos, 2, pasy- 
vumas to laiko liaudies dvasios, iš kurios per amžius kalta, kas 
tik norėta, ir, galop, 3, pats to nepaprasto Žmogaus asmuo. Su 
tais dalykais tesižinai mokyti tyrinėtojai. Aš čia tepaliečiu Blai- 
vybės Gromatas ir baigiu savo rašymą paskutiniu įspėjimu: kas 
gi tai buvo toji Žemaičių Blaivybė? Argi paprastas kunigo-užsi- 
spyrėlio kokios bent dorybės, vienos iš daugelio, daiginimas ir 
auklėjimas, ypatingos davatkystės apsireiškimas? 


v. 


Patsai vyskupas Motiejus laiškuose inteligentams savo pla- 
tinamąją blaivybę dažnai vadina „doros reforma“ ir net „liau- 
dies luomo reforma“. Tai nebus perbalsiai pasakyta, nes vysk. 
Valančiaus ketinimai buvo daug platesni, neg paprastas kurios 
doros skiepijimas. Jis buvo tikras reformatorius, tikras anų re- 
voliucijų laikų (1831, 1848) padaras. Revoliucinis Europos rū- 
gimas, prasidėjęs nuo Didžiosios Prancūzų Revoliucijos, ėjo per 

visus kraštus, įjudindamas ir Lenkiją su Lietuva. Labai klystų 
ir klysta, kurs mano lenkus sukilus ir „buntavojus“ del politi- 
kinės savo laisvės, vien tik kad kaip norint atgriebus pralaimėtą 
savo karaliją. Veik visose platesnėse anų laikų proklamacijose 
buvo bene daugiau kalbama apie „visų luomų supuvimą“ ir jų 
reformą, neg apie politiką; buvo šaukiama visa revoltuoti ir iš 
senojo kailio išnerti: Ir veik visi ano laiko veikėjai buvo socija- 
liai reformatoriai. Toks buvo ir Motiejus Valančius. 

Reformatorius, bet ne revoliucininkas, kaip paprastai supran- 
tama ... Krikščionių dvasios išauklėtas, jis negalėjo būti šali- 
ninkas pervertimo karalijų ir visuomenių — brutaliu vieku. Ir 
netikėjo, kaip vėliau Leonas Tolstojus, būsiant tai galima pada- 
ryti. Ne lazdoje ir ne kalavijuje juodu matė žmonijos galybęi ir 
tvirtybę, tik žmonių viduje, jų doros čielybėje, kuri žmogų tikru 
„žmogumi“ padaro, kad jokie priešingumai ir nelaisvės jo ne- 
besulaužo. Tai jis yra išreiškęs prieš pat sukilimą 1863 m. įžan- 
goje į vieną savo užsieny išspausdintą knygelę. Tvirtu, prity- 
rusiu savo protu jisai matė lenkus rusų neapgalėsiant, nesteng- 
siant sukelti liaudį, su kuria iki šiol nieko bendra neturėjo. Taigi 
paskutinėje lenkų revoliucijoje iisai negalėjo dalyvauti ir neda- 
lyvavo, visą savo energiją suvartodamas socijalėms reformoms, 
luomų reformoms. 

Matė jis liaudies apipuvimą per tamsumą ir aptvirkinimą. Ir 
visą savo amžių paskyrė tai liaudžiai šviesti ir jai dorinti. Rašė 
daug knygų. Žiemą ir vasarą, kviečiamas ir nelaukiamas, 1a- 
kiojo po visą vyskupiją, it šv. Povilas. Gyrė, baudė, mokė gyvu 
žodžiu, dirmavojo. Galop, „vienoje kelionėje mano 1858 m. ap- 
turėjęs įkvėpimą Dvasios šv., idant apsakinėčiau blaivybę, pra- 
dėjau skelbti tą dorybę Palėvenėj“, Vilkm. ap., ir varė tą sunkų 
darbą, atgaivindamas visą kraštą. 

Matė vyskupas Motiejus ir kunigų luomo apleidimą ir ap- 
gedimą. Nei vienoje Rusijos katalikų vyskupijoje gal nebuvo 
tokio aržaus persekiotojo ir neapkentėjo dvasiškių nenusiturė- 
jimo ir neveiklumo. Nei kiltis (buvo kunigų kunigaikščių), nei 
protekcijos, nei jo paties draugų tradicija negelbėjo jo vysku- 
pijos kunigo, apie kurį buvo gavęs negerų Žinių. 

Šitai senis, apskųstas už neblaivumą. Atvykęs į Varnius, mė- 
gina suminkštinti viršininko širdį senovės atminimais. 

— Ar atmeni, Ganytojau, kaip anuomet mudu kiauleles 
ganėva? 

— Gerai, gerai, ojczenku! Apie tai paskui. O dabar pra- 
šome į Rokytus rekolekcijų atsėdėti ... — Atžėrė. 

Kiek tie Varnių Rokytai (vienuolynėlis) yra matę „kunigų- 
pakūtninkų“! Kiek jų išėjo pasitaisiusių, o kiek ir suknelę ten 
pralaimėjo, be įokio gailesčio išmetami iš kunigų luomo! Kilo 
konsternacija. Imta kreitėti, rūgoti, net keršyti ir skandalus. 
kelti. 

Antai, bajoras-kunigas, išvilktas iš rūbų. Vyskupas Valan- 
čius važiuoja per miestelį karietoje ir girdi šauksmą: 

— Sustok, sustok! 

— Na, kas ten yra? — Klausia vyskupas, iškišdamas galvą 
pro karietos langą. 

— Nieko! nieko! — Atsako kunigas: — Aš tik norėjau pasi- 
žiūrėti, kaip chlopas karietoje važiuoja... — Pasityčioja iš 
vyskupo „žemo“ kilimo iš mužikų, tuo tarpu kad iki tol visi vys- 
kupai vis būdavo iš grapų, kunigaikščių ar šiaipjau didelių ponų. 

Viską iškentė, nenusileido ;bėrė į visas šalis pabarimus, perspė- 
jimus; mėtė baudžiamuosius iš vieno galo vyskupijos į antrą galą, 
už 150—200 varstų be gelžies kelio, ir veik neduodamas skrynių 
išrišti, metė atgal už 200 varstų. Kol „privarė prie pakaros“, kol 
senoviškai išauklėtieji kunigai suprato, nieko neįveiksi neper- 
laužiamo, atkaklaus žemaičio; tai kur kas geriau bus pasirūpi- 
nus veiklių savo gyvenimu, apšviesta inteligencija, literatūros 
darbais, blaivybės platinimu įgyti kuogeriausią Ganytojo nuo- 
monę. Ir stelgės. Ir pasidarė akli jo valios vykintojai. 

Bet vyskupas Motiejus įiems pirmykščio atžiaurumo neuž- 
miršo. Senųjų kunigų jis iki pat galo nekentė, o įaunuosiūus net 
pernelig protegavo. Jaunam susiginčijus su senesniu, vis pir- 
masis laimėjo. Storažievį Noreiką (paskui rusų sušaudyta), mėg- 
stantį visus pliekti bizūnų, kartais tyčia paskirdavęs nedoram 
klebonui padėjėju. Ir skundų ant jo nepriimdavęs. Ilgai buvęs. 
tasai Noreika klebonų baidyklė. 

Seminarijos auklėtinius mylėjo, kaip tikrus savo vaikus. Ir 
nebuvo tokio taisyklių peržengimo, kurio jis nebūtų atleidęs 
klierikui, kad — jaunas. 

Antai, klierikas, nepatenkintas blogu valgiu, viešai, prefekto 
akyse meta visą mėsos bliūdą žemėn. Kas beliko rektoriui? Pra- 
šyti, kad už tokį ekscesą vyskupas patį klieriką iš Seminarijos 
išmestų. Raportuoja. Vyskupas šaukia į save rektorių ir patį nu- 
sidėjėlį. Išklausęs abiejų, deda visai netikėtą rezoliuciją. 

— Oiczenku, jūs, seniai, nemokate apsieiti su įaunuomene, 
tai ir gaunate, ko reikia. Rūpinkis, kad vaikai (o tie „vaikai“ 
buvo 25 metų) būtų sotūs, lai prefektas įgyja auklėjamųjų meilę. 
tai ir nemėtys nuo stalo bliūdų įam po kojų. Eikita namo ir 
susitaikinkita ... 

Lengva suprasti, kaip pasipiktino tokiuo vyskupo teismu vy- 
resnieji ir pagavo širdis visų jaunesniųjų. Pasiteirauk kai kurio 
„Imohikano“ apie Valančių: pamatysi, kaip sublizgės jo se- 
nos akys. 

Taip vyskupas Motiejus buvo sureformavęs savo laiko ku- 
nigų luomą. 

Bajorų luomas sunkiau buvo reformuoti. Su juo vysku- 
pas Motiejus nedaug bendra teturėjo. Kilmė, profesija, idealai, 
— viskas buvo kitoki mužikvaikio-reformatoriaus ir imperato- 
riaus Mikalojaus I prietelio, kitoki išdykėlių, išlepėlių, dykka- 
duonių, svetimu triūsu pertekusių ir nebūtais nuopelnais, įei ne 
savo, tai tolimų bočių nuolat besigiriančių. 

Dvarininkų vysk. Motiejus neėdė, kaip dabar juos ėda kai 
kurie liaudininkai, liaudies nekurstė prieš turtuolius. Vis dėlto 
bajorai savo kailiu, anot to, jautė jį ne jų Žmogų esant. 

Emigrantai į Paryžių savo leidžiamoje gazetoje „Przegląd 
Rzeczy Polskich“ rašė: „Valančius pasiutęs bajorų nevidonas, 
su džiaugsmu ... tą klasę išnaikintų iš pat šaknių .., Taip pat 
norėtų... išnaikinti Žemaičiuose visą lenkų zeivalą“ (Citata 
A. Janulaičio, ten pat, (34). Tai, žinoma, perdėta, bet ne visiškai. 

Lenkų kalbos jis nepersekiojo, pats net namie su inteligentais 
lenkiškai kalbėjosi ir su įais korespondavo. Jo laiškai kunigams 
ir dvarininkams lenkiškai rašyti. Bet kas kita lenkų kalbos ne 
neapkęsti, o vėl kas kita savąją mylėti. Lenkai ir po šiai dienai 
to skirtumo nesupranta. 

Vyskupas Motiejus tik stengėsi bajorus demokratinti. Kur 
galėdamas, bajorų akyse ditirambus giedojo „juodoms mužikių 
rankoms“, kurias juoba reikią bučiuoti, ne baltas. Suprask, ba- 
jorių. Autentiška. Patys mužikai tai žino ir su pašiyEie mg kar- 
toja. Esu bent du sykiu girdėjęs. 

Vėl, mužikui varžantis su bajoru, pirmasis laimėja. Antai, 
išdides Raseinių karaliukas Przeciszewskis sumanęs išpažinties 
važiuoti tiktai į patį vyskupą. Vysk. Motiejus išpažinties taip 
pat klausydavo, kaip ir paprasti kunigai: keldavosi anksti, sėdė- 
davo ilgai bažnyčioje ir smarkiai persekiojo tinginius ir mieguk- 

lius kunigus. Štai, prie jo klausyklos nužeminta sodietė bobelė ir 
didus Przeciszewskis. Vysk. M. neturi laiko. Vis dėlto išklauso 
sodietės, o Przeciszewskiui liepia po mišių palaukti. Tad paskui 
vyskupo rūmuose ir klausia jis Valančių, nustebęs, kodėl jam 
tokį afrontą, tokią gėdą padaręs? 

— Matai, ojczenku, tai darbo žmogus, įis neturi laiko gaišti. 
O tu, štai, turėjai laiko atbildėti net į Varnius išpažinties. Tai | 
gali su išpažinčia ir po š. mišių palaukti. (Pasakojosi kun. Tu- 
rauskiui pats a. a. Rokas Przeciszewski). 

“Viešai vyskupas gyrė visokius bajorų „przodkus“. Bet šir- 
dyje ir neviešai iš jų tyčiojosi. Šitai nevykęs ir nususęs bajorpa- 
Jaikėlis ištol atkeliauja į Valančių pašalpos; ketinąs vesti ir at- 
naujinti giminę „o slawnych przodkach“. 

— Cė6ž, ojczenku, po „przodkach“, kiedy „tylki“ slabe? — 
Pasityčiojęs iš suskio ir davęs tik kaipo paprastam pakeleiviui. 

Liaudies išnaudojimas darbais ir propinacija buvo tikros vys- 
kupo Motiejaus ligos. Nublaivinti tad iš tikros širdies norėjo ir 
“ bajorus. Ir tai jam taip pat sekės, kaip ir liaudies blaivinimas. 

Gal ir daugiau būtų buvę pramanyta būdų reformuoti mūsų 
bajorijai, bet paskutinioji lenkų revoliucija dar labiau jį nuo ba- 
jorų atstūmė. Žiūrėk jų paškvilį ant v. Valančiaus. Bepasiliko 
vieni „katalikiškieji“ santykiai. 


VL 
Pagaliau, pakartoju čia vyskupo Motiejaus nors nevykusią 
dainelę-satirą, kaipo ženklą, jog ir šitaip io mėginta kovoti su 
girtybe. Tos dainelės istoriją žiūrėk „T. S.“ 1901 m. 2 Nr. 
Ak Tu Dieve Visagalis! 
Garbin Tave visos šalys. 
Ir girtuokliai Dangaus prašo; 
Su arielka pekloj užsirašo 
Per amžius. 
Seni vyrai ūkininkai, 
Kupčiai-sukčiai mainininkai, 
Kits nė tabokos neliūbyja, 
O arielką labai triūbyja, 
Kaip vandenį. 


Bajors nė šoblės neturįs, 
O į arielką labai žiūrįs: 

Ak, kad pinigų turėčiau, 
Tos arielkos aš norėčiau, 
Oi, gerčiau! 


Senos bobos ir panelės 
Ratuoj' rankas, kaip kvietkelės: 
Kožna pagal savo stoną 
Ger arielką iš uzbono, 
Kaip smetoną. 
Laižuvoije, 1914 m. 
(Iš knygelės: „Žemaičių vyskupo Motiejaus III Kazimiero 
Valančiaus--Valančiauskio Blaivybės Gromatos“, Ryga, 1915 m., 
86 pusl.) 

